Balik sa Sukaranan Ang Pangasaw-onong Geandam ... 1 Isalikway ang mga Bongbong nga Babag ... 5 Unsay Ipasabot sa Pagiging Pari ... 13 Si Hesus Lamang ang "Amo" ... 33 Dios sa Kaligdong ug Epeso 4 ... 43 Ang Puloy-anan sa Dios ... 53 Kasingkasing, Kalag, Hunahuna ug Kusog ... 61 Kwarta: Paghatag diha sa Gingharian sa Dios ... 75 Ang Uluran sa Alibangbang ... 89 Pag-asdang didto sa Relihiyusong Kalibutan ... 93 Upat ka Kamatuoran alang sa Pundasyon ... 103 Lima ka Lingkuranan ... 127 Pagkapuno Diha sa Balaang Espiritu nga Magkauban!!! ... 159 Dihog Alang Sa Tanan - Si Hesus Pamilya ... 181 Nagpaabot sa Dios Diha sa Atong Kinabuhi ... 197 As always, if we can help you in any way, please contact the church here at P.O. Box 68309, Indianapolis, IN 46268 USA. Copyright © 2003, 2008 Copyright laws, as crazy as they are when we are talking about God's Word, require us to say the following: This material is copyrighted and may not be quoted and/or reproduced without its complete context (the entire document) except by the author's permission. You may, however, freely reproduce this in its entirety. And, of course, this publication is never to be "sold" for any price (2 Corinthians 2:17, Matthew 10:8).
Ang Pangasaw-onong Geandam Septembre 1996, Komba, Africa Sa dili pa dugay, Si Hesus mubalik alang sa Iyahang Pangasaw-onon nga geandam (Pinadayag 19:7). Ug, ang kabubut-on sa Amahan kanato mao nga dili kita muapil sa Pangasaw-onon, kundili kita ang Pangasaw-onon...dili muapil sa balay, kundili kita ang Balay. Mahimo lamang nato kini samtang kita nagkahigugmaay sa matag-usa ug magkabaylo ang atong mga kinabuhi sa matag-usa kada-adlaw. Kita magtinabangay sa matag-usa nga makaila kang Hesus pa gayud pinaagi sa pagtinabangay sa matag-usa nga isalikway ang sala, magkahigugmaay pa gayud sa usa-ug-usa pag-ayo, ug magtagad sa usa-ug-usa nga panginahanglanon labaw pa sa pagtagad sa atong kaugalingong panginahanglanon. Mao kini ang mga tinudluan ni Hesus. Ingon niini ang Iyang pagkinabuhi alang kanato, ug karon Iya kitang getawag nga magkinabuhi usab nga ingon niini sa usa-ug- usa. Ingon niini ang buhaton sa Pangasaw-onon aron maandam sa pagbalik sa Iyang Pamanhunon, nga si Hesus. Ang kabubut-on sa Amahan nga mao kita mamahimong maanindot pa gayud pag-ayo samtang magpadayon kita sa pagkat-on unsaon sa paghigugma nga matuod ngadto sa matag-usa. Samtang atong isalikway ang atong mga pagkahakog sa kaugalingon ug garbo nga maoy nag-ula kanato sa matag-usa, ug samtang gusto natong ablihan ang atong mga kasing-kasing nga pwedi nga mahilabtan sa matag- usa, nan ang Espirito sa Dios, ang Grasya sa Dios ug ang Gugma sa Dios ibubo dinhi kanatong tanan...ug kita mamahimong guapa nga Pangasaw-unon nga ANDAM sa pagbalik sa atong Pamanhunon, nga si Hesus. 1
2 Mao kini ang Simbahan - nga magkinabuhi nga ingon niini kada- adlaw, dili kay muapil sa balay sa Dios, kundili kita gayud ang mamahimong lugar puloy-anan sa Dios. Ug unya ang atong mga panimalay, atong tarbahuanan ug atong Simbahan mamahimong usa. Wala nay mga babag gekan sa akong kasing-kasing diha kanimo ug wala nay mga babag taliwala sa akong panimalay ug imoha. Akong isalikway ang akong pagkahakog sa akong kaugalingon ug garbo, akong isalikway ang akong pagka-tamaran ug way pagtoo, ug akong higugmaon ang uban susama sa paghigugma ni Hesus kanako. Kun ang matag-usa muhimo niini, gekan sa pinakabata ngadto sa pinakahamtong, ibubo ni Hesus ang Iyang lana sa kaayuhan ug kita Simbahan ug Guapa nga Pangasaw-onon. Inbitasyon sa Dios ngadto sa Kalibutan Ang inbitasyon sa Dios ngadto sa kalibutan nga mamahimong Panimalay nga kauban alang sa Amahan, Anak ug Sa Espirito Santo - nga mamahimong Pangasaw-unon nga nangandam sa iyang kaugalingon alang sa pagbalik sa iyang maanindot nga Pamanhunon, nga si Hesus ( Juan 13-15, Epeso 2-5, Pinadayag 19:7). Si Hesus miingon, "sa ingon niini pagkahibalo sa tanang tawo nga kamo Akong mga tinun-an," - dili pinaagi kun unsa ka kusog kamo muawit inig Domingo sa buntag, dili pinaagi kun unsa maayo kamo mangwali, dili pinaagi sa inyong mga panagtapok - kundili "pinaagi kun geunsa ninyo paghigugma ang usa-ug-usa matag-adlaw." Ingon niini makahibalo ang tanang tawo nga kini gekan sa Langit. Ang kalibutan KINAHANGLAN makakita kanato nga nagkahigugmaay kita sa matag-usa. Dili sila makakita kanato lapos sa bongbong sa kwarto kausa sa usa ka semana. Lisod gayud hinuon paghigugma sa usa-ug- usa diha sulod sa kwarto. Sila makakita kanato nga nagkahigugmaay sa matag-usa sa dihang makita nila nga nagtinabangay kita sa pagpas- an sa atong mga gebug-aton, sa dihang atong atimanon ang matag- usa kun kita mangasakit, sa dihang atong makita nila kanato nga naghinatagay kita sa atong pinakanindot nga mga butang. Sa ingon
niini mahibaw-an sa tanang tawo nga kita Iyahang mga tinun-an - dili lang pinaagi sa atong pagtoo, kundili pinaagi sa ilahang pagkakita kanato nga nagkahigugmaay sa matag-usa. Mao kini ang tawag sa Dios ngadto sa Iyahang Katawhan karong adlawa. Getukod diha sa Bato Ikaw nagatukod diha sa bato kun ang mga Pulong sa Dios imoha kining gepraktisan unsaon pagtuman. Kun ikaw aduna may nakuha o nadungog maski-unsa sa gesulti ni Hesus, paghimo ug maski unsa aron sa pagtuman niini karon dayon. Buhata, karon, para mausab ka alang kang Hesus. Ayaw lang ug paghunahuna mahitungod niini. Lihok. Si Hesus miingon nga ang pagtukod siha sa bato mao ang pag-praktis ug tuman ug dili lang sege ug paminaw. Ang mga tinun-an ni Hesus nagahimo niini! Busa, mga igsoon ko nga lalaki ug babaye, mamahimo ikaw nga Simbahan ngadto sa kahimayaan sa Dios. Mamahimo kitang Pamilya nga kauban matag-adlaw. Himua nga si Hesus mamahimong hambog tungod kanimo. 3
Isalikway ang mga Bongbong nga Babag Mzuzu, Africa 1996 Sa kalibutan nga atong gepuy-an, halos tanang nasod, ang lawas ni Hesus nagkapikas-pikas ngadto sa nagkalaing-laing parti. Adunay daghang mga rason ngano ang Lawas ni Hesus pwerting gubaa. Usahay tungod kini sa garbo ug ambisyon sa ubang tawo. Usahay tungod sa nagkalain-laing pagtulon-an, ug ang mga tawo magkabulag-bulag sa pagtulon-an. Daghan panghitabo ang lawas ni Hesus magkabulag- bulag tungod sa mga problema personalidad, nga diin ang mga tawo magkasumpaki sa matag-usa ug unya managbulag. Atong obligasyon ug tulumanon ngadto kang Hesus nga isalikway ang mga bongbong nga maoy nakababag ug nakaula kanato sa usa-ug-usa. Gusto ni Hesus nga ang Lawas ni Kristo mamahimong USA maski asa sa kalibutan. Adunay mga butang nga kinahanglan usbon aron kini mahitabo. Ang atong pagkahakog sa kaugalingon ug garbo kinahanglan isalikway. Kinahanglan kita magkatapok aron masabtan nato ang mga panudlo ni Hesus - magkauban, dili magkabulag. Kinahanglan kitang magmahumok ug mapainubsanon alang sa pagkat-on ug pagka-ila-ila sa matag-usa. Usa sa mga butang nga maoy hinungdan sa pagkabulag-bulag sa lawas ni Hesus ngadto sa daghang parti mao ang tinguha sa mga tawo nga magbutang ug pangalan sa mga simbahan. Kun atong tan-awon ang Biblia lamang, ato gayong makita nga ang tinuod nga Simbahan wala gayo'y pangalan. Wala'y "Baptist church" nga simbahan sa Biblia, o "Apostolic" o "Nazarene church" nga simbahan. Wala'y "Mennonite" o "Charismatic." Aduna lama'y Lawas ni Hesus. 5
6 Kun basahon nimo ang mahitunogd sa simbahan sa Biblia, Sila nahibaw-an sa daghang pangalan. Apan kini mga hulagway, dili mga titulo. Ang simbahan pwedi tawagon ug "ang simbahan sa Korinto." Pwedi usab tawagon, "ang unang mga anak." Pareho ra sila. Pwedi tawagon nga "mga pinili," o ang "mga gipili." Pareho ra sila sa simbahan sa Dios sa Korinto. Kining tanan nga pangalan mga hulagway kung kinsa sila, dili titulo nga ilahang gesul-ob. Pananglitan, kung ako kunuhay musulti, "Igsoong Henry," kana titulo. Apan kun ako musulti "Henry, ang akong pinalanggang igsoon," kana hulagway, dili titulo. Ang mga kasimbahan sa Biblia getawag sa mga pangalan nga mga hulagway. Apan wala gayud kini sila gepangtawag nga adunay titulo. Ni makausa walay getawag nga simbahan ingon nga titulo. Ang "Baptist Church" titulo kana sa usa ka denominasyon o grupo; ang "mga igsoon ko diha ni Kristo" usa ka hulagway. Ang "Baptist" usa ka titulo. Usa kini sa mga butang nga diin maoy nakapahimulag nato sa usa-ug-usa. Tungod kay kun ikaw adunay titulo nan lahi kana sa akong titulo, nan dili ta parehas. Aduna pa bay gahum ang Dugo ni Kristo? Kinahanglan ba natong bulagon sa mga pangalan? Kinahanglan ka ba ug laing pangalan gawas sa pangalan ni Hesus? Walay laing pangalan taas sa langit ug ubos sa yuta nga diin ang tawo maluwas. Dili kita kinahanglan nga mahimong mga "Baptist" o mga "Mennonites", o maski "Apostolic" o "Seventh Day Adventist." Kinahanglan kitang mamahimong mahigugmaon ni Hesus ug mahigugmaon sa matag-usa. Mao lamang kana tanan. ADUNAY gahom sa Dugo, ug walay makaula kanato sa usa-ug-usa. Kun aduna man gani nagbulag taliwala kanimo ug kanako, nan tungod lamang kini kay ang usa kanato dili gusto nga mahigugma ug mutuman kang Hesus. Kana makahimong panagbulag kanato. Ug mao lamang kana ang maoy hinungdan nga diin maoy makababag sa atong isig ka igsoon. Kun ikaw adunay titulo nga "Baptist" ug ako "Sabadista," nan kita adunay babag taliwala kanato nga maoy makapasubo ni Hesus. Kun nagkinabuhi kita sa atong mga kinabuhi nga magkauban ug magtagad sa matag- usa nga walay titulohay nga "Baptist" o "Sabadista," nan magkauban
kitang magkat-on ug musunod kang Hesus. Apan kun kita adunay nagkalain-laing titulo, dili kita magkakuyug. Unsay Pangalan sa Imong Simbahan? Alang sa atong pinalanggang Hesus, kinahanglan walay mga makababag kanato. Ang paagi sa pagsulti ni Pablo mao kini, "Tinunglo ni bisan kinsa ang wala mahigugma sa Dios." Walay laing tunglo. Kinahanglan isalikway ang mga babag, mga nagpahimulag kanto, ug mga titulo. Busa kun adunay simbahan sa imong syudad, ug adunay gahom diha sa Dugo, nan kitang tanan mga Kristohanon nga dili kinahanglan ug pangalan. Sa simbahan nga diin kami kaparti sa napulo na ka tuig, wala gyud mahitabo nga aduna kami pangalan, tinuod. Kun adunay mangutana kanamo, "Unsay ngalan sa imong simbahan?". kami moingon, "Kami nahigugma kang Hesus." Kun sila Baptist, nan walay babag. Dili sila pwedi maghunahuna nako nga kompetisyon, ug ako silang inbitahon nga higugmaon na lamang usab si Hesus, nga walay titulohay. Kun adunay mangutana sa usa sa among mga anak, "Unsa nga 'simbahan' ka muadto?". dili sila kahibalo unsaon pagtubag, maliban nalang mutubag ug, "Sa akong nahibaw-an ang matag-usa nahigugma kang Hesus." Kun ang usa mangutana, "Unsa nga 'simbahan' imong geapilan?", ang among mga anak moingon lang ug, "Unsay buot nimong ipasabot?" Sila kauban sa simbahan adlaw- adlaw. Dili sila muapil sa 'simbahan.' Kami ang simbahan. Ug ang among anak kahibalo niini sa ilahang mga kasing-kasing, maski pa sa dihang mga bata pa sila. Importante kaayo nga wala kitay mga titulo sa atong mga kinabuhi. Kinahanglan magsugod kini diha kanimo ug sa mga kinabuhi nga imong gekab-ot diha sa relihiyusong kalibutan. Pakilooy kanila nga palihug ayaw pagbutang ug babag. Kun aduna pay gahom ang Dugo ni Hesus nga molimpyo sa atong mga kasing-kasing, kinahanglan walay mga butag makababag kanato. Magbutang kita ug mga pangalan nga wala sa Biblia kini makahimong makababag kanato. Ang ubang tawo moingon, "Apan ang among pangalan naa sa Biblia. Ang 'simbahan' 7
8 namo getawag ug 'Simbahan sa Dios', ug ang Biblia nag-ingon nga ang Simbahan sa Korinto getawag ug 'Simbahan sa Dios.' Busa, aduna kami pangalan nga anaa sa Biblia." Dili maayo nga panghunahuna tungod kay kini nga simbahan wala tawaga ni Pablo ingon nga titulo. Ang iyang giingon mao, "Kini ang simbahan nga nahisakop sa Dios." Di siya, "Ang Simbahan sa Dios sa Korinto" kundili ang katawhan sa Dios nga nagpuyo sa syudad sa Korinto. Usa ka hulagway, dili titulo, ug gitawag kana niyang mao rang grupoha sa mga tawo ug duha ug tulo pa gyud nga laing pangalan. Tungod kay hulagway man, busa adunay dagang pangalan para sa simbahan. Apan kun maghimo kita sa atong kaugalingon ug usa ka ngalan ug mahiusa nianang pangalana, atong getamak-tamakan ang Dugo ni Kristo tungod kay naghimo kita ug babag taliwala sa usa-ug-usa kanato ug sa ubang tawo nga nahigugma kang Hesus. Kung gusto ka, ang maayong tubag kun adunay mangutana kanimo, "Unsay ngalan sa inyong simbahan," tubaga, "Ako nahigugma ni Hesus, ikaw?" Mao kini ang pinaka-maayo nga tubag. Mao kini ang pamaagi sa Dios ug pamaagi sa Biblia. Wala kita gibulagbulag pinaagi ug mga nagkalian-laing pangalan. Gesulti ni Juan apostol, "Mga anak, paghigugmaay kamo sa usa-ug-usa." Mao kini ang butang nga atong buhaton. Manghinambog kita dili sa atong mga 'simbahan,' kundili sa atong pamanhunon, nga si Hesus, Amen? Naakoy kaila nga naay ka-estorya nga 'pastor.' Nakurat pag-ayo ang pastor sa dihang kining tawhana miingon kaniya nga sila daw ang Simbahan. Ang hunahuna sa pastor nga ang 'simbahan' mao lamang ug usa ka lugar nga imong apilan matag-domingo diha sulod sa bilding. Busa kun adunay mangutana kanimo unsang 'simbahana' ikaw nahisakop, pwedi ikaw mangayo sa Dios nga tagaan ka ug kaalam unsaon pagtubag kanang pangutanaha. Adunay pila ka gatos nga nagkalain-laing tubag. Samtang basahon mo ang Bag- ong Kasulatan, makita nimo nga ang magtotoo pweding mutubag nianang pangutanaha sa makagatos nga pamaagi, tungod kay sila wala may titulo. Kun ikaw mangayo sa Dios ug kaalam unsaon pagtubag kanang pangutanaha, ang Dios magpadayag kanimo unsay isulti. Apan kun ikaw adunay titulo ug ikaw pangutan-on, "Unsang
'simbahana' ka nahisakop?" aduna lamay usa nimo ka tubag - ang titulo. Kung karon wala kay titulo, pwedi nimo silang tabangan nga mupaduol kang Hesus pinaagi sa pagpasundayag ngadto kanila nga si Hesus buhi ug ang Iyang Lawas mao ang Simbahan. Dili usa ka lugar nga imong adtuan, kundili mao ikaw. Pamilya, dili organisasyon. Pwedi nimong isaysay kining tanan kun adunay mangutana kanimo unsa ang 'simbahan' ka nahisakop - kana kun ikaw walay titulo, kay kun naa, aw dili sila mutoo kanimo. Sila maghunahuna nga pareho ra ikaw sa uban nga musulod ug bilding, gawas lang nga lahi ka ug tinuohan kaysa ilaha. Apan kun ikaw walay pangalan, ug unya sila mangutana sa ngalan sa imong 'simbahan,' masuginlan mo sila mahitungod sa kaanindot sa Pamilya ug Lawas ni Hesus, ug sa Iyang Kinabuhi nga buhi diha sa Iyang katawhan. "Sumbanan sa Pagtoo" - Laing Babag Usa sa rason nga adunay daghang denominasyon mao ang garbo sa tawo. Laing rason kay ang managlahi nga kredo, lahi nga 'sumbanan sa pagtoo.' Kadtong geingon nako nga pastor ganina wala kato siya kahibalo sa 'sumbanan sa pagtoo' niadtong tawhana nga iyang ka-estorya. Kun silang duha ug ang ubang mga kaigso-onan gustong magkaila pa sa matag-usa, sila maghisgutay ug mga laing butang, bunga sa ilahang relasyon. Pwedi sila maghisgot sa pagkatawo ni Hesus, mahitungod sa Iyang kamatayon ug pagkabanhaw, mahitungod sa panghitabo nga diin Siya mubalik pag-usab alang sa Iyang katawhan. Magsugod sila paghisgot-hisgot unsay ipasabot sa pagiging Kristuhanon - nga ug hangtod dili nimo buhian ang imong kinabuhi para kang Hesus dili kini nimo makit-an, ug hangtod dili nimo pas-anon ang imong krus dili ka Niya mahimong tinun-an. Bunga sa ilahang relasyon, sila magsugod ug pangita ug un ang ilahang 'sumbanan sa pagtoo.' Aduna ka bay asawa ug mga anak? Unsay 'sumbanan sa pagtoo' sa imong pamilya? Adunay mga butang nga importante sa imong pamilya, apan wala kay sumbanan sa pagtoo sa imong pamilya. Kun 9
10 buot hunahunaon naa gud, pero murag wala; dili kini nimo isuwat ug ipatapik sa bongbong, apan anaa kini sa imong kasing-kasing, ug anaa kini usab sa kasing-kasing sa imong mga anak. tungod kay imo man kining getudlo kanila. Kung ako magpuyo sa imong panimalay, dili kinahanglan imo akong sultihan sa imong 'sumbanan sa pagtoo.' Ako kining makita sa imong dagway. Ako kining makita geunsa nimo pagtratar sa imong asawa ug mga anak. Ako kining makita unsa ka kahago sa imong tarbaho, ug diha sa inyong kan-anan, ug makita ko kini diha sa imong mga teil nga nagluhod sa pag-ampo. Dili kini nimo ipatapik sa bongbong, apan tinuod nga aduna kay 'sumbanan.' Kun ang Simbahan Pamilya, pareho sila niana. Wala kitay kredo nga gepatapik sa bongbong, apan kun ikaw makaila kanamo, makita nimo kini sa among mga kasing-kasing. Kun adunay muabot nga tawo ug makighalobilo sa among Pamilya, among Simbahan (nga adunay gatus-an ka tawo), ug dili siya mutoo nga si Hesus natawo sa birhin nga babaye, nga Siya Anak sa Dios ug ang Dugo ni Kristo maoy nagluwas kanato sa atong mga sala, dili namo siya hatagan ug listahan sa among 'sumbanan sa pagtoo,' tungod kay kami Pamilya man ug wala kami listahan. Mura ug imong pamilya walay listahan sa pagtoo. Apan tungod kay anaa sa among kasing-kasing, susama sa imong pamilya, dili madugay sa among pag-inistoryaanay mahisgutan gayud ang importanting mga butang. Ang problema sa paghimo ug 'sumbanan sa pagtoo' ug ipatapik kini sa bongbong pareho lang kini nga aduna kay pangalan sa simbahan. Nagtukod kini ug bongbong nga maoy nagpataliwala sa ubang tawo. Kun ang usa ka tawo moingon kanako, "Baptist ka?" ug ako moingon, "O, Baptist ko," siya maghunahuna nga kaila siya nako. Apan wala gud, ang iyang nahibaw-an mao ang mga butang mahitungod sa Baptists, ug karon siya naghunahuna kunuhay nga kaila nako. Sa laing bahin, kun ako usa ka Kristuhanon nga walay titulo, nan siya dili mahadlok nako kay tungod dili man siya maghunahuna nga nakaila na siyang daan nako. Ug karon iya akong estoryaon ug susihon kun kinsa gayud ako. Tungod kay wala man ako manago sa titulo nga "Baptist," pwedi
siyang mangutana kanako ug mga detalye nga butang, susama sa dugo ni Hesus, ug ako siyang sultihan ug unsay akong pagtoo mahitungod niini. Kun ako sayop, tingali siya makatabang kanako. Pero kun ako Baptist, siya daw miingon na, "babay." Kun walay nagpasiula kanato, nan kita adunay relasyon nga diin makatabang kita sa matag-usa. Higugmaon ang Katawhan, apan Kasuk-i ang Pagsagul-sagul Samtang ang Simbahan diha sa Biblia walay pangalan nga maoy makapahimulag kanila nga makapalahi kanila sa usag-usa ka Kristohanon diha sa usa ka syudad, apan aduna kining butanga nga gitawag ug lokal nga Simbahan. Gisulti ko kini tungod kay importante man nga suod ang atong mga relasyon sa usa ug usa. Sa Estados Unidos adunay tulo ka klasi nga sitawasyon sa Kristohanong kalibutan. Ang usa ka klasi kay kaparti ikaw sa denominasyon nga adunay titulo. Adunay mga tawo nga maayo sulod niini ug aduna usay dili kaayo maayo. Aduna usay mga tawo nga nigawas niining mga denominasyon apan wala nila gihatag ilahang kinabuhi didto sa pag-alagad sa ilahang isigka magtotoo, busa sila nahimulag. Sila nahigugma kang Hesus ug mitoo sa kamatuoran, apan kinahanglan sila ug katawhan matag-adlaw sa ilahang kinabuhi. Ang kasulatan nag-ingon nga magdinasigay kita sa usag-usa matag-adlaw, samtang gitawag pa kining adalaw nga karon. Ug, kun dili nato dasigon ang usag-usa kada-adlaw, nan magmagahi ang atong kasing-kasing ug mailad kita sa atong kaugalingon (Heb. 3:12-13). Unya aduna usay ubang mga tawonga diin natakdo ug nasumpay ang ilahang kinabuhi adlaw-adlaw. Dili sila kaparti sa maong denominasyon, apan sila nahigugma sa mga tawo nga anaa niini. Sila debotado sa usa ug usa adlaw-adlaw, ug sila Simbahan. Wala sila naglibot-libot nga walay tumong. Sila ang maoy gitawag sa Biblia nga "natakdo ug nasumpay pinaagi sa matag-usa ka lutahan." Kun ang usa ka bahin nag-antos, ang tanan nag-antos. Kun ang usa ka bahin napanalanginan, ang tanan naghudyaka. Sila mubarog, mulingkod 11
12 ug manglakaw ug dungan. Kini Simbahan, apan walay pangalan ug bilding o basin unsa nga atinan. Ang matag membro anaa sa ilahang usag usa ka kinabuhi, nagkahigugmaay sa usa ug usa matag-adlaw. Busa, adunay tulo ka klasi nga sitwasyon. Kasagaran sa mga tawo miage sa unang sitwasyon sa ilahang kinabuhi. Kasagaran nato nahigmata sa kang Hesus diha sa denominasyon, busa ang ubang mga maayong butang gekan diha kanila. Ang ubang tawo, tungod kay ilahang konsensya mahumok man, dili niya kaya nga mabuhi diha sa denominasyon. Si Hesus miingon nga Iyang iluwa sa Iyang baba kadtong mabugnawong nag-alagad Kaniya. Sa ubang denominasyon adunay init nga mga tawo, aduna usay bugnaw nga mga tawo nga nag- alagad. Kun imong sagulon ang init ug bugnaw unsay imong makuha? Aw bugnaw-bugnaw nga di sad kaayo init. Nan, tungod kay si Hesus masakit man ug bugnaw-bugnaw nga tawo, ang tawo nga pareho ug hunahuna ni Hesus maglisod sa sitwasyon nga diin adunay sagul. Komportabli lang kita nga naay sagul-sagul nga klasi nga tawo kun kita dili konektado ni Hesus, tungod kay dili man Siya gusto nga naay sagul. Nan, kini naghatag kanato ug dakong problema. Gehigugma nato ang mga tawo, gusto nato silang tabangan ug alagaran, ug kita nanginahanglan usab kanila. Apan adunay pag-sagul-sagu, ug wala kita mahibalo unsay buhaton. Ang ubang mga tawo kinahanglan mubiya sa maong sitwasyon. Gepagawas man gani sila, o sila migawas nga masulob-on ug nag-inusara nalang sa ilang kinabuhi. Ato silang dasigon dayon nga makiglambigit sa ubang magtotoo kada-adlaw ug dili magdugay sa pag-inusara. Kinahanglang kitang mag-ampo sa mga denomonasyon ug sa mga tawo nga anaa niini, apan kinahanglan nga ang babag matangtang ug ang pagkabugnaw muhunong. Ang kasulatan nag-ingon nga kuhaon ang patubo diha sa pan. Mao kini ang atong tumong - nga mutabang pagkuha sa patubo didto sa pan.
Unsay Ipasabot sa Pagiging Pari Mzuzu, Africa, 1996 Walay Espesyal nga mga Titulo - KItang Tanan Mga Pari Ang libro sa Pinadayag naga-ingon nga kita gipalit na ni Hesus ug gihimo kita Niyang usa ka Gingharian ug mga pari aron sa pag-alagad sa atong Dios (Pinadayag 5). Kun kita mamahimong mga pari, kinahanglan kitang mahibalo unsay ipasabot sa maong pagkapari. Kun atong isinati ang gahom sa Dios sa atong mga kinabuhi, kinahanglan atong oyunan ang panghunahuna sa Dios sa atong kinabuhi. Si Hesus miingon, "Lakaw...ug ako magauban kanimo." Siya nagatudlo kanato, "Buhata ang akong kabubut-on...ug tagaan Ko ikaw ug Kinabuhi ug Gahom." Sa kadaghan nga katuigan ang Bakak nga Kristyanismo nagduot paubos sa mga tawo. Gamay lang nga mga tawo ang gidala niini ug ilahang gipataas ug gihimo ang uban kanila nga mga "liders" nga mga datu ug ilado ug gamhanan, samtang ang ubang tawo giduot paubos. Sa Estadus Unidos, India, Poland, Romania, Brazil, ug sa tibuok kalibutan, adunay mga "hero" nga Kristohanon ug "ubos" nga mga Kristohanon. Kini sayop kaayo. Si Hesus nag-ingon sa dose Niya ka disiplolos diha sa Mateo 23 nga "Ayaw kamo pagtawag ni bisan kinsa nga maestro, ayaw pagtawag ni bisan kinsa nga amahan, ayaw pagtawag ni bisan kinsa nga lider, ayaw pagtawag ni bisan kinsa nga agalon, ayaw pagtawag ni bisan kinsa nga 'magtutudlo' o 'rabbi,' ayaw pagtawag ni bisan kinsa nga 'pastor,' ayaw pagtawag ni bisan kinsa nga 'reverend' - kay kamong tanan mga igsoon man nga adunay usa lamang ka Amahan!" Walay "heros" sa Tinuod nga Kristyanismo gawas lamang ni Hesus. Walay opisyal nga bossing 13
14 nga maoy magkontrol sa mga desisyon, kwarta, ug mga tawo - gawas lamang kang Hesus diha ug paagi sa Iyahang Katawhan nagkauban diha sa Iyahang Espirito. Ang Buhing Halad Kung gusto sa Dios nga kita mamahimong mga Pari, Siya adunay gihunahuna sa Iyahang hunahuna. Ang pari muhalad ug mga sakripisyo ngadto sa Dios. Makahimo ikaw niana. Gusto sa Dios nga himuon nimo kana. Dili kana para sa mga "heros." Kana para kanatong tanan. Ang espirituhanong sakripisyo - adunay daghang parti niana. Usa ka bahin sa espirituhanong sakrispisyo, ingon ni Pablo, nga atong ihalad ang atong lawas ingon nga buhing halad. Gusto sa Dios nga ikaw mahimong usa ka pari pinaagi sa paghalad sa imong lawas ingon nga buhing halad. Gusto sa Dios ang imong dila, imong mata, imong dung-gan. Gusto sad Niya ang imong hunahuna, kamot, ug ti-il. Pwidi nimong ihalad ang parti sa imong kalawasan ingon nga mga instrumento sa pagkamatarong lamang. O imong tagaan ug luna ang sala, pagkahakog, garbo, kaulag, ug kahadlok. Apan gusto ni Hesus nga atong ihatag kining tanang parti sa atong lawas diha Kaniya bilang sakripisyo kada-adlaw, ug kita mamahimong mga pari - ihalad ang imong lawas ingon nga buhing halad. Daghang tawo dili muhimo niini, apan kasagarang tawo kahibalo niini. Muhimo ka ba niini? Alagari ang Katawhan, ug Tabangi ang Usag-usa nga Mamahimong Pariho ni Hesus Laing bahin nga tuyo o parti sa trabaho sa usa ka pari sa Daan Tugon nga dyutay lang nga mga tawo ang nakahibalo mao ang pag-alad sa mga tawo - dili lang ang paghalad ug mga sakripisyo, apan ang pag- alagad usab sa mga tawo. Ang pari sa Daang Tugon, iyahang dalhon ang Dios ngadto sa mga tawo. Karon, sa Bag-ong Tugon, kitang tanan mga pari. Kun ikaw tinuod gayod nga sumusunod kang Hesus, ikaw usa ka pari. Dili kita mulingkod ug mutan-aw sa pari nga maghimo
ug Diosnong butang. Kita mga pari. Mitoo ba ikaw sa imong kasing- kasing nga ikaw pari? Busa dalha ang Dios ngadto sa mga tawo. Adunay duha ka butang nga imong madala ang Dios ngadto sa mga tawo. Usa ka pamaagi niini mao nga sultihan nimo ang imong silingan mahitungod kang Hesus. Kitang tanan pari, busa atong dalhon si Hesus sa atong mga kasilinganan ug ngadto sa atong mga amigo ug mga pamilya. Amen? Ang pari usab iyang dalhon si Hesus ngadto sa pamilya sa Dios. Atong suginlan ang ubang tawo mahitungod kang Hesus ug sa Iyahang pamaagi, apan adunay laing pamaagi nga madala nato si Hesus sa mga tawo. Praktikalon kuno nato kining bahina. Kun ikaw pari, ikaw mutabang sa uban nga mamahimong silang kapariha ni Hesus. Kun atong tan-awn ang dagway ni Hesus sulod sa atong kasing-kasing ug makita kun Kinsa Siya, nan tan-awon nato ang atong kaigsoonan ug unsay deperensya taliwala kanila ug kang Hesus, bilang mga pari, kita nagkinabuhi aron mamahimo silang kaparihas kanato. Si Hesus ba hakog sa Iyahang kaugalingon? Aduna bay kaigsoonan natong hakog? Ikaw pari; tabangi sila. Mahadlokon ba si Hesus? Kun ikaw nakakita sa usa nato ka igsoon nga nagpuyo diha sa kahadlok, tabangi sila. Si Hesus ba nagtagad sa mga gagmay'ng mga bata? Niingon ba Siya, "Dal-a Kanako ang mga bata."? Kun ikaw makakita ug atong igsoon nga wala mahigugma sa mga gagmay'ng mga bata ug wala magtagad kanila, nan tabangi sila nga mag-usab. Mao kana ang buhaton sa usa ka pari. Tabangan mo sila nga mamahimong parihas kang Hesus. Kun si Hesus naminyo, nasuko ba kaha Siya sa Iyahang asawa ug Iyang syagitan? Kung si Hesus asawa, masuko ba kaha Siya o hakog alang sa Iyang kaparis? Kabalo kana sa mga tubag niining mga pangutanaha. Si Hesus Katingalahan sa TANANG butang! Ikaw pari. Kinahanglan mong tabangan ang imong igsoong lalaki ug babaye nga mamahimong parihas kang Hesus. Kini risgo kaayo. Kini dilikado. Ngano? Tungod kay adunay maghunahuna nga diin ikaw garboso o kusug manghusga na hinuon. Apan dili, ikaw nahimong pari kay gitawag man ikaw sa Dios ingon nga pari. Dili kita gusto 15
16 ug garboso o kusug muhusga. Gusto kita nga adunay lawon nga paghigugma diha sa usag-usa. Pero ato silang hangyuon nga mausab, nga mamahimong parihos kang Hesus - tungod kay kita mga kaparian man sa Dios. Ang tagsa-tagsa kanato pari sa Dios. Apan ang tagsa-tagsa kanato adunay kaugalingong problema usab. Adunay mga butang kanato nga diin dili kaparihas ni Hesus. Kun ako mitoo nga ikaw usa ka pari, nan ako maminaw kanimo kun ikaw makakita kanako ug mga butang dili kaparihas ni Hesus. Kinahanglan dawaton ko ikaw ingon nga pari nga mulantaw sa akong kinabuhi ug mutabang kanako. Busa aduna kitay kaisog ug gugma sa pagtabang sa uban. Aduna kitay kaisog ug pagpaubos aron ang uban mutabang kanato ug musulti sa atong kinabuhi. Ang Simbahan DILI usa ka lugar nga diin atong adtuon. Ang Simbahan mao ang mga tawo nga nahimong mga pari nga nag- uban. Ikaw nahimong Simbahan kun ang tagsa-tagsa nagtinabangay adlaw-adlaw nga mamahimong parihas ni Hesus. Wala ka nahimong Simbahan tungod kay miadto ka ug usa ka lugar ug naminaw lang. Ikaw nahimong Simbahan tungod kay ikaw naghatag ug lawon nga pagtagad sa usa ug usa adlaw-adlaw. Ang Simbahan gitawag ug Lawas ni Kristo. Kun dili kita magtinabangay sa usa ug usa nga mamahimong kaparihas ni Hesus, nan dili kita kaparti sa Iyang Lawas. Kinahanglan magtinabangay kita sa usa ug usa. Balaan nga Amahan, Ginoong Dios nga Makagagahom, ang among mga pag-ampo nga Imong ablihan ang among mga mata ug kadtong Imong mga anak sa nagkalaing-laing lugar. Balaan nga Dios, ipakita kanamo unsaon nga mahimong pari. Hangyuon Ka namo nga tagga mo kami ug kaisog, ang tabang ug ang kaalam nga makapatandog sa among mga kinabuhi. Hangyuon Ka namo nga tagaan mo kami ug pagpaubos ug kaisog nga dawaton ang ubang tawo nga makigsulti sa among kinabuhi. Gikinahanglan Ikaw kanamo. Gusto namo nga mamahimo kaming Imong Simbahan. Gusto namong patiran ug tumbahon ang ganghaan sa impyerno ug higugmaon ang usa ug usa diha sa kabantug. Balaang Espirito, tabangi kami. Tudlui kami sa Imong pamaagi. Tabangi kami nga mausab pagdali. Kami nahigugma gayof Kanimo pag-ayo. Tagai kami sa Imong kaalam. Kahibalo kami
nga ang Imong panimalay natulod diha sa kaalam, ug amo gayod kining gikinahanglan pag-ayo. Amen. Pagsulbad sa mga Problema "Kon ang imong igsoon makasala batok kanimo, adtoa siya, ug tali kanimo ug kaniya lamang, padaygi siya sa iyang sayup. Kon maminaw siva kanimo, nan, nakabig mo siya. Apan kon dili man siya maminaw kanimo, pagdalag usa o duha ka tawo uban kanimo, aron nga pinaagi sa pagmatuod sa duha o tulo ka mga saksi mamalig-on ang matag-usa ka pulong. Kon magadumili man gayud siya sa pagpaminaw kanila, isumbong siya sa iglesia; ug kon dili gihapon siya maminaw bisan pa sa iglesia, nan, isipa siya nga usa ka Gentil ug maniningil sa buhis. Sa pagkatinuod, magaingon ako kaninyo, nga bisan unsay inyong pagabugkoson dinhi sa yuta, didto sa langit pagailhon kini nga binugkos; ug bisan unsay inyong pagaluagan dinhi sa yuta, didto sa langit pagailhon kini nga linuagan. Usab sultihan ko pa kamo, nga kon ang duha kaninyo magakauyon dinhi sa yuta mahitungod sa bisan unsa nga ilang pangayoon, alang kanila pagabuhaton kini sa akong Amahan nga anaa sa langit. Kay diin gani ang duha kon tulo magakatigum sa akong ngalan, anaa ako sa ilang taliwala." (Mateo 18:15-21) Kasagaran sa mga tawo nga makadungog sa bersikolo 20 naghunahuna nga kini gipasabot nga kung diin ang Simbahan magakatigum ug ang tanan malipayon sa pagsimba nan si Hesus ana uban kanato. Mag-awit kita ug mga alawitong pagdayeg ngadto kang Hesus, nindot atong bation ug bation nato ang Iyang presensya. Samtang kining tanan tinuod, dili kini mao ang buot ipasabot sa bersikolo 20. Kining bersikoloha wala naghisgot mahitungod sa mga tawo nga nagakatapok ug si Hesus muabot uban kanila, apan Siya wala naghisgot ug sinimbahon diri. Siya naghisgot mahitungod sa pagsulbad ug mga problema. Siya naga-ingon nga kitang tanan mga pari man ug nagtinabangay sa usag-usa nga mamahimong kaparihas ni Hesus, adunay mga panahon nga diin kinahanglanon mag-abot kita ug maghisgot ug mga butang sa atong kinabuhi. Kun ikaw makakita 17
18 kanako nga hakog, kinahanglan ka muduol kanako ug sultihan mo ako niini. Kun ikaw makakita ug mga kaigsoonang babaye nga nagdaut sa usa ka igsoong babaye, adtua siya ug pakigsulti kaniya mahitungod niini. Ang pagdinaotay sala. Ang pagdinaotay makaguba sa kasing- kasing ni Hesus. Ang pagdinaotay daotan ug makapasakit ni Hesus. Busa kun kining mga butanga atong nakita nga sala ug nakasamad sa kiliran nga lawas ni Hesus, bilang pari ug bilang lawas ni Kristo, kinahanglan natong tabangan ang usa ug usa. Si Hesus miingon nga kun dunay sala kinahanglan "muduol ka kaniya ug sa iyaha lamang" (v.15). Dili nato siya pwiding pakaulawan o pakaulawan nato sila. Diha sa gugma, gusto lang nato nga sila mahisama pag-ayo parihos ni Hesus. Kun sila hakog sa kaugalingon o kusug manaot, dili sila makadungog sa Ginoo. Unya gusto man nato nga sila makadungog sa Dios, kinahanglan ato silang tabangan. Kun sila hakog o garboso o daotan, nan dili sila makahigugma sa Dios o sa mga tawo. Busa, ingon nga mga pari, kinahanglan ato silang adtuon ug tabangan nga mahisama sila kang Hesus. Apan kinahanglan kitang mapaubsanon sa atong kaugalingon. Wala nato ewagaw-way atong mga tudlo aron ipunting diha kaniya; kundili atong gihakop ang iyang mga ti-il ug hangyuon sila nga ihatag ang ilang kinabuhi kang Hesus. Daghan ta ug ihatag kanila aron maangkon nila ang pakig-amigo sa Dios, ug kini dili nila maangkon kun adunay sala sa ilahang kasing-kasing. Busa ang atong Agalon ug maestro nga si Hesus nag-ingon nga adtua sila ug sila lamang. Ayaw sila pakaulawi. Higugmaa sila. Apan adtua sila ug tabangi sila. Ikaw usa ka pari - kinahanglan nimo silang adtuon. Kun Duha o Tulo ang Uban Muabot... Muabot usab si Hesus! Si Hesus naghatag kanato ug mga solosyon sa atong mga problema kun ang mga butang magkalisod. Kun kita makig-estorya sa atong igsoong lalaki o babaye diha sa pagpaubos aron sulayan sila sa pagtabang ug kun sila moingon, "Pahawa, dili ko gusto
maminaw," o "Ayaw ko husgae. Kuhaa una ng tukog nga anaa sa imong mata." Adunay solosyon nga gihatag si Hesus nianang problemaha. Adunay chansa nga diin sayop ka, apan kinahanglan ka makig-estorya kun tan-aw nimo nga sakto ka. Kinahanglan ka musulay. Kung nahadlok kang musulay, nan dili ka pwidi nga ma-pari. Dili malipay si Hesus nimo hangtod dili ka musulay. Usahay masayop ka ug OK rana, tungod kay pwidi man sad ka makat-on sa sayop. Si Hesus nag-ingon nga kun adtuon nimo kining tawhana nga nakasala ug unya dili siya maminaw kanimo, nan magdala ikaw ug duha o tulo ka kaigsoonan aron tabangan siya. Dili kini usa ka panudlo mahitungod sa "disiplina sa simbahan". Tudlo kini mahitungod unsaon pagtabang sa usa ug usa. "Kay diin gani ang duha kon tulo magakatigum sa akong ngalan, anaa ako sa ilang taliwala" (Mateo 18:20). Nakita mo ba kini unsa ka nindot?!! Kung kinahanglan nimong magdala ug duha o tulo ka tawo aron estoryaon kining tawhana, si Hesus muabot usab. Kun diin duha o tulo ang nagakatapok aron sa pagbuhat sa Iyahang tarbaho, Siya muabot. Kining kasulatana dili mahitungod ug sirbisyo sa simba. Kini mahitungod sa pag-uban sa paglihok aron tabangan ang matag-usa nga mahisama kang Hesus. Kun estoryaon nato ang usa ka igsoong lalaki o babaye nga nakasala, ug sila dili maminaw kanato kay tungod wala sila kasabot o wala dili sila ganahan, nan magdala kita ug duha o tulo nga kaigsuonan kauban nato. Wala Siya nag-ingon nga kun dili sila maminaw kanato, ato lang hikalimtan o e-ampo nalang nato. Siya nag-ingon nga kun dili siya maminaw kanimo, pagdala ug duha o tulo ka maayong igsoong lalaki ug babaye, ug si Hesus muabot usab. Kun buhaton ta kini diha sa Iyahang Pangalan, Siya muabot aron sa pagtabang. Siya nagpadayon ug sulti nga kun ang tawong nakasala dili pa gayud maminaw sa duha o tulo ka testigo, nan sultihi ang tibuok ka-Simbahanan. Akong usbon, dili kini "disiplina sa simbahan." Kini mahitungod sa pagtapok sa tanang pari aron sa pagsulay ug tabang sa pagsulbad sa usa ka problema. Kana usa ka maayo gayod nga buhaton. 19
20 Walay makasukod sa kaalam sa atong Hesus. Siya usa ka Katingalahang Magtatambag, dili ba? Si Hesus miingon nga kun kita adunay mga problema nga mga pari nga diin nagtinabangay sa matag-usa, pwidi kitang magdala ug ubang mga tawo aron sa pagtabang. Kun ako muduol kanimo kay ako naghunahuna nga ikaw nakasala ug dili ka mouyon, tingali sayop ko - tingali wala nako nakita ang sakto nga sitwasyon. Kun magdala kita ug duha o tulo ka testigos, tingali sila moingon nga ako ang sayop. Busa daug si Hesus, ug ang tanan makat-on ug mutubo! Mao kini ang usa ka espesyal nga butang nga kinahanglan nimong masabtan kun ikaw pari. Dili ang tanang butang mahitabo takdo sa atong gusto, apan kinahanglan makabaton kita ug kaisog ug gugma. Kinahanglan natong tumanon si Hesus sa Iyang gisulti nga Iyang buhaton kung ang mga butang dili mahisubay sa insakto. Kung ang sitwasyon lisod sulbaron, kinahanglan atong apilon ang ubang kaigsoonan ug maminaw kitang tanan kang Hesus. Usahay usa ka tawo sakto. Usahay ang laing tawo sakto. Usahay duha sila sakto. Apan kun atong buhaton ang sugo ni Hesus nga magdala ug duha o tulo ka kaubanan sa pagtoo - kun kitang tanan maminaw kang Hesus ug nagtagad - nan sulbaron ni Hesus ang atong mga problema ug tabangan kita Niya. Ang Katingalahang Hiramenta Ang Labing Dako nga Pari mutabang sa tanan Niyang kaparian. Apan kinahanglan kini natong buhaton sa Iyang pamaagi ug dili magtinamad nga dili mu-estorya sa uban. Kinahanglan dili kita mahadlok nga magdala ug ubang tawo ug estoryaan kining mga butanga. Ug kun adunay muduol kanato ug makig-estorya, kinahanglan musugot ko nga mangimbitar ug duha o tulo ka tawo nga muapil kanato sa panag-estorya. Tungod kay ako nahigugma man kang Hesus, nahigugma sa kamatuoran, ug musugot nga masayop, ang pag-imbita sa uban nga mutabang usa ka kahibulongang paglantad sa kaalam sa Dios. Kahibalo ko nga kun adunay duha o tulo nga muapil, muapil usab si Hesus.
Bilang mga pari, kinahanglan nato kini nga hunahunaon ug praktison. Dili kini duwa. Wala nato gipasakitan ang usa ug usa pinaagi ug balik balik nga estorya. Dili kini nga mura ta ug polis. Apan kini mahitungod sa paghigugma aron sa pagsulay ug tabang. Diin asa ang sala, ang dung-gan sirado sa pagpaminaw sa tingog sa Dios. Diin asa ang sala, ang mga mata buta ug dili kakita sa Dios. Busa bilang mga pari tabangan nato ang matag-usa nga makadungog ug makakita sa Dios pinaagi sa pagtangtang sa sala. Gitagaan kita ni Hesus ug hinagiban gikan sa panudlanan sa Iyang hiramenta. Kun dili nato masulbad ang problema nga kita rang duha, nan bilang mga pari Iya kitang gihatagan ug hinagiban nga diin magdala kita ug mga kaubanan aron sa pagsulbad sa maong problema. Kini tinuod sad gani sa usa ka managtiayon. Kun ang akong asawa adunay problema kanako ug ako dili maminaw, ako mag-expek nga mutuman siya kang Hesus ug magdala ug duha o tulo ka tawo. Si Hesus wala mag-ingon nga kining tanan tinuod gawas lamang sa kaminyuon. Siya nagaingon nga kini tinuod alang sa tanang magtotoo. Kining tanan tinuod sa tanang pari. Kun ang akong asawa nakakita ug sala diri kanako ug ako dili maminaw, kinahanglan siya magdala ug duha o tulo ka tawo. Gusto nako nga iya kining buhaton kay ako nahigugma man kang Hesus. Mao ba kini ang gusto kanatong tanan? Usa kini ka hagit, dili ba? Dawata ang Kutsilyo...alang sa Kaayuhan Sa tanang panahon, ang kutsilyo sakit gyud. Apan si Hesus mao ang atong Pinakadakong Magtatambal, ug Iyang hiwaon ug tangtangon ang cancer para kita maayo ug kusgan. Kining mga butanga nga atong gi-estoryaan medyo usahay sakit kini gamay. Apan kun maminaw kita sa pamaagi ni Hesus ug mapaubsanon ug mahigugmaon, nan himuon ka Niyang kusgan ug maalamon ug maayo. Iyang ayuhon ang tanan nimong gibati nga sakit diha sa imong kasingkasing ug lawas. Iyang ibutang ang lawon nga gugma diha sa imong kasingkasing ug Kinabuhi. Makabaton ikaw ug Sapa 21
22 nga adunay Buhing Tubig nga nag-agay-ay gikan sulod kanimo ug Kalinaw nga dili masabtan. Makabaton ikaw ug Kalipay nga dili malitok, puno sa kahimayaan. Makabaton ikaw ug gahom nga dili mapukan nga Kinabuhi. Kun imong buhaton ang mga pamaagi ni Hesus ug magiging pari, dili ka na lang 'normal' nga tawo nga pariho sa uban. Mapuno ikaw sa Balaang Espirito Santo ug Kaalam. Apan kinahanglan nimong dawaton ang kutsilyo nga maoy muhiwa ug mubuwag sa sala gikan kanimo. Kinahanglan ka nga malipay kung naay tabang sa uban, maski sakit. Mao kini ang panghunahuna sa usa ka tinun-an ni Hesus. Basig kinsa pwidi mulingkod sa lingkuranan sa simbahan diha sulod sa bilding ug unya maminaw sa gipangsulti. Apan gitawag kita ni Hesus ingon nga mga pari ug mga hari. Gibadlong ni Pablo ang mga Taga- Korinto nga magtotoo sa dihang miingon siya, "Kamo nagkinabuhi ingon nga normal nga mga tawo." Apan ang Dios nagtawag kanato nga muhusga maski sa mga anghel. Gitawag kita Niya nga Puno sa Kinabuhi ug Himaya ug Gahom hisama sa Iyang Anak nga si Hesus. Apan kinahanglan nato dawaton ang kutsilyo nga maoy muhiwa sa sala. Kinahanglan natong tabangan ang matag-usa aron ato kining masinati sa atong kaugalingon ug sa Simbahan. Kining mga butanga tinuod gayod kini. Ang Dios nag-ingon, "Sulayi Ako, sukda Akoug tan-awa." Tumana ang pamaagi ni Hesus ug buhata ang pagkapari kada-adlaw. Buhata ang pagkapari diha sa imong kasilinganan. Ihalad ang imong lawas ingon nga buhing halad ug tabangi ang usa ug usa ngamahisama kang Hesus, ug ang Dios magabobo sa Iyang madagayaong panalangin sa inyong mga kasingkasing. Duol aron sa Paghatag Adunay laing bahin sa pagiging usa ka pari ug kinahanglan kini nimong masabtan. Kini gamay lang kun ikumparar sa ato ng nahigutan daan. Kinahanglan natong ihalad ang atong kaugalingon ingon nga buhing halad ug magtinabangay kita sa usa ug usa nga mahisama kang Hesus. Apan adunay laing parti kining pagka-pari
nga adunay kalabutan sa atong panagtigum o panagtapok. Kun dili nato ihalad ang atong kaugalingon ingon nga buhing halad diha sa paghigugma sa mga tawo sa atong kasilinganan, ug magtinabangay sa usa ug usa nga mahisama ni Hesus kada-adlaw, nan ang atong mga panagtigum walay ayo. Apan kun kining mga butanga imong gihimo bilang usa ka pari, nan adunay laing bahin sa pagka-pari. Kun si Hesus ania sa atong taliwala sa pisikal sulod sa kwarto karon, muhilom man gani Siya usahay apan kasagarannaa gayud Siyay isulti nga importante. Si Hesus ani karon. Kun ikaw nitoo gayud nga pari ka tungod kay ang Dios maoy nag-ingon pinaagi sa dugo ni Hesus (dili kay tungod gibati nimo nga takos ka, maalamon ug kusgan), nan kinahanglan ka magiging pari usab sa panahon nga diin ang mga kaigsuonan nagakatapok. Kun si Hesus nagpuyo sulod kanimo ug ikaw nabawtismuhan diha Kaniya, diha sa Iyang Kinabuhi ug diha sa Iyang Espirito, nan makadungog usab ikaw sa Dios. Bilang pari, si Hesus makigsulti usab pinaagi kanimo. Dili ka muapil sa panagtigum aron maminaw lamang ug muawit. Dili ka muapil aron musabay sa pag-ampo sa uban. Kun ikaw pari, muapil ikaw aron sa paghatag. Ang libro sa Hebrohanon nagsulti mahitungod niini. "Ug mamalandong kita alang sa pagdinasigay sa usa ug usa ngadto sa paghigugma ug sa mga maayong binuhatan sa dili pagbiya sa atong panagtigum, ingon sa ginabuhat sa pipila, hinonoa sa pagdasig sa usa ug usa, ug ilabina gayud sa makita ninyo nga ang adlaw sa paghukom nagakahiduol na" (Heb. 10:24-25). Kini naghisgot nga diin ang mga kaigsuonan nagakatigom. Sa unang bahin nag-ingon nga pamalandungi unsaon sa pagtabang sa usa ug usa nga mutubo. "Mamalandong kita alang sa pagdinasigay sa usa ug usa ngadto sa paghigugma ug sa mga maayong binuhatan." Busa bilang pari, ako muapil sa panagtapok nga adunay naghunahuna kun unsay akong mahatag ug unsay imong mahatag. Kinahanglan nga aduna kay kaisog nga musulti kung unsay ipasulti ni Hesus kanimo. Ayaw kahadlok nga masayop. Kun ikaw masayop, ikaw mutubo. Unya mipadayon pag-ingon, "dili mubiya sa panangtigum." Kinahanglan 23
24 nga padayon kitang magtigum "ug ilabina gayud sa makita ninyo nga ang adlaw sa paghukom nagakahiduol na," makita nato nga nagkaduol na ang Iyang pagbalik. Walay Nagpakaaron-ingnon, OK? Si Hesus masuko sad gyud sa mga ubang butang. Suko Siya sa mga hipokrito. Nasuko Siya sa mga tawo nga diin nagpakaaron-ingnon nga ingon ani daw sila unya diay sa ilahang kasingkasing lahi sila. Suko kaayo si Hesus nianang mga butanga, ug hangtod ron suko gihapon Siya ana. Kinahanglan dili kita magpa-pretend nga ingon ani ta, apan sa tinud-anay diay, sa atong kasingkasing, lahi diay ta. Kinahanglan natong estoryaan sa atong mga kaigsuonan ug sulbaron ang problema sa dayag ug matinuoron. Ang Dios nag-ingon, "Isugid ang inyong sala sa usa ug usa." Isugid ug pag-ampo aron kamo mamaayo. Daghang mga tawo nga masakiton sa ilang kinasulodran, sa espirituwal ug pisikal, tungod kay dili nila ablihan ang ilang kasingkasing ug ikumpisal ang ilang sala sa usag usa. Mahadlok sila kun buhaton nila kini. Apan sa Panimalay sa Dios kinahanglan dili kita mahadlok, tungod kay nahigugma kita sa usa ug usa ug gusto kitang magtinabangay. Dili kita maglinibakay. Dili nato isalikway ang usag usa. Magtinabangay kita sa usag usa. Aron makumpisal nato ang atong mga sala nga gawasnon. Magmasulub-on kita, apan dili mahadlokon. Si Hesus mutabang kanato ug muhinlo kanato. Apan kun magpa-pretend ta nga wala kitay sala, nan kita mga hipokrito ug musuko si Hesus. Si Hesus nasuko sa mga hipokrito ug karon masuko usab Siya kun kita hipokrito. Dili kita gusto nga masuko si Hesus kanato, mao ba? Busa ato ablihan ang atong mga kasingkasing. Ayaw Ilubong ang Imong Talento Si Hesus aduna usay laing klasi nga tawo nga gikasuk-an. Nasuko Siya niadtong tawo nga naglubong sa iyang talinto (kwarta). Gitawag ni Hesus kadtong tawhana nga daotan nga suluguon. Iya kining gitambog sa labaw'ng kangitngit sa gawas. Unsay akong buot isulti
kaninyo nga bilang mga pari, ayaw ilubong ang inyong talento. Ang Dios naghatag kaninyo ug espisyal nga butang sa inyong kinabuhi. Kun ikaw usa ka pari gamita kanang butanga nga gihatag sa Dios kanimo. Ang tawo nga naglubong sa iyang kwarta, siya nahadlok. Wala malipay si Hesus kaniya nga naglubong sa iyang talinto. Kun ang tanang magtotoo magakatigom, dili gusto ni Hesus nga mulingkod ug maminaw lang kita. Dili Niya gusto nga imo lang taguan kanang gibutang ni Hesus sa imong kasingkasing. Ikaw usa ka pari. Pagbaton ug kaisog, kusog, ug pagtoo sa Dios nga makasulti ka sumala sa gasa nga Iyang gihatag kanimo, sa kanatong tanan. Ug ayaw kahadlok sama sa tawo sa panultihon. Pamalandongi unsaon nga madasig ang uban. Kun ikaw usa ka pari ngadto sa imong silingan, sa kauban sa pagtoo, ug sa imong lawas, nan ikaw usab mamahimong pari kun ang tanan magakatigom sa usa ka lugar. Kinahanglan gusto ikaw magdala ug alawiton nga espisyal kanimo. Tudlui ang uban sa awit nga imong nakat-onan samtang nag-ampo ka ni Hesus pagkabuntag. Tingali nagbasa ka diha sa mga Salmo ug nangayo ka ni Hesus ug tunada sa maong alawiton sa Salmo. Ang bilang pari, agdahon ang uban nga magakatapok, ug tudluan sila sa among awit nga gihatag ni Hesus kanimo. Mao kini ang pagiging usa ka pari. Kinahanglang gusto ikaw nga mubuhat niini. Ayaw ilubong ang imong talinto. Ugaling adunay usa ka igsoon sa pagtoo nimo nga makig-estorya mahitungod sa sala sa imong kinabuhi. Ikaw maminaw kaniya, ug muhilak, sama sa panahon ni Nathan nga nakig-estorya kang David ug ang kasingkasing ni David nabuak, nihilak siya. Ang Dios magpadala ug Nathan - usa ka igsoon sa pagtoo - kanimo ug sultihan ka niya sa imong sala ug mabuak ang imong kasingkasing ug mahumok kini paingon sa kabag-ohan. Ikaw makig-estorya ni Hesus mahitungod niini ug mamalandong ug laing-laing bersikolo sa Biblia bahin niini. Ug unya agdahon ang tanang magtoo nga magtapok ug usa ka lugar ug ugaling imo silang sultihan ug unsay gitudlo ni Hesus kanimo. Imong ipakita ang mga bersikolo nga imong nakat-onan nga nakapabag-o 25
26 sa imong kinabuhi, sultihi sila naunsa ka pagkahulog diha sa sala ug tudlui sila unsay buhaton nga dili sila matagak sa maong susamang sala. Sultihan mo sila unsay gipakita sa Dios kanimo. Mao kini ang pagkapari. Ikaw mao ang pari. Ug unsay gihimo sa Dios sa imong kinasuludran imong ablihan ang imong kasingkasing ug ipasundayag ngadto sa imong mga kasigsuonan. Gusto sa Dios nga ato kining himuon. Kitang TANAN. Gusto mo ba kini? Busa magakatigum sila sa Ngalan ni Hesus ug maminaw. Apan si Hesus kasagaran dili tak-om ang Iyang baba sa madugay. Ug kung ugaling man gani taas-taas ang pagkahilom, lagmit tungod kay adunay igsoon sa pagtoo nga wala nagtagad sa iyang pagkapari. Ugaling siguro gusto ni Hesus nga ipaambit nimo ang awit nga imong nakat-onan ug ikaw nahadlok sa paghimo niini. Ugaling siguro gusto ni Hesus nga ako ipaambit ang bersikolo nga akong nabasa ganinang buntag, apan ak naghunahuna nga "Dili ko kaayo maayo musulti. Di ko kahimo ana." Ug busa mingaw ang panagtigum, tungod kay gusto ako nga gamiton ni Hesus apan dili ko gusto. Akong gidesisyonan nga akong ilubong akong talinto. Kung si Hesus ania pa lang sa pisikal dili taas ang kamingaw kay daghan man kaayo Siyang ipaambit kanato. Kun kita mga maayo nga pari, maminaw ta Kaniya. Gamiton kita ni Hesus. Siya makigsulti kanatong tanan ky Iyaha man kitang mga kaparian, kana kung gusto kita. Gusto ba kita? Pagamit ni Hesus. Gusto Niya nga Magbuhat ug mga Kahibulongang Butang Kahinumdom ka niadto si Hesus ug usa ka lugar, gusto Niyang magbuhat ug mga milagro didto, apan dili Siya makahimo kay ang mga tawo dili man motoo. Gusto sa Dios nga maghimo ug mga milagro pinaagi sa atong tagsa-tagsa nga kinabuhi, apan dili Siya kahimo niini gawas lang kun motoo ka. Kinahanglan ikaw motoo sa imong kasingkasing nga gusto kang gamiton sa Dios. Makig-estorya ikaw ni Hesus niining mga butanga. Sultihi Siya, "Motoo ako. Tabangi ako sa akong pagka-dili matinuohon." Hangyua si Hesus nga Iya
kang humukon ug mapainubsanon. Hangyua si Hesus nga tabangan ka Niya nga makabaton ug kaisog nga gamiton ang imong mga gasa. Hangyua si Hesus nga tangtangon ang imong garbo, kay usahay ikaw masayop. Apan okey ra kun masayop. Magtinabangay kita sa usa ug usa. Di bali nalang masayop kaysa ilubong ang imong talinto. Kun ikaw masayop, pwidi tang tanan makat-on ug mutubo, apan kun imo ilubong ang imong talento, si Hesus masuko. Busa hangyua si Hesus nga tabangan ka Niya nga mamahimong mas maayo pa nga pari. Dili kini mahitungod kay isog ka sa imong kabubut-on o maayo ka musulti. Mahitungod kini sa paghangyo ni Hesus nga tabangan ka Niya. Buhi Siya. Gusto Niyang magapanlihok ug mga kahibulongang butang sulod sa imong kasingkasing ug pinaagi sa atong kasingkasing ngadto sa uban. Apan aron Siya makahimo ug mga milagro, kinahanglan kitang motoo. Busa pakig-estorya ni Hesus niining mga butanga. Ayaw lang kini hunahunaa sa imong olo ug imong oyunan. Kundili, pakig-estorya ngadto sa atong buhing Hesus mahitungod niining mga butanga, ug Iya kitang tabangan, ngadto sa Iyang Kahimayaan. Hangyua Sila nga Magkinabuhi ingon nga mga Pari Samtang nagbuhat ikaw sa imong pagkapari sa imong kasilinganan, makatabang ka kanila nga makat-on mahitungod kang Hesus. Kun sila membro sa relihiyusong grupo, hangyua sila nga magbuhat usab sa ilang pagkapari. Ayaw sila paadtua sa ilang panagtigum nga diin maminaw lamang. Hangyua sila nga lantawon ang kinabuhi sa ubang kaigsuonan ug mutabang nga mahisama sila kang Hesus. Kun ang tagsa-tagsa maski asa magahimo niini, ang kalibutan mausab. Kini usa ka gamhanang butang - tungod kay atong gibuhian ang atong kinabuhi nga mahisama kang Hesus. Kun dili nato gamiton ang atong pagkapari, si Hesus magpabilin diha sa libro sa Biblia. Kun kita mubuhat sa atong pagkapari ug hangyuon ang uban nga nagdala sa Pangalan ni Hesus nga mamahimong pari, mabuhian si Hesus MASKI-ASA! Ang atong mga komyunidad mausab. Ang atong mga syudad mausab. Ang atong mga nasud ug kontininte 27
28 mausab. Si Hesus sa atong kinabuhi mapadayag kun kita magbuhat sa atong pagkapari. Amen? Samtang milabay ang napulo ka tuig sa among pagkaila ni Hesus, kami nakat-on pag-ayo unsa ang Simbahan ug unsa ang pagkapari, ug unsay buhaton sa usa ka pari. Samtang kami nakat-on niining mga butanga, gidala kami sa sitwasyon nga diin among nasabtan ug unsay buhaton sa denominasyon. Ang mga tawo nga anaa sa denominasyon dili nato kaaway. Ang ubang tawo anaa kanila tungod kay mao rana ang ilahang nahibaloan. Kun nakaila lang gayud sila pag-ayo ni Hesus, sila malipayong musunod Kaniya. Busa importante kaayo nga mahigugmaon kita ug tawo, maski kadtong atoa sa denominasyon. Magbantay kita nga dili kita garboso. Kun gitagaan sa Dios ang mga manglilimos nga parihas nato ug gamay'ng pagkaon, ato kining ibahin- bahin sa uban ug dili husgaan ang uban nga walay pagkaon. Mao kini ang pamaagi ni Hesus nga mamahin kita ug pagkaon sa uban - dili kay maglinahi tungod sa pagkaon, kundili ihalad ang pagkaon. Kining mga butanga importante kaayo nga sakto sa atong kasingkasing ug hunahuna. Dili ta mudawat ug pagkabugnaw ug areglo. Apan nagtoo gayod kita nga pagatukuron ni Hesus ang Iyang Simbahan. Busa kun kita makakita ug mga tawo nga nahigugma ni Hesus diha sa denominasyon, ugaling dili ta musulti, "Gawas kamo," kundili, "Tumana si Hesus kauban sa mga tawo nga imong nailhan." Tudluan nato sila sa pamaagi ni Hesus nga Iyang gitudlo kanato. Hangyuon nato sila nga mutudlo sa uban sa ilang nahibaw-an nga pamaagi ni Hesus. Kun kini ilahang buhaton sa ilang denominasyon, sila pagawason. Sa daghang denominasyon adunay mga tawo nga gusto mutuman sa Dios. Ang uban mutuman. Ang uban dili. Sa tinuod nga Simbahan ni Hesus nga Iyang gitukod, ang TANAN gustong mutuman sa Dios ug ang TANAN nahigugma kang Hesus. Tungod kay kitang tanan mga pari man, magtinabangay kita sa usa ug usa. Kun adunay wala mahigugma kang Hesus, sila mugawas. Ang propesiya ni Jeremiah 31 sa Bag-ong Kasuguan nga Simbahan mao nga "silang tanan makaila Kanako, gikan sa gagmay paingon
sa dagko." Sa tinuod nga Simbahan, ang tanan nakaila ni Hesus. Kasagaran sa denominasyon dili kini tinuod, ug daghan kaayo ang mabugnawon. Ang mga tawo nahigugma sa kalibutan ug nagpuyo sa sala ug wala nangausab ang kinabuhi. Tiribli kini ug maguol sad ta. Apan aduna usay mga maayong mga tawo sa denominasyon. Ang atong tarbaho dili nato sila pagawason. Ang atong tarbaho mao nga tabangan nato sila nga mamahimong pari kung asa sila nga denominasyon. Kun sila magtuman sa ilang pagkapari maski asa sila, daghang mga tawo ang mausab, o kundili, aw pagawason sila. Kun Asa si Hesus...ang Sala Dili Makapuyo Kun ang atong kaigsuonang lalaki ug babye mahisama kang Hesus diha sa ilang denominasyon, kini makausab sa denominasyon o patyon sila sa denominasyon ug itambog pagawas (susama sa ilang gihimo kang Hesus). Dili kita mahadlok sa denominasyon. Susama sila sa mga dagkong pukot nga gitapok ang tanang klasi nga isda. Adunay nindot nga mga isda ug adunay dili sad kaayo nindot. Ang atong tarbaho mao nga tawgon ang mga maayong isda nga mamahimong pari kun asa sila. Ug ang mga butang manga-usab didto. Nausab ba ang Nineveh? Si Jonah giluwa sa dakong isda didto sa tiribli nga syudad. Ang sala miusbong didto apan ang tibuok ka-syudaran nausan alang sa Dios - maski ang hari. Kinahanglan kitang motoo nga mabuhat kini sa Dios diha sa mga denominasyon. Kinahanglan kita nga motoo nga mahimo kini sa Dios dinhis sa Mzuzu. Busa kun aduna kitay mga kaila diha sa mga denominasyon dili nato sultihan nga mugawas. Kundili ato silang hangyuon nga mahisama ni Hesus ug musulti sa Pulong sa Dios sa mga tawo didto, ihatag ang ilang kinabuhi sa uban, higugmaon ang mga tawo, ug dili mudawat ug alegro. Ang mga tawo sa Nineveh pwiding mupatay kang Jonah, siya ra man usa. Apan sila naghinulsol ug nausab. Ug mao kini ang atong kasingkasing sa tanang denominasyon - nga mamahimo kitang mga pari ug sulayan sa pag-usab sa kinabuhi sa uban. Atong sulayan pagtabang ang mga tawo nga atong kaila nga mamahimong pari diha 29
30 sa mga tawo nga ilang nailhan sa ilang denominasyon aron tabangan sad nila pag-usab sa ilang kinabuhi. Hangyuon nato ang Dios sa atong mga luha nga mausab ang denominasyon. Si Hesus mihilak. Iyahang gipatud-an sa Iyang mga luha ang Jerusalem. Siya miingon, "Tapukon Ko unta tika susama sa mungaan ngadto sa iyang mga anak." Apan ang Jerusalem dili musugot ug misalikway Kaniya - ila Siyang gipatay. Kun kita matinumanon sa atong pagkapari, pwidi ta nilang patyon. O tingali ang atong syudad mausab. Apan kinahanglan kita nga matinumanon nga mga pari. Atong hangyuon ang atong tanang kaila nga mamahimong matinumanon nga mga pari maski asa sila. Kun ilang tabangan ang mga tawo nga ilang kaila, sila makabaton ug kaisog, ug pwidi sad silang itambog pagawas. Apan kun mag-uban-uban sila sa ubang magtotoo nga parihas ug kasingkasing, sulayan una nila. Mao kana ang trabaho sa pagkapari. Higugmaon nato sila nga anaa sa denominasyon. Mao kini ang buhaton ni Hesus. Apan dili ta mudawat ug alegro. Kinahanglan kitang magkinabuhi diha sa kamatuoran ug atong hangyuon ang uban nga anaa sa ilang denominasyon nga magkinabuhi usab sa kamatuoran. Kun ang tanan maghimo niini nan tukuron ni Hesus ang Iyang Simbahan. Mao kini ang Maayong Balita ni Hesus. Kinahanglan kitang magkinabuhi nga ingon niini sa atong mga kumyunidad. Walay alegro, walay pagkabugnaw...apan ato silang higugmaon ug musulay sa pagtabang kanila. Walay kinahanglanong pagkabulagbulag tungod sa nagkalaing-laing pangalan ug mga denominasyon. Ang panagbulag mahitabo lang tungod kay adunay uban nga wala mahigugma kang Hesus. Wala kita makahibalo niini hangtod dili kita musulay. Ang denominasyon nga pangalan wala magpasabot nga ang tawo nga anaa sa diha daotan nalang ug dili gustong mutuman kang Hesus. Wala kita makahibalo niana hangtod dili kita musulay ug tabang kanila. Ingon ani ang atong tratar sa mga tawo nga anaa sa mga denominasyon. Atong ihatag atong kinabuhi kanila ug tagaan sa Buhing Pan nga ilang kaonon ug aron mao usab ang ilang buhaton ngadto sa uban. Ug unya
atong tan-awn unsay buhaton ni Hesus dayon. Si Hesus miingon nga kun atong buhaton atong parti, Iyang pagatukuron ang Iyang Simbahan ug ang ganghaan sa Impyerno dili makapukan. Atong atakihon ang syudad sa Yawa, sukdon ug timbang-timbangon ang bongbong ug unya tumbahon dayon. Kita nahigugma sa mga tawo ug ato silang dalhon gikan sa kangitngit ngadto paingon sa kahayag. Dili kita magbulag-bulag tungod lang sa pangalan, apan maghigugmaay sa usa ug usa - hangtod sa kamatayon. Atong trabahuon ang trabaho sa usa ka pari, ug ang Dios magatukod sa Iyang Simbahan. 31
Si Hesus Lamang ang "Amo" Mulowe, Africa 1996 Unsay Makahimo nga Lider? Adunay duha ka klasi nga liders. Ang usa ka lider gikan sa kasingkasing, nag-gikan sa iyahang adlaw-adlaw nga relasyon sa Dios. Ang laing lider pinaagi ug posisyon nga adunay titulo ug mao ang opisyal nga "head person" o "nag-una nga tawo," o opisyal nga amo o boss. Si Hesus miingon nga ang lider pinaagi ug posisyon, kinahanglan dili kamo ana. Ang mga liders sa Simbahan kadtong naglakaw sa kauban sa Dios KARON. Kun ang igsoong lalaki or babaye wala maglakaw kauban ni Hesus karon, dili siya makonsiderar nga lider. Kun ang usa ka tawo niaaging semana wala maglakaw kauban sa Dios apan siya naghinulsol sa iyang mga sala ug karon makadungog na sa tingog sa Dios, nan siya mas maoy lider karong semanaha kaysa niaging semana. Ang "pagiging lider" nag-gikan sa iyang relasyon sa Dios ug sa katawhan sa Dios. Dili gikan sa iyahang pag-opisyal o sa iyang titulo. Aduna kami daghang liders sa syudad nga akong gipuy-an, apan wala kami mga "officers" o opisyalis. Ang lider karong semanaha pwidi sad dili lider sunod semana. Si Hesus nag-ingon nga ang tanang otoridad sa langit ug dinhi sa yuta nag-gikan Kaniya. Kini tinuod gihapon. Busa, sa gidaghanon sa atong nadungog kang Hesus, nga diin anaa Kaniya ang tanang otoridad, mao kana usab ang gidaghanon sa iyang otoridad - gikan lamang sa gidaghanon sa iyang nadungog kang Hesus. Mao ra kana tanan. "Ang tanang otoridad sa Langit ug dinhi sa yuta" nag-gikan kang Hesus, Siya miingon. Ang tawo nga wala makahibalo o wala mituman Kaniya, siya usa lamang ka "taw-taw." Kining kalsi nga tawo kinahanglan lang tumanon tungod sa imong konsensya, kun naa silay "posisyon," apan sila mamahimo lamang mga "lider" kun sila nakaila, nahigugma, ug nagtuman sa maong Olo, nga si Hesus. 33
34 Natawo Gikan sa Pagkatamaran Adunay badlis sa pagkatamaran sulod kanato nga gusto natong taguan sa luyo ug unya tugotan ang uban nga maoy muaway sa atong mga gubat alang kanato; dinhi nagagikan ang klero (mga relihiyusong lider) ug laity (mga tawo nga maoy gisilbihan sa mga klero). Pinakasayo nga estorya sa simbahan, niadto pang ikaduhang siglo, 1800 ang milabay, ang tawo nagsugod ug pangita ug hari nga maoy magmando kanila. Gusto nila nga adunay "tawong balaan" nga maoy magdumala sa simbahan. Kaha tingali kining tawhana duol kaayo sa Dios, apan imbis nga ang tanan mamahimong pari, ang katawhan sa Dios gusto makabaton ug "tawong balaan" nga maoy makigyera sa ilang gubat. Gusto nila ug usa ka tawo ug himuon nilang hari sa simbahan. Kaha tingali kining tawhana maayo kaayo sauna. Ang problema dili nga siya dunay relasyon sa Dios sauna; maayo gani nga ang tanan adunay relasyon sa Dios. Kaha tingali kining tawhan adunay lig-on ug tinuod nga gasa, apan kun siya gilahi ingon nga espisyal ug gitawag nga "boss sa simbahan," nan adunay problema. Kanang maong lugara alang sa kang Hesus lamang. Si Hesus lamang ang boss sa basin unsa nga Tinuod nga Simbahan. Ang "pastor" kinahanglan dili siya ang dako-dako sa simbahan. Walay mga dako-dako gawas lamang kang Hesus. Labon adunay pananglitan diha sa Biblia niining duha ka managlahi nga klasi sa maong liders. Si Samuel ug si Saolo pariho silang nagdumala ingon nga mga liders sa katawhan sa Dios nga mao ang Israel. Si Samuel mao ang tawo sa Dios nga adunay influwensya sa nasod tungod kay siya nakaila man sa Dios. Si Samuel adunay daghan nga kwalipikasyon sa pagiging hari sa Israel - apan si Samuel dili hari! Hinuon si Saolo maoy gitawag nga hari. Gusto sa Israel nga aduna silay hari - gusto nila nga adunay usa ka tawo nga magdumala kanila ingon nga boss. Gusto nila nga maoy mupuli ni Samuel, ug gusto nila nga dunay "hari" susama sa ubang kanasuran nga nagpalibot kanila. Sa nagkalaing-laing pamaagi ang pagdumala medyo ang-gid ang-gid ra, apan si Samuel wala sa "posisyon" nga
adunay otoridad. Si Samuel naglihok sumala sa iyahang relasyon sa Dios, ug si Saolo naglihok sumala sa iyahang posisyon o titulo. Si Samuel walay opisina, sekretarya o sweldo. Wala siyay apil sa "grupo nga adunay mga posisyon" diha sa hari. Si Samuel usa lamang ka tawo sa Dios nga gerespituan nga labaw pa sa usa ka hari, apan siya walay posisyon o titulo. Dili sa mao ang hari. Dili siya ang "pastor." Gusto lang niyang mahigugma sa Dios sa tibuok niyang kasingkasing. Ug tungod kay siya makadungog man sa Dios, siya adunay influwensya. Wala siyay posisyon...aduna siyay influwensya. Kun ang usa ka tawo nakaila gayud sa Dios, siya mutabang sa katawhan sa Dios. Kung siya gitawag sa Dios, siya nagtabangan sa mga tawo. Akon isulti pag-usab: ang tinuod nga tawo sa Dios walay posisyon...adunay influwensya. Sa Jakobo, kapitulo 29, maoy hulagway sa tawo nga respitado sa Dios ug sa tawo, ug gikahadlukan ug gikasuk-an sa yawa. Kining klasing tawhana dili kinahanglan ug opisina o titulo o sweldo. Kun ikaw parihos ni Hesus, dili ka kinahanglan ug "gahom" nga gikan sa "posisyon" nga pagkalider. Bilang pananglitan, kun ako karpentero, ako magatukod pinaagi ug kahoy. Maghimo ako ug lamisa, pultahan pinaagi ug kahoy kun ako karpentero. Kun ako mason, nan ako magatukod pinaagi ug briks. Maski unsa nga hinimo gikan sa briks nagpamatuod nga ako usa ka mason. Maski unsa nga hinimo gikan sa kahoy nagpamatuod nga ako usa ka karpentero. Diha sa Biblia ang pulong "pastor" (pobre nga pagkahubad) nagpasabot nga usa ka gigasahan nga magbalantay, naglihok adlaw-adlaw uban sa katawhan sa Dios kauban sa ubang laing gasa - dili siya boss o "tig-pa-ma-ba" sa panagtapok. Asa man ang proweba ana nga ako pastor/magbalantay? Ang proweba nga mao ako nahigugma sa katawhan sa Dios! Ako silang gitabangan buntag ug gabie. Dili ko kinahanglan ug opisina aron mohimo ana. Dili ko kinahanglan ug titulo. Dili ko kinahanglan nga boss. Gusto lang akong mahigugma sa katawhan uban sa akong gasa, ug ako silang tabangan. Ang proweba nga ako karpentero tungod sa lingkuranan nga akong gihimo. Ang proweba nga ako pastor/magbalantay tungod kay akong gipakaon ang katawhan sa lingkuranan, 35
36 Dios kada-adlaw, ug sila nahaduol sa kang Hesus tungod nako. Kun ako makakita ug usa katawhan sa Dios nga gigutom, mabuak ang akong kasingkasing. Kun ako makakita ug usa katawhan sa Dios nga anaa sa kagubot o dilikado, ang akong kasingkasing nga magbalantay muadto kanila ug proteksyunan sila. Mao kini ang proweba nga ako giniyahan sa Dios bilang pastor. Dili ko kinahanglanon nga may nakasulat nga pangalan sa akong dughan. Dili ko kinahanglanon nga adunay sirtipikit nga ibutang sa bongbong o diploma gikan sa Bible eskol. Kinahanglan ko ug kasingkasing nga mahigugmaon ug mutarbaho sa buluhaton sa Dios, ug busa magapamunga kini ug mga supernatoral nga bunga sa maski asa nga luna nga diin Iya akong gigasahan. Busa, ikaw ba karpentero? Nan paghimo ug mga lingkuranan. Aduna ka bay gasa sa usa ka magbalantay? Nan higugmaa ang katawhan - pakan-a sila, proteksyuni sila, ug tabangi sila. Tinuod kini sa maski unsa nga gasa! Ang proweba sa maski unsa nga gasa anaa sa bunga nga iyang gipakita. Ang kaatbang niining tanan tinuod usab, unsa paman diay. Kahibulongang kamatuoran diha sa mga pagano sa sayans (science) ug medicina ug industriya nga diin nagdemand niadtong adunay mga opinion ug kritiko ug ni-claim nga sila "experto" nga adunay ikapakita, mga bunga sa ilang kinabuhi, nga ilang ipasundayag nga naghatag kanila ug katungod sa pagdumala nga labaw sa uban o mutudlo o mokondinar sa uban. Diha sa kalibutanong relihiyon, kahibulongan, adunay layo kaayo sa ilahang integridad labaw pa sa gipakita sa mga pagano. Sa relihiyon, ang mga tawo mas buta ug dali muhatag sa ilahang opinyon, sa mupabor man o dili, ngadto sa uban. Ang mga kritisismo, expertis, paghusga, ug maski ang pagsabotahi sa relasyon ug pagdaut sayon mudagayday gikan sa mga teribli ug bunga sa ilahang mga kinabuhi, mga pamilya, ug kapundukan. kahibulongan, apan tinuod, kun imong tan-awon pag-ayo ug sa tinud-anay ang relihiyon sa tawo. Ang tawo nga naghimo niini sa bakak o pagdaut o nagbuhat ingon nga experto diha sa engineering,
o medicina, o negosyo pwidi gayod siya nga mapriso. Apan, diha sa relihiyon dali ra silang makatapok ug tigpaminaw nga mga mahadlokon o mga tanga o dali mapugos, hadlokun ug bulatikan dayon aron musubmitar diha sa walay bungang makinarya ug "mga experto." Mga wird, pero tinuod. Kini pirming nahitabo, tungod kay mao kini ang palyado nga imperyo magtipig sa ilahang numero sa membro. Panghadlok ug pagbulatik, tabi-tabi, panghulga, pagdaut, o pagbahad sa pagbati. Dili kahibulongan sa panahon ni Hesus wala kaayo'y nidawat Kaniya diha sa kalibutanong relihiyon. Apan, kita makakat-on Kaniya ug hangopon ang Kasulatan, ug pangitaon ang Bunga, dili hungihong uban ang agenda ug tinagong bukog, o badyet ug hambog aron maproteksyunan. Nakuha na nimo ang idiya. J "Emu AKONG Gisalikway!" Kini tinuod ni maski unsa nga gasa. Apan ang tawo daghang giguba sa Kristyanismo sa kagustohan nga makaangkon ug hari. Si Samuel dili mao ang hari. Siya mao ang tawo sa Dios. Si Saolo mao ang kari, ug iyang giguba ang katawhan sa Dios. Ang Dios nag-ingon, "Dili ikaw ang ilang gisalikway Samuel; sila misalikway Kanako." Sa dihang gusto nato nga atong amo usa ka tawo, kita misalikway sa Dios. Si Samuel adunay dakong influwensya tungod kay siya nakaila sa Dios, dili kay tungod siya adunay posisyon ingon nga hari. Daw parihos sila kun lantawon, dili ba? Kun adunay tawo nga gikan sa laing nasod nga muadto sa Israel siya makaingon, "Aduna kamo'y hari! Si Samuel ang inyong hari!" Ang Israel moingon, "Kabalo ako nga mura siya ug hari lantawon, tungod kay lawom nga respito ug pagtamod ang among gihatag kaniya, apan siya dili mao ang hari. Wala kami laing hari gawas sa Dios. Si Samuel nakaila lamang sa Dios pag-ayo. Busa kami nirespito kaniya ug nahigugma kaniya." Ang ubang mga nasod naghunahuna nga ang Israel adunay hari, si Haring Samuel. Apan siya dili mao ang hari. Siya mao ang tawo sa Dios. Wala siya'y posisyon. Siya muanhi, siya muadto, siya mawala, 37
38 ug unya mubalik. Ang mga hari dili muhimo niana. Ang tawo sa Dios muhimo ana. Ang mga Israelita gustong nilang ilisan si Samuel sa dihang natigulang na siya. Gusto nila nga aduna silay hari susama sa ubang nasod (o susama sa ubang denominasyon)! Sa dihang gusto nato nga adunay magdumala kanato, usa ka tawo nga maoy makigbatok sa atong mga gubat, nan atong gisalikway ang Dios. 1 Samuel 8:7: "Dili ikaw ang ilang gisalikway Samuel, ang Dios maoy ilang gisalikway." Kinahanglan dili nato sulayan nga ang tawo maoy maghari kanato. Kinahanglan natong higugmaon ang mga Samuel's nga ania kanato nga maoy nakaila sa Dios, respitoan nato sila ug moresponde o mutubag kanila, samtang walay gidawat nga posisyon ingon nga boss gawas lamang Kang Hesus. Kita maminaw sa tingog ni Hesus diha kang Samuel. Ug, sa gisulti pa sa 1 Korinto 14, kun ang pinadayag maabot sa sunod nga "Samuel," palingkura ang unang "Samuel." Kini maayo kaayo. Ang Sangputanan Gusto nakong paminawon unsay mahitabo kun ikaw magbaton ug hari taas kanimo. Kun gusto ikaw nga magbaton ug "bossing," usa ka relihiyosong tawong labaw sa tanan. Ania ang mga bati nga bunga nga nag-gikan niini: "Ug siya miingon: Kini mamao ang kinaiya sa hari nga magahari sa ibabaw ninyo: siya magakuha sa mga anak nga lalake, ug magatudlo kanila ngadto kaniya alang sa iyang mga carro, ug mahimong iyang mga magkakabayo; ug sila manalagan una sa iyang mga carro; Ug siya magatudlo kanila alang kaniya nga iyang mga capitan sa mga linibo, ug mga capitan sa mga tinagkalim-an; ug magabutang siya ug pipila sa pagdaro sa iyang yuta, ug sa pag-ani sa iyang alanihon, ug sa pagbuhat sa mga kasangkapan niya sa gubat, ug sa mga kasangkapan sa iyang mga carro. Ug siya magakuha sa inyong mga anak nga babaye aron mahimong mga magbubuhat sa pahumot, ug mahimong mga magluluto, ug mahimong mga magbubuhat sa tinapay. Ug siya magakuha
sa inyong mga uma, ug sa inyong kaparrasan, ug sa inyong kaolivahan, bisan ang labing maayo kanila, ug magahatag niana ngadto sa iyang mga sulogoon. Ug siya magakuha sa ikapulo ka bahin sa inyong binhi, ug sa inyong kaparrasan, ug magahatag niini sa iyang mga punoan sa kasundalohan ug sa iyang mga sulogoon. Ug magakuha sa inyong mga sulogoon nga lalake, ug sa inyong mga sulogoon nga babaye, ug sa inyong labing ambungan nga mga batan-ong lalake, ug sa inyong mga asno, ug magabutang kanila sa iyang bulohaton. Siya magakuha sa usa ka ikapulo ka bahin sa inyong mga panon sa carnero; ug kamo mahimong iyang mga sulogoon. Ug kamo managtu-aw nianang adlawa tungod sa inyong hari nga inyong pagapilion alang kaninyo; ug si Jehova dili motubag kaninyo nianang adlawa. Apan ang katawohan nagdumili sa pagpamati sa tingog ni Samuel; ug sila ming-ingon: Dili; apan magabaton kami ug usa ka hari sa ibabaw namo. Aron kami usab mahisama sa tanang nasud, ug nga ang among hari magamaghuhukom kanamo, ug magauna kanamo, ug moaway sa among mga gubat." Sa dihang gustohon nato nga adunay maghari kanato, kun gustohon nato nga adunay opisyal nga boss sa simbahan, iyang kawaton ang atong panan-awon, kawaton niya ang atong mga anak ug ang atong kwarta, ug himoon kita niyang iyahang mga kiko (puppets). Kining mga butanga dili maayo. Apan kini nahitabo sa kinatibuk- ang relihiyosong kalibutan. Maski asa kaming lugara muadto, basta adunay clergy/laity, basta adunay duha ka klasi nga kristohanon - mga boss ug normal nga tawo - ang kasingkasing sa mga tawo gikawatan. Ang ilahang mga gasa dili manggawas. Ang gasa sa kalooy ug ang gasa sa pagtabang nangapi-it. Ang gasa sa pagtudlo ug ang gasa sa pagkamang-gihatagon...kining mga butanga nangapi-it. Sa dihang ang magbuot usa ka tawo nungka nga si Hesus maoy magbuot, ang kasingkasing sa katawhan sa Dios gikawatan. Ang katawhan sa Dios milambo sa pagdumala ni Samuel tungod wala siyay posisyon, ang anaa kaniya mao ang gasa. Gamay'ng kausaban gikan kang Samuel ngadto kang Saolo tungod kay sila daw mga hari. Apan ang usa mao ang gasa ug ang usa mao ang posisyon. Kun gasa 39
40 ang katawhan sa Dios mulambo. Kun tawo nga adunay posisyon, ang katawhan sa Dios mangapi-it ug dili makalihok, sumala sa giingon sa kasulatan. Pwidi ra gihapon nga magamit sa Dios sa ubang maayong butang. Si David maayo nga hari. Ang ubang mga maayong butang mahitabo maski ang sistema sayop. Apan ang Dios nag-ingon, "Aduna akoy mas maayo pa nga pamaagi. Ang akong pamaagi mao si Samuel, dili si Saolo." Siya nag-ingon, "Makabuhat Ako ug ubang mga maayong butang kun kamo adunay hari, apan kun muabot ang problema ug kamo mutawag Kanako, Ako dili mutubag." Mao kini ang nangahitabo sa mga denominasyon, tungod kay sila nagatukod sumala sa gasa sa usa ka tawo ug gihimo nilang hari. Pwidi unta siya nga Samuel, apan gihimo nila siya nga Saolo. Ug siya gusto usab nga mamahimo nilang hari. Ang ubang mga maayong butang pwidi nga mahitabo, apan sa adlaw sa kalamidad, sila magatawag sa Dios ug Siya dili maminaw kanila, ug mangagulpog ang mga butang. Ug adunay pulitika nga mahitabo ug pagduladula sa mga kagahuman ug adunay pagdinaotay, ug kining tanan nga tunglonga giingon sa Dios mahitabo. Samtang ang Dios arangan nga makahimo ug mga maayong butang taliwala sa maski unsa nga sitwasyon, gusto lang nato ug unsay gayo'y pinaka-maayo. Tinuod ba kini? Pwidi nga makapanalangin ang Dios sa maski unsa nga butang diha sa Iyang kalooy, sa Iyang pagkamaloloy-on ug sa Iyang pasensya. Apan magatukod kita sa Iyahang pamaagi aron makuha nato ang Iyahang kinatibuk-ang panalangin! Magbaton kita ug daghang Samuel embis nga usa ka Saolo. Amen? Lain nga pwiding mahitabo nga ang usa ka tawo musulod ug seminaryo aron makakuha ug relihiyusong titulo, ug, insakto man ugali ang iyang kasingkasing, siya mapugos sa iyang titulo nga mag-tigpakaaron-ingnon nga siya mao kini apan dili diay. Pwidi siya nga nagkalisod sa iyahang panimalay, gubot ba kaha ang iyahang kaminyuon uban sa iyang mga anak, o sa iyang mga kaubanan o ginikanan. Apan, tungod kay siya aduna may relihiyusong titulo, ang tinan-awan kaniya sa mga tawo lahi, embis nga mura ra ug igsoon susama sa uban. Siya magpanglihok
nga lahi sa iyang linihukan kaysa naa sa iyang panimalay, nga sukwahi bilang usa lamang ka normal nga igsoon. Adunay butang sulod kanato nga lisod kwestyunon ang kinabuhi sa usa ka "boss." Busa, ang mga liders sa simbahan dili gyud unta musugot nga adunay mga titulo nga diin maoy makababag pagtabang sa uban sa atong mga kinabuhi. 41
Dios sa Kaligdong ug Epeso 4 Malemia, Africa 1996 Ang Mabuntugong Hari ug Gasa alang sa Iyang Katawhan Ang atong halangdong Ginoo wala magpakyas kanato sa pagpasiplat sa Iyang kasing-kasing alang sa Iyang Simbahan. Kun imong lantawon ug susihon pag-ayo ang Kasulatan, Makita nimo ang kusgang himaya nga mga butang mahitungod sa atong Hari nga si Hesus, ug Iyang Gingharian. Si Hesus usa ka gamhanang magbubuntog. Sa Epeso 4:8 nag- ingon, Siya "nagdala ug panon sa mga bihag; ug ngadto sa mga tawo, sa mga gasa Siya nanghatag." Ehulagway ang maong paagi sa usa ka mabuntugong hari nga maabot gikan sa langyaw'ng yuta nga nagdala ug bulawan, plata, ug mga halangdong butang gika sa lugar nga Iyang gebuntog. Gibuntog ni Hesus ang Iyang mga kaaway ug mibalik Siya nga nagparada sa kadaugan, nanghatag ug mga gasa sa Iyang mga katawhan. Kining mga gasaha nalista sa Epeso 4:11 - mga apostoles, mga propeta, mga ebanghelista, mga magbalantay ug mga magtutudlo - kining tanan kaparti kun kinsa si Hesus. Sa dihang si Hesus mikanaug gikan sa hataas nga panganod ug gipadala ang Iyang Balaang Espirito, wala lang Niya gipapuyo ang Iyang Espirito sulod kanato niadtong mga ningtuo, kundili mingkuha Siya ug parti sa Iyang kaugalingon ug gihatag Niya sa nagkaling-laing mga tawo nga mingtoo Kaniya. Siya mao ang matinud-anong Pari nga nag-alagad sa tanang Panimalay sa Dios. Siya mao ang apostol, ang propeta, ang Maayong Magbalantay, ug ang Master nga Magtutudlo. Siya mao ang Maayong Balita nga gipadayag sa unod. 43
44 Ang Lawas Nanginahanglan sa Tanan Niyang mga Gasa Ang Biblia nag-ingon nga sa dihang si Hesus mikaylap sa Langit ug Iyang gipadala ang Espirito, nagkuha Siya ug parti sa Iyang kaugalingon ug gisabwag ngadto sa Lawas ni Kristo, nga mao ang Iyang Simbahan. Klaro kaayo sa atoa nga ang atong nagkaling- laing parti sa pisikal nga lawas nagbuhat ug nagkalain-laing butang. Makakita ka sa imong mga mata ug makadungog ka sa imong mga dunggan. Apan dili ka makadungog pinaagi sa imong ilong ug makakita pinaagi sa imong baba. J Ang tanang parti sa lawas dili pariho, apan, silang tanan nagdepende pag-ayo sa usa'g usa kanila. Una ta mupadayon sa Epeso 4:11 kinahanglan kang makasabot kun unsa ka kinahanglanon nimo ang tanang Lawas ni Kristo. Kitang tanan nanginahanglan sa TANANG Lawas ni Kristo. 1 Korinto 12 nag- ingon nga dili kita makaingon sa uban, "Wala ka namo kinahanglana." Kundili moingon kita sa usa'g usa, "Kinahanglanon ko ikaw, kinahanglanon ko ikaw." Mao kini ang kinaiyahan sa kasing-kasing nga diin si Hesus mahimuot pag-ayo. Si Hesus daghang gasa sa sulod Kaniya, ug ang uban niini nalista diha sa Epeso 4. Sa Simbahan, ang Lawas ni Kristo nanginahanglan niining tanan nga gasa. Hinuon, ang kada usa ka lokal nga panagtigum dili makaangkon niining tanang gasa. Kayha kinahanglanon nato ang mga maayong relasyon sa ubang komyunidad ug syudad. Kining mga relasyuna maayo ug kinahanglanon. Ang Gasa sa Pagtukod Ang apostol nga gasa mao ang usa ka gasa alang sa pagtukod. Sa unang siglo gamay ra ang mga apostoles, ug dili kaayo daghan ang mga propeta. Kayha mas daghan ang mga magtutudlo ug mga magbalantay, apan dili sad daghan ang mga ebanghelista. Dili ang tanan niining mga gasaha anaa sa kada lokal nga panagtigum, busa sila nanginahanglan sa ubang kaigsuonan nga gikan sa laing syudad nga makighalobilo kanila.
Kun ang simbahan o lawas ni Kristo mahimong lig-on sa maong syudad, kini tungod sa mga Magtotoo nga makaingon sa usa'g usa nga sila nanginahanglan sa ilang tagsa-tagsa nga mga gasa. Ang sakyanan adunay daghang parti - samin, puthaw ug guma. Aduna usab kini makina, manubila, suga, serbato ug mga ligid. Kun ato silang patong-patongon sulod sa room, dili GIHAPON kini makahatag ug abilidad sa pagmaniho aron mudagan. Maski pa ang mga kaparti niini mga maayong parti, dili gihapon ka makasakay ug sakyanan ug MANIHUAN - gawas lang kung kining mga partiha mataod ug tarong. Sa laing pamaagi, mahimo lang kining hardwer ug walay dakong bili. Dinhi makita ang importansya ang gasa nga apostol. Kining partiha ni Hesus, kining gasaha sa pagtukod, mao ang gasa nga maoy nakakita unsaon nga ang tanang parti mahiusa aron ang "sakyanan" mudagan. Wala kaayo'y mga apostol sa kalibutan susama nga wala sad kaayo'y apostol sa unang siglo. Ang Biblia naglista lang kayha ug 26 ka apostoles sa tibuok unang siglo: ang una kay ang 12 ka Apostoles ug unya ang ubang 14. Ang uban man gani sincero ug tinuod nga nahigugma sa buluhaton sa Ginoo, apan walay gasa sa pagtan-aw unsaon pag-asembol sa sakyanan. Ang uban, ug wala kining gasa sa apostol, dili makakita unsaon pag-asembol sa maong Simbahan nga mamahimong lig-on - simbahan nga adunay usa ra ka kasing-kasing, usa ra ka hunahuna, ug usa ray tumong. Ang Gasa sa Propeta Ang ikaduhang gasa nga nalista sa Epeso 4 mao ang gasa sa propeta. Ang propeta maarangang makakita ug makasimhot sa mga butang nga maayo kaayo o bati kaayo. Dili siya dependente tungod lang kay nadungog niya o nakita sa iyang natoral nga mga mata. Siya maarangang makabati ug makasimhot kun kining matanga gikan ba kang Hesus o dili. Sa niining paagiha, ang propeta makatabang sa paghatag ug mga putli nga mga materyales nga igtutukod alang sa apostol. Ang tanang upat o lima ka mga gasa nga nalista diri adunay espesyal nga lugar sa Lawas ni Kristo. Ug kun ikaw wala niining mga 45
46 gasaha sa inyong panagtapok, kinahanglan kang mag-ugmad pag-ayo sa pagtukod ug relasyon sa mga tawo nga adunay gasa nga atua sa laing syudad. Kun imong basahon ang libro sa Mga Buhat, makita nimo kini nga mga panghitabo nga nahitabo ng pirmi. Ang nagkalaing-laing gasa nga nalista sa Epeso 4 sila nagkuyog ug byahi syudad to syudad ug nitabang pagdasig ug pagtukod sa mga lokal nga kasimbahanan. Aron kini matuman, ang gasa sa apostol ug propeta pinaka- importante kaayo nga nalista uban sa walo o siyam ka importanting pang puntos. Kun wala kining mga gasaha, ang Katawhan sa Dios mahiagum sa teribli nga kapobrihon. Pwidi silang sincero kaayo ug mahigugmaon kaayo sa Dios, pero pirmi lang sila mapakyas ug maglisod sa mga sitwasyon. Apan pinaagi sa tabang niining mga gasaha, ang mga komplikadong sitwasyon maresolba. Pag-ayo sa Lawas ni Kristo Ang mga gasa sa Epeso 4:12 gikinahanglanon alang sa pagsangkap sa mga balaan, alang sa buhat sa pag-alagad. Ang pulong "sangkap" nagpasabot "sa pag-ayo o pagsumpay sa tanan." Sa Grego, mao kini ang pulong nga gipili sa Dios alang sa paghulagway kun unsa o para asa kining lima ka gasa - alang sa pagtabang "sa mga bukog nga mahibalik sa ilang butanganan." Kun ang bukton nabali, ang doctor muplastada sa bukog balik ngadto sa iyang nahimutangan. Usahay sakit ibalik kining bukoga nga nabali ngadto sa iyang normal nga nahimutangan apan kinahanglanon kay kun dili nan ang lawas mahiwi ug kini wala nay pulos. Kining mga gasaha nga nahisgutan diha sa Epeso 4:12 mutabang sa pag-ayo sa Lawas ni Kristo ug itumong ang kada parti diha sa insakto niyang lugar. Bilang Konektado sa Usa'g-usa sa Pagsabot sa mga Tudlo ni Hesus Sa Epeso 4:13 atong Makita nga kining mga gasaha aduna pay daghang bulohaton sa usa ka panagtigum - sila mutabang kanatong
tanan nga makab-ot ang pagkahiniusa sa pagtoo! Kita gimanduan ganiha sa libro sa Epeso nga huptan nato ang panaghiusa diha sa espirito. Ang Dios nag-expek kanato nga makabaton kita ug panaghiusa diha sa espirito, ug ang Dios nagmando kanato sa tinud- anay nga paghigugma sa usa'g usa. Hinuon, adunay kalahian taliwala sa panaghiusa diha sa espirito ug pagkahiniusa sa pagtoo. Kun wala kining mga gasaha (sa gihisgutan sa Epeso 4:14) nga mulambigit kauban sa atong mga lokal nga panagtigum, kita mangalibog ug unsay atong tuhuan nga mga butang. Tungod niining mga gasaha kita masangkap paingon ngadto sa pagkahiniusa sa pagtoo. Ang panaghiusa diha sa espirito nagkonektar kanatong tanang nga gipalit sa dugo ni Hesus. Atong gidawat ug gihigugma ang tagsa-tagsa nga adunay dugo ni Hesus nga nagtabon kanila. Ug atong gitinguha ang pagdawat kanila susama sa pagdawat nato ni Hesus. Ang pagkahiniusa diha sa pagtoo mao ang atong panag-ubang pagsabot sa mga panudlo ni Hesus - mga tudlo mahitungod sa bawtismo, pagtapion sa atong mga kamot, pagsimba, panagtapok, ug gasa sa Espirito. Kining mga gasaha mutabang pagtin-aw unsaon paghigugma sa usa'g usa, ug mahitungod sa pagpangulo, ug mahitungod unsa gayod ang pagiging usa ka Kristyano. Kun ang atong mga panagtigom walay relasyon niining mga tawhana nga adunay lima ka gasa, dili kita makabaton ug pagkahiniusa sa pagtoo, ug kita mangalibog. Lawom nga Kasuod Sa Epeso 4:13 nag-ingon usab nga kining mga gasaha mutabang kanato nga makabaton kita ug puno nga kahibalo sa Anak sa Dios. Ang intensyon sa Amahan nga kita makasabot sa tanan mahitungod kang Hesus. Ang pulong sa "puno nga kahibalo" niining kasulatana mao ang "epignosis." Ang maong pulong gipasabot nga kita makabaton ug lawom nga kasuod ni Hesus. Gipili sa Dios kining pulonga aron sa pagsulti nga kinahanglan makabaton kita ug lawom nga panagsuod nga relasyon kauban sa Iyang Anak. Dili kini pulong mahitungod sa kahibalo nga 47
48 anaa sa utok, apan kini mahitungod sa kahibalo sa kasing-kasing. Parihos kini nga pulong sa dihang si Maria ug Jose wala "makaila" sa usag' usa hangtod nahuman si Hesus pagkatawo. Parihos nga pulong ang gigamit sa dihang si Adan "nakaila" ni Eba ug sila nagka-anak. Busa, kining lima ka gasa labihang pagka-importante gayod sa Simbahan. Sila mutabang sa katawhan sa Dios nga makabaton ug igong panagsuod uban ni Hesus ug molingiw sa ilang mga nawong paingon Kaniya ug makakaplag ug kapahulayan ug kusog diha Kaniya sa dihang maabot ang kalisdanan. Sila makakat-on sa pagtawag sa pangalan sa Ginoo ug dili sila maulaw o madismaya. Ang pulong sa usa ka alawiton nag-ingon, "Unsang klasiha ang atong panag-amigo ni Hesus, ang tanan natong sala ug kaguol iyang gipas- an. Unsa nga prebilihiyo nga atong madala ang tanan ngadto Kaniya sa pag-ampo." Kining lima ka gasa kinahanglanon alang sa pagtabang sa katawhan sa Dios nga makabaton ug panag-amigo uban ni Hesus - usa ka suod gyud kaayo nga relasyon uban Kaniya - kay kun muabot ang bayolenti nga bagyo, dili sila makalimot manago kang Hesus. Elingiw nila ang ilang mga dagway ngadto paingon Kaniya, makita ang Iyang init nga pahiyom, ug maarangang makahimo pagsugat lapos ngadto sa bagyo. Kining lima ka gasa kinahanglanon aron makabaton ug puno nga kahibalo, igong panagsuod, ni Hesus. Estide diha sa Bagyo Sa Epeso 4:13 nagpadayon kining mga gasaha nga kinahanglanon aron sa pagkab-ot sa sukod sa gidak-on sa kahupnganan ni Kristo. Kini gipasabot nga ang atong personalidad mamahimong muparihos kang Hesus, aron dili kita mapalid dinhi ngadto sa hangin sa nagkalain-laing sayop nga pagtulon-an o sayop nga kahitabuan. Kita maarangang makabarog nga lig-on diha sa Gugma sa Dios. Ug sa dihang ang bagyo muharos ug uyugon niini ang tanang mauyog, ang kinabuhi ni Hesus nga ania sulod kanato maarangang makatubo ug kita mamahimong makusganon pa gayod. Usahay tugutan sa Dios ang bagyo nga uyugon kita ug dalhon kita sa tumoy-tumoy
sa katalagman. Ang Amahan nagbuhat niini ngadto sa Iyang Anak nga si Hesus. Ug si Pablo, nga laing apostoles, "naglangiob maski sa kinabuhi," ang kasulatan nag-ingon. Mao kini ang mga oportunidad nga gihatag sa Dios aron kita mahisama Kaniya. Ug sa dihang ang bagyo maabot, ug ang mga balod musablig, ug ang hangin muhapak, dili kita matuya-tuya ug moliyok-liyok. Hinuon, kita mamahimong makusganon pa pag-ayo samtang kita nagkaduol diha kang Hesus ug diha sa matag-usa kanato. Magasulti sa Tinuod Dinuyugan sa Gugma Sa Epeso 4:15 nag-ingon nga kita magkat-on sa pagsulti sa tinuod nga dinuyugan diha sa gugma. Kining mga gasaha mutabang kanato sa paghimo sa pagkomunikar sa usa'g usa sa hinigugma ug tinuod-anay nga paagi. Kini importanting butang sa maski unsa nga relasyon sa gugma. Ang panagsultihanay diha sa tinuod nga dinuyugan sa gugma mao ang pagpangita ug pamaagi nga makapahimuot sa Dios ug sa usa'g usa pinaagi sa pagkomunikar sa insakto. Kinahanglan kita magasulti sa tinuod, apan kinahanglan kini ubanan diha sa gugma, pasensya ug pagkamaloloy-on. Atong kahumok maoy ebidensya, atong gugma ug atong pasensya maoy ebidensya. Ang mga gasa mutabang kanato nga makahimo kita sa pagkomunikar diha sa gugma sa pamaagi nga dili nato mahimo kun wala kining mga gasaha. Pagkat-on sa Pagsalig sa Atong Mahigugmaong Agalon Ang kasulatan usab nag-ingon diha sa Epeso 4:15 nga kining mga gasaha mutabang kanato sa pagtubo diha kang Kristo nga mao ang ulo. Si Hesus mao ang ulo sa tanang butang. Siya ang Agalon o Boss ug Master sa yuta ug sa kadagatan. Siya ang Master sa kapanganuran nga muolan ug sa kahanginan nga muhoros. Siya ang Master sa tanang nagkamang nga mga kahayupan ug sa mga dagkong hayop. Siya ang Master sa tanang langgam sa kahanginan. Siya ang Master sa kada bato nga naa sa kadalanan. Ang atong Hesus mao ang Master sa 49
50 kada bituon sa kalangitan ug sa kada buwan ug adlaw. Siya usab gusto nga mamahimo Siyang atong Master, apan Siya nag-imbetar kanato sa Iyang eskwelahan, ang eskwelahan si Kristo, nga diin makakat- on kita sa Iyang pagka-master dinhi kanato. Makakat-on kitang musalig Kaniya. Makakat-on kita sa Iyang pagkamaalamon, nga Siya kahibalo sa tanang butang, ug Siya kusgan aron makahatag kanato ug proteksyon. Kun dili kita gusto nga Siya mahimo natong Master kini tungod lang sa rason nga wala gayod kita musalig Kaniya, o dili kita kasalig sa Iyang pamaagi nga perpekto, ug sa Iyang gugma nga dako, nga diin dili kini mapakyas. Ug busa kining mga gasaha magatabang kanato sa pagtubo diha ni Kristo nga maoy ulo, aron makita ug unsa Siya ka anindot - unsa Siya ka masaligon, kusgan, maalamon ug mahigugmaon. Sa niining pamaagi, makasalig kita Kaniya maski unsa'y Iyahang buot himuon dinhi kanato. Si David, ang mahigugmaon sa Dios, nagsulat ug daghang alawiton mahitungod sa gugma sa Amahan. Ang Amahan usab nagsulat ug mga alawiton sa gugma ngadto kang David, ug gitawag siya nga usa ka tawo nga tukma sa kasing-kasing sa Dios. Usa sa mga rason nganong gitawag siya nga usa ka tawo nga tukma sa kasing-kasing sa Dios tungod kay siya nakaila sa Dios nga maayo kaayo ug maanindot nga dili siya pakyason sa Dios o giyahan sa sayop nga dalan. Ang Dios dili modismaya kaniya. Ang Dios dili muhatag kaniya ug bato kun mangayo siya ug pan. Ang Dios mutagbo sa tanan niyang panginahanglanon, kun siya mutan-aw lamang Kaniya ug mangita sa Iyang pamaagi sa tanang butang. Buhaton ni David ang tanan nga ipabuhat sa Dios kaniya, dili tungod kay siya murag robot nga way laing buhaton kundili mutuman unsay emando, apan tungod kay siya masaligon sa gugma sa atong Amahan ug sa Iyang pagkamaalamon. Mao kini ang atong makat-onan nga magkauban uban niining mga gasaha: Unsa ka masaligon gayod ang atong Amahan, ug si Hesus nga nanghatag sa Iyang mga maayong gasa, dili mga daotan nga gasa, ngadto sa Iyang mga kaanakan. Busa ato Siyang masaligan bilang ulo nga nagdumala kanato, tungod kay Siya maayo gayod kaayo sa atua.
"Ako Nagkinahanglan Kanimo" Sa Epeso 4:16 nag-ingon nga ang tibuok lawas "natakdo ug nasumpay pinaagi sa matag-usa ka lutahan." Susama sa mga bukton ug mga paa haom silang nagkauban sa lawas, kining mga gasaha mutabang sa Lawas ni Kristo nga magkuyog aron makahimo sa bulohaton sa Dios. Imong ma-imagin ang lawas wala kaayo'y gamit kun ang mga bukton ug mga paa nagkabulag-bulag sa nagkalain-laing lugar. Maanindot nga mga partiha ug kusgan kun sila ra, apan kun dili sila konektado sa usa'g usa diha sa gugma, ug dili konektado sa ulo para sa direksyon, nan ang lawas dili kaayo magamit nga epektibo. Gusto ko ikaw'ng dasigon, igsoon, nga makasabot sa importansya sa niining mga gasaha ug makita nimo ang tanang maanindot nga butang nga gidala niini. Pagkomitar nga imong dawaton ang kaigsuonang lalaki ug babaye nga nag-gikan sa nagkalain-laing lugar aron sa pagtabang kanimo nga makabaton niining maanindot nga butang nga nag-gikan sa pagpakig-relasyon niining mga gasaha. Aron kita magamit alang kang Hesus. Mamahimo kitang mahigugmaon ug maalamon sama Kang Hesus. Makahimo kita sa pagdala sa atong kumunidad diha sa ti-elan sa Dios, makahimo sa paghigugmaay sa atong mga pamilya, makahimo kitang makapabarog ug mahigugmaong, matinumanong mga anak, ug makahimo nga gamiton nato ang atong kaugalingong gasa diha sa gugma, tungod kay atong gidawat kining lima ka gasa diha sa atong kumunidad. Wala gayo'y usa ka lokal nga panagtigom nga aduna niinng tanan nga gasa (wala pako kakita ug usa). Busa kita gipugos sa Dios nga manginahanglan sa usa'g usa nga gikan sa nagkalain-laing lugar ug syudad. Gusto Niya nga makahibalo kita nga kita nanginahanglan sa usa'g usa, aron dili kita magpabiling bata o nagsuso pa. Gusto Niya kitang MUTUBO diha sa KAPUNO sa IYANG ANAK! Alang sa dugang pagtulun-an pa sa maong tapik, palihug ug duso didto sa Pundasyon nga serye nga mga libro nga nag-ulohan "Ang Tonton." 51
Ang Puloy-anan sa Dios Komba, Africa, 1996 Ang "Himsog" nga Pamilya - Ang Pangasawhonong Geandam Si Hesus mubalik alang sa Iyang Pangasaw-onon. Ang Bibliya nag- ingon nga si Hesus mubalik alang sa Iyang Pangasaw-onon kun siya naandam na. Unsaon nato pag-plastar sa atong kinabuhi aron maandam? Lantawa kining hulagway uban kanako. Sa dihang ang atong relihiyusong buhat o espirituhanong paninguha mahitabo sa usa ka lugar kausa sa usa ka semana, nan mura kini ug nikaon ta ug kausa sa tibuok semana. WALA kita gihimo sa Amahan nga ingon-ani nga mabuhi. Kinahanglan natong pakan-on ang atong lawas halos kada-adlaw aron mabuhi. Gibuhat usab Niya ang atong mga espiritu nga kinahanglan mukaon sa makadaghan sa tibuok semana - nga mukaon sa pan gekan sa langit ug maghigugmaay sa usa'g usa adlaw-adlaw. Iya kitang gihimo nga mga Harianong Pari nga magkauban ug maghinatagay sa Pan sa Kinabuhi samtang kita mubangon, mulingklod, ug magdungan ug panglakaw sa atong kapaingnan. Ang atong simba kang Hesus mao nga magkuyog kita ug pamutol ug kahoy ug magkuyog kita nga manglaba sa atong mga senina. Atong gitudluan ang usa'g usa sa Pulong sa Dios diha sa lugar sa atong mga kinabuhi samtang kita nagkuyog ug panglakaw paingon sa merkado. Kun atong nakita ang usa ka tawo nga hars sa iyang asawa, atong dal- an ug Pulong sa Dios ug makigbatok uban kaniya aron matabangan nato siya nga makakita kang Hesus. Kun Makita nato ang usa ka lalaki o babaye nga hakog sa iyang bahandi, atong siyang higugmaon uban sa Pulong sa Dios kada-adlaw. Dili kita maghulat nga adunay "muwali'g seremonyas" niya mahitungod niana inig abot sa adlaw'ng 53
54 Domingo, apan ato dayon siyang hatagan sa Pulong sa Dios tungod kay kita mga pari man. Ang gamay'ng bata nga mukaon lamang kausa sa usa ka semana, siya masakit ug maluya. Kini tinuod usab sa usa ka minyuonon ni Kristo. Kinahanglan mag-isig-pakan-anay kita sa usa ug usa kada-adlaw - adlawan ug gabie, adlawan ug gabie - aron kita motubo ingon nga kusgan. Atong pakan-on ang usa ug usa sa Pulong sa Dios. Atong simbahon ang Dios nga magkauban kada-adlaw. Atong pangayuon sa Dios nga Iya kitang tabangan kada-adlaw. Kasagarang tawo maghunahuna nga ang pisikal nga pamilya pwidi nga masakit kun mag-uban lang sila matag adlaw'ng Domingo ug Merkules. Sa Biblia, mabasa nato ang mahitungod sa Pamilya sa Dios diha sa Mga Buhat 2. Kini klaro nga nag-ingon nga sila nagkauban matag-adlaw ug mahinalaron nilang gihatag ang ilang adlaw diha sa pagtulun-an sa mga apostoles, diha sa pagpakigdait sa usa ug usa, ug diha sa mga pag-ampo nga magkauban. Kada-adlaw, kada gabie. Wala nila isipa ang ilang bahandi nga ilaha; nagpikas-pikas sila sa tinapay ug nakigdungan sila sa pagpangaon diha sa ilang tagsa-tagsa ka panimalay kada-adlaw. Natudluan kita sa pipila ka mga katuigan nga ang Kristyanismo ug simbahan mao ang pag-apil ug mga relihiyusong kalihukan kausa o kaduha sa usa ka semana ug unya mamauli ug mubalik sa atong daang kinabuhi. Aduna kitay duha o tulo ka klasing kinabuhi niining kalibutana. Kinabuhi sa atong mga panimalay ug pamilya, laing estilo sa kinabuhi sa atong trabahuan o negosyo, ug laing kinabuhi sa atong "simbahan." Dili ingon niini ang kinabuhi ni Hesus sa dihang diri pa Siya sa kalibutan. Ang atong Hesus nagtudlo nga usa ray estilo sa pagkinabuhi diri sa kalibutan. Maski kinsa ang naghatag sa iyang kinabuhi sa kang Hesus adunay 100 ka mga amahan, inahan, kaigsounan lalaki ug babaye, kayutaan, ug mga bahandi - dili kay 100 ka mga silingan ug ikatulong parenti, apan 100 ka mga mama ug papa. Mao kini ang getudlo ni Hesus kanato. Mao unta kini ang SIMBAHAN. Dili lugar nga adtuonon, apan diin
kun kinsa kita kada-adlaw. Ang Simbahan mao ang kasuod nato sa usa'g usa susama sa inahan ngadto iyahang gagmay'ng anak. Mao kini gayod ang pulong ni Hesus. Mga Babag Nya unsay may nakapugong kanato sa pagkinabuhi niining mga butanga? Ang unang babag mao ang dili kompletong pagtulun- an nga atong nadawat sa pipila ka mga katuigan nga nanglabay. Apan maski pamilyar na nato ang mga tinudluan ni Hesus mahitungod niining mga butanga, aduna pay laing mga babag nga maoy nagpugong kanato sa pagkinabuhi nga gustong ikinabuhi nato ni Hesus bilang Simbahan. Kun kita hakog o tamad, dili kita gustong magkinabuhi sumala sa gusto ni Hesus nga atong ikinabuhi. Gusto natong magkinabuhi sumala sa atong gustong estilo sa pagkinabuhi. Kun adunay muduol kanato ug magdala sa pulong ni Hesus mahitungod kung unsaon pagtratar sa atong mga asawa o bana, ang hakog nga tawo moingon, "Pahawa, ug atimana ang imong kaugalingon." Apan dili kini ang pamaagi ni Hesus. Si Hesus miingon, "Basin kinsa ang nakaila Kanako ug nahigugma Kanako, nahigugma sa mga pagtulon- an nga Akong getudlo." Ang tawong mahigugmaon ni Hesus moingon, "Salamat kaayo sa pagtabang kanako. Gusto ko nga mahigugma pa gayod pag-ayo ni Hesus. Nabuta ako ug imo akong gitabangan nga makakita ug gamay, ug kana ako nagapasalamat kanimo." Ingon niini ang pagkinabuhi sa Pamilya sa Dios nga magkauban kada-adlaw. Atong gitabangan ang matag-usa nga makaila pag-ayo ni Hesus pinaagi sa pagtabang sa usa'g usa nga biyaan ang sala, maghigugmaay pag-ayo sa usa'g usa, ug magtinagdanay sa panginahanglanon labaw sa pagtagad sa atong kaugalingong panginahanglanon. Mao kini ang panudlo ni Hesus. Ingon niini ang Iyang pagkinabuhi alang kanato, ug karon Iya kitang gitawag sa pagkinabuhi sa ingon niini alang sa usa'g usa. Mao kini ang pag-andam sa minyuonon sa pagbalik sa iyang pamanhunon nga si Hesus. 55
56 Mas mahimo pa kitang matahom pag-ayo samtang nagkat-on kita unsaon paghigugma sa usa'g usa pag-ayo ug sa tinud-anay. Samtang atong isalikway ang pagkahakog ug garbo nga maoy nagpaulang kanato sa usa'g usa, ug samtang gusto natong ablihan ang atong kasing- kasing aron masakitan kita sa usa'g usa, nan ang Espirito sa Dios, ang Grasya sa Dios ug ang Gugma sa Dios igabubo dinhi kanato...ug kita mamahimong matahom nga minyuonon nga na-ANDAM alang sa pagbalik sa atong pamanhunon nga si Hesus. Mao kini ang kabubut-on sa Amahan dinhi kanato - dili ang "mutambong sa minyuonon," kundili mamahimong minyuonon. Mamahimo lamang kitang Iyang simbahan ug magkinabuhi sa Iyang Kinabuhi samtang kita naghigugmay sa usa'g usa ug nagbinayloay sa atong mga kinabuhi matag-adlaw. Kini dili lang nalambigit sa pagtagad ug "hi" ug "Gihigugma tika!" kun magkasugat kita sa dalan. Kundili, akong ablihan ang akong kasing-kasing sa imoha ug hangyuon ko ikaw nga imo akong tabangan. Kun ikaw nakakita ug sala sa akong kinabuhi, mga butang nga dili pareho ni Hesus, nan imo akong duolon ug magpakilooy ka kanako nga mubalik kang Hesus. Dili ka mutalikod ug imo akong ibaliwala. Ikaw usa ka ambahador ni Hesus nga murag ang Dios maoy niapila kanako pinaagi kanimo. Mao kini ang Simbahan - nga magkinabuhi ingon niini matag-adlaw, dili mutambong sa panimalay sa Dios, apan mahimong usa ka lugar nga diin ang Dios magapuyo. Ug unya ang atong mga paminalay, atong trabahuan ug ang atong simbahan, ang tanan mamahimong usa ra. Mangawala na ang mga babag ngari sa akong kasing-kasing diha sa imoha ug wala nay mga babag taliwala sa atong mga panimalay. Akong isalikway ang pagkahakog, garbo, pagkatamaran ug pagka dili matinuohon, ug akong higugmaon ang uban susama nga ako gihigugma ni Hesus. Kun ang tanan muhimo niini, gikan sa gamay paingon sa dako, ibubo ni Hesus ang Iyang lana nga makaayo ug kita mamahimong simbahan, ang maanyagong minyuonon. Kun kita kuntinto lamang sa pagtambong matag-domingo sa buntag, wala nato makuha ang
kasing-kasing ug ang ang tawag sa atong Dios, ug mahisama ra kita sa ubang relihiyon nga walay kahulogan. Ang Pagdumala diha sa Panimalay sa Dios Sa Mga Buhat 20, si Pablo nakigsulti sa ubang mga liders ug miingon, "Ang Balaang Espirito ang naghimo kaninyo ug mga magbalantay." Lahi kaayo kini sa pamaagi sa tawo. Sa kasagarang mga nasod nga among naadtuan, ang pamaagi sa usa ka tawo nga mamahimong usa ka lider sa panimalay sa Dios kay tungod siguro gikan siya sa bible school o seminary, o tungod siguro kay mas maayo pa siya mubasa kaysa sa uban. O tungod ba kaha siya'y nangulo sa usa ka negosyo, o tungod kay maayo siya nga makiglantugi kaysa sa uban. Apan kining tanan mga sayop nga rason. Dili kining mga matanga ang pamaagi sa Dios sa paghimo ug mga tigdumala o liders. Adunay mga panahon nga kami mubyahi sa mga kasimbahanan sa nagkalain-laing syudad ug imbitahon kami sa pagpakigsulti sa mga liders. Sa dihadiha adunay duha ka pamaagi nga among mahisayran kinsa gyud ang mga nangulo. Ingon niini ang normal nga pamaagi pagdesisyon, "Kinsa ang mga tawo nga anaa sa opisina, o kinsa ang mga tawo nga gipili sa tawo nga mamahimong liders?" Kaha ang mga liders kadtong adunay mga titulo, susama sa "pastor" o "reverend." Apan dili kini mao ang pamaagi ni Hesus sa pagpili ug Iyang mga liders. Wala Niya gipili ang mga tawo nga adunay kolehiyo o adunay seminaryo nga kasinatian. Nipili Siya ug tawo samtang nagtan-aw Siya sa ilang kasing-kasing ug nakita nila nga andam silang mubiya sa ilahang mga pukot ug sa tinguha nilang magkinabuhing tawhanon ug musunod Kaniya aron sa pag-alagad. Busa kun kami awhagon sa pagpakigsulti sa mga liders sa nagkalinglaing syudad ug nasod, imbes imbitaron ra kadtong adunay mga titulo o posisyon nga mutambong, kami moingon, "Maski kinsa nga adunay gibati nga gamiton o gigamit siya sa Dios sa pagtandog ug kinabuhi sa ubang tawo, maski kinsa nga matulog ug nag-ampo sa ubang kaigsuonan, o ni bisan kinsa nga sa ilang mga adlaw nag-atiman sa ubang kaigsuonan ug mga dili 57
58 magtotoo, o kinsa nga adunay kasing-kasing sa pag-alagad sa tuyo sa Dios niining kalibutana, babaye o lalaki, batan-on o tigulang, kun ikaw nagtagad sa kalag sa usa ka tawo ug dili lang kanimo, nan ikaw usa ka lider. Apil. Mag-estorya ta." Ingon niini ang paghimo sa Espirito ug mga magbalantay. Lahi kaayo ni sa pamaagi sa tawo, nga diin himuon kang usa ka lider butangan ug posisyon ug edukahon. Sa Mga Buhat 6, adunay daghang bulohaton sa Jerusalem. Wala sila moingon, "Pagpili ug katawhan uban kaninyo nga adunay diploma sa seminary ug kanang maayo mubasa ug mulantugi kaysa sa uban." Sila miingon, "Pagpili ug katawhan uban kaninyo nga puno sa Balaang Espirito ug kaalam." Makita nimo sila nga mahigugmaon ug tawo ug matinabangon ug tawo sa ilang adlaw-adlaw nga pagkinabuhi. Mao kining mga tawhana nga lalaki ug babaye nga gituboy sa Espirito Santo. Dili kinahanglan ug certipikit nga ibutang sa bongbong sa panimalay nga selyado pa ug bulawan. Kinahanglag lang ug dako ug kasing-kasing nga sinilyuhan sa Espirito. Busa mao kini ang tudlo mahitungod sa pagpangulo, tungod ang Dios gustong maghimo ug mga ubang liders nga gikan sa nagkalain-laing tawo. Ug unsa ang gihunahuna sa tawo nga importante, dili importante sa Dios. Sa dihang si Samuel nangita ug tawo nga mamahimong hari, ubang kaigsoonan ni David mura ug nindot himuon mga liders. Apan ang gamay, walay grado nga bata nga magbalantay ug karnero maoy gipili sa Dios. Wala Siya'y tagad ug unsay gawasnong hulagway sa lalaki o babaye. Siya nagtan-aw sa kwalidad ug sa gidak- on sa kasing-kasing sa tawo. Si David andam nga murisgo sa iyang kinabuhi alang sa pagluwas sa iyang gagmay'ng mga karnero gikan sa leyon ug sa oso. Ang gamay'ng David nakapatay ug leyon ug oso alang sa pagluwas sa usa ka gamay'ng karnero sa Dios. Giingnan ni David si Haring Saul, "Akong gipatay ang leyon; akong gipatay ang oso; pwidi nakong patyon si Goliath." Tungod andam si David murisgo sa iyang kinabuhi alang sa pagluwas sa gagmay'ng karnero, nakita sa Dios si David nga murisgo sa iyang kinabuhi alang sa mga Karnero sa Dios. Mao kini ang marka sa lalaki ug babaye nga gustong
pabarugon sa Dios ingon nga lider, dili kinahanglanon kadtong adunay kredensyal o edukasyon, kundili ang tawo nga nagrisgo sa iyang kinabuhi alang sa mga Karnero sa Dios. Ang libro sa Mga Buhat nag-ingon usab nga si David usa ka tawo nga pareho ug kasing-kasing sa Dios tungod kay buhaton niya unsay isulti sa Ginoo kaniya. Nakahimo si David ug mga sayop; kahibalo kita niana. Apan ang iyang kasing-kasing gustong mubuhat maski unsay isulti sa Dios. Sa niini nga rason, ang Dios maarangang makabubo sa Iyang lana sa dihog palibot kaniya ug Iyang getugot kang David nga mamahimong ngilngig nga lider sa Iyang katawhan - tungod kay iyang ge-risgo and iyang kinabuhi alang sa mga karnero sa Dios ug buhaton niya ang maski unsay ipabuhat sa Dios kaniya. Mao kini ang klasi sa pagpangulo sa Dios: Ang lalaki, babaye ug mga bata nga murisgo sa ilahang mga kinabuhi alang sa karnero sa Dios, nga buhaton maski unsay isulti sa Dios, nga buhaton maski unsay isugo sa Dios ngadto kanila - kining mga tawhana nga lalaki, babaye ug mga bata maoy kaparehos ug kasing-kasing sa Dios. Amen ba? 59
Kasingkasing, Kalag, Hunahuna ug Kusog Oktobre 1999, Afrika Bag-o lang, nakig-estorya ko kauban sa Amahan mahitungod unsay buot ipasabot niining nahigugma kita Kaniya. Ang akong paghisgot uban Kaniya para kini sa akoa. Apan tungod kay ang panulun-an unsay buot ipasabot sa paghigugma sa Dios nga gikan sa kasingkasing nalakbitan man sa maong kanta nga gisugdan sa atong usa ka igsoon alang sa atua, akong gibati nga tingali sultihan ko kamo unsay Iyang gustong itudlo kanako bag-ohay lang. Kun okey lang, gusto nakong ipaambit diha kaninyo unsay gipakita sa Dios diri kanako mahitungod unsay ipasabot sa paghigugma Kaniya. Nakasiguro ako nga kitang tanan kahibalo sa pinakadakong sugo. Sentido kumon nga kun gusto natong supakon ang ubang sugo, dili kita magsugod ug supak sa pinadakong sugo. Bitaw dili nato gusto nga musupak ni basin unsa nga sugo, apan ang usa nga gisulti ni Hesus nga mao ang pinakadako sa tanang kasuguan sigurado nga takos sa atong atensyon. Sa nangutana ako sa Amahan unsay buot ipasabot niining nahigugma Kaniya, Iya akong gipahinumduman niining pinakadakong sugo, unya gipangutana ako Niya nga sumadahon namong duha ug unsay ipasabot nianang sugua. Ang Ginoo nag-ingon gyud nga higugmaon nato Siya sa tibuok natong kasingkasing, sa tibuok natong kalag, sa tibuok natong hunahuna, ug sa tibuok natong kusog. Samtang amo kining hisgot-hisgotan unsay ipasabot sa matag-usa niini, naghunahuna ako niini ug gisulat ko kini. Ako kining gihimo alang sa akong kaugalingon, ug sa akong relasyon uban Kaniya, apan kun gusto kamo, sultihan ko kamo sa ubang gihisgotan namong duha. 61
62 Tanan Natong Kasingkasing Sa dihang niingon ang Dios nga ato Siyang higugmaon sa tibuok natong kasingkasing, adunay klarong mga butang unsay buot Niyang ipasabot niini. Buot Niyang ipasabot nga ang tanan natong gugma ato unang mahatag ngadto Kaniya. Gusto Niya nga walay kompetisyon sa atong kasingkasing. Busa, kun akong pilion nga mutuman sa kasuguan sa paghigugma Kaniya sa tibuok nakong kasingkasing, kinahanglan magbinantayon ako sa akong kasingkasing. Kinahanglan maghimo ako ug mga desisyon mahitungod sa akong kasingkasing. Aduna panahon nga diin atong isampig kining atong gugma sa mga nagkalain-laing butang. Ang ubang mga tawo adunay gugma sa pagkaon. Sa ubang nasod, kining gugma sa pagkaon importante kaayo alang kanila. Pananglitan sa nasod sa Italy, ilang simhuton ang pagkaon ug moingon, "Oh la la!!" Aduna silay gibati sa ilang kasingkasing; ilang simhuton ang pagkaon ug nahigugma sila baho niini. Ang Dios nag-ingon, "Dili tika tugotan nga adunay pagbati sa imong kasingkasing alang sa pagkaon (kana o kini nga pagkaon) ug moingon, "Pagkaanindot niini! Kining pagkaona perfekto ug humot kaayong simhuton ug lami kaayo ug damil! Paskang lamia niining pagkaona!" Ang Dios niingon na, "Dili! Kinahanglan ka nga mudesisyon nga dili nimo ihatag ang imong pagbati diha sa usa ka butang nga buang-buang sama sa pagkaon." Ang Agalon nag-ingon, "Gusto ko nga ang tanan nimong pagbati dinhi lamang Kanako - walay para sa pagkaon." Maayo man ang pagkaon, apan dili kinahanglan nga ihatag nimo ang imong kasingkasing diha niini. Sa kasagarang nasod, kasagarang kultura, ang mga tawo wala makasabot sa Simbahan, ug ang Simbahan dili tinud-anay nga Pamilya. Ang mga tawo nihatag sa ilang kasingkasing ngadto sa ilahang pisikal nga pamilya. "Oh ako kining pamilya!" Embis ihatag nila ang ilang kasingkasing ngadto sa giingon ni Hesus nga ang kinatibuk-ang katawhan sa Dios maoy Pamilya, aduna hinuon silay espisyal kaayo nga pagbati ug seloso kaayo alang sa "akong pamilya, akong pamilya." Kining mga tawhana man gud pariho ug apilyedo nako. Kining mga
tawhana pari-parihos nako ug dagway - AKONG mama, AKONG papa, AKONG mga anak." Ilang gitugotan ang DNA, ang unod ug dugo, nga mubayas kanila sukwahi sa Kamatuoran sa Espirito ni Kristo ug unsa ang TINUOD nga pamilya nga mao unta ang matawo ka sa MAKADUHA. Unsay gisulti ni Hesus mahitungod niini? "GATUSAN ka mga inahan, igsoong mga lalaki ug babaye." "KINSA ang Akong mga inahan ug mga kaigsuonang lalaki ug babaye? Kadtong NIBUHAT SA KABUBUT-ON SA DIOS." Ubang tawo, maski niadtong relihiyusong tawo, adunay kasingkasing nga nibunlot kanila ngadto sa ilang pisikal nga pamilya sa pamaagi nga sila nabutaan unsay gisulti sa DIOS unsaon sa pagkinabuhi ug unsaon nato pagbati. Aw maayo gyud kun kita mag-atiman sa atong pamilya. Kinahanglan natong atimanon ang atong pisikal nga pamilya kundili mas daotan pa kita kaysa mga walay Dios, nag-ingon ang Bibliya. Sigurado gayod nga atong higugmaon ang atong mga asawa, mga bana ug mga anak. Apan kun ang pagbati sa akong kasingkasing anaa lang diha ug nagbuta ngadto sa uban, nan mao na ang AKO! AKO! AKO! Kini usa ka seryoso nga sayop. Si apostol Pablo nisuwat kanato pinaagi sa Balaang Espirito, "Kadtong adunay mga asawa kinahanglan magkinabuhi daw ingon nga wala. Kadtong adunay mga bahandi kinahanglan magkinabuhi nga dili hinuptan kanila." Mao kini ang gitudlo sa Kasulatan kanato. Wala siya mag-ingon nga dili nato higugmaon ug atimanon ang atong mga asawa, o dili nato higugmaon ang atong mga bana ug dili magtagad sa atong mga anak. Ang Dios nag-ingon, "Seloso lang ako sa pagbati sa inyong kasingkasing!" Ang Dios nag-ingon, "Gusto nako ang tibuok nimong kasingkasing! Gusto nako ang tanan nimong pagbati! Ug unya ako kining ebahin-bahin sa mga katawhan." Kinahanglan dili nato angkunon ang atong pisikal nga pamilya ug mahuptan ta nila nga mabuta. Ang atong kasingkasing una sa tanan atua sa Dios - TANAN natong kasingkasing. Naakoy nailhan nga mga tawo nga ilang gihatag ang kaparti sa ilang kasingkasing sa mga ubang buang-buang nga butang. Gihigugma nila ang mga bukid, mga panganod, mga tubig. Maglingkod sila 63
64 daplin sa dagat pipila ka oras ug magtan-aw-tan-aw sa mga balod nga mubanwas nganhi ngadto tungod kay nahigugma sila pag-ayo sa tubig. Ang Dios nag-ingon, "Gusto Nako nga mapasalamaton ka sa Akong hinimo. Gusto Nako nga magpasalamat ka Kanako tungod sa Akong Gihimo! Apan kinahanglan dili mo ihatag ang imong gugma ug pagbati ngadto sa mga hinimong butang." Ang ubang mga tawo ilang gihatag ang ilang kasingkasing ngadto sa pagiging nasyonalismo. Seloso sila sa nasod nga ilang gipuy-an. Kun mutan-aw ikaw ug duha nga football, o soccer o rugby sa telebisyon, adunay gitawag nga World Cup nga duwa, nga ang usa ka nasod sangka sila sa laing nasod. Niining usa ka dakong lugar sa pagdula makita nimo ang mga tawo nga manghilak tungod kay ang ilang grupo napildi. O linibo usab ang nangalipay - tungod kay ang ilang grupo nidaug! Ang Dios nag-ingon, "DILI! Ang imong kasingkasing ania lamang Kanako! Dili nimo ihatag ang imong kasingkasing sa mga buang-buang nga butang. Pwidi kang malingaw sa dula, pwidi kang malipay kun ang imong grupo mudaog, pero ang luha sa paghilak ug ang kalipay, ereserba kini alang lamang Kanako!" Ang Dios nag-ingon kanako nga gusto Niya ang kinatikbuk-an sa atong kasing-kasing. Sa dihang ako ng bation ug sugod kining mga butanga sa akong kasingkasing, pagkaon man o pisikal nga pamilya o duwa o maski unsa, kinahanglan ako mudesisyon nga mutuman sa Dios ug dili nako ihatag ang kaparti sa akong kasingkasing nga alang lamang Kaniya. Siya nag-ingon, "Gusto Nako nga kinatubuk-an sa imong kasingkasing; gusto Nako ang ang tanan nimong pagbati diri lamang Kanako." Kini mao ang sugo, busa akong desisyunan nga mubuhat niini. Kun akong bation nga ang akong kasingkasing muaksyon na gani pagduol sa ubang butang, kinahanglan ako nga mudesisyon nga ipahilayo kini ug eduot ngadto lamang Kaniya. Usa kini ka sugo ug, busa, usa ka kapilian nga kinahanglan nakong buhaton. Akong ihatag ang akong pagbati ug kasingkasing ngadto lamang Kaniya.
Tanan Natong Kalag Ang sunod mao ang "tanan nakong kalag." Daghan kini ug ipasabot nga mga butang. Kini adunay dakong kalabutan sa pulong "garbo." Aduna kini kalabutan sa mga butang sa kailhanan sa akong kinabuhi. Kinsa ako? Kinsa ako sa akong hunahuna? Kini maoy akong kalag. Mahilig akong muhatag ug garbo sa akong kaugalingon tungod sa mga butang nga akong nabuhat. Aduna akoy nahimo nga mga dagkong butang diha sa negosyo, ug nindto nga pagbati ang akong gibati sa akong kaugalingon. Aduna akoy nahimo nga mga dagkong butang sa esports, ug nindot ang akong pagbati. Nindot kaayo akong lantawon, ug busa nindot akong pagbati. Nindot akong mudala ug senina, busa nindot ang akong pagbati. Utokan ako, brayt, busa nindot ang akong pagbati. Mat-an ko, nindot ang akong pagbati. Pwidi nakong pakataw-on ang mga tawo ug maghimo ug estorya, nindot ang akong pagbati. Maayo akong magpadako sa akong mga anak, mas maayo pa kaysa uban - nindot ang akong pagbati. Maayo kaayo kung muhinumdom, taas ang akong memorya, mas maayo pa sa uban - busa nindot ang akong pagbati. Kusgan ko ug dili dali musurender, kaysa uban huyang - busa nindot ang akong pagbati. Mao kini ang kalag nako nga garboso ug kini GIKASILAGAN sa Dios nga itugot kining mga panghunahunaa! Makahunahuna pa siguro ka ug mga butang nga susama niini. Kahinumdom ba ikaw sa dihang si Lucifer gilabay gikan sa Langit? Kun ikaw mubasa sa sugilanon ni Lucifer diha sa Daan Kasulatan, siya gitambog sa Langit, imo siyang madunggan nga nag-ingon, "Ako, ako, ako, ako, ako", sa makadaghan. Si Lucifer wala gitambog kay siya nakapatay ug laing manulonda. Wala siya gitambog gikan sa langit kay tungod nangawat siya ug bahandi sa uban. Siya gitambog tungod sa iyang batasan. Naghunahuna siya mahitunogd sa iyang kaugalingon kaysa mahitungod sa Dios. Siya miingon, "Pagkamaanyag nako. Ako mukayab mupariho sa Labing Gamhanang Dios. Aduna akoy gasa sa pagtukar ug naggilak- gilak ako sama sa nagkalaing-laing kolor nga mga alahas ug mga bato. 65
66 Aduna akoy katungod nga mamatikdan ug mahimong importante. Aduna akoy katungod nga ang mga tawo maghunahuna mahitungod kanako ug magtagad kanako tungod kay ako espesyal. Mas espirituwal ako kaysa ubang anghel. Ang Dios nag-ingon, "Layas sa Akong Presensya sa kahangturan." Ang Dios nag-ingon, Simbaha ug higugmaa Ako sa TIBUOK nimong kasingkasing! Kinahanglan nimong kontrolon ang imong kalag aron makasimba ka Kanako ug higugmaon mo Ako sa TIBUOK mong kalag." Si Apostol Pablo nag-ingon, "Daghan ako ug ikapangandak, apan mangandak ako diha lamang kang Hesu Kristo ug sa Iyang pagkalansang. Ako gilansang ngadto sa kalibutan ug ang kalibutan gilansang uban kanako." Siya nag-ingon, "Ako ang hepe sa makasasala; ako ang pinakadaotan ug pinakaubos sa tanang kasantusan. Mangandak ako diha sa akong mga kaluyahon." Mao kini si apostol Pablo, nga maayo kaayong tawo. Apan naghimo siya ug desisyon nga higugmaon niya ang Dios nga iyang Ginoo sa tibuok niyang kasingkasing ug sa tibuok niyang kalag. Dili siya mukuha ug garbo diha sa iyang nahuman o unsay iyang dagway o sa kaayo niyang manabi. Kining tawhana gidala na didto sa ikatulong langit, diha tungod sa presensya sa Dios. Apan, dili gani niya gusto nga hisgutan kini. Siya miingon, "Ako nakaila ug tawo, daghan ng katuigan ang milabay..." Wala siya nagpasigarbo, "Ako si apostol Pablo; gidala na gani ako sa langit." Mapainubsanon siyang maghisgot niining mga butanga. Dili siya gustong mukuha ug atensyon sa kaugalingon niini. Dili niya gustong mahimong bayani. Dili niya gustong matuboy. Parehas ni Juan Bawtista, gustong niyang muobos aron si Hesus ang mapataas. Sa kada-oras muhirit kita ug atensyon sa kaugalingon sa paghunahuna sa atong kaugalingon, atong gipahimulag ang atong kaugalingon gikan sa Dios. Sa kada-oras mubuhat kita ug desisyon nga maghunahuna sa atong kaugalingon nga labaw pa sa atong kinahanglan ug sa kada-oras nga muhusga kita sa uban tungod kay naghunahuna kita sa atong kaugalingon nga espisyal sa nagkalaing-laing paagi, atong
gipahimulag ang atong kaugalingon gikan sa Dios. Ang Dios nag- ingon, "Gusto ko nga ikaw mahigugma Kanako sa tibuok mong kasingkasing. Ang tanan nimong gibati ug ang tanan nga butang nga espisyal para kanimo maputos lamang kini dinhi Kanako. Ug gusto Ko nga imo akong higugmaon sa tibuok mong kalag. Gusto Ko nga makit-an nimo ang imong kapalaran diha LAMANG sa Akong Anak nga si Hesus ug sa Iyang dugo. Maski unsa nga gasa nga Akong gihatag kanimo usa lamang kini nga galamiton sa pag-alagad Kanako ug maayo. Dili ikaw ang tag-iya niining mga gasa sa musika o pagka- intilehinti o maayo'g memorya o maayo'g dagway o maski unsa pa. Pwidi ikaw maparalisa sa higdaanan kay naligsan ka ug kalit. Dili ka takos tagaan ni maski unsa nga gasa sa Dios. Kinahanglan dili ka mangangkon niini. "Kinahanglan dili kita garboso o ambisyoso ni maski unsa nga mga butang nga gihimo sa Dios sa atong kinabuhi. Kini alang Kaniya ug sa Iya Lamang." Kun magtukod kita ug balay pinaagi sa atong mga kamot ug unya musuruy-suruy kita ug moingin, "Nindota sa akong gihimo!" Kanindot sa balay nga gihimo sa akong mga kamot! Maayo kaayo kong magpadako sa akong mga anak!" Kinahanglan dili kita mukuha ug enerhiya sa atong kaugalingon. Ang tanan natong enerhiya alang lamang kang Hesus ug sa Iyang Amahan. "Gusto Ko nga higugmaon mo Ako sa TANAN nimong kasingkasing ug TANAN nimo nga kalag." Tanan Nimong Hunahuna Ug unya nangutana ako sa Amahan unsay ipasabot sa, "Gusto Ko nga ikaw mahigugma Kanako sa tibuok nimong hunahuna." Sigurado, kining mga butanga adunay gamay'ng pagsaylop sa usa'g usa. Apan usa ka butang nga Iyang gipakita kanako mahitungod sa paghigugma Kaniya sa tibuok kong hunahuna kay ang kada-pangisip nga mosulod sa akong hunahuna nagpresentar kanako ug kapilian nga akong kinahanglan buhaton. Kun ako Siyang higugmaon sa tibuok kong hunahuna, nan kinahanglan nakong desisyunan ang 67
68 kada-butang nga mosulod sa akong pangisip. Ang kasulatan nag- ingon, pinaagi ni apostol Pablo, nag-ingon nga ginabihag namo ang tanang panghunahuna. Atong isalikway ang mga imahinasyon o pangisip nga mosulod sa atong hunahuna nga dili tinuod. Ang Dios nag-ingon, "bisan unsang butang tinuod, bisan unsang butang dungganan, bisan unsang butang matarung, bisan unsang butang ulay, bisan unsang butang hiligugmaon, bisan unsay butang maayong pamation, kon aduna may kahalangdon, kon aduna may pagkadalaygon, palandunga ninyo kining mga butanga." Si Pablo nag-ingon, "usba hinoon ninyo ang inyong kaugalingon pinaagi sa pagbag-o sa inyong salabutan." Roma 8 nag-ingon, "Ang utok nga kontrolado sa Espirito sa Dios kinabuhi ug kalinaw." Aduna ba dinhi kaninyo nga adunay pangisip nga kaligotgot sa iyang hunahuna? Pangisip nga seloso? Pangisip nga kasuko? Pangisip nga kaulag? Pangisip nga garboso? Mao kining mga butanga nga girepresentar sa imong atubangan. Murag usa ka gamay nga tawo nga milabay kanimo ug nag-ingon, "Gusto nako ning epaila-ila kanimo." Atong desisyonan kining matanga sa hunahuna kun atong dawaton o isalikway ug atong ingnon, "Dili! Pahawa!" Ingon niini ang pagbihag sa hunahuna nga dili maayo. Aduna ka bay panghunahuna nga depresyon o suko sa imong kaugalingon? Naghunahuna ka sa imong kaugalingon, "Depres kaayo ko ron; suko ko sa akong kaugalingon."Apan dili kana ang dagan sa utok sa usa ka kontroladong hunahuna sa Dios. Kinahanglan natong bihagon ang kada hunahuna. Kun kining gamay'ng tawo muhapit sa atong hunahuna ug magpaila-ila siya ug pangisip sa atong utok, kun dili kini ulay, hiligugmaon ug dungganan ug pagkadalaygon, kinahanglan natong isalikway! Ang Dios nag-ingon, "Gusto Nako ang imong panghunahuna. Gusto Ko nga imo akong higugmaon sa tibuok mong hunahuna. Ayaw toguti ang mga pangisip gawas lamang ang gikan Kanako. Ikaw mausab pinaagi sa pagbag-o sa imong panghunahuna." Ato lamang togutan sa atong utok ang ulay, dungganon ug pagkadalaygon nga panghunahuna. Kinahanglang natong isalikway ang ubang imahinasyon. Kun kini atong buhaton,
kita mausab. Kun atong ilisan kining mga panghunahunaa sa paghunahuna sa Pulong sa Dios, kita mausab. Tanan Natong Kusog Ang matag-usa kanato maghimo ug mga desisyon matag-adlaw. Atong pilion asa nato ihatag ang atong pagbati o higugmaon ba kaha nato Siya sa atong tibuok nga kasingkasing. Atong pilion unsay atong itugot nga mga butang nga buhaton sa atong kalag. Ako bang togutan ang akong kalag nga mokuha ug personalidad sa ubang butang gawas lamang sa dugo ni Hesus? Si Pablo nag-ingon, "Gilansang na ako uban ni Kristo, dili na ako ang nabuhi. Dili ako, kundili si Hesus ang nagpuyo dinhi kanako." Gihigugma ni Pablo ang Amahan sa tibuok niyang kalag. Ang iyang kailhanan anaa sa krus ni Hesu Kristo. Walay bili ang iyang kaugalingon gawas lamang sa krus ni Hesus. Susama usab sa ato. Kun ato Siyang gihigugma sa tibuok natong hunahuna, ato lamang tagaan ug permiso ang Pulong sa Dios ug ang panghunahuna sa Dios sa atong hunahuna. Dili nato togutan ang hunahuna sa depresyon o kaulag o kahadlok. Dili! Ato kini silang iduot pagawas. Dili nato tagaan ug permiso ang panghunahuna sa pagkadili-mapinasayloon o pagkaaligotgot o selos. Ato kining iduot pagawas sa atong hunahuna. Dili kita magkinabuhi nga daw mga hentil (walay Dios) nga mapakyason sa ilang hunahuna. Apan atong sakmiton ang matag-hunahuna ug bihagon kini alang sa kahimayaan sa Dios. Ato Siyang higugmaon sa tibuok natong kasingkasing. Atong egogul ang atong panghunahuna ngadto Kaniya ug dili sa mga buang-buang nga mga butang. Atong higugmaon ang Dios nga atong Ginoo, dili lamang sa tibuok natong kasingkasing (pagbati), dili lamang sa tibuok natong kalag (atong kailhanan ug ambisyon ug plano), dili lang sa tibuok natong hunahuna (mga panghunahuna sa atong otok), ug sa tibuok natong kusog. Ang Amahan nagpakita kanako nga ang atong kusog nagsakop ug daghang butang. Kun ato Siyang higugmaon sa tibuok natong kusog, kinahanglan atong maamgo nga ang atong oras nahisakop diha 69
70 Kaniya. Ang atong oras kaparti sa atong kusog. Ang atong oras kaparti sa atong naangkon dinhi sa pisikal nga kalibutan aron sa pagbuhat ug mga butang. Atong tugotan si Hesus, ang hinigugma sa atong kinabuhi, nga ipakita kanato unsaon paggamit sa atong oras alang Kaniya. Dili nato tugotan nga mausik ang atong oras sa mga butang nga naggikan sa gugma sa kaugalingon, kundili sa gugma ni Hesus ug sa Iyang Amahan. Ug usa sab, kun ato Siyang gihigugma sa tibuok natong kusog, nan Siya usab ang magbuot kapila kita matulog. Siya ang Dios kun unsa ang atong kaonon ug unsa ka daghan ang atong kaonon. Unsay atong gikaon kaparti kana sa atong kusog. Si David, usa ka "tipo" o klasi ni Hesus, ang Ginoo, nagpakita kanato ug laing bahin sa paghigugma sa atong Ginoo ug Amahan sa tibuok natong kusog. Siya nag-ingon nga ilang toyuon ug pugong ang ilang kaugalingon sa dihang mag-atubang sila ug pakig-gubat uban sa Dios (1Sam.21:5). Ang atong abilidad sa Pagpagamit sa Dios limitado o muoswag pinaagi kun unsaon nato paggamit ang atong kusog! Aduna kitay igong kusog pisikal nga atong gamiton sa nagkalaing- laing butang. Kun mupili kita sa paggamit niini alang sa atong kaugalingon, makapuyan kita ug madisturbo sa pag-alagad sa Dios, busa dili kita makahigugma Kaniya sa atong tibuok kusog. Magpili kita sa atong mga desisyon nga himuon aron aduna kitay igong kusog sa pag-alagad sa Dios sa dayag ug mahikap nga mga butang. Ang atong kwarta kaparti usab sa atong kusog. Ang kwarta naggikan sa kakugi sa atong mga kamot. Kaparti sa kapilian nga atong buhaton kun unsaon paggamit sa atong kusog mao ang unsaon pag-gasto sa atong kwarta. Si apostol Pablo, samtang miadto siya sa nagkalaing-laing syudad ug nasod, nag-ingon, "Tungod kay akong giusab ang imong kinabuhi ug gitagaan ko ikaw sa espirituhanong kamatuoran, aduna akoy katungod nga imo akong tagaan ug kwarta. Tungod kay ako naghatag man kanimo niini, sakto lang nga imong ihatag kanako ang imong cake, ang imong manok, ang imong senina." Apan siya miingon, "Dili. Gusto ko ikaw nga tagaan hinuon. Mangita ako ug pamaagi nga maningkamot - gabie ug adlaw kung kinahanglanon - aron ako
makahatag kanimo. Maski otang nimo ang imong kinabuhi diri kanako tungod sa mga espirituhanong butang nga akong gitudlo kanimo, dili nako gustong kuhaon ang imong mga manok o mga senina o imong kwarta. Gusto kong mangita ug pamaagi nga makahatag hinuon ko diha kanimo. Ang Dios nag-ingon man nga mas bulahan ang muhatag kaysa nagdawat, busa gusto kong mangita ug pamaagi nga makahatag diha kanimo." Busa si apostol Pablo niingon nga iyang gikusokuso ang iyang lawas kada-adlaw aron sa pagpangita ug pamaagi nga maka- alagad sa Dios. Ang Kasulatan nag-ingon nga atong ihalad ang atong lawas ingon nga buhing halad, ug ang mga parti sa atong lawas bilang instrumento sa Pagkamatarong. Si Pablo ug ang ubang alagad sa Dios naglansang sa ilang lawas pinaagi sa kulang ug tulog ug sa kakapoy. Iyang gilansang ang iyang lawas sa usahay diha sa kagutom o sa paglatos sa mga tulisan - sa dihang gilabay siya ug bato ug gibiyaan nga daw patay nga naghigda diha sa dalan. Tungod kay gihigugma niya ang Dios sa tibuok niyang kusog, gibangon niya ang iyang bun-og ug nagkadugo- dugo nga lawas nga gikan sa yuta ug milakaw paingon didto sa syudad ug nagsangyaw mahitungod kang Hesus. Si Pedro ug si Juan adunay mga paksi sa ilang mga panit gikan sa mga paglatos. Ang mga relihiyusong mga lider ug mga mat-an sa Bibliya maoy nagbunal kanila, ug sila nagmaya kay giihap o giisip nila ang ilang kaugalingon nga takos sa paglutos alang sa pangalan ni Hesus. Ug nibalik sila didto sa mga merkado ug didto sa mga lugar nga relihiyusong mga tawo - ang lugar sa mga tawong adunay kasuko sa Dios. Nibalik sila didtong mga lugara ug misangyaw sa tibuok Maayong Balita sa kinabuhi ni Hesus tungod kay sila nahigugma man Kaniya - maski ang ilang mga dugo mibuhagay diha sa yuta - sa tibuok nilang kusog. Si Esteban ug Santiago ug si Juan Bawtista, ug daghan pa kanila nga naghatag sa ilang nahibiling kusog sa pagserbisyo ni Yahweh ug sa Iyang halangdong Anak. Kita usab, "wala mahigugma sa atong kaugalingon, maski hangtod sa kamatayon." Gusto sa Dios nga magtotok kita diha Kaniya, sa paghigugma ug pagsalig Kaniya sa hingpit, maski sa tanan tang kusog. 71
72 Nagkalawom ug nagkalawom Sa pagkahuman nako ug pangutana sa Dios kun unsay ipasabot sa paghigugma Kaniya, nakugang ako sa paghisayod unsa ka lawom ang mga tubag niini. Ang Iyang gikinahanglan gikan kanako mao ang paghigugma Kaniya sa TIBUOK kong kasingkasing, tungod kay Siya seloso nga Dios. Nagkinahanglan Siya nga akong higugmaon sa TIBUOK kong kalag, tungod kay Siya seloso nga Dios. Siya nagkinahanglan kanako nga higugmaon Siya sa TIBUOK kong hunahuna ug sa TIBUOK kong kusog. Karon, samtang ako nagdumog niining mga butanga ug misulay pag-ayo sa pagsiguro sa akong kinabuhi nga mahiduol niining mga butanga, akong nasayran nga Iya akong gisalo sa tungatunga ni Kristo ug nagkalawom. Akong nasayran nga Iya akong gihimo nga mas maalamon pa ug mas mahigugmaon ug kawasnon. Akong nasayran nga makahimo Siya sa paghimo ug sapa nga buhing tubig nga mibugwak gikan kanako sama sa gisaad ni Hesus. Akong nasayran nga makabutang Siya ug daghang gahom nga dili daling mapukan nga kinabuhi. Akong nasayran nga makabutang Siya ug hinagiban sa pagkamatarong sa akong wala ug tuo nga kamot. Si Elias, tawo nga pareho nato, gimanduan niya ang mga panganod nga mohunong ug uwan ug gimanduan usab nga muowan. Ang kasulatan nag-ingon nga si Elias parehos ra nato. Unsay aduna kanato diha kang Hesus, kun tinuod nga kita nahigugma Kaniya sa tibuok natong kasingkasing, kalag, hunahuna ug kusog, labaw pa sa atong panabot. Gamay ra nga mga tawo ang naka-experyensya niini tungod kay gamay raman nga mga tawo ang nahigugma Kaniya sa tibuok nilang kasingkasing, kalag, hunahuna ug kusog. Ug Magtinabangay sa Matag-usa Kaparti sa atong paghigugma Kaniya mao ang atong paghigugma sa atong silingan sama sa atong kaugalingon, ug higugmaon nato sila sa igo aron tabangan nato sila sa paghigugma Kaniya sa tibuok nilang kasingkasing, kalag, hunahuna ug kusog. Kun ikaw makakita ug kaigsuonang lalaki o babaye ug wala sila mahigugma sa Dios sa tibuok
nilang kasingkasing, kalag, hunahuna ug kusog, nan nag-ingon ang Dios nga ato silang tabangan sa paghimo niini. Ela lamang gikawatan ang ilang kaugalingon ug ang Dios. Kun ato silang tabangan sa ingon niini nga pamaagi, nan ang simbahan mahimong usa ka butang nga nindot sud-ongon. Apan kini magsugod kanimo sa sukaranan nga sugo - higugmaa ang Dios sa TIBUOK mong kasingkasing, sa TIBUOK mong kalag, sa TIBUOK mong hunahuna ug sa TIBUOK mong kusog. Amen? Kini alang kanako, taliwala kanako ug sa Dios, apan kun kini makatabang kanimo, nan nalipay ako nga aduna kitay kahigayunan sa pag-estoryahanay mahitungod niini. 73
Kwarta: Paghatag diha sa Gingharian sa Dios Oktobre 6, 1999, Lilongwe, Afrika Sa simbahan diin ako nagpuyo walay tawo nga giswelduhan, walay nangolekta ug kwarta para sa iyang kaugalingon, walay nagwali aron makakuha ug kwarta. Apan ang tagsatagsa nalambigit diha sa paghatag. Sa ingon ani nga nahimutangan wala gyud mahitabo nga nagpatuyok me ug baskit para mangolekta ug kwarta, apan ang tagsatagsa kanamo sa simbahan naghatag pinansyal sa boluhaton sa Dios. Adunay pipila ka mga tawo sa simbahan nga maoy gisaligan sa responsibilidad nga mugahin ug lugar sa ilang panimalay sa sekrito nga pamaagi nga diin ang mga kaigsoonang lalaki ug babaye muhatag. Sa ingon ani nga paghatag sa privado atong gitugot nga ang imong tuong kamot wala makahibalo unsay gihimo sa imong wala nga kamot. Wala sila mipaila aron makita sa mga tawo, apan mihatag sila diha sa kanasingkasing. Adunay daghang pamaagi kung para sa unsa ang ilang ihatag. Adunay daghang kaigsoonan ilang ibutang ang ilang kwarta sa sobre ug sulatan sa gawas kun unsay gusto nilang gamitan sa ilang kwarta. Pwidi sila musulat, "Alang sa pobre", alang kini una sa tanan sa mga pobre nga uban kanamo, o pwidi sad sa among komyunidad. Pwidi sila musulat, "Alang sa inug-printa nga balasahon", susama sa mga libro nga inyong nadawat. Lain-lain nga mga kaigsuonan nihatag sa ilang kinitaan tungod kay ilang pag-ampo ug kasingkasing nga muhatag ug bahin sa maong kamatuoran nga mapaambit diha kaninyo. Laing tawo muhatag ug kwarta alang sa usa ka igsoon nga nagtarbaho alang sa boluhaton sa Dios. Tingali atua siya nagbyahi, ug layo sa iyang pamilya. Wala siya nitarbaho nga maoy normal niya, apan tungod kay siya kinahanglanon man nga makakuyog aron 75
76 mag-uban sa ubang kaigsuonan sa laing dapit, sila nanghatag sa ilang kinitaan sa niiana nga katuyuan. Ang pagsulat ug pangalan sa sobri ug unsay gusto nilang tuyo sa ilang kwarta nga gamiton, kini makahatag ug koneksyon diha sa ilang kasingkasing paingon sa nahitabo. Dili lang kay naglabay kita ug kwarta sa baskit, apan ang kwarta nagrepresentar nga bulohaton sa Dios. Busa sa ingon niini nga pamaagi makakonek sila sa ilang insaktong tumong nga tarbahuon sa Dios nga importante sa ilang kasingkasing. Aduna man gani panahon nga walay tumong kun para sa unsa ang ilang gihatag, busa sila musulat "Alang sa mga liders unsaon nila pagdesisyon". Adunay daghan nga pwiding buhaton. Sa unang siglo sa simbahan, usahay ang mga tawo namaligya ug mga yuta ug mga balay ug ilang gibutang sa teilan sa apostoles ang halin, ug ila kining gibahinbahin sa nanginahanglan kanila. Busa usahay ingon ana. Apan kasagaran hinuon sila muhatag kun unsay tumong. Tungod kay walay nagtan-aw, dali kaayo kitang mahimong tamaran. Tungod kay ang kamot nga wala wa masayod unsay gihimo sa tuo niyang kamot, pwidi kang mahimong tamaran sa imong paghatag. Tagsatagsa kanato kinahanglan magbantay nga dili kana mahitabo. Nakatubag ba kini sa uban ninyong pangutana? Aduna pa bay idugang nato? Naa ba akoy nakalimtan nga pwidi makatabang? Unsa ang Ikapulo? Ang tudlo sa ikapulo wala sa Bag-ong Kasulatan. Kun gusto ka muhatag sa ikapulo, nan kinahanglan sad ka nga muhalad ug mga hayop nga isakripisyo. Kini usa ka tinudluan sa Daang Kasulatan, Daan Tugon. Usa ka disiplina nga dyis pursyento sa ilang kinitaan nga gisugo sa Dios sa Iyang katawhan diha sa Daan Testamento. Ang "Ikapulo" dili na kaparti sa Bag-ong Kasabutan, sa Bag-ong Tugon, pariho ra usab sa hayop nga sakripisyo, o "balaan nga tawo" nga klergy o pari, o templo sa pagsimba, dili na kaparti sa Kasabutan sa Dugo ni Hesus. Dili na apil kining tanan, hasta ang "ikapulo." WALAY IKAPULO diha sa Bag-ong Kontrata. Ang tawo nga gustong makakuha ug
kwarta sa Karnero sa Dios aron sa BARK bayrunon (Bayranan nga gigahin para sa relihiyusong kahimuan) ug sa gipang-hire nga mga trabahanti, musulay paggamit sa Daan Tugon nga mga bersikulo aron lang maagni nila ang Katawhan sa Dios sa paghatag. Apan, hinuon, pariho ra nga mga tawo ang dili mo insistrar nga Sabado ("Adlaw'ng Igpapahulay") ang simba sa Templo sa Jerusalem, o pagsakripisyo sa mga hayop, nga kabahin man gihapon kini sa Kasabutan. Dili matinud-anon ug pangilad kining mukuha ug usa ka linya gikan sa Kasabutan ug mukuha usab ug laing linya sa lain nga Kasabutan aron makahimo kini ug sanglitanan. Si Pablo klaro nga nisulti nga kita mga patay sa atong mga sala, ug ang Dugo ni Hesus walay pulos kun kita nagpuyo diha sa Kasabutan sa tinuli ug Adlaw'ng Igpapahulay ug ikapulo. Walay "10% nga ikapulo alang sa pastor" nga makita sa Bibliya. Dili kini maoy pamaagi sa Dios. Sa niini karon nga Kasabutan, gusto sa Dios and tanan, ug gusto Niya ang GIKAN SA KASINGKASING, ug gusto Niya PINAAGI SA ESPIRITO. Si Hesus miingon, "Hangtod ug dili nimo malagpasan ang pagkamatarong sa mga Pariseo, dili ikaw makasulod sa gingharian." Sa NIINING Kasabutan, mag-agi tanan sa buhi, ug gugma nga relasyon nato sa Miseyas. Ang atong paghatag sa niining Kasabutan kinahanglan sakripisyo, nga giniyahan sa atong pagtuman sa Espirito sa Dios, adlaw-adlaw. Sa dihang si Hesus nagbarog diha sa Templo, Siya nakakita ug babaye nga naghatag sa iyang duha ka sensiyo sa dihang nangolekta na. Kadtong duha ka sensiya pwirting gamaya. Si Hesus miingon nga wala siya mihatag sa iyang ikapulo, apan iyang gihatag ang tanan niyang kwarta. Gihatag niya ang kwarta alang sa iyang pagkaon. Ang Dios mas importanti kaysa iyang pagkaon. Gihigugma niya ang Dios nga iyang Ginoo sa tibuok niyang kasingkasing, kalag, hunahuna ug kusog. Wala siya mangita ug pamaagi nga makahatag lang siya ug ikapulo. Gusto niyang ihatag ang iyang pinakanindot nga iyang mahatag. Ug si Hesus miingon, "Tan-awa kining bayhana. Ang mga anghel nagpakpak sa ilang mga kamot tungod kay wala siya maghunahuna ug 77
78 ikapulo, gihatag niya ang tanan niyang kasingkasing, kalag, hunahuna ug kusog." Mao kini ang mensahi sa Bag-ong Kasabutan. Ang Daang Kasabutan huyang kaayo kung itandi niini. Ayaw Ibaligya Sa dihang si Pablo nisulat sa ubang kasimbahanan, siya miingon, "Wala namo gibaligya ang Pulong aron kami makasapi." Wala gilantaw ni Pablo ang iyang gasa nga pwiding ibaligya. Gitagaan siya niining mga gasaha ni Hesus aron sa pagtukod nga mutubo, dili kay aron makakwarta. Imbes nga iyang kuhaan ug kwarta, naningkamot siyang makahatag. Sa giingon ko na, ang uban nisakripsyo paghatag aron sa pag-imprintar sa mga libro nga among gidala alang kaninyo. Wala kini namo gibaligya. Amo kining gihatag kaninyo ug sa uban. Ang mga tudlo nga anaa diha sa libro naggikan kang Hesus, dili kanamo. Gipaambit kini ni Hesus kanamo nga libre. Busa libre usab namo kining ipaambit kaninyo. Manghinaot ko nga walay mamaligya niining mga libroha ngadto sa uban. Kun unsa man gani ang gihatag ni Hesus kanimo, mga tudlo man, o kaalam, kahibalo, o abilidad sa pag-awit o pagtugtug ug musika, o abilidad man sa pagpahibalo sa mga tawo sa publiko, dili ikaw ang tag-iya niini. Kundili butang kini nga gisalig sa Agalon alang atong atimanon. Siya gihapon ang tag-iya sa gasa. Apan Iya kining gitugyan diha kanimo aron sa pagpadato sa uban. Adunay panahon si Hesus misulti sa mga Pariseo, "Kun ikaw mag-ampo aron ang uban mubilib kanimo, mao na kana ang imong ganti." Pariho ra ka tinuod sa matang sa kwarta. Kun ikaw mutudlo, o musulat, o muawit aron ang uban mubayad kanimo, kana nga kwarta mao nana ang imong ganti ug wala nay lain pa. Apan kun imo kining ihatag nga libre kay gitan-aw mo man kini nga gikan sa Dios, ang imong ganti dako. Ang panalangin mukaylap sa ubang kinabuhi nga nagpalibot kanimo, ug kini alang sa dungog sa Dios. Sa praktikal, ang tagsatagsa magbuhat ug desisyon atubangan sa Dios kun unsaon niya nga mamahimong manggihatagon,
o unsaon nila paghatag ang ilang materyal nga bahandi. Taliwala nila ug sa Dios, sila mupili, tungod kay sila nahigugma man sa Dios sa tinuok nilang kasingkasing. Busa sila maghimo ug kapilian, ug unya mudesisyon asa nila ihatag ilang kwarta. Adunay mga kumyunidad nga diin daghang mga kristohanon nagpuyo nga dug-ol. Nagbutang mi ug kahon sa usa niining mga balaya sa nagkalainlaing kumyunidad. Ug ang mga disipolo niadtong lugara muadto sa hilom niadtong balaya kada semana ug mangutana sa Dios sa ilang gasa nga dawaton. Sila musulat uban sa ilang gasa kun unsang bahina sa tarbaho nga gusto nilang muhatag ug sa hilom ilang ibutang didto sa kahon ug unya mulakaw. Aduna usab kami duha o tulo ka igsoon nga mulibot sa mga komyunidad ug ilang kolektahon ang tanang kwarta ug dal-on sa usa ka lugar. Ug kining masaligan ug matinud-anon nga mga igsoon mag- uban-uban sa bulohaton ug ilang ilahi-lahi ang kwarta nga adunay ngalan alang sa mga pobre ug ila kining bahin-bahinon alang sa mga pobre niadtong komyunidara. Ang kwarta nga adunay ngalan alang sa pag-imprintar sa mga libro, ilang kuhaon ug ilang ihatag didto sa mga tawo nga maoy in-charge sa pag-imprintar. Ug kun adunay mga kaigsunonan nga lalaki ug babaye nga matinud-anon sa pag-alagad sa Dios, nga diin nangausab ang kinabuhi ug ang ubang kinabuhi nga nagpalibot taliwala kanila, ilang gahinan ug butangan sa ilang pangalan. Ug mag-uban silang manglakaw ug siguruon nga ang sobre nga adunay pangalan madawat gayod niadtong tawhana. Sama ni Pablo, adunay pipila ka mga kaigsuonang lalaki ug babaye naghimo ug mga tulda o laing-laing bulohaton. Tungod kay ang kinabuhi ni Pablo naga-apektar man sa ubang kinabuhi alang kang Hesus diha sa Pilipe ug Tesalonica, ug pwidi sad nilang padalhan siya ug gasa alang sa bulohaton didto. Magahatag usab siya sa mga pobre didtong dapita. Iya usab tabangan ang ubang kaigsuonang lalaki ug babaye sama ni Timoteo ug Tito aron dili na sila magpunay'g himo ug tulda pirmi. Sa sulat ngadto sa Taga-Pilipos, niingon si Pablo nga usahay makadawat siya ug butang gikan sa uban, usahay 79
80 dili. Usahay maghimo siya ug tulda, usahay dili. Kun ang Dios magatagbo sa iyang panginahanglanon sa laing pamaagi, nan nindot kana. Kun dili, maghimo siya ug mga tulda ug mutabang pagtagbo sa panginahanglanon sa uban. Walay problema. Busa kining mga kaigsuonan nga maoy nangolekta sa tanang kwarta ila kining ihatag- hatag sumala sa pangalan nga nasulat sa sobre o kun para sa unsa ba kaha nga klasi nga tarbahuon nga anaa natali sa sobre ug dili sila manguha ug para sa ilahang kaugalingon. Masabtan ba? Aduna man gani tawo nga muhatag ug kwarta ngadto sa usa ka tawong nangusab ug mga kinabuhi, walay usa kanila nga nidesisyon nga kinahanglan sila magdawat tungod sila nangusab ug mga kinabuhi. Ang mga tawo nga nausab ang ilang kinabuhi tungod kanila maoy nihimo ana nga desisyon. Walay ni bisan kinsa nga nihimo ug desisyon nga makakuha ug kwarta. Ang tagsa-tagsa nidesisyon nga mualagad kang Hesus uban sa ilang mga gasa. Ang tagsa-tagsa, dili espisyal nga tawo ug unya mga tumatambong. Ang tagsa-tagsa gayod. Ang ubang gasa galamiton kaayo. Sama nga ang mga gasa nakatabang kanimo, gusto sad namong buhian ka sa imong gasa aron sa pagtabang sa uban. Busa usahay ingon ana ang panghitabo. Apan dili gayod tungod kay adunay nagpa-ginansya sa pulong sa Dios. Ang mao lamang tumong ang pagiging matinabangon ug magpagamit sa kaugalingon. Dili kay gustong makakwarta. Dili isyo kun maghimo sila ug mga tulda sulod sa lima ka tuig o i-libre sila sa paghimo kay adunay mga tawo nga nitabang kanila. Sila nangalagad sa Dios sa tibuok nilang kasing-kasing kun unsa man gani. Lahi kaayo ni nga lihok kaysa kasagarang relihiyon niining kalibutana. Gilantaw sa mga tawo ang Pulong sa Dios ingon nga tarbaho, susama sa usa ka karpentero. Wala kini sa Bibliya. Mas Maayo ang MUHATAG Usa ka puntos una: Si Hesus miingon, "Mas bulahan kadtong nihatag kaysa nidawat." Okey man ang mudawat, apan mas maayo ang muhatag. Apan dili gayod okey ang mubungat nga mudawat. Kun ang akong mga anak moingon kanako, "Papa, papa, tagai ko
be" ug sila mubungat ug muhilak, ang ako lamang ihatag nila mao ang bunal. Apan kun makita nako sa akong mga anak nga kahibalo mubahin sa ubang tawo, akong bation nga pwidi akong musurprisa kanila ug regalo. Mao ra katinuod diha sa pamilya ni Hesus. Walay usa nga mubungat sa sila makadawat ug kwarta. Walay kinahanglan moingon, "Niingon man kaha nga 'ang tanang butang ilaha' Kinahanglan tagaan mo ako ug kwarta.'" Kinahanglan walay moingon, "Niingon man kaha, 'kun ikaw adunay jaket, ihatag ang usa sa imong igsuon. Aduna man kay duha ka jaket, akoa na ng usa be.'" Sala kana. Kahakog kana. Busa kun adunay mubungat nga siya tagaan ug kwarta o butang, ang simbahan dili muhatag kaniya kay kun siya tagaan imo lang siyang gipasakitan. Apan kun adunay nanginahanglan gayod nga mga kaigsuonan susiha kun unsa ang iyang kinahanglanon ug diha sa gugma ug tinguha sa pag-alagad ni Hesus tagae siya, maanindot kana nga butang; dawaton kini sa Dios. Ang tagsa-tagsa Nag-alagad sa Dios sa Tibuok Oras Sa dihang sa Pablo nagbyahi syudad ug syudad ug laing nasod alang sa pagtudlo sa uban, wala siya mag-ingon, "Ako usa ka apostoles sa Halangdong Dios! Dili nako ipaubos ang akong kaugalingon alang sa mga paghimo ug mga tulda. Ako usa ka alagad sa Dios!" Si Pablo nanghimo ug mga tulda sa dihang si Pablo manginahanglan ug kwarta. Kun ang Dios magtagbo sa iyang panginahanglanon sa laing pamaagi, okey sad na. Apan wala siyay pagtagad. Kun siya manghimo ug mga tulda, nan siya makigkita sa mga tawo nga pariho kaniya nga manghimoay usab ug mga tulda, mga tawo nga diin didto siya mupalit ug tila nga iyang himuon, ug mao kana ang iyang tarbaho nga diin asa siya usab nagpanlihok. Wala siyay tagad kun makita niya ning mga tawhana diha sa ilang tarbahuan ug sa sulod sa sinagoga. Ang tibuok niyang kinabuhi mao ang paghigugma sa Dios ug paghigugma sa mga tawo, sakyan niya tanan aron iyang makuha tanan, sudlan ang tanang sirkumstansya nga pwidi niyang sudlan. Kun siya atua sa 81
82 prisohan, aw iyang danihon ang mga nangapriso. Kun siya gitaral didto sa mga hari, aw iyang danihon ang hari. Kun siya naghimo ug mga tulda, iyang danihon ang mamalitay ug tulda. Maski unsang pamaagi pagpangita niya ug kwarta dili makausab sa iyang tawag sa pagpangabig ug kalag. Kun ang Dios nagtagbo sa iyang panginahanglanon pinaagi sa mga kaigsuonang lalaki ug babaye nga nahigugma kaniya ug mapasalamaton kaniya, ug libre siyang dili una maghimo ug mga tulda sa pipila ka panahon, busa libre na siyang mubyahi uban ni Sila ug sa ubang kaigsuonan nga muadto sa ubang syudad. Kun mahutdan sila ug kwarta, iya kining gisaysay diha sa sulat sa Pilipos nga nahitabo kini usahay, nan siya manghimo ug mga tulda nasad. Walay problema. Ang tradisyon sa tawo nagtudlo kanato ug bati nga konsepto unsa ang alagad sa Dios. Si Pablo mas gamhanan pa nga alagad sa Dios kaysa mga gagmay'ng tawo karon nga ningtawag sa ilang kaugalingon ug alagad sa Dios. Si Pablo pwiding mukuha ug kwarta, pwidi sad ug dili. Si Pablo naghago sa iyang kaugalingong kamot adlaw gabie ug maski ang iyang pagkaon iyang bayaran. Didto sa Taga-Tesalonica nga mga disipolo siya miingon, "Maski akong kaugalingong pagkaon akong bayran sa dihang ako uban kaninyo. Maghunahuna unta ako nga inyo akong tagaan ug pagkaon, apan akong gibayaran ang inyong gikaon. Naningkamot ako sa akong kaugalingon aron makatagbo ako sa akong panginahanglanon ug sa panginahanglanon sa uban." Kun kini tinuod man sa dakong gasa nga anaa kang Pablo, nganong ang ubang langyaw nga gagmay ug gasa maghunahuna man nga dili sila kinahanglan maningkamot manarbaho sa ilang mga kamot aron sa pagtagbo sa ilang kinahanglanon ug sa panginahanglanon sa uban? Kun ang Dios magtagbo sa atong panginahanglanon sa laing pamaagi, okey ka na. Apan walay kinahanglan mubungat or mag- expek. Kun ang katawhan sa Ginoo adunay kasingkasing sa paglibre kanato aron dili na kita magbuhat ug tulda, nindot na, ug okey sad. Kun sila wala kakita nga kinahanglan tang malibre sa paghimo ug
tulda aron mag-alagad nga walay babag, nan maghimo kita ug tulda ug musulay sa pagtagbo sa ubang panginahanglon sa katawhan. Busa, kini mga praktikal nga mga butang, nga nagbenipisyo kanamo sulod sa 15 ka tuig na karon, uban sa mga kaigsuonan nga ang kasagaran pa gani mga pastors ug liders. Ilang gibiyaan ang ilang mga sweldo sa pagkapastor, ug ang pagkapastor, ug ang Dios matinumanon kaayo sa pagtagbo sa ilang panginahanglanon. Wala gigutom kanila, ug ang tanan kanila nag-alagad sa Dios sa tibuok oras. Ang tanang kristohanon, maski ang mga bata, ang tanan kanila nag-alagad sa Dios sa tibuok oras. Wala sila nag-alagad sa Dios para bayaran; sila nag-alagad sa Dios diha sa gugma, ug ang Dios nagtagbo sa ilang panginahanglon sa nagkalaing-laing pamaagi. Bililhon kaayo nga kamatuoran, apan kuyaw gamay kay usahay ato mang biyaan ang tradisyon sa tawo, labi na mugasto kita ug kwarta gikan sa atong pitaka. Walay tawo nga nisalig ug ingon niini sa Dios ug unya gipakyas siya sa Dios. Ang Dios matinumanon. Nagtagad Siya mga bulak. Nagtagad Siya mga langgam. Nagtagad Siya sa tagsatagsa nga nahigugma Kaniya. Walay espisyal nga grupo-grupo nga kristuhanon. Walay "caste" nga sistema diha sa Kristyanismo nga diin ang ubang mga tawo namaligya sa ilang gasa aron kakwarta, ug unya ang ubang tawo aduna ray "normal" nga gasa. Sa tinuod nga simbahan wala namaligya sa iyang gasa. Ang Dios magatagbo sa tanang panginahanglanon sa Iyang katawhan sumala sa Iyang nakita. Ang Dios maoy magbuot unsaon niya pagtagbo sa atong panginahanglanon. Kitang tanan nangalagad sa Dios nga "full time" diha sa atong tarbahuan, sa prisohan, o sa atong mga panimalay. Kini importanti nga mga kamatuoran. Kinahanglan natong uyugon ang tanum sa tradisyon sa tawo aron kini matumba. Ang Dios matinumanon; Iya kitang proteksyunan kun kini atong pagabuhaton. Usa ka praktikal nga example: Ubang mga kaigsuonang lalaki ug babaye nagdesisyon nga kaming tulo muanhi diri. Wala kami midesisyon "Kami kay mga superheroes man, busa kami maoy manglakaw ngadto." Dili kami ingon ana. Yano ra kaming sulugoon 83
84 sama kaninyo. Ilahang desisyon, dili amo. Sila usab nihagad nga ilang bayaran among mga bayrunon sa balay samtang kami wala. Dili kami ang nipili ana o nangayo kami kanila. Ang katawhan sa Dios, naminaw sa Ginoo, nag desisyon nga nagkauban nga kinahangan kami mulakaw. Usa ka sayon nga isyo. Ang mga tintasyon ni Hesus nga Iyang nadawat diha sa kahitas- an sa templo, ang-gid ang-gid ra sa tintasyon nga atong nadawat usahay, dili ba? Nituo Ba Gayod Kita? Pangutana: Kun among pilion nga musangyaw sa mensahi sa Hari ug sa Iyang Gingharian sa among mga amigo diha sulod sa mga denominasyon, unsa may among isulti mahitungod sa pundo nga ilang nadawat? Kasagarang tawo gasalig sa ilang pagpanginabuhi niini diha sa ilang denominasyon? Kun ang tawo nagpili nga magpabilin siya nga kaparti sa denominasyon tungod sa kwarta, ang Dios maghusga kanila. Kun ang tawo misalikway sa Kamatuoran sa Dios tungod sa kwarta, nan sila magsisimba sa yawa. Dili kini mahitungod ug kwarta! Kini mahitungod sa DIOS, nga labaw pa kaayo sa kwarta! Kinahanglan natong saligan ug tumanon ang Dios maski unsa pa ang balor. Kun ang balor atong pamilya, o atong balay, o atong trabaho, o atong tanang kwarta - kining mga butanga alang kang Hesus ug takos kini sa tanan. Si Pedro ug si Juan miingon, "Bulawan ug plata WALA AKO, apan ania nako si Hesus ug kini akong igahatag kanimo." Kun ang denominasyon nanglabay ug kwarta ngadto sa mga tawo ug mao kini ang ilang panginabuhi, ug kining mga tawhana musugod ug tuman ni Hesus maski unsa pa ang sangputanan, nan usa ang pwiding mahitabo niining duha ka butang. Usa nga mahitabo mao ang kamatuoran sa Dios mudagayday diha sa denominasyon ug mausab ang tanang denominasyon. Ang tawo mismo muhatag pa ug daghang kwarta tungod kay nausab ang ilahang kinabuhi. Ang
laing pwiding mahitabo ang denominasyon mahutdan ug kwarta. Ug kun mawala ang kwarta...moingon ako, "BUSA UNSAMAN!? Ang Dios magatagbo sa tanan nga matinumanon. Nagtuo ba gayod kita nga ang Dios tag-iya sa mga baka sa kalibuan nga bukid? Nagtuo ba gayod kita nga kun unsay atong pangayuon Kaniya sa Iyang Ngalan, Siya magatagbo? Nagtuo ba kita nga Siya nahigugma kanato labaw pa sa mga goryon ug sa bulak sa uma? O kini lang ba usa ka relihiyosong duwa-duwa nga atong giapilan aron aduna kitay makuha sa atong kaugalingon? Kun gusto nimong sundon ang pamaagi sa Dios mahitungod sa kwarta, o kun gusto nimong areglohon ug ipadaplin ang Kamatuoran sa Dios tungod sa kwarta, nan ako magaingon kanimo sama sa gisulti si Pablo ngadto kang Simon nga mangbabarang: "Hinaot nga ikaw ug ang imong kwarta matigok ngadto sa impyerno!" Kinahanglan dili maapektuhan sa kwarta. Kinahanglan natong mutuo ug mutuman sa Dios maski unsa pa ang balor. Siya Katingalahang Amahan nga nahigugmaong muhatag ug mga maayong gasa ngadto sa Iyang mga kaanakan. Konsideraha kini... Sa dihang ang Ethiopia usa ka Kristian nga nasod ug daghang mga tawo nituman sa Dios, ang Ethiopia gitawag nga "breadbasket", ang ipasabot sila maoy tubod sa bugasan sa Afrika. Hinuon, ang Dios maoy nagtawag sa ulan nga mahagbong, sa ani mga mutubo, sa baka nga mulambo ug sa nasod nga mouswag. Sa dihang ang Ethiopia nahimo nga Islamic nga nasod ug ang Kristyanismo ilang giareglo, gihukman sa Dios ang maong dapit ug ang ulan wala na mahagbong. Ang Ethiopia usa na ka disyerto karon, dili na tubod sa bugasan. Hunong ug hunahunaa kini tungod kay ang gusto nakong isulti sa imoha nga ang baliktad ani tinuod. Kun tukuron nato ang Panimalay sa Dios ug dili ang atong mga panimalay, ug kun atong igugol ang atong kaugalingon alang sa Dios kaysa naningkamot kitang proteksyunan ang atong bahandi, nan ang Dios magahatag ug pagtubo sa imong 85
86 mga ani. Ang Dios magabubo sa Iyang uwan, Iyang pagauswagon ang atong mga negosyo, ug mangita Siya ug mga pamaagi nga matagad Niya ang atong mga panginahanglanon. Kun, sa laing bahin, atong sulayan paghatag ug proteksyon ang atong kaugalingon, ug atong alegruhon ug supakon ang kamatuoran tungod kay kita nahadlok kun unsay mahitabo, nan ang Dios magahusga kanato pag-ayo. Ang atong mga bulsa mangabuslot. Ang kwarta nato kunuhay nga daghan mahibulong ka kay kulangan na. Ang mga liso nga atong ipugas sa uma dili kaayo mutubo. Apan, kun kita musalig sa Dios, Siya gustong magtagad kanato. Sa samang paagi, kun kita musupak ug mualegro, Siya magahusga kanato (Haggai, Kapitulo 1). Kanus-a man ang Dios makabaton ug mga tawo nga musalig Kaniya sa kinatibuk-an ug musugot Kaniya maski unsa pa ang dangatan? Gusto ka ba nga ikaw kana nga katawhan? Kun dili, ikaw maDUGTA! Kun ikaw, ikaw mouswag diha sa KAHIMAYAAN SA DIOS! Dios nga Labing Gamhanan, palihug ko ug pamati sa among mga pag- ampo karon. Kami magahangyo nga Imong abhihan ang langit. Palihug padayon sa pagbubo ug pinadayag niining mga sinsero nga kaigsuonang lalaki ug babaye. Padayon sa pagbubo sa lana sa imong kalipay niadtong mga nituman. Padayon sa pagtukod sa Imong Simbahan uban sa dako nga kaalam, gugma ug sakripisyo sa kaugalingon alang niadtong mutuman kanimo maski unsa pa ang balor. Kami usab magahangyo kanimo, Ginoo, diha sa Imong mga saad diha sa libro sa Deuteronomy, nga magdala Ikaw ug mga tunglo ug husga niadtong dili mutuman Kanimo. Imbitahon Ka kanamo nga mamahimong among Amahan kun kami nahigugma Kanimo ug mutuman Kanimo. Amo Ikaw nga imbitahon nga mahimo namong Huwes kun kami dili mutuman Kanimo. Kahibalo kami nga Ikaw dili malipay sa pagdala ug kalamidad, apan usahay kami kinahanglan bunalan aron pagbuak sa among espirito. Imbitahon ka namo sa pagbunal sa among mga gahi nga espirito kun ania kini kanamo. Hangyuon ka namo nga mugakos ug mutabang diha sa among kahuyangon. Palihug gub-a ang among pagkamasinupakon, ug tabangi kami sa among kahuyangon. Imbitahon Ka namo nga
mutul-ed sa Imong mga kamot ug maghimo ug mga katingalahang mga butang sa niining paagiha. Kahibalo kami nga Ikaw Tinuod, Buhi, ug Mahimayaon. Dili ni siya duwa-duwa ug misulay lang pagpili Kanimo nga mahimong among Ginoo. IKAW GINOO, ug among pikuon ang among mga te-il diha Kanimo. Kami mga buang-buang ug huyang usahay, apan imbitahon Ka namo nga himuon Mo kami nga mga lalaki ug babaye sa Dios, nga pugsaan ang among pagkamasupilon. Among ihatag ang Dungog diha Kanimo bilang Tag-iya ug among Manghihimo, ang Trato sa among mga kalag, ug ang Magtutukod sa Imong Simbahan. Bantogan ang Imong Ngalan! AMEN! 87
Ang Uluran sa Alibangbang Oktobre 1999, Afrika Pangutana: Samtang atong ipaambit sa katawhan ang Kamatuoran ni Hesus, ug ang tawo gustong maghinulsol ug mugawas sa ilang denominasyon, unsa may atong isulti kanila? Maski pa ang usa ka tawo gustong mugawas sa iyang denominasyon, kun mahimo mas labing maayo nga sulayan nimo silang pugngan sa paggawas! Ang rason niiini mao...Kun sila nakahibalo na or ilaha nang nasayran ang Kamatuoran sa Dios susama sa pagsinugiray kamo sa inyong mga sala, pagpinas-anay kamo sa inyong mga gibug-aton, pagminatngunay kamo sa usa ug usa matag-adlaw, ug papahawaa ninyo ang tawo nga makadaot kaninyo (kining mga Kamatuorana anaa lang gayod sa Bibliya apan nakalimtan, o gibaliwala, o gisukwahi), nan kinahanglan nilang ipaambit kining mga butanga diha sa ilahang mga suod nga higala. Atong iduot kining tawhana nga ilang dawaton ang Kamatuoran nga ilang nakita gikan sa Dios ug ipaambit kini sa mga tawo nga anaa diha sa mga denominasyon. Aduna silay mga higala ug membro sa pamilya nga anaa diha sa ilahang denominasyon. Ang Bibliya nag-ingon nga siya nga gihatagaan ug Pagsalig kinahanglan magpakita nga masaligon. Kun kanang tawhana nga atong naila-ila adunay mga gasa gikan sa Dios pinaagi sa Pulong sa Dios, kinahanglan silang magmatinumanon ug masaligon sa ilahang mga relasyon sa ubang tawo, ug duha ang pwiding mahitabo. Daghang kinabuhi ang mangausab diha sa denominasyon, ug mag-uban sila ug labay sa ilang mga "pangalan" ug "titulo", o kun dili gani, mapariho sila ni Jerimiyas ang tawo nga nagsulay ug gunit ug kinabuhi sa kamatuoran sa Dios gilabay didto sa timba, ug gipatiran pagawas sa denominasyon. Apan ang tawo nga naghinulsol ug unya moikyas lang dayon wala siya nagmatinumanon sa Kamatuoran sa Dios nga gihatag kaniya. 89
90 Kun ikaw anaa sa hotel ug unya nakasimhot ka ug aso ug nakita nimo nga adunay kayo, kun ikaw muikyas dayon nan respansibol ikaw sa mga tawo nga mangamatay. Kun adunay tawo nga nadiskobre nga ang denominasyon "naugdaw sa kalayo," ayaw sila pagawasa. Atong tudluan ang mga tawo nga musyagit, "Pagkat-on sa pamaagi sa Dios! Aduna akoy maayong balita - aduna pay daghang kamatuoran nga wala pa nato nasinati! Makapagawas kanato sa sala! Mahimo kitang usa ka katawhan sa Dios kaysa nagkatibulaag! Mamahimo kitang tinuod nga Simbahan nga diin ang ganghaan sa impyerno dili kapukan!" Busa atong dasigon ang mga tawo nga magpabilin diha sa ilang denominasyon ug magpabiling matinud-anon sa ilang pamilya ug mga higala, ug unya pwidi nga adunay milagro nga mahitabo, o sila itambog pagawas. Apan dili nato sila paikyason sa likod kun aduna silay masimhot nga aso. Kun ang tagsatagsa magtuman niini, ug atong tawagon ang uban nga magmatinumanon niini, nan dili kita ang nagtukod sa Simbahan, kundili si Hesus ang nagtukod sa Iyang kaugalingong Simbahan. Dili kita mangolekta ug mga tawo nga parehos nato ug panghunahuna. Atong paningkamutan nga ang tagsatagsa mamahimong matinumanon sa pamaagi sa Dios maski asa sila. Ug sa dihang si Hesus muoyog sa tanom, ang mga maayong bunga mangahulog. Aduna siguroy napulo ka maayong tawo diha sa denominasyon. Tingali usa ka gatos pa. Apan kun adunay usa nga muikyas sa likod ug sekrito, aduna pay napulo o usa ka gatos unta ka tawo nga pwiding mangausab ang ilang kinabuhi...wala nato kini hibaw-e. Kun ikaw adunay uluran sa alibangbang, ug magkuha ka ug kutsilyo ug imo kining ablihan ug birahon ang alibangbang, dili kini kalupad. Ang away sa proceso lamang ang makahimo sa alibangbang nga makusganon kini alang mulupad! Busa sultihi ang mga tawo nga nauna ug kakita niining mga kamatuorana sa Dios nga magpabilin ug maalagaron sa ilang mga higala ug pamilya sa walay kompromiso ug walay sagol nga pagkamasupilon. Engna sila nga mubarog diha sa kaisog niining mga Kamatuorana nga ilang
nadiskobre diha sa Dios. Kun sila mapadayunon, matinumanon, maisugon, ug musugot nga bayaran ang prisyo maski unsa pa ang tumang pagsalikway, nan sila mga ulod nga mamahimong mga alibangbang ug mugawas diha sa ilang uluran. Ang tawo makakat-on ug daghang mga pamaagi sa Dios tungod lang sa mga pagsalikway nga ilahang naeksperyensya. Busa dili nato kawaton ang ilang pagtubo pinaagig paghiwa sa ilang mga uluran ug mapugngan ang ilang pagkahimo ngadto sa usa ka alibangbang. Ato silang paawayon sa ilang paggawas...aron SILA MAKALUPAD!!!! 91
Pag-asdang didto sa Relihiyusong Kalibutan Oktobre 2, 1999, Salima, Africa Gusto akong makig-estorya uban kanimo sa pipila ka mga minutos mahitungod sa Katawhan sa Dios nga nagkinabuhi niadtong 3,000 ka katuigan ang milabay. Sila mao ang mga Israelitanhon. Aduna silay templo sa Jerusalem diha sa bukid nga gitawag ug Zion. Usa kini nga bilding. Kini nalakip ug tapak sa bulawan ug maanindot nga mga kinulit nga kahoy. Makadaghan sa usa ka tuig ang mga tawo muadto niadtong bildinga. Adunay mga espisyal nga mga adlaw. Mga adlaw sa kapistahan. Maabot na gani sila nianang lugara, sila manganta diha sa Dios. Sila maghalad sa Dios ug mga sakripisyo. Gusto nilang mapaduol sa Dios. Adunay didtoy mga pari sa templo nga mutabang kanila. Ang trabaho sa pari kay ilang tabangan ang mga tawo nga mapaduol ngadto sa Dios. Ang mga pari maoy maghalad ug mga sakripisyo nga mga mananap. Iyang patyon ang mananap ug iyang isalibo ang dugo niini didto sa altar aron ang mga sala sa mga tawo mapasaylo ug mahiduol dinha sa Dios. Ingon niini saona sa 3,000 na katuig ang milabay. Atong hisgutan ang katawhan sa Dios sa karon nga panahon. Atong hisgutan ang tinuod nga Israel. Mga kaigsuonan kong lalaki ug babaye, kun imong gihatag ang imong kasingkasing ngadto ni Hesus, ikaw ang tinuod nga Israel sa Ginoo. Amen. Kun imong gihatag ang imong kasingkasing ngadto sa Dios, Siya imong Hari, ug ikaw ang Israel sa Dios. Naglingkod ko diri ganina sa pipila ka minutos nagtan-aw sa usa ka tawo nga naglakaw paingon sa gawas. Samtang siya naglakaw, adunay anino sa iyang likod. Sa dihang siya naglakaw, ang anino usab naglakaw. Ug iyang lihokon ang iyang mga kamot, ang anino 93
94 usab mulihok sa iyang mga kamot. Ang anino adunay mga paa. Ang anino adunay kamot. Aduna usab kini olo. Apan ang anino ba usa ka tawo? Dili. Ang anino dili tinuod. Mura ug tawo. Mulihok daw tawo. Apan usa lamang siya ka dagway nga daw tawo. Mga kaigsuonan, ang katawhan sa Dios sa 3,000 ka tuig saona anino lamang sa katawhan sa Dios karon. Atong hisgutan ug unsay buot ipasabot sa maong anino. Saona, adunay templo. Karon, wala kitay templo nga binuhat sa kamot sa tawo. Karon, ikaw ang templo sa Dios. Ang Dios wala magapuyo sa bilding. Si Hesus nagpuyo sa mga kasingkasing niadtong nipili Kaniya ingon nga Hari. Dili ka kinahanglan nga muadto sa balaang lugar. Kun ikaw balaan, nan kining lugara balaan. Dili ka kinahanglan muadto pa sa usa ka lugar nga balaan aron lang mapaduol ka sa Dios. Makaila ka sa Dios diha sa imong kasingkasing. Kita mao ang templo sa Dios. Mga kaigsuonan, wala ka manginahanglan ug espisyal nga adlaw. Ang Bibliya nag-ingon, "karon ang adlaw sa kaluwasan." Nag-ingon kini, "Karon, ayaw pagahia ang inyong kasingkasing." Nag-ingon kini nga magdinasigay kita sa usa'g usa kada-adlaw. Dili kita kinahanglan maghulat ug adlaw'ng igpapahulay. Dili kita kinahanglan maghulat ug oras sa pagsimba. Pito ka adlaw sa usa ka semina, byenti kwatro oras sa usa ka adlaw, pwidi kitang magkinabuhi nga duol sa Ginoo. Busa wala kita manginahanglan ug espisyal nga lugar o espisyal nga oras. Unsa man sad kining mga pari? Ang trabaho sa usa ka pari mao nga ang mga tawo mapaduol diha sa Dios. Karon nga wala nay anino, ang tinuod na gyud nga tawo ang ania kanato. Karon ang mga pari sa Dios mao KAMO. Ang imong trabaho bilang pari mao ang pagpaduol sa Dios sa imong kaugalingon diha sa imong kasingkasing ug unya ipaduol usab ang ubang mga tawo ngadto sa Dios. Dili ka kinahanglan ug tawo nga magsenina ug puti nga tawagon ug pari tungod kay ikaw mismo mao ang pari sa Dios. Karon ang gingharian sa Dios dili mahitungod ug lugar. Dili mahitungod ug oras. Dili sad espisyal nga alawiton. Kundili mahitungod kini ug mga tawo nga nagkinabuhi diha sa Kaniya, mga
katawhan nga nagkinabuhi diha kang Hesus pito ka adlaw, byenti kwatro oras. Katawhan nga nahigugma Kaniya sa tibuok nilang kasingkasing, kalag, hunahuna, ug kusog. Sa dihang si Hesus ania pa dinhi sa kalibutan, aduna Siya'y ka-estorya nga babaye. Nagutana ang babaye Kaniya, "Asa man kami musimba sa Dios? Dinhi bang bukira or didto?" Si Hesus mitubag, "Wala nilang duha. Ang gingharian sa Dios wala dinhi o diha. Ang gingharian sa Dios anaa sulod kanimo." Ang klasi nga magsisimba nga maoy gusto sa Amahan mao ang magsisimba diha sa Espirito ug Kamatuoran. Amen. Busa ang katawhan sa Dios mao ang katawhan nga diin nagsimba Kaniya pito ka adlaw sa usa ka semina, byenti kwatro oras sa usa ka adlaw diha sa paghigugma Kaniya sa tibuok nilang kasingkasing. Aduna pay buot ipasabot sa maong templo. Usa ka tawo dili pwiding mahimo nga templo. Oo, ang Dios makapuyo sa usa ka kasingkasing sa tawo, apan ang tagsa-tagsa ka tawo mao ang bato nga diin natukod kauban sa ubang bato ug kini matukod nga mahimong templo. Kinahanglan kita sa usa'g usa. Unsaon man nako pagsimba sa Dios matag-adlaw? Matod sa Pulong sa Dios, gawas nga makabaton ako ug pagdasig gikan sa akong mga kaigsuonang lalaki ug babaye matag- adlaw, ang akong kasingkasing magtubo nga magmagahi diha sa Dios. Mapuno ang akong kasingkasing sa sala. Mahimo akong mubantok sa akong sala. Kinahanglan aduna akoy mga kaigsuonan nga nagdasig ug nag-awhag kanako, ug kinahanglan mahitabo kini adlaw-adlaw. Sa niini nga pamaagi, mamahimo kitang templo sa Dios. Sa niini nga pamaagi, ang tibuod nga simba ngadto sa Dios atong mahatag gikan sa atong kasingkasing. Maghisgot ta kadyot ug simba. Karon dili kita magkinahanglan ug mananap nga sakripisyo. Unsa nga sakrispisyo ang atong ihalad sa Dios? Matod sa Bibliya, ang sakripisyo nga atong ihalad sa Dios mao ang atong kinabuhi. Dili kita patay nga halad, kita maoy buhing halad. Kinahanglan kita maghunahuna uban sa panghunahuna ni Kristo. Kinahanglan natong ihalad ang atong kaugalingon. Mamahimo kitang 95
96 buhing sakripisyo. Kini mao ang simba ngadto sa Dios, maski wala kita manganta o nag-ampo. Makasimba kita sa Dios samtang kita naay gitarbaho. Makasimba kita sa Dios samtang kita nagluto o nanglaba, o naglingkod kauban sa atong mga higala. Kun aduna kitay hunahuna nga kontrolado diha kang Hesus ug kun atong gihalad ang atong kaugalingon diha Kaniya bilang sakripisyo, kita nagsimba sa Dios. Mga kaigsuonan kong lalaki ug babaye, kini mao ang gingharian sa Dios. Dili lugar, dili oras, apan mga tawo. Mga tawo nga nagkinabuhi bilang mga pari sa Dios, tibuok adlaw, kada-adlaw, nagdinasigay ug nagtinabangay sa usa ug usa aron sila makahigugma sa Dios sa tibuok nilang kasingkasing, kalag, hunahuna ug kusog, aron mahalad nila ang ilang mga kinabuhi ngadto Kaniya matag- adlaw. Mao kini ang atong panulondon bilang Iyang mga katawhan. Mao kini ang kabubut-on sa Dios alang sa Iyang katawhan. Pwidi kitang magkinabuhi ingon niini. Dili kinahanglanon nga parihos lang gihapon ug anino. Pwidi kitang mahimo nga tinuod nga tawo. Mao kana ang gusto sa Dios alang kanato karon. Mao ba sad kana ang imong gusto? Ug mao kana, magkat-on kita unsaon pagkinabuhi sa niining paagiha nga magkauban. Pagtukod Sumala sa Sumbanan Kahibalo ako nga daghang butang nga inyong nadungog karon lisod dawaton. Apan nakita namo maski asa nga lugar sa kalibutan kini maayo kaayo nga balita. Kami naghikabhikab ug panganhi kay isugilon namo kaninyo ang pamaagi sa Dios nga gusto Niyang tukuron sa ingon niini ang Iyang Panimalay. Among nasinati sa tibuok kalibutan, mga tawo nga maayo kaayo. Ang uban gikan sa Pentecostal nga grupo, ang uban sa Baptist, ug ang uban sa nagkalaing-laing denominasyon. Gibuhos nila ang ilang kinabuhi nga nabahin sa matag-usa. Gibuhos nila ang ilang kinabuhi uban sa ilang kasingkasing nga nabuak sa sala. Daghan kaayo nga mga tawong maayo nga nabuhos nila ang ilang mga kinabuhi uban sa nangaguba nga relasyon sa ilang panimalay. Daghan kaayo nga mga dismaya, daghan kaayo nga mga butang nga
dili parihos ni Kristo. Dismaya sa kaugalingon; mga butang nga atong nahibaw-an nga gusto natong buhaton kang Hesus, ug unya dili nato mahimo. Sala nga gusto natong tangtangon ug unya makita nato ang atong kaugalingon nga huyang sa pagtangtang niini. Ang Bibliya nag-ingon diha sa 1 Juan 3:8 nga ang Anak sa Dios mianhi sa kalibutan aron sa pag-guba sa sala. Wala lang Siya mianhi aron sa pagpasaylo sa atong mga sala. Pwirting nindota kaayo kini nga Iyang gipasaylo ang atong mga sala. Amen? Apan gusto usab Niyang bungkagon ang sala. Gusto Niyang kuptan ang demonyo ug pulpugon diha sa Iyang mga ti-el. Mao kini ang atong panulondon bilang mga katawhan sa Dios, nga pulpugon ang yawa. Dili lang sa naningkamot kitang mabuhi, kundili aron sa pagpukan sa bulohaton sa demonyo. Daghang rason nganong dili nato makita ang pagpanglihok sa Ginoo sa niining paagiha aron mangaayo ang mga nangaguba nga kasingkasing ug aron mapukan ang sala dili tungod kay walay mga maayo nga mga tawo sa Dios - adunay daghan. Dili kay tungod wala kaayo'y daghang tawo sa Lawas ni Kristo nga adunay mga espisyal nga gasa - adunay daghang gasa. Kasagarang rason nga napakyas kita sa atong mga tinguha sa kasingkasing sa pagpahimuot sa Dios kay tungod wala nato kini matukod diha sa Iyahang Pamaagi. Ang anino nga atong gihisgutan mahitungod sa Panimalay sa Dios, ang templo sa Dios sa Daang Tugon, matukod unta diha nga haom sa sundanan. Ang Dios nag-ingon kanila unsaon pagtukod sa maong templo, ug ila kining gitukod kun unsay gisulti sa Dios. Unsa kaha kun ilang gikuha ang tanang bato ug tanang bulawan alang sa templo ug unya nagtukod sila sa ilang gusto nga pamaagi? Wala unta malipay ang Dios ug ang balay mahagba unta. Ang Dios adunay daghang nindot nga mga katawhan sa tibuok kalibutan. Ang kasagarang nahitabo sulod sa 2,000 na ka katuigan ang nilabay mao nga ang kining mga tawhana nagtinguha sa pag-usab sa ilang kinabuhi ug sa pagpahimuot Kaniya, apan sila nangapakyas. Wala nila hikit-e ang ilang pwidi nga mahimo ug mag-alagad gayod Kaniya ug maayo. Ila kining gihimo sa tibuok nilang kasingkasing apan sila 97
98 mapalyar sa makadaghan. Ang rason nga sila mangapalyar tungod kay pirmi lang natong matukod kini sa sayop nga pamaagi. (Sege ug tukod ug mga kasimbahanan sa mao lang gihapong estilo sa pagtukod diha sa pamaagi sa tawo, pinaagi ug denominasyon). Wala nato kini matukod haom sa sundanan, sa desinyo, nga maoy gihatag sa Dios kanato. Kun adunay buot mutukod apan musulay sa sayop nga pamaagi, talagsa ra kaayo nga mulampos, maski pa unsa sila ka sinsero. Atong estoryaan karon unsay buhaton nato aron makahimo kita sa kinahanglan natong himuon. Atong tugotan ang mga gasa sa Lawas ni Kristo nga matukod ug dungan alang sa puluy-anan sa Dios, nga puno sa Iyang himaya. Adunay pamaagi nga gusto sa Dios nga kita matukod aron makita nato nga mapildi ang gahom sa sala diha sa tinud-anay nga kinabuhi ug dili na mamahimong ulipon diha sa atong mga kahuyangon. Ang plano sa Dios mao ang pagtukod ug mga relasyon, dili nang kanunay naay problema sa relasyon. Ang Dios adunay maanindot nga pamaagi sa pagtukod sa Iyang Panimalay kauban sa maanindot nga mga tawo. Ang relihiyon sa kalibutan, hangtod karon, kasagaran kanila natukod ang Panimalay sa Dios diha sa sayop, adunay mga tawo isip nga mga boss ug mga balaang tawo ug ang pag-apil-apil ug mga tigum maoy ilang gipasabot nga "simbahan." Sa natoral nga pamaagi, atong nakat-onan sa pipila ka mga tuig unsaon pagtukod gamit ang konkrito. Adunay sukod sa balas nga isagol ug sukod sa gidaghanon sa tubog. Kun masobrahan ang usa kanila ang cemento mapulpog. Atong nakat-onan gikan sa nagkalaing-laing lugar sa kalibutan nga kun ang cemento mahimong lig-on ato kining pun-an ug suporta nga puthaw aron dili kini muliki panahon sa init o bugnaw nga panahon. Makahibalo kita niini sa dihang kita maghimo ug briks o minasa, adunay sigurado nga pamaagi sa pagtukod ug bilding ug unsaon pagbutang sa mga briks diha sa kayuhan. Adunay mga butang nga atong nakat-onan unsaon pagtukod diha sa natoral nga pamaagi. Napulo na gani ka tuig nga ang usa ka tawo mamahimong Kristohanon, kasagarang tawo nga anaa sa krontrol sa usa ka kleriko,
anaa sa relihiyon nga nagbasi ug pag-apil-apil ug mga tigum, sila dili kaayo lig-on sa ilang pagtoo ikumparar sa niadtong primerong tuig nga diin sila nahimong Kristohanon. Dili kini maayo. Kun ang usa ka tuig nga bata mutubo siya sulod sa napulo ka tuig apan wala siya mulambo o nahimong mas maalamon pa kaysa unang tuig niya, pagkaguol naman lang nato. Kun ikaw adunay 10 anyos nga anak nga diin huyang gihapon nga daw usa ka tuig, di gihapon kalakaw o ka estorya ug tarong - ikaw nga amahan o inahan masakitan gayod ang imong kasingkasing, dili ba? Unsaon nimo paghunahuna nga ang gibati sa atong Amahan nga atua sa Langit mao kini, nga unta kita nga Iyang mga Katawhan lig-on ug maalamon na unta ug "puno sa Balaang Espirito ug puno sa kaalam," ug "unta mga magtutudlo na kamo karon" "dili na mga bata ug hunahuna," nga nagbuhat ug bulohaton sa Dios...apan daghan kanato nga ang atong kusog mao lang gihapon ug usa ka tuig nga bata? Tinuod kini sa tibuok kalibutan, ug kini nakaguba sa kasingkasing sa Dios. Walay kanta nga igong kantahon o igong serimonyas nga 'ewali' aron mausab kini, tungod kay wala nato tukura sa pamaagi sa Dios ang Iyang Panimalay. Ang Dios nagdesinyo sa Iyang Panimalay aron matukod kini nga diin ang sala matubos ug mapukan. Ang pamaagi sa Dios nga "makabaton kita ug simbahan" nagtugot sa atong mga relasyon nga mangaayo ug ang sala ug kahuyangon mangatangtang. Mao kini ang kasingkasing sa Dios sa Iyang Katawhan sa tibuok kalibutan. Wala nato mahisayri unsaon pagtukod, apan karon kinahanglan kita nga makat-on unsaon pagtukod. Ang Dios nag-ingon nga kinahanglan kitang, "magbinantayon unsaon pagtukod." Busa, manghinaot ako pinaagi sa grasya sa Dios magkaestorya pa kita ug daghang praktikal nga mga pamaagi sa sunod natong panagkita. Susama sa mga enginero magkat-on unsaon pagamit sa konkrito, unsaon nga mahimong insakto aron kini lig-on, busa ang katawhan usab sa Dios magkat-on unsaon pagtukod sa insakto aron ang panimalay sa Dios lig-on. Parihos nga mga maayong tawo, parihos nga mga gasa nga matukod sa insakto, makahimong 99
100 mahimayaong Panimalay. Mao kini ang atong gustong hisgutan, unsaon pagtukod sa Panimalay sa Dios sa maayo pa gayod uban sa parihos ra nga mga tawo. Dili kini insulto sa mga nanglabay na. Dili kita suko sa sistima. Uban sa maubsanong kasingkasing gusto namong isulti nga panahon na karon nga muasdang kita sa unahan. Ang kagahapon milabay na. Kinahanglan na kitang mutubo karon. Gikan sa gugma ug pasensya ug pagkamaloloy-on mupadayon kita sa unahan. Daghan nang katuigan nga atong gigahin nga mura lang kita ug usa-ka-tuig nga bata. Panahon na nga atong dawaton sa abli nga kamot nga mutubo na kita karon. Ang Balaang Espirito naghatag kanato karon ug daghang hunahunaon. Gusto lang nakong magdugang ug hamubo nga pulong sa pagdasig. Ganina samtang nanganta kita, ang ubang kanta eninglis, ug ako kining nasabtan. Usa sa kanta nag-ingon, "Ginoo, ikaw ekselente, kahibalo ako nga ikaw ekselente." Tinuod kaayo ni. Si Hesus ekselente. Akong gihunahuna ang kasulatan diha sa 1Pedro 2:9. "Apan kamo maoy usa ka kaliwatan nga pinili, ang kahugpungan sa mga harianong sacerdote, ang nasud nga balaan, ang katawhan nga iyang kaugalingon sa Dios, aron kamo magamantala sa kahibulongang mga buhat niya nga nagtawag kaninyo gikan sa kangitngit ngadto sa iyang katingalahang kahayag." Ang Dios nagtawag kanato gikan sa kangitngit, ug kita mapasalamaton. Mapasalamaton ba ikaw? Amen. Gusto ba nimo Siyang edeklarar nga ekselente? Adunay daghang mga tawo palibot kanato nga kinahanglan makadungog nga ang atong Dios ekselente. Ganinang buntag nagsakay kita sa bus adunay mga Muslims. Gusto mo ba nga ilang mahibaw-an nga si Kristo ekselente? Gusto ko nga sila makahibalo. Palibot sa kalibutan adunay mga tawo nga nagsimba sa ilang mga katigulangan o dios-dios, ug ang uban walay gisimba. Kinahanglan silang makahibalo nga si Hesus ekselente, ug atong trabaho nga pahibaw-on sila. Apan kining bahina sa pagpahibalo dili kini sege ug estorya lang kundili ipakita nato kung kinsa gayod kita. Mao kini ang gisulti diri ni Pedro, Iya kitang gitawag nga "harianong pari."
Ato kining gihisgutan ganinang buntag, nga diin dili lang adunay usa ka pari kundili daghang pari. Naghisgot usab kini kanato ingon nga balaang nasod, mga katawhan nga Iya sa Dios. Kini nagpasabot nga uban sa mga Kristohanon, si Ginoong Hesus mao ang Hari, ug kita nagtuman Kaniya. Sa niining pamaagi kita nagdeklarar sa Iyang pagka-ekselente. Ako nagpuyo sa Estados Unidos sa Amerika. Sa among pagbyahi ako nagdala ug Amerikan nga pasporte. Apan ako sa tinud-anay dili Amerkanhong lungsuranon. Akong lungsod mao ang Gingharian sa Dios. Kamo nagpuyo sa Malawi, pero mga lungsunganon kamo sa Gingharian sa Dios. Karon kun mao kana, kasagaran kini maoy buot ipasabot nga bilang mga lungsuranon sa Gingharian sa Dios kita maoy pinakangilngig, pinakamaayo, hawod nga mga lungsaranon diri sa Malawi ug sa ubang nasod maski asa kita tungod kay nagtuman kita sa balaod, dili gikan sa kahadlok, kundili gikan sa tinguha sa pagtuman niini. Apan kun ang nasod moingon nga dili nato tumanon ang atong Dios, kita moingon, "Dili. Among tumanon ang Dios kaysa tawo." Mao kini ang buot ipasabot nga kita balaang nasod. Sa samang paagi, dili nato tugotan ang atong kultura unsay atong buhaton. Atong tugotan ang Dios unsay buhaton nato. Gikan ako sa nasod nga ang kultura pwirting makasalaa. Ang among kultura sa Amerika nakalimot unsaon nga maulaw sa sala. Dili nako tumanon ang akong kultura. Akong tumanon ang Dios. Amen. Dili ko sweto sa inyong kultura nga Malawinhon. Apan kamo usab, kinahanglan tumanon ang Dios, ug dili ang inyong kultura. Usa kini sa parti kun unsay buot ipasabot unsaon pagknabuhi diha sa Gingharian sa Dios. Pariho usab kini sa mga denominasyon. Ganinang buntag milabay kita sa usa ka bilding nga adunay karatula "Nazarene Church." Laing bilding "Lutheran Church." Lain sad nga bilding nag-ingon, "Church of Christ." Ang tanan kanila nagtigum karong adlawa. Silang tanan nagsilbi sa ilahang tradisyon. Kaparti bilang lungsuranon sa Gingharian sa Dios mao ang pagtuman sa Dios kaysa sa atong tradisyon. Amen? Ang tradisyon dili pwiding mahimo 101
102 natong hari. Si Ginoong Hesus maoy atong Hari. Mao kini ang klasi sa atong pagkabalaan nga nasod. Makahimo kitang muproklamar sa pagka-ekselente ni Hesu Kristo. Kun kita mamahimong balaan nga nasod, ang atong pagproklamar klaro, dili libog, ug ang tanang tawo makadisisyon nga mulohod sa ilang mga tuhod ug mosunod Kaniya o dili. Busa karong buntaga wala kami magdala ug bag-ong denominasyon. Among gidala kaninyo ang Gingharian sa Dios. Magkinabuhi kita nga ingon ana nga magkauban. Amen.
Upat ka Kamatuoran alang sa Pundasyon Salima, Africa, Oktubre 3, 1999 (Kini gehisgutan dihadiha sa tulo ka kaigsuonan sa dihang nanghunong sila sa usa ka komyunidad sa Africa, diha sa Pentocostal nga denominasyon sa expresyon sa Pagka-kristuhanon. SA USA LAMANG KA ADLAW ang tibuok "kongregasyon" mingsanong dayon ngadto kang Hesus ug wala gayod sila mibalik pa sa naandan. Sa dakong personal nga sakripisyo, daghang mga butang ang nausab, daghang kinabuhi ang nangausab maski ang ilahang dagan pang-ekonomiya sa komyunidad nausab. Sa PIPILA LAMANG KA ORAS ang milabay ang ubang grupo sa relihiyon didto nakadungog nga adunay supernatoral nga nahitabo taliwala kanila. Hinaot unta nga na dokyumentohan kining mga butanga nga giingon sa atong mga kaigsuonan niadto nga komyunidad sa Africa sa dihang kining mga pulonga gihatag ngadto sa mga kaigsuonan didtong dapita. Kahibulongan ug makapadasig, ug tinuod gayod ang ilang gipakita nga kaisog ug "silyo sa Balay sa Amahan" nga gi-expresar diha sa "gugma sa Kamatuoran" ug gi-aksyunan dayon niadtong orasa ug adlawa.) Adunay bililhong bahandi nga nagpukaw sa katawhan sa Dios karon dayon. Adunay espesyal nga mga kamatuoran nga anaa pirmi sa imong Bibliya nga makausab sa imong kinabuhi ug makausab sa pag-expresar sa Simbahan, aron matuboy pa gayod pag-ayo ang atong Haring Hesus ug makita ang Iyang Damgo nga mahitabo! Mao ang among paglaom, diha sa Balaang Espirito, ang atong mga mata maabli ug makita kining mga maanindot nga mga kamatuoran! Ang Dios gustong mupabarog sa Iyang Panimalay aron kitang tanan malig-on nga magkauban. Gusto Niyang tukuron ang Iyang Panimalay aron ang ganghaan sa Impyerno dili na makapukan niini. Gusto Niya 103
104 kining tukuron aron ang mga relasyon maayo. Gusto Niyang tukuron ang Iyang Panimalay aron makabaton Siya ug kagawasan sa pag-ayo sa atong mga lawas, atong mga hunahuna, ug atong mga kalag. Gusto Niyang tukuron ang Iyang Panimalay aron kita mahimong lig-on ug maalamon, ug ang Maayong Balita ni Hesus mupadayon pagkaylap, makusganon kaysa saona. Aduna ka bay kaisog maminaw niining mga butanga? Gusto ba nimong tumanon ang Pulong sa Dios samtang ikaw makadungog niini? Gusto ba nimong usbon ang imong kinabuhi maski unsa pay presyo? Kun ikaw adunay kaisog sa pagtuman ug sa pagrisgo, palihug padayon ug basa. Adunay upat ka kamatuoran nga kita kinahanglan magtukod. Ug wala kini sila, ang Panimalay sa Dios dili gayod lig-on, ug ang ganghaan sa impyerno makapadayon sa pagsamok sa Panimalay sa Dios. Hinuon, kun kita makasabot niining upat ka kamatuoran ug tumanon kini, ug kun gusto kitang murisgo niining kamatuoran sa Dios, nan ang Dios magapasidungog niini ug Iyang ipadala ang Iyang Gahom diha sa atong mga kinabuhi. Ang pobre mahimong dato ug ang huyang mahimong kusgan! Mao kini ang kasingkasing sa Dios ug intensyon saona pa. Pero, kining bahandia nakawat gikan sa atua ug gikan pa gayod sa sinugdanan. Nakawatan kita pinaagi sa haw-ang nga tradisyon sa tawo. Unang Kamatuoran: Unsa ang Kristohanon? Ang unang pundasyon sa Kamatuoran mao ang tarong o angay nga pagsabot kun unsa ang usa ka Kristohanon. Bulakdoy ra kaayo ta mahitungod niini maski asa sa kalibutan ug maski asa nga kultura. Tungod kay wala nato naklaro kun unsa gayod ang buot ipasabot bilang usa ka kristohanon, natukod nato kining Panimalaya sa Dios diha sa mga balas. Ato kining nasabot nga ang usa gani ka tawo kristohanon kay tungod lamang sa sentimento o emosyon o di kaha ang iyang nadak-an nga pamilya kristyanos man. Ato kining nasabtan nga ang pagka-kristohanon adunay "insakto" nga mga
pagtoo. Atong nasabtan nga nahimo siyang kristohanon tungod kay maayo siya muawit, o sige ug apil sa mga panagtigum, o naghatag ba kaha sa iyang ikapulo ug tarong. Dili kini mao ang pagsabot ni Hesus sa Kristyanismo. Si Hesus miingon, "Ug dili ninyo biyaan ang tanan, dili kamo mamahimong Akong disipolo." Si Hesus miingon, "Gawas lang kun inyong pas-anon ang inyong krus matag-adlaw, dili kamo mamahimong sumusunod Kanako." Sa libro sa Mga Tugon, ang Bibliya nag-ingon, "Ang mga disipolo unang gitawag nga 'Kristohanon' didto sa Antioch." Busa, maski asa ka makakita ug pulong nga "disipolo" sa tinudluan ni Hesus, hunahunaa ang pulong "Kristian." Sa dihang sa Hesus miingon, "Gawas nga imong biyaan ang tanan dili ikaw mamahimong akong disipolo," Siya nagsugilon nga dili ka mamahimong kristohanon kun dili nimo ihatag ang imong kinabuhi. Wala Siya mag-ingon, "Gawas kun ikaw muapil, dili ka pwiding mahimong kristohanon." Si wala mag-ingon, "Gawas kun ikaw muhatag ug kwarta dili ka pwiding mahimong kristohanon." Ang Iyang giingon, "Gawas kun ikaw mamatay sa imong kaugalingon, dili ikaw mamahimong kristohanon!" Si Hesus nagtawag ug mga tawo nga patay sa ilang kaugalingon. Biyaan nila ang tanan alang sa pagsunod Kaniya. Biyaan nila ang ilang mga garbo ug materyal nga mga bahandi alang sa pagsunod Kaniya. Mubiya sa ilang mga sala ug pagkahakog. Mahigugma sa uban labaw pa sa ilang kaugalingon. Kining relasyona nila diha kang Hesus magausab sa ilang lihok adlaw-adlaw. Gawas kun tarongon nato pagsabot ang pulong "Kristian" susama sa pagsabot ni Hesus, ang Panimalay sa Dios malunod diha sa balas nga nahimotangan niini ug mabanlas. Mao kini ang gisaad ni Hesus nga atong Hari nga maoy mahitabo kun kita magatukod diha sa balas sa pagpaminaw, pag-awit ug estorya, apan wala mutuman. Ang panimalay nga atong gitukod ugaling usa man ka butang nga nalingaw kita, apan kang Hesus wala kini kapuslanan. Ang panimalay nga atong gitukod makahatag man gani nato ug gamay'ng kalipay tungod sa 105
106 atong panag-awit ug pagtapok-tapok, apan wala kini kapuslanan kun ang Dios wala malipay niini! Wala kini kapuslanan kun ang yawa padayong nagmadaugon sa mga gubat sa atong kinabuhi. Kun kita wala makatukod diha sa kinabuhi ug sa Simbahan nga naghatag ug kalipay ni Hesus, nan atong geusikan ang atong oras ug ang oras sa Dios. Seryoso nga Sangpotanan Ang numero unong bato sa pundasyon alang sa pagtukod sa Panimalay sa Dios mao ang insaktong paghulagway unsa ang Kristohanon susama sa paghulagway niini sa Bibliya kun unsa ang Kristohanon. Kinahanglan maghimo kita ug mga desisyon sumala unsay tawag sa Ginoo sa Kristyanos. Ang usa ba ka tawo mamahimong membro sa Simbahan sa Dios ug di kinahanglan nga siya kristyanos? Dili gayod pwidi! Apan ang tanang tawo sa kalibutan gitudluan nga okey ra isagol sa Simbahan ang kristohanon ug dili-kristohanon. Ang Bibliya nag-ingon nga kini dili mao, dili tinuod! Diha sa 1 Korinto 5, ang Bibliya nag-ingon, "Kuhaa ang igpatubo diha sa minasa." Kuhaa ang sala diha sa Simbahan. Kini importante nga masabtan, tungod ang Dios nag-ingon, "Ang gamay'ng igpatubo mupatubo sa tibuok minasa." Nakahinumdom ba ikaw sa dihang ang mga bongbong sa Jeriko nangatumpag? Ang katawhan sa Dios gamhanan sa dili natoral nga pamaagi. Apan, sa dihang pagkapulpog na sa mga bongbong sa Jeriko, ang Israel nangapildi. Sila nasay gipangpulpog! Ngano man sila naman say nangapildi sa gubat? Tungod kay adunay usa ka tawo sa tibuok Israel nga nakasala sa iyang Panimalay. Ang Dios nadismaya pag-ayo tungod kay adunay usa ka tawo sa tibuok Kasimbahanan nga nakasala diha sa tago. Kadtong tawhana mao si Achan, adunay rebolto nga dios-dios nga iyang gilubong ubos sa iyang tugkaran. Ang Dios nagtugot nga silang tanan magaantos pag-ayo tungod niini. Ang Dios mao lamang kagahapon, karon ug hangtod sa kahangtoran. Sakto? Ang Dios dili gihapon malipay sa dihang ang mga tawo nga diin mao ang Iyang Simbahan adunay tinipigang sala sa ilang mga kinabuhi. Kini makasakit sa Iyang kasing-kasing. Ang Bibliya nag-ingon nga kini mahatod diha sa paghusga sa Dios.
Okey ra ba nato nga musulti ta nga ang usa ka tawo nga wala gayod niya gihatag ang iyang tibuok kinabuhi ngadto kang Hesus makaapil ug mamahimong kaparti sa Simbahan? Dili! Kini usa ka dako kaayo nga sipyat. Ang Dios magdala ug dakong husga sa tibuok Panimalay tungod sa usa lamang ka tawo nga miangkon nga siya kristohanon, apan wala gayod niya mahatag ang iyang kinabuhi ngadto kang Hesus. Busa, kun gusto natong makita ang Mahimayaong Pannimalay nga naghimo sa bulohaton sa Dios, ang una natong buhaton mao makabaton ug insaktong hulagway sa maong pulong "Kristian" susama sa hulagway ug pagsabot ni Hesus. Ang Kasulatan nag-ingon, "Gawas kun imong biyaan ang tanan, dili ikaw pwidi nga mahimo nako nga disipolo." "Kun ikaw mas nahigugma pa sa imong anahan, inahan ug mga anak kaysa Kanako, dili ikaw mamahimong akong disipolo." "Kun imong gihigugma ang kalibutan ug ang mga butang niini, ikaw nahimo nako nga kaaway." "Ang Dios magabatok niadtong mapahitas-on ug magahatag ug grasya niadtong mapaubsanon." Kinahanglanon tukma ang atong pagsabot kun unsa ang kristian - ang membro sa Simbahan - gayod! Dili ka pwiding muangkon nga nalimpyohan naka sa Dugo ni Hesus, ug kaparti sa Lawas ni Hesus ug magpa-pretend ka nga Kristohanon kun ang imong kasingkasing wala maapil ni Hesus sa dihang atua ka sa imong panimalay, sa tarbaho, o sa umahan. Kun ang imong mga relasyon dili Balaan nga mga relasyon, kinahanglan ikaw nga maghinulsol ug ihatag ang imong kinabuhi ngadto kang Hesus. Ikaduhang Kamatuoran: Unsa ang Pagpamuno? Ang ikaduhang butang nga kinahanglan natong masabtan ug insakto, ang ikaduhang bato sa pundasyon sa pagtukod sa Panimalay sa Dios, adunay kalabutan sa pagpamuno diha sa Panimalay sa Dios. Kini nindot kaayo nga Kamatuoran! Kini makahikabhikab kanimo ug makausab sa imong kinabuhi. Sa mga nasod sa tibuok kalibutan, nahimo nato ang dakong sayop mahitungod niining pagpangulo 107
108 diha sa Simbahan. Sa daghang mga lugar ang tawo nga nag eskoyla ug seminaryo, o maayo nga negosyante o musulti, maoy mapilian nga mamahimong lider o "pastor." Nakita namo kini sa India ug sa laing mga nasod, makadaghan nga panahon, nga ang tawo nga adunay bisiklita unya kahibalo mubasa maoy pilion nga mamahimong lider. Dili kini ang pamaagi sa Dios! Ang pagpamuno sa Dios wala nagbasi kung kinsa ang makabasa, o daghang nahibaw-an, o maayo musulti, o adunay maayo nga experyensya sa pagnegosyo, o adunay bahandi o grado o maayo ug dagway o bisiklita. Magkinabuhi Susama ni Hesus Tagaan ko kamo ug pananglitan gikan sa Kasulatan. Sa Mga Buhat 6, adunay mga Grego nga mga balo nga gutumon usahay tungod kay sila nakalimtan. Sa dihang ang pagkaon gipanghatag-hatag sila wala maapil busa wala maatiman pag-ayo. Ang Simbahan sa Jerusalem kinahanglan magbuhat ug desisyon unsaon pagsulbad sa maong problema. Kun imong basahon ang imong Bibliya, makita nimo nga adunay sigurado nga pamaagi sa pagpili ug katawhan nga mubuhat niini. Ang Bibliya nag-ingon ba, "Pagpili ug pito ka tawo uban kaninyo nga mas daghan ug nahibaw-an sa Bibliya"? Wala. "Pagpila up pito ka tawo uban kaninyo nga maayo manganta"? Wala. "Pagpili ug pito ka tawo uban kaninyo nga adunay experyensya sa pagdumala ug negosyo o labi na kanang negosyo sa pagkaon"? Wala. "Pagpili ug pito ka tawo uban kaninyo nga maayo musulti."? Wala. Ang pamaagi sa pagsulbad sa maong problema mao nga, "Pagpili ug pito ka tawo nga uban kaninyo nga puno sa Balaang Espirito ug puno sa kaalam." Kining mga tawhana sinulayan kada-adlaw. Dili kini mga tawo nga gikan sa eskoylahan para magkat-on unsaon nga mahimong espirituwal, o di kaha maayo manabi. Kining mga tawhana mga suod nga amigo sa Dios ug adunay lawom nga relasyon sa ilang isigkamagtoo nga lalaki ug babaye matag-adlaw. Si Steban ug si Philip ug ang ubang napilian atua sa balay-balay sa mga katawhan sa Dios adlaw- adlaw, naningkamot nga mutabang sa ilang panginahanglanon.
Naghakot sila ug tubig alang sa magtotoo nga nanginahanglan ug tubig. Gunitan nila ang mga kamot sa mga anak sa ilang mga amigo ug estoryaon ug tudluan nila sila. Adtuon nila ang mga kaigsuonan nga nangaluya ug dasigon nila nga magpadayon. Mubisita sila sa mga tarbahuan sa kaigsuonan sa adlaw'ng igtatarbaho ug dasigon nila. Ug wala man gani sila gitawag nga mga liders! Sila normal lang nga mga kaigsuonan nato sa Ginoo nga nagkinabuhi sa kinabuhi ni Hesus matag-adlaw. "Pagpili gikan kaninyo ug pito ka tawo murag si Hesus, pito ka tawo nga makakita sa Dios ug makadungog sa Dios. Pagpili ug pito ka tawo nga maoy nanghimasa sa mga te-el sa kristohanon matag-adlaw. (Sa unang panahon, maglakaw lakaw ka ug bisita sa mga panimalay, maabugan ang imong te-el, busa sa kadala balay adunay planggana nga naay sulod tubig ug tualya ug imong trapohan ang ilang mga te-el samtang musulod sila, trabaho kini sa suluguon ug mao usay gihimo ni Hesus sa Iyang mga disipolo.) Pito ka normal nga tawo, adlaw-adlaw nga nahigugma sa Dios pag-ayo sa ilang kasingkasing, ug nagpakita'g lahi nga koneksyon ngadto sa Mesiyas." Tungod kay sila parihos man ni Hesus, kada-adlaw atua sa mga balay sa katawhan, nan makaila kita kay sila puno man sa Balaang Espirito. Dili sila puno sa espirito tungod kay dagko sila ug mga tingog ug maayo muawit o daghang ikasulti nga mga butang. Sila puno sa Balaang Espirito tungod kay sila parihos man ni Hesus sa ilang adlaw- adlaw nga pagkinabuhi. Mao lamang kini ang klasi sa pagpangulo diha sa Bibliya. Sa Bag-ong Kasabutan, gisuginlan ni Hesus ang dose ka apostoles nga, ayaw pagtawag ug agalon, ayaw pagtawag ug magtutudlo, ayaw pagtawag ug pastor, ayaw pagtawag ug reverend, kay kamo pulos igsoon! Busa karon kita adunay maanindot, lahi nga tinan-awan sa pagdumala. Lahi Kaayo sa Kalibutan Sa akong personal nga kinabuhi, lisod kaayo ang pagkat-on niini. Sa daghan katuigan ako usa ka "pastor" hangtod nga akong naamgo 109
110 nga usa lamang ako ka igsoon uban sa ubang mga kaigsoonan. Ako lang gamiton ug unsay gasa nga ania kanako "diha sa ilang taliwala, bilang usa nga nag-alagad" - kaysa usa ka amo or tawo nga maoy ilang duolan pirmi. Kun kita tinuod kang Pedro, Juan, Santiago ug sa ubang apostoles, nan tinuod sad kini dinhi natong tanan, walay excepsyon! "Kamong tanan managsuon." Akong gibiyaan ang dagko kaayong kwarta nga akong kinitaan sa dihang nagtarbaho pa ako sa kalibutan aron "mamastor." Ug karon akong nasang biyaan ang kwarta ug posisyon bilang usa ka pastor nga wala mahisubay sa Bibliya. Kinahanglan nakong desisyonan nga mamahimo lamang akong "igsoon uban sa kaigsoonan." Ug unsay gihimo ni Hesus sa akong kinabuhi kini akong ipakita diha sa kabalayan sa atong mga kaigsuonan ug sa ubang kinabuhi samtang akong gunitan ang mga kamot sa mga bata ug sila tudloan. Dili na nako kinahanglanon nga mamahimong dako nga tawo! Dili na nako kinahanglanon nga ako tawo gyud nga duolon. Ako lang mahimo ug unsay gesulti ni Pablo didto sa Tesalonica, ug sa Pilipos, ug sa mga kristohanon didto sa Korento - ug mao kana ang paghigugma sa mga tawo bilang usa ka amahan ug amigo, ug igsoon sa mga balay-balay. Si Pablo nag-ingon, "Ako gikan sa mga balay-balay uban ang mga luha." Gihigugma niya ang katawhan bilang usa ka amahan o igsoon. Iyang geamuma ang ilang kinabuhi susama sa pag-amuma sa inahan ngadto sa iyang anak. Ang ubang magtotoo naghimo usab niini ngadto kaniya. Mao kini ang tinuod nga pagpamuno diha sa Tinuod nga Bag-ong Kasulatan nga Simbahan. Si Hesus nag-ingon didto sa Iyang mga apostoles, "Ang mga Hentil adunay ilahang pamaagi sa pagpamuno, apan dili kini ninyo sundon." Sa Tinuod nga Simbahan, ang Simbahan nga diin ang yawa dili makapukan, ang pagpamuno lahi kaayo sa kalibutanong sistema. Ang pagpamuno nagikan sa sulod kanato, wala "Maghari-hari" nga daw ikaw maoy labaw pa nila.
Ang mga Gasa ug Otoridad ni Hesus Pahulagwaya ko ug dagway kaninyo. Ang Bibliya nag-ingon diha sa Epeso 4 nga sa dihang si Hesus mikayab didto sa Langit, Siya naghatag ug mga gasa sa mga tawo. Gikuha diha Kaniya ang mga gasa (si Hesus adunay daghang gasa, di ba?), ug Iyang gihatag sa Iyang tibuok katawhan. Wala Niya kuhaa ang tanang gasa ug gideposito diha sa "pastor" o sa usa ka "tawo sa Dios." Ang kasulatan nag-ingon nga Iyang gikuha ang tanan Niyang gasa ug gihatag Niya kini diha sa Iyang tibuok lawas. Ang Bibliya nag- ingon nga ang Espirito nadeposito ug gihatag bilang Gasa, sumala sa gusto sa Espirito, diha sa tibuok Simabhan. Kun ikaw tinuod gayod nga kristohanon, kun tinuod nga imong gibiyaan ang imong kinabuhi alang kang Hesus, nan ang Balaang Espirito naghatag kanimo ug espesyal kaayo nga gasa. Ang kanang gasaha nga anaa kanimo kabahin kana ni Hesus. Sa dihang si Hesus wala pa mikayab sa Langit, Siya nag-ingon, "Ang tanang otoridad sa Langit ug sa yuta ania Kanako." Kahinumdom ba ikaw nga misulti niini si Hesus? Ang tanang otoridad anaa kang Hesus ug wa'y lain! Busa, kun gihatag ni HESUS ang ubang parti sa Iyang kaugalingon diha kanimo, ug ubang parti diha sa uban, nan maski unsa nga espirituhanong gasa nga Iyang gihatag diha kanimo, aduna kini kaubang otoridad. Si Hesus ang naghatag niining mga gasaha, ug anaa Kaniya ang tanang otoridad. Adunay daghang klasi nga mga gasa nga nalista diha sa Bibliya. Ang Balaang Espirito, pananglitan, naghatag ug kalo-oy bilang gasa. Ang gasa sa kalo-oy kabahin ni Hesus nga Iyang gihatag sa uban Niyang katawhan. Di' kini natoral nga gasa lang. Kitang tanan kinahanglan adunay kalo-oy, di ba? Apan adunay supernatoral nga kalo-oy nga gasa sa Espirito Santo. Ug ang tanang otoridad anaa kang Hesus. Busa, kun Siya naghatag kanimo ug espesyal nga gasa sa kalo-oy, gitagaan ka ug otoridad sa kanang lugara sa kalo-oy. Kun ikaw adunay supernatoral nga gasa sa kalo-oy ug ako wala niini, ug ang tanang otoridad anaa kang Hesus ug ikaw adunay bahin ni Hesus, nan 111
112 ako magahatag ug pagtahod sa maong gasa nga anaa diha kanimo. Aduna kay otoridad dihang eryaha. Nakasabot ka ba? Ingon niini ang pagpamuno! Ang tanan otoridad anaa ni Hesus ug kitang tanan adunay kaugalingong espesyal nga gasa. Pananglitan, adunay gasa sa pagtudlo. Sa Hebrohanon 5 nag-ingon, "Kitang tanan magtutudlo na unta karon." Apan diha sa Epeso 4 ug Roma 12 nag-ingon nga adunay supernatoral nga mga gasa sa pagtudlo nga gihatag ni Hesus. Kini nagpasabot nga adunay otoridad nianang gasaha tungod kay si Hesus man ang naghatag ug anaa Kaniya ang tanang otoridad. Kinahanglan musobmitar kita sa niining bahina sa usa'g usa. Apan ang pagtudlo usa lamang sa tanang gasa ug usa ka bahinan ni Hesus. Aduna pa'y daghang laing gasa. Tungod kay ang tanang otoridad anaa man kang Hesus ug ang tanan natong gasa nga ania sa tagsa- tagsa kanato kabahin man ni Hesus, nan musubmitar kita sa mga gasa nga ania sa tagsa-tagsa kanato tungod kay kini gideposito man ni Hesus dinhi kanato. Walay mga espesyal nga otoridad nga anaa sa "tawo sa Dios" ug unya ang uban molingkod ug mutan-aw lang. Tungod sa pamaagi sa tawo natukod ang simbahan sulod sa 1800+ ka tuig ang milabay, ang atong panlihok nahimong may usa lamang ka gasa - ang gasa sa "pastor." (Nya hinuon ang tagsa-tagsa kanato gitugotan sa pag-angkon ug "gasa sa paghatag"!) Apan ang pastor/magbalantay usa lamang sa mga gasa! Kun kita nagtukod sa sayop, mawad-an kitang tanan. Kun ang usa lamang ka tawo maoy atong eduot sa atubangan nga mahimong "pastor" ug ang uban manglingkod ug maminaw pirmi, nan walay makasinati sa imong gasa. Madawatan lamang nila ang gasa sa "pastor." Gamay kini kaayo ug unya pwiding madugta! Kun gusto natong makita ang kagamhanan sa Ginoo, ug atong makita ang kausaban sa atong mga kinabuhi ug kausaban sa kinabuhi sa atong mga anak, kinahanglan nato ang kinatibuk-an ni Hesus. Kinahanglan dili mutando lamang sa gamay nga bahin ni Hesus. Amen?
Kaisog sa Pag-usab ug Kaisog sa Pagdagan Nakita ba nimo nganong miingon kami nga kinahanglan ka magmaisogon? Ang mga butang kinahanglan mausab! Dili ka pwiding magpadayon sa naandan na nimong gihimo. Kinahanglan kang modesisyon nga imong pa gayong gamiton pag-ayo ang imong gasa ug dawaton ang ubang gasa sa uban. Kinahanglan kang modesisyon nga magmatinumanon ug makabaton ug kaisog. Kun makapadayon ikaw nga pirming maglingkod sa imong lingkuranan o diha sa salog ug dili nimo gamiton pag-ayo ang imong gasa, nan ang imong gasa magapadayon sa pagkunhod. "Siya nga gitagaan ug pagsalig o gasa kinahanglan iyang mapamatud-an nga siya matinud- anon." Kahinumdom ba ikaw sa tawo nga naglubong sa iyang talento? Si Hesus miingon, "Ikaw daotan, tamaran nga suloguon." Mao kini ang isulti ni Hesus dinhi kanato kun dili kita mohimo sa butang nga maangayan natong himuon. Kun dili nako gamiton ang akong gasa o kun dili nimo gamiton ang imong gasa, kita mga "daotan ug tamaran." Nakita ba nimo geunsa pagkawat sa tradisyon sa mga tawo ang Pulong sa Dios? Unsa kaha kun ikaw usa sa mudagan sa Olympic apan anaa sa imong higdaanan kay ikaw gigapos ug pisi sa usa ka tawo? Maski pa ikaw usa ka champion, kun ikaw ginapos sa katri ang imong mga masol mugahi, ug sa dili madugay ikaw mamatay. Ang tanan pwiding mahimo mangawala tungod kay ikaw gibaligkusan ug pisi diha sa imong kama sa pipila ka buwan o tuig. Nakita ba nimo geunsa pagkawat sa tradisyon sa mga tawo ang Pulong sa Dios? Ang atong pamaagi sa pagtukod sa Panimalay sa Dios sulod sa 1800+ nga katuigan nag-gaed sa katawhan sa Dios diha sa ilang mga lingkuranan! Wala gayod sila kabarog ug mudagan aron matuman ang ilang kapalaran tungod sa sayop nga pagtukod sa mga tawo ug wala mutuman sa Pulong sa Dios. Kun atong gitukod o gi-estruktura ang simbahan nga aduna lamay usa ka tawo o "staff " ang gituboy ug ang ubang mga gasa nangapalong, mga kriminal kita didto sa Korte sa Langit tungod sa kagubot ug kawad-an sa tanan ug nanag-antos tungod sa "patubo sa pan" ug mga Gasa nga wala magamit! Dili 113
114 tungod kay kasagarang mga tawo "daotan" maong natukod natong sayop, kundili tungod kay wala kita kahibalo unsaon pagtukod sa Panimalay sa Dios sa Iyang Kaugalingong Desisnyo. Busa, hinomdumi nga ang unang bato sa patukuranan alang sa tinuod nga Pundasyon mao lamang ang tinuod nga mga kristianos ang makatawag sa ilang kaugalingon nga membro sila sa Simbahan. Ang ikaduhang pundasyon nga bato nga maoy mutukod sa Panimalay sa Dios mao ang saktong pagsabot sa pagpamuno. Atong gibutang ang usa lamang ka tawo nga in-charge sulod sa 1800+ nga katuigan. Usa lang ka gasa atong gikuha, ang gasa sa "pastor" *(o magbalantay, sa maayong paghubad) ug gihimo kining nag-una sa tanan. Layo kaayo kini sa tinuod diha sa Simbahan nga anaa sa Bibliya! Ug di kinahanglan nga magpabilin kining ingon-niini, karon. Kini nag- gapos sa katawhan sa Dios diha sa ilang lingkuranan aron dili nila maangkon ang tawag sa Dios sa ilang kinabuhi. Ang pagpamuno ania kanatong tanan ingon nga katawhan sa Dios. Ang Bibliya nagtawag kanato ingon nga Gingharian sa mga pari. Ang Bibliya wala mag-ingon nga Gingharian nga adunay mga pari, kundili Gingharian sa mga pari. Walay espesyal nga grupo susama sa mga Levitong pari sa Daang Tugon sa Kasabotan. Sa Bag-ong Tugon sa Kasabotan, ang tanang katawhan sa Dios maghunahuna nga sila mga pari na sa usa'g usa. Ang DIOS nag-ingon, "Kun ang pinadayag muabot sa ikaduha, ang nahauna molingkod!!" Kun ikaw puno sa Balaang Espirito ug puno sa kaalam, nan ikaw usa ka lider. Dili tungod kay gikan ka nag-eskwela sa eskoylahan, o tungod maayo kanag manabi. Dili tungod kay ikaw lalaki o babaye, batan-on o tingulang. Ang pagpamuno usa ka tawo nga adunay gasa ni Hesus ug relasyon diha Kaniya, puno sa Balaang Espirito ug puno sa kaalam. Ang pagkalider mao ang pag-gunit sa mga kamot sa mga bata kada-adlaw. Ang pagpamuno mao ang pag-ayo sa mga samad sa katawhan sa Dios sa matagpanimalay kada-adlaw. Ang pagkalider mao ang pagtabang ug sulbad sa mga problema sa mga tawong nakasala ug pagpanghimasa sa ilahang mga ti-el kada-adlaw. Mao kana ang pagpamuno, ug mao lamang ang klasi sa pagpamuno nga maoy
giingon sa Bibliya - gamiton ang kabahin ni Hesus nga gedeposito sa Espirito dinhi sa tagsa-tagsa kanato. Mao kining erya ug otoridad sa atong pagpamuno. Ang buot ipasabot niini nga kinahanglan usbon nato ang atong naandan saona. Atong usbon unsay atong panan-aw sa pagpamuno ug unsa ang proseso niini. Rebolusyonaryo kini kaayo. Mausab ang lihok sa atong panagtapok, ug ang lihok sa atong adlaw-adlaw nga pagkinabuhi. Adunay kini bayrunon - presyo nga atong bayaran. Apan ang Dios magaganti kanato ug usa ka gatos ka kapil-an kun unsay atong gibuhian, sumala sa tukma sa Gisaad ni Hesus. Sa dihang ako na-'mastor' pa, akong gidesisyonan nga akong usbon ang dagan sa akong kinabuhi. Akong gidesisyonan nga motoo ug motuman sa Kasulatan mahitungod unsa ang Pagpamuno. Akong gipili nga mamahimong usa lamang ka igsoon taliwala sa ubang kaigsuonan kaysa anaa sa atubangan kanila. Sa tinud-anay lang, nahadlok ko. Nahadlok ko kun unsaon nalang nako pagsuporta sa akong pamilya. Nahadlok ko nga tingali ug mawala ko sa Ginoo ug tingali ang mga tawo mawad-an ug respito dinhi kanako. Daghan ko ug gikahadlokan. Apan ako nasayod unsay gisulti sa Dios diha sa Bibliya. Gusto Niya akong mahimo nga igsoon uban sa ubang kaigsuonan. Sa adlaw-adlaw nako nga kinabuhi, dili nako kinahanglanon nga amo nila. Mahimo lamang akong usa sa mga kaigsuonan, ug magpabiling magpagamit sa akong gasa nga gikan ni Hesus bilang "igsoon uban sa ubang kaigsuonan" nga daan ng nagpagamit sa ilahang mga gasa sa usa'g usa. Nausab ang tanan dinhi kanako, apan ang Dios matinud-anon kaayo sa tanan. Ang Dios nagsaad nga walay tawo nga mibiya sa tanan nga dili makadawat ug usa ka gatos ka pinilopilo o mas labaw pa sa iyang gibuhian. Ang Dios nagtipig sa Iyang mga saad! Amen? Sirkolo Palibot sa Truno Sa praktikal nga baroganan, gusto nako nga esugyot kanimo nga kun gusto gayod natong tagaan ug pagtahod ang mga gasa nga ania sa 115
116 tagsa-tagsa kanato, ug atong pagawason gikan kanato aron magamit kini sa katawhan sa Dios, nan kinahanglan daghang mausab nga mga butang. Kinuwanggol man gani paminawon, usa sa mga butang mao ang atong liningkuran sa dihang kita managtigum. Sa dihang si Hesus dinhi pa uban kanato, adunay mga tawo nga nagpalibot Kaniya, "Kadtong naglingkod sa Iyang palibot - mao kini sila ang akong mga inahan, mga kaigsuonang lalaki, mga kaigsuonang babaye" (Markos 3). Nanaglingkod sa Iyang palibot! Dili ba mao kini ang pinakanatoral nga buhaton, kun kita magtapok alang sa pagpaminaw NIYA, ug dili tawo nga limitado ang mga gasa? Yano raman gani ning paminawon alang kanimo, ug dili man gani importanting paminawon, apan ako mag-ingon kanimo nga importanti kini. Nakadungog ko nga ang paglitok sa pulong "pulpito" ug "unod" pariho ra paminawon sa sinultihan nga French. Kun naay tawo sa imong gitarbahon o sa merkado naay isulti kanimo, magmater ba unsaon niya kini pagsulti? Aw o gayod! Kun sila nagsandig sa bongbong, naglingkod sa bato ug musutli nga dala ang panguy-ab, lahi gyud ng paminawon kun pariho nga pulong gisulti diha sa atubangan sa imong nawong ug mitotok sa imong mga mata nga nagkalayo. MASKI UNSA ang pagkasulti magmater gyud ug maayo. Kun kita maglingkod kauban sa uban nga nag-atubang sa atubangan, kini naghatod ug atensyon diha sa usa ka tawo. Dili na kita ekwal taliwala sa mga ekwal. Ako manunot-nunoton na kun si kinsa man kadtong nakapuli sa truno nga mao nay agalon, o kondoktor sa orchestra o facilitator, o traffic enforcer o experto sa "klasi-klasi" o "serbisyo" (Church Service). Apan itala kini pag- ayo! Ang tinuod nga alagad sa Dios wala magtinguha ug atensyon sa iyang kaugalingon. Si Juan nga Baptist, nga maoy kinadak-an nga natawo sa taguangkan sa babaye niadtong panahona niingon, "Si Hesus kinahanglan muisa, ako kinahanglan mukunhod." Ang tagsa-tagsa nga alagad sa Dios musulti pariha sa gisulti ni Juan, "Si Hesus kinahanglan muisa, ako kinahanglan mukunhod. Dili ko gusto mukuha ug atensyon sa akong kaugalingon. Dili ko gusto nga
ang mga tawo mangita nako pirmi kay ako adunay tubag sa tanang pangutana. Dili ko malipay kun kuhaon ako nga maoy manulti. Gusto lang ko nga mahigugma ug mualagad ni Hesus, ug tabangan ang uban nga buhaton usab kini. Si Hesus kinahanglan muisa, ako kinahanglan mukunhod." Kada tinuod nga tawo sa Dios gustong muatras aron si Hesus maoy makakuha sa tumong sa kahayag kaysa siya. Usbon ko, ang uban mosulti nga kini walay mening, apan gikan ako sa nagkalaing- laing nasod ug syudad, ako magasiguro kanimo nga kini dili kaayo importanti. Kini importanti kaayo unsaon nato paglitok ang mga butang. Kun atong elaray ang mga bangko imbes nga etuyok palibot kang Hesus, murag ang tumong sa kahayag tua sa usa ka tawo. Ang uban tumatambong lang ug ang usa lamang ka tawo ang atraksyon. Kini usa ka dako kaayong sayop tungod kay daghan kaayong mga gasa ang ania sa tagsa-tagsa kanato, ug kining tanan kabahin ni Hesus. Kun ibutang nato ang tanan nga mulantaw didto sa atubangan, kita nagdayeg lang ug usa ka gasa. Unsa kaha ka mapahitas-on ang usa ka tawo nga gitogutan siya pirmi nga maoy matumong sa kahayag. Hinuon, unsa kaha kun ang tanang gasa adunay ekwal nga pwisto. Tingali adunay usa ka tawo nga adunay gasa sa magbalantay nga naglingkod sa palibot sa lingkuranan. Tingali adunay naay gasa sa pagtudlo nga naglingkod diri o gasa sa kalooy nganha. Ang gasa sa pagtabang pwidi molingkod diri ug ang usa nga adnay gasa sa propisiya pwiding molingkod ngahi! Ang tanan nga gasa adunay ekwal nga pwisto tungod kay ang tanan kang Hesus man! Nasabtan ba kini? (Kun ikaw adunay computer, tan-awa sa aron makita ang "picture" niini.) Karon, kun adunay naglingkod nga usa ka inahan nga naghilak tungod sa pag-atiman sa iyang anak, ang adunay gasa sa pagtudlo makigsulti kaniya ug tudluan siya unsay gisulti ni Pablo mahitungod sa mga babaye dha sa libro ni Tito. Ang naay gasa sa kalooy pwidi nga mupaambit ug mga pulong sa kalooy; kay tingali ug siya adunay 117
118 anak usab ug gusto niyang ipaambit ang gibati niya niini. Ang gasa sa propisiya makakita sa kasing-kasing ug ngano ning bayhana adunay problema sa iyang mga anak. Karon, sa katapusan, matuman na gayod nato ang Sugo gikan sa Ginoo, "Kun ang pinadayag maabot sa ikaduha nga tawo, palingkura ang nauna." Hallelujah! Ang Tagsa-tagsa, Ekwal ang Pagkaimportante Sa 1 Taga-Korinto 14, ang Dios nag-ingon, "Sa dihang kamo managkatigum, mga igsoon, ug ang tibuok Simbahan magtapok, himuo nga ang tanan mahitabo diha sa paglig-on sa Lawas. Ang tagsa-tagsa kaninyo adunay pulong sa instruksyon, alawiton, pinadayag." Walay amo kundili si Hesus! "Ayaw kamo pagtawag ni bisan kinsa nga lider, agalon, maestro, o pastor. Kamong tanan pulos igsoon." Kamong tanan adunay Hesus ug Siya ekwal nga ania sa tagsa-tagsa kanato. Sigurado nga adunay depirensya sa otoridad, ug ang ubang mga gasa mas "dayag" sa publiko, samtang ang ubang gasa, hilom lang ug di kaayo makita sa publiko. Apan ang tanan magamit ug adunay oportunidad. Usahay magkinahanglan kita sa kalooy ni Hesus, ug usahay sa mga tudlo ni Hesus. Usahay sa mga alawiton ni Hesus, ug usahay sa mga tabang ni Hesus alang sa pagsulbad sa mga problema. Apan ang tanan pariho ra nga Hesus. Basaha palihug ang 1 Taga-Korinto 14:26-40. Nakita ba nimo nga kini nagkinahanglan ug kaisog? Nakita ba nimo nga kini nagkinahanglan ug pagtoo ug pagtuman? Nakita ba nimo kini nga makausab sa imong kinabuhi kun ikaw magsugod sa pagkinabuhi niining mga butanga? Dili na ikaw ginapos diha sa higdaanan! Ang imong gasa dili na masalikway. Ang imong gasa lahi sa akong gasa, apan ang imo ekwal ra sa ako. Nagkinahanglan ako sa imong gasa sama nga ikaw nagkinahanglan sa akong gasa. Kasagarang importanting nahitabo sa akong kinabuhi nahitabo kini tungod sa 12 anyos nga gasa bata nga niapekto sa akong kinabuhi. Mga babaye ug mga bata niapekto sa akong kinabuhi. Mga tigulang usab ug dili lang matag adlaw'ng Domingo, kundili kada-adlaw!
Gingharian kita sa mga Pari kada-adlaw. Ang atong mga miting- miting pakapin ra. Nobenta pursyento sa atong pagtubo naggikan sa atong panagpuyo nga nagkauban, ug tingali dyis pursyento lang ang naggikan sa miting-miting. Kini nagpasabot nga kinahanglan ka mugawas sa imong balay ug musulod sa mga balay sa mga tawo. Magdala ikaw ug pagkaon, tubig o sapot niadtong balaya. Kun nakita nimo nga sila suko sa maong bata, kinahanglan nimo silang estoryaon sa daplin ug tambagan mo sila. Kun makita nimo nga sila garboso, agbayi sa imong kamot ug hangyua sila nga dili maghinambog. Kun nakita nimo nga adunay pagkahakog sa usa ka kinabuhi sa tawo, agbayi siya ug sultie, "Palihug ug ayaw na ug paghinakog." Dili lang kay atong piyungon ang atong mga mata hangtod sa sunod miting. Kita nagpuyo taliwala sa usa'g-usa nga kinabuhi matag-adlaw bilang mga pari nga naghimo sa boluhaton sa Dios, ug bilang "usa ka gatos ka inahan, igsoong mga lalaki, ug igsoong mga babaye." Kini, usab, mao gayod ang bug-os nga sugo nga gikan sa Ginoo diha sa Hebrohanon 3, ug sa uban pang daghan nga kasulatan nga nag-ingon niini. Ang unang bato sa pundasyon mao ang "Unsa ang Kristohanon? Unsa ang pagiging membro sa Simbahan?" Kun aduna kay mga tawo nga wala gayod makonbirtir ni Hesus diha sa Iyang Simbahan, nan ikaw pirmi nga adunay mga kagubot ug panag-away nga dili unta kinahanglanon. Ang Bibliya nag-ingon, "Gikan sa gagmay paingon sa dagko, sila makaila kanako." Kun ang tagsa-tagsa moangkon sa ilang kaugalingon nga membro tinuod nga sila nahigugma kang Hesus, adunay dakong kalinaw - walay panag-away, walay panagdinaotay. Ug adunay lawom nga gugma diha sa usa'g-usa kada-adlaw. Dili ka pwidi nga mahimo nga tinuod nga membro sa Simbahan ni Hesus kun wala ka mubiya sa imong kinabuhi. Ang Kristohanon lamang ang mga membro sa Simbahan. Gawas ana nibisita lang. Apan dili sila membro sa Simbahan ni Hesus. Mao kini ang bug-os nga gisulti sa Bibliya. Ang "patubo" kinahanglan kuhaon diha sa grupo, kundili nagsulti-sulti ra kita nga nahigugma kita kang Hesus. "Kun ikaw nahigugma Kanako, imong tumaon ang 119
120 Akong mga Sugo." Ang Simbahan maoy baligkos sa mga relasyon ug pagpalig-on ug pagsangkap ug pagprotiksyon niadtong nahugasan na sa Iyang Dugo, nga maoy gipili nga patay na sila sa ilang mga kaugalingon aron mamenyo sa Agalon, nga mao si Hesus, hangtod sa walay katapusan. Basig kinsa nga wala modesisyon niini, ang ebidensya mao ang ilang kinabuhi ug ilang mga kapilian, o "nahigugma" man gani sila sa maong "kahayag" o wala ( Juan 3, 1Juan 1), dili pwidi nga ikonsiderar ang ilang kaugalingon nga Kristian o membro sa Lawas ni Kristo. Mao kini ang gisulti sa Dios. Ang ubang laing pagsabot sa pulong "simbahan" gawas niini, binuhat lamang sa tawo, ug ang "ganghaan sa impyerno" maarangang makapukan niini nga klasi sa mini nga pagsabot. Tan-aw sa imong palibot. Makita nimo kini sa kada eskina sa dalan sa matag-syudad, sa matag-nasod. Dili kini mao ang Plano sa Dios, naghatag lamang kini sila ug luna sa tawhanong unod, samtang ilang gigamit ang logo ni Hesus panghaplas sa ilang mga konsensya. Apan walay pagkaayo niini! Ang Mesiyas nga si Hesus mulibot-libot lamang sa mga lugar nga diin Siya makabilin ug Lamparahan! Ang ikaduhang bato sa pundasyon adunay kalabutan sa pagpamuno. Ang Espirito ug ang Karon nga Kinabuhi sa Pagkabanhaw ni Kristo - mao lamang ang atong lider. "Ang kalibutan dili makakita Kanako, apan ikaw makakita! Ang sukdanan sa Espirito nga anaa sa tagsa-tagsa, ang gasa niini nga anaa kaniya, ang pagkahamtong ug gilawmon sa pagkatinuod niini, ang ilang buhing relasyon uban ni Hesus nga Buhi nga anaa kanila - mao kini ang biblikal nga panabot sa "Pagpamuno." Ikatulong Kamatuoran: Adlaw-adlaw nga Kinabuhi Ang ikatulong bato sa pundasyon adunay kahimuan sa atong matag- adlaw nga kinabuhi nga magkauban. Ang matag-adlaw natong kinabuhi walay kalabutan maski kapila pa kita magtigum-tigum, apan
hinuon aduna kini kalabutan sa kalambigitan sa atong mga kinabuhi. Nalambigit ba ang atong mga kinabuhi matag-adlaw bilang mga pari sa usa'g usa diha sa atong kaminyuon ug uban sa atong mga anak, ug uban sa atong mga gawi ug kinaiyahan sa atong tarbahuan? Nalambigit ba kada-adlaw sa kinasing-kasing kauban sa atong mga igsoong lalaki ug babaye? Nag-"yayongay" ba kita "sa gibug-aton sa usa'g usa, ug sa ingon niana tumana ang kasuguan ni Kristo"? Ato bang "gisugid ang atong sala sa usa'g usa, aron kita mamaayo"? "Nangimbasog" ba kita "bilang usa ka Tawo alang sa Pagtoo," "natakdo ug nasumpay pinaagi sa matag-usa ka lutahan" - ug dawaton sa walay kulang bilang "tinuod nga Simbahan" ug "Lawas ni Kristo"? Ug diha ra nimo masuta ug unsay gipasabot ni Hesus nga "Akong pagatukuron ang AKONG Simbahan ug ang ganghaan sa impyerno dili makapukan niini!" Ang uban niini mao ang "balay nga natukod diha sa balas" sa kompromiso, init-init, pagkamasupilon, diskonektar, ug pangagpas. Ug kini muresulta gayod diha sa iyang mga bunga. Ang Ginoo nag-ingon nga magmater gayod unsaon nato pagtukod! Pakit-on ko ikaw ug usa ka Kasulatan, ug kini maga-usab sa imong kinabuhi kun imo kining tumanon. Kun imong buhaton kining usa ka Kasulatan, matingala ka kay ang ubang butang masabtan naman nimo. Kini sugo gikan ni Hesus. Buhaton mo ba kini? Nahigugma ka ba Kaniya? Magausab kini sa tibuok nimong kinabuhi alang sa PAGBUHAT sa Iyang gisulti, kaysa muoyon lang o estudyohan o awiton diha sa atong mga panagtigum! Atong tan-awn kini. Ang Kasulatan makita diha sa Hebruhanon 3:12-14: "Magmatngon kamo, mga igsoon, basi nga diha kang bisan kinsa kaninyo maanaa unyay dautan ug dili matinoohong kasingkasing, nga magataral kaninyo sa pagpamiya gikan sa buhi nga Dios. Apan pagtinambagay kamo ang usa sa usa sa matag-adlaw, samtang matawag pa kini nga "karong adlawa," aron wala kaninyoy magmagahi tungod sa pagkamalimbongon sa sala. Kay kita nahimong mga mag-aambit kang Cristo, kon ang atong unang pagsalig padayonan ta sa pagkupot nga malig-on hangtud sa katapusan." 121
122 Nakamatikod ka unsay gisulti niini nga Kasulatan - kini gikan sa Dios. Ang Labing Gamhanang Dios nag-ingon diha kanimo ug kanako nga kinahanglan sa kada-adlaw magbinantayay kita sa usa ug usa ug magtinabangay sa usa ug usa. Kinahanglan nga tupad kita sa usa ug usa kada-adlaw. Ang Balaang Espirito nipili sa paglitok nga "kada-adlaw." Siya wala mag-ingon kada-Domingo. Wala Siya mag-ingon matag-Domingo ug Merkules. Wala sad Siya mag-ingon nga diha sa atong panagtapok. Siya miingon nga pakiglambigit diha sa lebel nga Kamatuoran sa usa ug usa nga kinabuhi matag- adlaw. Kun mahimo kini sa uban, ug ikaw mulihay sa pakiglambigit tungod sa estilo sa panginabuhi, o garbo, o pagkahakog, o kapilian sa pagpuyo sumala sa sitwasyon, ang Dios nag-ingon nga ikaw mamahimong magmagahi ug dili na makabati sa Iyang gibati. Ikaw mailad sa paghunahuna nga kahibalo unsay insakto nga wala baya. Mao kini ang giklaro pagsulti sa Kasulatan! Wala lang Siya miingon nga buhata kini. Miingon Siya nga kun dili nimo kini buhaton, masakitan ikaw pag-ayo. Kun wala akoy mga kaigsuonan nga nakig- estorya kanako matag-adlaw sa akong kinabuhi - kada-adlaw - ako mamahimong mubantok. Ako mamahimong mailad. Moingon man gani ikaw, "Apan ako nagbasa sa akong Bibliya kada-adlaw!" "Apan ako nag-ampo kada-adlaw!" "Ang akong asawa Kristohanon man ug magkita me kada-adlaw!" Dili kana mao ang gisulti sa Dios. Pwidi ikaw nga mubasa sa imong Bibliya ug mag-ampo kada-adlaw, apan kun dili ka makiglambigit sa ubang kinabuhi kada-adlaw, ikaw mamahimong mugahi pag-ayo, ug mailad pag-ayo. Ang Dios nag- ingon niini diha sa Herbuhanon 3:12-14. Nituo ba ikaw sa Bibliya? Nituo ba ikaw sa Dios? Kinsay nagsuwat sa Bibliya? Ang Dios! Ang Dios nag-ingon nga kinahanglan nga makiglambigit kita sa usa'g usa nga kinabuhi kada-adlaw. Kun ikaw makakita kanako nga hakog sa kaugalingon, kinahanglan imo akong duolon ug sultihan, "Igsoon, ayaw paghinakog. Makapaguol kana ni Hesus." Kun ikaw makakita kanako nga garboso, palihug tabangi ko ug pahinumdomi ko nga ang pagasantaon sa Dios ang mapahitas-on. Dili ko gusto nga pagasantaon ko sa Dios!
Tabangi ako, tungod kay dili ko kini makit-an pirmi. Walay laing makakita. "Magmatngon kamo sa usa'g usa kada-adlaw aron walay magmagahi ug malimbungan kaninyo." Importanti kini sa atong adlaw-adlaw nga pagkinabuhi nga magkauban (apan kining bahina gisupak sa mga kasimbahan sa tibuok kalibutan). Mao kini ang usa ka yawi sa pamaagi bilang pari nga gigamit nimo ang imong gasa, ug "mga tinugyanan ni Kristo, nga pinaagi kanato ang Dios nagahimo sa Iyang paghangyo dinha kaninyo." Ikaupat nga Kamatuoran: Panagtigum Sa 1,800 nga katuigan, ang Kristohanong kalibutan naglibog sa mga isyo kun kinsa ang Kristian...kinsa ang lider...unsa ang dagway sa adlaw'ng adlaw nga kinabuhi...ug unsa ang dagway sa panagtigum. Ang atong Amahan gusto nga kining mga butanga mapahioli sa atong kinabuhi karon. Susama nga ang Pulong sa Dios nasalikway sa panahon ni Haring Josiah, ang kamatuoran nakita nga gilubong diha sa mga bato sa mga gingharian sa tawo ug tradisyon, busa karon ang Kamatuoran sa Dios, nga gibaliwala (apan anaa pirmi sa Bibliya) makapagawas na sa mga tawo. Ang Dios magausab sa imong kinabuhi uban sa milagro ug magausab sa ubang kinabuhi nga nagpalibot kanimo bilang resulta. Kini ang makagagahom ug hilabihan ka bililhong mga kamatuoran. Gamay man o daghan ang mga tawo sa imong komyunidad, sa giingon pa ni Jonathan, suod nga amigo ni David, "Walay makapugong sa Dios nga mangluwas ug daghan or gamay." "Siya nga gihatagan ug pagsalig kinahanglan magpakita nga matinud-anon." Kinahanglan kitang magbaton ug kaisog sa pagbuhat sa Kamatuoran nga atong gibaliwala o gisupak sauna. Ug Siya mismo maoy imong Magbalantay, imong Kuta, ug imong Taming sa Likod samtang ikaw magkinabuhi nga maisugon diha Kaniya. Kinahanglan kitang makabaton ug kaisog nga mubuhat sa panagtigum susama sa gisaysay sa Bibliya diha sa 1 Korinto 14, "Sa dihang kamo magkatigum, mga igsoon, ang tagsatagsa kaninyo adunay panugon, alawiton, pinadayag." Walay laing nagbuot kundili si Hesus mismo. 123
124 Kita magtigum alang sa pagkonsiderar unsaon nato sa "pagtukmod sa usa'g usa paduol diha sa gugma ug sa mga maayong buluhaton" (Hebrohanon 10:24-26). Kinahanglan natong tagaa'g panghunahuna ug pag-ampo mahitungod unsaon nga makatabang kita sa usa'g usa sa dihang magkatigum kita, ug ang usa'g usa kanato kinahanglan mudawat sa responsibilidad nga tigpadangat sa Pulong sa Dios ug sa Gugma sa Dios. Ang tagsatagsa kanato "mukonsiderar unsaon pag-aghat sa usa'g usa diha paingon sa gugma ug sa mga maayong buhat." Ania kini sa Hebrohanon 10. Palihug sigurua ug tan-awa ang sunod nga kasulatan! Kini alang kanatong tanan, maski diha sa "mga panagtigum"! 1 Korinto 14 nag-ingon, "Kun ang pinadayag muabot sa ikaduhang tawo - kun ang ikaduhang tawo makadungog ug butang gikan sa Dios - palingkura ang nag-una." Mao kini ang giingon sa Bibliya. Nganong wala man nato tumana ang giingon sa Bibliya? Walay "espesyal nga tawo" nga maoy "otomatik" nga muhimo sa tanan - pwera lang pagpamati ug mutuman sa Ginoo sama sa uban. Kun adunay usa nga magdala ug itudlo gikan kang Hesus ug ang uban muapil nga adunay pulong sa panugon o awit o pinadayag...kun kining igsoong lalaki o babaye nagpaambit ug butang gikan kang Hesus nga gipakita diha kanila ug ang pinadayag maabot sa ikaduhang tawo, ang unang tawo mulingkod - kun kita nirespondi sa sugo sa Dios, kaysa tradisyon sa mga tawo. Susama sa pirming giignon sa Bibliya. Nganong dili man nato kini buhaton? Tungod kay atong napanunod ang bug-at nga tradisyon gikan sa katoliko ug sa atong "protestanting" nga "denominasyon" ug pagano natong nahauna nga ginikanan. And "pari" o "pastor" o MC o CEO anaa magbarog sa atubangan, nag-estorya sa mga "gagmay'ng" tawo nga gitawag nato ug "laity" - mga pobre nga mga tawo, tumatambong lamang ug tigpaminaw - naglingkod ug naminaw. Mao kini ang praktis ug "doktrina" nga gikasuk-an ni Hesus - nga mao ang "Nicolaitans" (gehubad nga niadtong "nagparot o nagpildi sa mga Katawhan sa Dios"). Apan ang Dios nag-ingon nga kining tanan kinahanglan mausab, alang sa Kaniya ug sa atua.
Hinuon, si Hesus miingon niadtong "naglingkod palibot Kaniya" nga ang tagsatagsa adunay pulong sa panugon, alawiton, pinadayag. Kitang tanan ekwal. Kitang tanan mga igsoong lalaki ug babaye nga adunay nagkalaing-laing parti ni Hesus nga Iyang gibubo sa matag- usa alang sa kaayo sa tanan. Unsa ka kahibulongan ug ka anindot kini! Siya NAGAPAGAWAS kanato gikan sa "walay umoy nga tradisyon nga gidunol kanato sa atong nahaunang ginikanan" uban ang klergy ug laity nga ritwal. Siya nagpahigawas kanato paingon sa "dilikadong" kalibutan sa pagsalig ug paghigugma KANIYA nga maoy atong kinatibuk-an! Ug wala kini kagubot, tungod gitawag Niya ang Iyang kaugalingon ug "Dios sa Kalinaw" ug "dili sa kagubot." Sa simpolo, Iya lang kining han-ay, kaysa manipolasyon sa tawo "ngadto" Niya. Mga Pundasyon sa Kausaban Lahi ba kini sa imong naandan? Aduna ba kitay kaisog sa pagtukod diha sa pamaagi sa Dios? Makapalisang ba? Alegri bang paminawon? Aw pwirting alegriha! Ang ubang tawo nga kaparti sa Simbahan nga diin kita usab kaparti mga 20 na ka tuig silang na-kristohanon ug sila mga bata ra gihapon. Apan sa dihang nakat-on sila sa niining pamaagiha ug nagsugod ug lihok bilang mga pari, ila lang gikuha ug usa ka tuig ang pagtubo sa napulo ka tuig. Hallelujah! Ang uban nga mga "liders" sa mga kasimbahanan nga adunay membro nga pila ka gatos ug linibo pa gani, ilang nasuta nga sila mga bata pa sa espirito! Nagtuo sila nga sila mga liders, apan ilang nahibaw-an nga adunay daghang mga bata pa kanila ug mga inahan nga mas espirituhanon pa kaysa kanila. Kinahanglan silang mutubo nga magsukad sa pagkabata, ug tinuod man. Kining tanan makapalisang, apan eksaytid usab kaayo. Kun tumanon lang nimo kining mga kamatuorana nga anaa diha pirmi sa imong Bibliya, matingala ka kun unsa naka kasuod ni Hesus duha ka tuig karon. "Pagtinambagay kamo sa usa ug usa matag-adlaw." Pakiglambigit sa usa'g usa nga atong mga kaanakan ug kaminyuon ug sa atong tarbahuanan "matag-adlaw." Adtua didto! Gawas sa imohang "pagkaharuhay" ug buhata didto ang wala pa nimo nahimo sauna! 125
126 O, akong gipasabot, IKAW! J Palihug, alang kang Hesus! Isulti ang Pulong nga "daw gikan sa Dios" ngadto sa tagsatagsa nga kinabuhi, diha sa praktikal, mahigugmaon, maalamong pamaagi, kada-adlaw. "Kun kamo magakatigom, mga igsoon, ang tagsatagsa kaninyo adunay panugon, awit, pinadayag." "Kun ang pinadayag maabot sa laing tawo, ang nahauna molingkod." Samtang ato kining buhaton, makita nimo nga adunay ubang kristohanon nagtuo ka nga sila nahigugma ni Hesus apan wala diay. Makita usab nimo nga adunay uban nga nagtuo ka nga huyang apan diay kusgan ug mas maalamon pa kaysa kanimo. Ang pamaagi sa Dios mag-ekspose niadtong nangilad ug nag-awat-awat, ug himuon niyang kusgan ang huyang. Ang himaya maanaa sa Dios! Kining mga bahandia gitagana kanimo. Praktisa kini alang kang Hesus. Kining mga batuha alang sa kini sa imong pundasyon. Kinahanglan nimong ihulagway unsa ang gayod Kristohanon sumad sa gisulti ni Hesus. Kinahanglan ka makasabot unsa ang pagpangulo ug unsa gayod kini. Pagkinabuhi sa imong kinabuhi adlaw-adlaw nga magkauban, magdinasigay sa usa'g usa, magpabarog sa usa'g usa. Magtinabangay sa usa'g usa nga motubo ug mahigugma kang Hesus pag-ayo diha sa kahapunon ug kagabhion. Duol ug magtigum kita palibot kang Hesus nga Hari. Kun ikaw nahigugma kang Hesus ug nagtukod sa insaktong paagi, ang ganghaan sa impyerno dili makapukan. Ang sala malupig. Ang kahuyangon ug sakit mamaayo. Ang sala mapasaylo. Ang pagkamaloloy-on maghatod sa daghan diha sa paghinulsol. Ang mga relasyon matukod ug mangaayo, sobra pa sa imong ge-imagin diha sa imong mga damgo. Ikaw mosidlak sama sa bituon diha sa uniberso, nga nagdayag sa kaayo sa Dios. Ug ang Minyuonon, nga mao ang simbahan, kita, "mag-andam sa iyang kaugalingon" ug andam sa iyang Pamanhunon nga mubalik!! Amen?
Lima ka Lingkuranan Huebes sa Hapon, Oktobre 5, 1999 Pinaagi sa grasya sa Dios, gusto nakong ipaambit kaninyo ang ubang hinagiban sa pagsabot ug pag-aninag sa mga nagkalaling- laing batasan sa tawo. Atong ibutang pananglitan nga adunay lima ka lingkuranan palibot kanato. Ug ang naglingkod niining lima ka lingkuranan mao ang nagkalaing-laing tawo nga nagrepresentar ug lima ka klasi nga kinaiyahan nga imong mahimamat samtang naglawig ka niining kalibutana. Ang Unang Duha ka Lingkuranan Sa unang bangko, adunay naglingkod nga dili magtotoo o pagano - usa ka tawo nga wala gayod ni angkon nga siya nagsunod sa Dios. Siguro kining tawhana Muslim o Hindu o Atiyesta. Kining tawhana wala miangkon nga siya Kristohanon. Sa ikaduha nga bangko, adunay naglingkod nga miangkon nga siya sumusunod kang Hesus, apan kining tawhana wala nagtuman ni Hesus. Sa mga tigum, kining tawhana magpakita nga nahigugma siya kang Hesus. Apan wala gayod kini siya mahigugma tungod kay wala man niya tumana si Hesus. Diha sa Mateo 7, si Hesus miingon nga adunay daghan nga magtawag Kanako, "Ginoo, Ginoo." Adunay daghan nga maghimo ug mga ngilngig nga buhat sa Akong Pangalan, apan ngadto kanila Siya magaingon, "Pahawa kamo Kanako, wala Ako makaila kaninyo." Ang tanan nakahibalo nga ang tawo sa unang bangko dili luwas tungod kay kining tawhana wala man gani miangkon nga siya sumusunod ni Hesus. Nakahibalo kita nga gawas kun gawas madawat nimo ang Anak, dili ikaw makabaton sa Amahan. Gawas 127
128 kun ikaw mutoo sa imong kasingkasing nga ang Dios nagbanhaw kang Hesus gikan sa mga patay, ang Dugo ni Hesus dili magalimpyo sa imong mga sala. Kining tawhana wala miangkon nga interesado siya ug Manluluwas. Wala siya mutoo nga si Hesus mao ang Anak sa Dios. Kining tawhana dili maluwas tungod kay wala siya mingsalig ni Hesus. Ang Dugo ni Hesus dili mulimpyo sa iyang mga sala. Hangtod nga kining tawhana musurender ni Hesus, dili ni siya maluwas. Makonsiderar man gani nato siya nga maayo nga tawo ug maayo nga amahan sa iyang mga anak o maayo nga trabahante, apan dili siya maluwas kun dili limpyuhan ang iyang sala sa Dugo ni Hesus. Sa laing bahin, ang tawo nga naglingkod sa ikaduhang bangko moingon, "Ako usa ka Kristohanon." Apan ang kinaiya niining tawhana bati, maski kining tawhana mrag naghimo ug mga "maayong" buhat diha sa Ngalan ni Hesus. Sa Maayong Balita ni Lukas, si Hesus miingon nga sa Adlaw sa Paghukom, susama niining tawhana moingon, "Hesus, nagtudlo Ka sa among mga dalan, nakigkaon Ka sa among mga lamisa. Gihimo namo ang mga milagro sa Imong Pangalan. Among gihatag ang among mga bahandi ngadto sa mga pobre." Apan moingon si Hesus niining mga tawhana diha sa Mateo 7:21, "Wala kamo mingtuman Kanako. Wala ninyo tumana ang gusto sa Akong Amahan. Wala Ako makaila kaninyo." Si Hesus nagpaila dinhing dapita nga adunay daghang tawo ang muangkon nga sila Kristohanon, ug maarangang makahimo ug dagkong butang sa Iyang Pangalan, tuod diay anaa magsubay sa dakong dalan nga paingon ngadto sa kalaglagan. Kining mga tawhana ming-angkon nga sila Kristohanon, miangkon sila nga mga membro sa Simbahan, apan ang reyalidad, dili diay. Ang tawo nga anaa sa unang bangko dili luwas tungod sa iyang pagkadili-magtotoo. Ang tawo sa ikaduha nga bangko dili luwas tungod sa iyang pagkadili-matinumanon, nga diin ang Bibliya nag- ingon nga kini usab maoy dili pagkamatinuohon.
Ang Laing Tulo ka mga Lingkuranan Karon ang laing tulo ka bangko nagrepresentar sa tinuod nga mga sususunod ni Hesus nga pinalit sa Iyang Dugo. Kining tulo mga Kristohanon. Apan gusto nakong klaruhon aron walay pagkalibog sa tawo nga anaa sa ikaduha nga bangko. Adunay intriga nga pagkasulti diha sa 1 Juan 2 nga naghatag ug timailhan sa tagsatagsa kanila nga naglingkod sa laing tulo ka bangko. Si Juan nag-ingon, "Ako nagasulat kaninyo mga anak, ako nagasulat kaninyo mga amahan, ako nagasulat kaninyo mga batan-on." Ug unya siya nag-ingon na usab, "Ako nagasulat kaninyo mga anak, ako nagasulat kaninyo mga amahan, ako nagasulat kaninyo mga batan-on. Sa normal nato nga panghunahuna ang maona unta to nga pagkasulat mao ang mga bata, mga batan-on, ug unya mga amahan. Di ba? Apan ang Dios naghatag niini nga sundunon, "mga anak, mga amahan, mga batan-on." Mga anak, mga amahan, mga batan-on - kini mga linuwas nga indibidwal. Mao kining mga tawhana ang nagtoo ni Hesus nga Anak sa Dios, ug ang ilang mga sala napasaylo ug sila nilimpyuhan sa Dugo. Ang ikatulong bangko nagrepresentar ug mga anak, ang ikaupat nga bangko nagrepresentar ug mga amahan, ug ang ikalima nga bangko nagrepresentar ug mga batan-on. Pwidi nimo silang hunahunaon nga mga bata, hamtong o responsabli, ug unya mga geriro. Ang butang nga gusto nakong klaruhon nga usahay ang linihukan sa mga bata, maski tuod sila luwas, kun tan-awon mura ug linihukan nga dili luwas (susama sa tawo nga naglingkod sa ikaduhang bangko). Apan ang naglingkod sa ikatulo nga bangko (ang Tinuod nga anak) nga gilimpyuhan sa Dugo ni Hesus. Ang naglingkod sa ikaduhang bangko pwiding muangkon nga siya nilimpyuhan sa Dugo ni Hesus. Kining tawhana pwidi mukanta ug alawiton mahitungod sa Dugo ni Hesus nga maoy nagluwas kanila, apan kay tungod kining tawhana nagapadayon ug tuman sa iyang pagkamasupilon batok kang Hesus, kining tawhana dili gayod tinuod nga Sumusunod kang Hesus. "Siya nga magaingon nga siya 129
130 anaa kaniya kinahanglan magakinabuhi sama sa iyang pagkinabuhi." "Ang tanan nga magdumili sa pagtalinghog ni Hesus pagapoohon gikan sa katawhan." Ang tanan nga adunay paglaom ingon niini pagaputlion niya ang iyang kaugalingon sama nga Siya putli." Wala gayoy natawo diha sa Dios nga magpadayon ug pagpakasala tungod kay ang Liso sa Dios nagpabilin man diha kaniya. Dili siya magapadayon sa pagpakasala tungod siya natawo man sa Dios. Ang Kalibog sa Ikaduha ug Ikatulo nga Lingkuranan Usahay ang batasan sa tawo nga anaa sa ikaduhang bangko mas maayo pa sa batasan sa tawo nga anaa maglingkod sa ikatulong bangko. Apan adunay butang nga kinahanglan nimong masabtan mahitungod sa Maayong Balita ni Hesus. Ang tawo nga anaa sa ikatulong bangko luwas tungod kay ni surender man siya ni Hesus ug nagita ug kalimpyuhan sa Iyang Dugo. Sa Epeso 1 ug Galasia 3, Ang Dios nag-ingon nga sa dihang ang tawo motoo sa iyang kasingkasing (dili lang sa iyang hunahuna) ni Hesu Kristo, Iyang tagaan kining tawhana ug gasa sa Espirito Santo nga magpuyo kaniya. Ang Espirito Santo ihatag niadtong tawhana nga nagtoo sa tinud-anay ug nisalig diha kang Hesus sa iyang kasingkasing. Busa karon adunay kitay kalibog. Kun husgaan nato pinaagi sa ilang mga batasan unsaon man nato pagtubag? Unsa kaha kung makakita ka ug bata pa nga Kristohanon pero ang batasan bati, ug unya adunay usa ka dili magtotoo nga niangkon nga siya Kristohanon, apan, sa imong nakita, mura ug maayo pa ang iyang pamatasan? Hinuon, aduna bay naluwas sa iyang mga sala tungod sa iyang maayong pamatasan? Mao ba kini ang Maayong Balita ni Hesus? Ang Maayong Balita ba nga ikaw maluwas sa imong maayong pamatasan? Dili gayod! Kita naluwas pinaagi sa Dugo ni Hesus. Nangaluwas kita gikan sa atong nanglabay nga mga sala ug sa atong mga sala nga pagabuhaton pa pinaagi sa Dugo ni Hesu Kristo.
Ug busan, nganong giingon man sa Bibliya diha sa Galasia nga basin kinsa nga nagkinabuhi ingon nga makasasala dili makasulod sa Gingharian sa Dios? Mura man hinuon nga ang atong kaluwasan maapektohan pinaagi sa atong pamatasan. Apan nasayod kita nga kini dili tinuod. Kita naluwas diha sa Dugo ni Hesus, dili pinaagi sa atong pamatasan. Pero ngano man nga ang Bibliya nag-ingon nga siya nga nagkinabuhi ug padayon diha sa iyang sala dili gayod makasaulod sa Gingharian sa Dios ug dili makasulod sa Langit. Nganong nisulti man si Hesus nga, "Ang karnero mao kadtong nibuhat sa Akong kabubot-on ug nituman Kanako, ug ang mga kanding kadtong mga wala mituman Kanako"? Si Hesus miingon nga ang mga karnero paingon ngadto sa Langit pinaagi sa ilang gihimo ug makahibalo kamo sa mga kanding tungod sa wala nila gihimo. Kun atong paminawon, naluwas kita pinaagi sa atong gihimo o wala gihimo. Apan nasayod kita nga di mani mao. Ang Pagresolba sa Kalibog Unsa may mensahi dinhi? Unsaon man nato pagkasabot niining bahina sa Maayong Balita? Hinuon, kini usa ka misteryo ug gahom sa Maayong Balita ni Hesus. Basig kinsa nga naghatag sa ilang kasingkasing ngadto kang Hesus ug nibiya sa ilang mga nangaging kinabuhi makadawat ug gasa sa Espirito Santo. Atong mabasa diha sa libro sa 1 Juan nga adunay daghang sinyalis kun unsay timailhan niadtong adunay Espirito nga nagpuyo sulod kanila. Adunay daghang moingon, "Ginoo, Ginoo" apan Siya magaingon, "Wala gani ako makaila kaninyo." Busa karon nakahibalo na kita nga wala nagpasabot nga Kristohanon ang usa ka tawo tungod ky kining tawhano ming- angkon nga kristohanon daw siya o kunuhay tungod naghimo siya ug mga maanindot nga mga butang diha sa Ngalan ni Hesus. Ang unang libro ni 1 Juan nahisulat mga 60 na ka tuig gikan sa pagkahuman sa Adlaw sa Pentecostes. Si Apostol Juan siguro mga 85-90 na ang panuigon niya. Daghang tuig ang iyang gigahin alang sa paghunahuna ug pag-ampo mahitungod kun unsa gayod ang dagway 131
132 sa tinuod nga Kristohanon. Niadtong panahona, 60 ka tuig, adunay daghang tawo ang nagdako sulod sa Simbahan. Aduna nay daghan mga bata nga natawo ug nanagko ug nangamenyo ug nanganak nasad ug nagpatubo sa ilang mga kaugalingong anak. Busa adunay daghang tawo nga nagdako naglitok ug insaktong mga pulong kay ang ilang ginikanan naglitok man sad niini. Niining panahona, daghang "nagdako diha sa Simbahan" ug busa kahibalo sa tanang alawiton ug kahibalong mupakpak ug mukanta ug molitok sa insaktong mga pulong. Apan namatikdan ni Juan nga basin man gani ang uban murag Kristohanon tan-awon, apan wala gayod kini mahatag sa tinud-anay ang ilang mga kinabuhi diha kang Hesus. Ang tawo dili Kristohanon tungod kay ang ilang ginikanan kristohanon, dili ba? Ang tawo dili Kristohanon tungod siya mag-apilan ug tigom sa mga kristohanon. Ang tawo dili Kristohanon tungod kay siya nagtoo sa iyang hunahuna ug mga insaktong butang. Ang tawo, matod pa ni Hesus, dili gani Kristohanon tungod sa kaligdong sa paghimo ug mga milagro sa Iyang Ngalan. Adunay mga tawo niadtong adlawa, nga nagbuhat ug milagro sa Iyang Pangalan, ug Siya magaingon kanila, "Palayo kamo Kanako, adto kamo sa gawas sa kangitngit. Wala Ako makaila kaninyo." Ang Deposito sa Balaang Espirito Sa ako ng gekasulti, ang libro ni 1 Juan nasulat 60 na katuig ang milabay gikan sa pagkahuman sa adlaw sa Pentecostes. Daghan na siyang natubag nga mga pangutana nga ato usab nga maatubang karon. Daghan na sad siya'g nasulat mahitungod ug nagkalainglaing butang nga naghulagway sa usa ka Kristohanon. Balik balik iyang gihulagway ug unsay ebidensya sa usa ka tawo nga adunay gasa sa Balaang Espirito. Ang Bibliya nag-ingon nga ang tinuod nga Kristohanon adunay deposito o pasiunang bayad nga mao ang Espirito Santo. Kun ang tawo mupalit ug balay o sakyanan, usahay muhatag sila ug pasiunang bayad. Kini nagpasabot nga ang mupalit seryoso gayod. Ang pasiunang bayad mao ang garantiya nga iyang tiwason kini ug
bayad hangtod mahuman. Ang Bibliya nag-ingon nga nag-ingon ang Dios as bilang pasiuna o garantiya, akong ihatag ang Balaang Espirito sa basin kinsa nga motoo. Kun mupakyas ang usa ka tawo sa pagbayad ug pasiuna, ang deposito nga mao ang Balaang Espirito, kini nagpaila nga wala kamoy gisabutan taliwala niining tawhana ug kang Hesus. Maoy rason nga si apostol Juan miingon, nga ang deperensya sa kristohanon ug dili-kristohanon dili ng naghimo ba kaha ug milagro o nagtoo sa mga insaktong mga butang, kundili aduna ba kaha silay Balaang Espirito. Ug unsa ba gayoy dagway sa tawo nga adunay Balaang Espirito? Naghimo ug mga milagro? Nag-apil ug mga panagtigum ug nag-awit? Dili, dili kana maoy timailhan nga mutabang kanato sa pagsabot kinsay adunay Espirito ug kinsay wala. Ang tawo sa ikatulong bangko, nga bata pa sa iyang pagtoo, ug misurender sa iyang kinabuhi ngadto kang Hesus, apan nagpakita man gani ug bati nga batasan usahay. Siya mao ang tinuod nga dagway sa tawong adunay Balaang Espirito sa iyang kinabuhi. Ang Uban Nahigugma sa Kahayag Si Juan ug si Hesus naghatag kanato ug pamaagi aron masabtan nato, aron dili kita malibog, importanti kini nga sulayan. Ingon niini ang pagkasulti ni Hesus, "Ang uban nahigugma sa kahayag, ug ang uban naglagot niini" ( Juan 3). Si Juan nag-ingon, "Kun makapadayon kita sa pagpakasala nan kita wala makaila sa Dios, ug na prowebahan nato nga wala kanato ang Balaang Espirito" (1 Juan 1:1-4). Si Hesus miingon, "Ang uban nahigugma sa Dios, ug ang uban wala." Kining tawhana nga luwas pero ang iyang kinaiya usahay dili maayo, apan tungod kay aduna siya'y Balaang Espirito sa iyang kinabuhi, iyang higugmaon ang kahayag ug ang kamatuoran. Susama sa usa ka bata nga bag-o pa nga natawo, tinguhaon niya ang espirituhanong puro nga gatas sa Pulong sa Dios. Kun imo siyang duolon ug ingnon, "Ang imong batasan sa tarbaho, o sa imong asawa mapahiubos kaniya. Nakaamgo ka ba nga daghang tawo ang nasakitan niini apil na si Hesus?" Kining tawhana nga anaa maglingkod sa ikatulong 133
134 bangko mosugod ug hilak ug moingon, "Insakto ka. Kahibalo ako nga tinuod kana ang imong gisulti. Sa akong kasingkasing naguol ako geunsa nako pagtratar ang akong asawa. Salamat sa imong pagduol ug pagsugilon kanako niini. Gusto ko nga imo akong sultihan niining mga butanga. Nagkinahanglan ako sa imong tabang." Kini usa ka tima-ilhan o dakong ebidensya nga kining tawhana adunay gayo'y Espirito Santo ug tinuod nga luwas. Tingali kining tawhana dili kaayo maayo ang iyang batasan sa iyahang panimalay o gitarbahuan, apan ang Bibliya nag-ingon nga kun tawo luwas gayod, ang Balaang Espirito magpadayag sa iyang kinabuhi sa paghigugma sa Kahayag ug sa Kamatuoran. Kining tawhana moingon, "ampoe ako! Hangyua si Hesus nga Iya akong tabangan! Ug palihog - tabangi usab ako! Geimbitar ko ikaw nga makigsulti kanako ug mga Pulong ni Hesus ug panabot maski kanus-a. Akong ablihan ang akong kasingkasing ug dawaton ang Kahayag ug Kamatuoran ug ang Iyang Kaparian nga mga Magtotoo." Unsa may isulti sa tawo nga naa maglingkod sa ikaduhang bangko kun imo siyang sultihan niini? Kining tawhana walay Espirito sa Dios. Kining tawhana kun imong tan-awon naghimo kunuhay ug mga milagro. Muawit siya ug musayaw ug maski gani muwali apan wala gihapon siyay Espirito Santo. Unsaon man nato pagkahibalo nga kining tawhana walay Espirito ug dili luwas? Tungod kay kun muadto ka kaniya ug imo siyang ingnon, "Ang imong batasan uban sa imong asawa dili maayo," ug siya mosabat, "Imo kong gihusgaan! Kuhaa ang troso sa imong kaugalingong mata! Relihiyoso ra kaayo ka! Ayaw pag-apil-apil sa kinabuhi sa ubang tawo! Kinsa man ka nga mag-estorya kanako ug ingon ana? Wala ka ba kahibalo nga ako usa ka "pastor"? Dili ka pwiding muestorya kanako ug ingon-ana! Ayaw hilabti ang dinihugan sa Dios!" Kining tawhana dili luwas, tungod kay kining tawhana wala man mahigugma sa Kahayag. Adunay klarong ebidensya nga kining tawhana walay Espirito Santo sulod kaniya, tungod kay wala man siya mahigugma sa Kahayag. Ang uban nahigugma sa Kamatuoran busa sila luwas. Ang uban wala
mahigugma sa Kamatuoran ug sila dili luwas (2 Tesalonika 2:10). Ang uban nahigugma sa Kahayag ug ang uban nasuko niini tungod kay daotan man ang ilang gihimo ( Juan 3:19-21). Busa kun husgaan lang nato ang usa ka tawo pinaagi sa iyang batasan, mangasayop kita. Usahay ang batasan sa duha ka tawo nga naglingkod sa una ug ikaduhang lingkuranan pariho-parihos ra. Sa tinud-anay lang, usahay ang tawo nga naglingkod sa ikaduhang bangko mas maayong tan-awon kaysa naglingkod nga usa ka kristohanon sa ikatulong bangko. Ang naglingkod sa ikaduhang bangko murag, usahay, naghimo ug mga dagkong butang diha kang Hesus. Apan si Hesus diha sa Juan 3, ug si Apostol Juan diha sa sulat sa 1 Juan nag-ingon nga ang batasan dili maoy maangayang husgaan. Makasabot ra ikaw kinsay luwas ug kinsay dili pinaagi kun kinsay adunay Espirito. Ug ang yawi mao ang ebidensya sa Espirito nga nagpuyo sa usa ka tawo kun unsay iyang responde sa Kahayag. Ang Bag-ong Kasabutan Mubalik ako sa Daang Tugon sa kasulatan sa pagproweba niining puntosa. Ang propesiya mahitungod sa pagbalik ni Hesus diha sa Bag-ong Tugon makita sa Jerimiyas 36. Sa duha ka pagsulat, pareho ra ang giingon sa Dios mahitungod sa pag-abot sa Bag-ong Tugon. Siya miingon nga diha sa Daang Tugon, ang tawo moingon sa iyang silingan, "Elha ang Dios, elha ang Dios!" (Gisulayan nato paghimo ug usab ang Daang Tugon diha sa atong moderno nga pamaagi sa simba sa pipila na ka mga tuig karon, ug kini usa ka sayop nga ideya.) Ang Bag-ong Tugon, matod ni Jerimiyas ug Ezekil, ingon niini ang kinahanglan mahitabo: "Ang proweba nga Ako ng gipasaylo ang ilang mga sala ug dili na nako kini hinumdoman, ang proweba nga Ako ng gipasaylo gayod sa tinud-anay ug gihimo Nako silang Akong mga disipolo tungod kay Akong gibutang ang Akong Espirito diha sa ilaha ug Ako silang patumanon sa Akong mga Sugo ug kamanduan." Ang proweba nga ang tawo usa ka Kristohanon ug ang iyang sala 135
136 napasaylo na matod pa sa propesiya 600 na katuig ang milabay una naabot si Hesus, mao nga gibutang ni Hesus ang Iyang Espirito Santo ug Iyang humokon ang gahi nga kasingkasing nga daw bato. Iyang ibutang ang Iyang Espirito ngadto kanila ug karon ang ang karnero maminaw na sa tingog sa iyang Magbalantay. Ang Proweba sa Balaang Espirito Ang Kristohanon, mag-a-ambit a Bag-ong Kasabotan, nahigugma sa Kamatuoran (2Tes. 2:10) ug nahigugma sa Kahayag ( Jn. 3:19-21), ug karon "mag-a-ambit sa DIOSNONG kinaiya" (2Pet. 1:4; Rom. 6:1-14). Mao kini ang proweba nga ang Espirito nagpuyo kanila o basig kinsa kanato. Dili kinahanglan nga dawaton nato ang ni nisan kinsa nalang nga mga pulong tungod kay sila naga-ingon, "Ginoo! Ginoo!" Mao kini ang maayong balita! Ang mga pagano o mga mini nga relihiyon dili na makakontrolar kanato! Makatuman na kita, sumala sa atong relasyon sa Dios, sa sugo nga "kuhaa ninyo ang igpapatubo sa minasa" nga walay "pagkamahusgaon"! Kun wala sila mahigugma sa Kahayag nga makapadayag tungod kay nagtingula sila nga motubo diha kang Hesus, kundili ila hinuong gibatok ug gipugngan ug gisirad-an ang uban tungod kay gidipensaan nila ang ilang kaugalingon, sila dili luwas, matod pa ni Hesus, ug dili makonsiderar nga kaparti sa Iyang Simbahan. Karon, hinumdomi: DIHA LAMANG SA ADLAW ADLAW NGA PAKIPAGRELASYON nga KANUNAY nimong mahibaw-an kun aduna bay nahigugma sa Kahayag ug sa Kamatuoran, ug busa anak sa Dios. Pipila ka mga panagtigom sa usa ka semana dili gayod mahibaw-an sa usa ka tawo kun adunay nahigugma sa Kahayag ug naluya lang ba siya, o kun sila suko sa Kahayag ug busa dili pa Luwas. Kun sila wala mahigugma sa Kamatuoran ug nagtinguha niini sa tibuok nilang kasing-kasing (kaysa pugngan ang Kamatuoran uban sa garbo ug pagdepensa sa kaugalingon ug isig pasanginlanay), nan ang Espirito Santo nag-ingon nga sila dili gayod luwas. Kini dako ug tabang alang sa pagsabot! KUN sila luwas, ADUNA silay Balaang Espirito (Ram. 8:9, Gal. 3,
Epeso 1). Ug ang PROWEBA nga aduna silay Balaang Espirito sulod kanila (maski pa ug kapila sila mopasundayag sa ilang "testimonyo" ug moingon, "Ginoo! Ginoo!" Mateo 7) mao ang paghigugma sa pagtuman. Sila mga bag-ong binuhat ug karon nahigugma sa Kahayag, ug nahigugma sa Kamatuoran (2Tesalonica 2:10), ug "sama sa bag-ong natawo nga bata nagtinguha" sa Pulong sa Dios nga ma aplay sa ilang kinabuhi (1Pedro 2). Diha sa Bag-ong Kasabotan, dili kinahanglan mangombinsi kita nga moingon "Elha ang Dios, elha ang Dios." Dili kinahanglan moingon kita, "Usba imong batasan aron ang lihok nimo murag Kristian." Karon moingon kita, "Ang imong batasan dili parihos ni Hesus." Ug ang tinuod nga magtotoo, sama sa bag-ong natawo nga bata nga nagtinguha moinom ug gatas, moingon, "Sakto ka. Pasayloon ako sa Dios! Pwidi mo ba usab akong pasayloon? 1Korinto 12 ug Epeso 4 nag-ingon nga ako nagkinahanglan sa imong tabang aron mamahimo akong susama ni Hesus. Makatabang ba ikaw kanako? Ampoe ko palihug. Ug kun makita mo akong magbuhat pag-usab niini, palihug duola ko pag-usab. Ug kun dili ko maminaw kanimo, palihug pagdala ug lain pang duha o tulo ka kaigsuonan ug estoryaa ako pag-usab, sa giingon sa paagi sa atong Agalon ug sa atong hinigugmang Hesus." Kahinumdom ka ba sa kasulatan diha sa Mateo 18? Kun ikaw makig- estorya sa usa ka igsoong lalaki o babaye ug unysa sa pagsugod dili siya kasabot nimo o dili siya maminaw nimo, si Hesus nag-ingon nga kinahanglan magdala ka ug duha o tulo ka tawo alang sa pagpasabot kaniya. Nan, kun dili gihapon siya makasabot ug mag-usab, kinahanglan nimong sultian ang tibuok Simbahan. Dili ba kini mao ang gitudlo ni Hesus nga atong pagabuhaton? Karon, atong ibutang muduol ka nako ug suko ko sa akong mga anak, ug moingon ka, "Dili kinahanglan nga masuko ka'g ingon ana sa imong mga anak. Pwidi kang magmaloloy-on." O nakig- away ko ug mga tawo ug nakiglalis kanila, ug ikaw muduol kanako ug moingon, "Ang Dios nag-ingon nga ang alagad sa Dios dili makig-away." Kun ako bata-bata pa sa Ginoo, pwidi kong moingon, 137
138 "Kabalo ka, wala nako nakita nang imong giingon. Dili ko kaoyun nimo. Wala ko kasabot sa imong gisulti. Niingon ka nga akong gawi bati, apan dili nako makita nga ingon ana ko. Palihug ko sa pagdala ug laing duha o tulo ka tawo nga mutabang nako ug pasabot, tungod kay dili ko kaoyon nimo? Kun ikaw insakto, gusto kong makahibalo mahitungod niini, tungod kay gusto kong mausab. Busa palihug sa pagdala ug laing pang duha o tulo ka tawo alang sa pagtabang sa pagpasabot kanako ug hangtod sultihan nato ang tibuok Simbahan kun kinahanglanon kini, tungod kay gusto kong makasabot." Tan-awa ang Kasingkasing, Ayaw ang Gawi Kining kasing-kasinga maoy proweba nga ang Balaang Espirito nagpuyo sa usa ka tawo. Ang gasa sa Espirito Santo maoy deposito nga maoy nag-garantiya sa iyang panulondon. "Mao kini ang hukom," nag-ingon si Hesus, diha sa Juan 3. Mao kini ang nagbulag taliwala sa inocenti ug sa sad-an. Wala nagpasabot nga ang tanan perpekto, apan diin ang ilang TANANG mga sala gipasaylo na, sila "nahigugma sa Kahayag." Aduna silay gasa sa Espirito nga wala nila nadawatan saona. Karon, gikan sa ilang kinahiladman, ang ilang kasingkasing nga daw bato nahimong humok nga daw unod. Gikan sa kinahiladman, ang Dios maoy nagpatuyo kanila sa pagtipig sa Iyang mga sugo ug kamanduan. Gikan sa kinahiladman, sila nagtagad sa mga pulong ni Hesus mahitungod sa ilang mga batasan. Ang karnero nakaila sa tingog sa ilang Magbalantay. Tungod kay aduna silay Espirito ni Hesus. Ang karnero moingon, "Gusto kong musunod ni Hesus! Giyahi ko didtong dapita." Ang kanding moingon, "Biyae kong mag-inusara! Makahimo ako sa pagbuhat ug milagro! Makahimo akong mohatag sa akong kwarta ngadto sa mga pobre! Kahibalo ko sa mga butang. Mas maayo pa ko nimo, ug wala koy labot unsa imong isulti." Kun ang batasan maoy tan-awon dili kini maoy maayong pamaagi aron sa pagsabot sa kasingkasing. Kun ang batasan sa tawo ngil-ad, timailhan kini nga adunay problema. Apan kun dili ka kaestorya kanila tungod kay wala sila nahigugma sa Kahayag, nan aduna kitay
mas seryoso pa nga problema. Kanang tawhana dili luwas. Kun, sa laing bahin, ang batasan sa tawo dili kaayo maayo tungod kay sila ingon daw bata pa, problema gihapon ang batasan. Wala lang silay nahibaw-an nga mas maayo pa, apan sila nahigugma sa Kahayag ug gusto tabangan. Ug kini usa problema nga masulbad ra. Dili lang kita mulantaw sa problemadong batasan lamang. Daghang tawo adunay mga problema tungod, kay tingali, di maayo ang pagpatubo sa ilang mga ginikanan. Ang uban tingali, adunay mga higala nga daotan o di maayo sa dihang wala pa sila nahimong mga disipolo ni Hesus. Ugaling naglunang sa sala sa wala pa sila niduol kang Hesus (sama kanako ug uban kaninyo), busa niduol kita sa Gingharian sa Dios uban sa atong mga daotang gawi. Usbon ko, ang isyo mao nga nahigugma ba kita sa Kahayag?! Nakahinumdom ka ba sa ehemplo niini gikan sa Kasulatan? Ang mga magtotoo didto sa Korinto pulos mga bag-o pang Kristohanon. Walay Kristohanon kanila nga nag-alagad ug tulo o upat ka tuig. Nagpuyo sila sa usa ka pagkadaotang syudad nga gitawag ug Korinto. Adunay daghang daotang butang sa maong syudad. Daghang mga Kristohanon sa Simbahan sa Korinto nga nalambigit sa mga daotang butang apil na ang pagkamahilawason ug daghan pang ubang butang, sumala sa sulat. Daghan kanila nga nakalingkawas sa pagkadaotan, sa mga daotang butang, apan sila mga bata pa sa pag-alagad. Ilahang gihatag ang ilang mga kinabuhi ngadto kang Hesus, apan aduna pa silay kahuyangon ug bati nga gawi. Busa ang ilang mga batasan dili pa perpekto. Apan nakahinumdom ka ba unsay gisulti ni Pablo sa dihang ila siyang gisukmatan sa ilang mga problema? Niingon siya, "Nasayod ako nga kamo motuman." Sa ikaduhang sulat sa Taga-Korinto, sa kapitolo 7 si Pablo niingon, "Sa dihang nadawat ninyo ang akong unang sulat, niresponde kamo uban sa dakong kusog ug dakong paghinulsol. Nakurat kamo sa pagka-daotan nga inyong nakita sa inyong kinabuhi. Ug naalarma kamo niini, ug seryoso kaayo mo ug mabination kaayo nga paphaon ang inyong kaugalingon sa maong sala." Si Pablo 139
140 miingon, "Nangandak ako kang Tito nga nasayod ako nga sa dihang nadawat ninyo ang akong sulat kamo maghinulsol." Mao kini ang gisulti diha sa 2 Korinto 7. Ang ilang batasan bati kaayo. Gisulat ni Pablo ang unang sulat uban sa pagsukmat sa ilang nagkalain-laing sala. Apan sila luwas gayod, ug si Pablo nahibalo niini, busa nakasulat siya sa pag-ingon, "Nasayod ako nga kamo adunay Balaang Espirito, busa ako nasayod nga sa dihang ako kining ibutyag kaninyo kamo maghinulsol. Ako man ganing giingnan si Tito nga kamo maghinulsol. Karon, si Tito nibalik ug nagdala ug nindot nga balita, ug ako nalipay nga nakadungog nga kamo naghinulsol sumala sa akong gisulti kaniya nga inyong pagabuhaton." Basig kinsa nga adunay Balaang Espirito andam mudawat sa sulat o mudawat sa igsoon nga muadto kanila ug mutabang kanila. Gusto sila ug kausaban. Ang Maayong Balita ni Hesu Kristo mao nga kita gihinloan na pinaagi sa Iyang Dugo ug ang tanan natong sala napasaylo na tungod kay ato mang gibutang ang atong pagsalig diha sa kang Hesus nga maoy atong Manluluwas. Ang proweba nga ato kining gihimo gikan sa atong kasingkasing, ang deposito nga maoy naggarantiya sa atong panulondon, mao ang Balaang Espirito nga gihatag sa mga tinuod nga Kristohanon. Kun ang tawo adunay Balaang Espirito, iyang higugmaon ang Kahayag ug higugmaon ang Kamatuoran...ug unya ang ilang mga batasan magsugod ug usab. Sila maghinusol geunsa nila pagtratar ang ilang mga bana, o mga asawa, ug sila mangausab. Maghinulsol sila geunsa nila pagtratar ang ilang mga kauban sa trabaho, o mga anak, o mga silingan, ug sila mangausab. Maghinulsol sila sa ilang naandan nga mga sala ug daotang gawi, ug sila magausab ug mamahimong mulambo. Ang Plano sa Dios sa Atong Katobuan Karon, nakita mo na ba asa mulogar ang Simbahan sa niining isyuha? Ang plano sa Dios mao ang bahandi nga gisulod sa yutan- ong panudlanan. Ang plano sa Dios mao ang pagkapari sa mga
magtotoo. Ang plano sa Dios mao ang Iyang mga katawhan nga "magbinadlongay sa usag-usa matag-adlaw." Samtang ato gayod kining ikinabuhi nga magkauban, usa ka benepisyo alang sa tanang tinuod nga mga anak sa Dios mao ang paghingkod. Laing resulta sa pagdinuyugay nga maoy tuyo sa Dios mao nga kun ang usa wala mahigugma sa Kahayag, nan siya mabuking nga nagpatig-pakaaron- ingnon. Kun sila dili mabadlong, kun wala silay tagad sa giingon ni Hesus mahitungod niining mga butanga, kun sila masuko ug aroganti, nan sila mabuking nga mga mini nga Kristohanon. Maklaro na hinuon nga wala gayod nila mahatag ang ilang kaugalingon ngadto kang Hesus tungod kay tinuod ang tawo nga walay Balaang Espirito wala mahigugma sa Kahayag ( Juan 3, 1 Juan 1, 3). Busa kun ang simbahan nagmatinud-anon sa iyang pagka-Simbahan, nan bilang mga pari sa usag-usa magtinabangay kita sa paglambo diha sa pagkahamtong. Mamahimo kitang Kahayag ug Kinabuhi ngadto sa usag-usa. Mutabang kitang tanan sa usag-usa nga makita nato ang mga butang nga dili nato makita sa atong kaugalingon. Kun ako hakog sa kaugalingon, dili nako pirmi makita ang akong pagkahakog. Apan ang akong pagkahakog nakasakit kang Hesus. Ang akong pagkahakog naghatag ug kadaot sa akong abilidad sa paghigugma kang Hesus. Kun adunay akoy kahakog, naghatag kinig kadaot sa akong abilidad nga mapanalanginan sa Dios, tungod kang ang Dios dili mupanalangin sa tawong hakog. Naghatag ug kadaot sa akong testimonya sa kang Hesus ang akong pagkahakog. Busa ang katoyuan sa pagkapari mao ang pagtibangay sa usag-usa nga makaila pag-ayo sa Dios matag-adlaw - sa kamerkaduhan, sa atong panimalay, sa atong tarbahuan. Diha sa Simbahan, motubo ako gikan sa pagkabata nga hakog sa kaugalingon, ug sa katapusan mamahimong tinuod nga tawo sa Dios. Si Pablo nag-ingon (1 Korinto 3) nga ang ubang tawo nga luwas lisod makaeskapo sa kalayo. Kining mga tawhana mahiLangit, apan sila muage ug molusot sa kalayo sa pag-adto. Basaha kini sa imong kaugalingon diha sa 1 Korinto 3. Ang Bibliya nag-ingon nga ang 141
142 ubang tawo mangaluwas, apan masunog sa pag-eskapo sa kalayo. Apan dili kana maoy tuyo sa Dios! Dili tinguha sa Dios nga maglisod kitag adto sa Langit. Dili katoyuan sa Dios nga daghan bata-bataon nga daghang sala sa ilang kinabuhi muadto sa Langit. Ang Katoyuan sa Dios nga kita mamahimong Syudad nga ana sa bukid nga dili matago. Ang katoyuan sa Dios nga matulod kita nga pinakalabaw sa tanan. Ang katoyuan sa Dios nga mamahimo kitang Kaslonon nga nangandam. Ang katoyuan sa Dios nga mamahimo kitang putli, walay buling ug walay ikasaway nga Kaslonon. Ang katoyuan sa Dios nga ang Iyang Simbahan mamahimong ekwal nga yugo alang sa Anak sa Dios sa dihang Mubalik na Siya diha sa Iyang Menyuonon. Ang bisan kinsa nga gitagaan ug permiso sa pagsulod sa Iyang Simbahan nahigugma sa Kahayag. Uban man kanato dili pa hamtong. Uban man kanato nagpakita ug bati nga batasan usahay. Apan kun kita tinuod nga adunay Espirito sa Dios, kun kita tinuod nga mga Kristohanon ug dili mga mini - nan atong higugmaon ang Kahayag. Ang paghigugma sa Kahayag kauban sa uban natong kaigsoonang lalaki ug babaye, mahimo natong magtinabangay sa usag usa sa pagtubo. Ug ang tagsa-tagsa kanato motubo nga mas-makusganon ug mas-maalamon. Makabaton kita ug mas-daghan pang gugma alang kang Hesus ug mas-daghan pang gahom sa atong kinabuhi. Ang testimonya ni Hesus mas-mokusog pa pag-ayo ug magpakaulaw kini sa kaaway. Wala na unyay mga bata-bataon sa ilang kaugalingon nga maoy magpakaulaw sa testimonyo ni Hesus - mga bata-bataon nga mga bati ug pamatasan nga walay makita nga Hesus. Ang mga tawo nga adunay mga bata- bataon ug batasan ug bati nga gawi dili impresib sa ganghaan sa impyerno. Ang mga bata-bataong pamatasan dili makatabang sa mga dili-magtotoo nga mamahimong sumusunod ni Hesus. Kun kita mao ang Simbahan nga mga lalaki ug babaye sa Ginoo nga hamtong ug daw si Hesus kun lantawon ang atong kinabuhi...kun ang Simbahan mahimayaon, maalamon, maanindot nga Kaslunon alang kang Hesus uban sa gahom sa Dios ug sa kinaiyahan sa Dios sa atong mga kinabuhi matag-adlaw, nan ang mga tawo ma-empres pag-ayo kang Hesus ug gusto nilang mosunod aron makaila Kaniya!!!
Busa, konsideraha kining isyuha kun unsa ang sayop nga Kristohanon (ikaduhang lingkuranan) ug unsa ang tinuod nga Kristohanon (ikatulo, ikaupat ug ikalimang lingkuranan). Konsideraha nga ang maayo ug batasan wala nagpasabot nga Kristohanon (Mateo 7). Konsideraha nga ang bati nga batasan wala nagpasabot nga wala ka mahinloe sa Dugo ni Hesus. Ang tinuod nga isyo sumala sa Juan 3, 1Juan 1, 2Tesalonica 2, ug 1Pedro 2 mao nga ang tinuod nga magtotoo adunay Espirito sa Dios. Ang tinuod nga kinaiyahan sa Kristohanon bati man usahay, nga mura ug gamay'ng bata ang batasan dili kini maayo. Apan kun sila natawo man gayod gani pag-usab diha sa Espirito, murag bag-ong gianak nga nagtinguha sa Kamatuoran ug sa Kahayag. Ang katoyuan sa maong Simbahan mao ang pagtabang sa tawo nga bati ug batasan nga wala mahigugma sa Kamatuoran aron makabaton kini ug kaalam ug kaisog sa pagtuman ni Hesus ug mamahimong hamtong pa gayod. Busa, ato kining klaruhon paghulagway ang usa ka Kristohanon. Kinahanglan kitang magkinabuhi kun unsa gayod ang Simbahan - magbinadlongay sa usag usa matag-adlawaron walay magmagahi sa iyang kasingkasing o mailad sa sala. Kinahanglang kitang magkinabuhi bilang mga pari. Aron ang tanang nagbinata mamahimong mas-makusganon. Aron si Hesus adunay ingon niini nga testimonyo - usa ka Kaslunon nga puno sa Iyang Espirito ug sa Iyang personalidad. Maangkon Niya ang Simbahan nga diin ang ganghaan sa impyerno dili makapukan niini. Ug unya, ang kaanyag ni Hesus maania dinhi alang sa tanang Islam ug sa tanang Hindu ug ang tanan makakita niiini. Dili unta kita nga murag mga bata nga nagsulti unsa ang insaktong mga butang apan wala magkinabuhi susama ni Hesus. Ug, ang Simbahan dili lang kini nangolekta ug mga mini nga Kristohanon nga mosulti ug mga insaktong butang apan walay Espirito ni Hesus nga nagpuyo diha kanila, bilang Tawo. Apan pwidi kita nga mamahimong usa ka mahimayaong Kaslunon ni Hesus. Mao kini ang Maayong Balita sa Gingharian sa Dios. 143
144 Gahom sa Pag-usab, Gahom sa Pagbisto Karon, balik kita sa pananglitan sa lima ka lingkuranan. Ang mga tawo nga naglingkod sa ikaduha, ikatulo ug ikaupat ug ikalima makit-an kini sila sa mga relihiyusong grupo karon. Kining upat ka klasi nga tawo anaa kini sila sa Baptist, Nazarene, Methodist and Pentecostal nga grupo. Tungod kay kita nagatukod sa Simbahan sa sayop nga pamaagi, kining tanang mga tawhana nahiusa. Ang tanang "upat ka lingkuranan" nagsagol, kauban niadtong anaa sa ikaduha nga lingkuranan nga dili unta pwiding tagaan ug permiso sa mga Simbahan bilang "membro." Apan, kay tungod sa kakulang sa tinuod, lawom nga pakipag-relasyon sa adlaw-adlaw'ng Pagkapari (sumala sa tinguha sa Dios ug mando), kadtong anaa sa ikaduhang lingkuranan atong gidawat (sa pagsukwahi sa atong Agalon, [1Korinto 5]). Ug ang nakangil-ad, kadtong naglingkod sa ikatulong lingkuranan wala matagad o nasalikway. Prangkahanay, sobra sa 85% sa mga gitagaan ug permiso sa mga kasimbahanan sa tibuok kalibutan gikan sa ikaduha o ikatulo nga lingkuranan nga klasi nga mga tawo. Kini masulob-on kaayo. Kini usab dili kinahanglan kun kita nagatukod sa PAMAAGI ni HESUS! Talagsaon ra kaayo adunay Islamic o Hindu nga tawo nga naghunahuna nga siya kaparti sa Simbahan. Apan ang normal nga relihiyusong simbahan (nga dili gayod simbahan sa Dios sumala sa Iyang paghulagway) adunay upat ka ingon niini ug klasi nga mga tawo sa usa ka lugar. Nakasabot ba ikaw? Kun kita nagkinabuhi sumala sa kinabuhi ni Hesus ug magsugod kita ug tukod sa Simbahan sa Iyang pamaagi kun unsaon kini pagtukod, nan atong makita kun kinsa ang nagtipaka-aron-ingnon ug kinsa kadtong mga huyang aron kita makatabang. Kun ang Simbahan natukod diha sa adlaw-adlaw'ng pakipag-relasyon kaysa magkita lang ug Domingo, nan kining upat ka klasi nga tawo makabaton ug adlaw-adlaw'ng pakipag-relasyon. Ang mga pretender ug tinuod nga anak, mga amahan ug batan-ong lalaki makabaton ug relasyon sa usag-usa matag- adlaw. Nakahibalo ka, ang Bibliya nag-ingon nga magbinadlongay kita sa usag-usa matag-adlaw. Ang Bibliya nag-ingon, ang tinuod nga
Kristyanismo magkinumpisalay sa ilang mga sala sa usag-usa kada- adlaw. Nakahibalo kita ang Bibliya nag-ingon nga magsinilbihay man gani kita sa usag-usa, maghigugmaay sa usag-usa, ug magtinabangay sa pagpas-an sa atong mga gibug-aton aron sa pagtuman sa Balaod ni Kristo. Kun ingon niini ang dagway sa Simbahan, nan aduna kay gahom sa pag-usab sa mga butang ug sa pagbutyag niini. Kahinumdom kaba diha Mga Buhat 2:42-47, sukad sa sinugdanang adlaw sa Kristyanismo, ang tanang magtotoo nagkatigom ug ilaha ang tanang butang? Dili kini tungod sa ilang "kultura" o "haom sa ilang nagustohan" - kundili mga tawo kini nga nagkinabuhi sa Kinabuhi ug Pagtulon-an ni Hesus. Mga tawo karon mutago sa argumento nga tungod daw sa "kultura" ang ilang rason apan ang tinuod sila nahigugma sa kalibutan ug sa mga butang nga ania niini, ug gusto nga klasi nga Dios nga konbenyente alang sa adlaw'ng Dominggo sa buntag lang ug Merkules sa gabie, ug "mag-cell group ug Byirnes." Apan ang katawhan sa Dios, nga natawo gikan sa taas uban sa mga PRAYURIDAD ni Hesus, sila adlaw-adlaw ug diha sa poblikong lugar ug sa ilang matag-panimalay. Silang tanan magkauban matag- adlaw, mahinalaron sa ilang kaugalingon diha sa mga pagtulon-an sa apostoles, mahinalaron diha sa mga pakipagsuoray sa usag-usa, mahinalaron usab diha sa mga pag-ampo. Wala silay "kumon nga panudlanan sa kwarta" (Mga Buhat 5:4-5), apan ang Bag-ong Kinabuhi nga anaa sa sulod kanila, sumala sa mando ni Hesus. "walay usa kanila nga naghunahuna sa ilang mga kabutangan ingon nga ilaha." Ang Bibliya nag-ingon, sila nagkahiusa sa usa ka kasabutan, nanglimbasog ingon nga usa ka tawo alang sa pagtoo. Ang Bibliya nag-ingon nga sila natakdo ug nasumpay pinaagi sa matag-usa ka lutahan. Mao kini ang Bag-ong Testamento nga Simbahan - matag-adlaw, suod nga mga relasyon. Ang matag-usa ka membro sa Simbahan nagkinabuhi nga sama nga aduna silay daghang inahan, kaigsuonang lalaki ug babaye. Kun ingon niini ang atong pagtukod, adunay gahom gikan sa Dios sa pag-usab, ug gahom sa pagbulgar ug malumpag ang kota sa kaaway sa atong kinabuhi. 145
146 Kinahanglan Magtukod Kita sa Pamaagi sa Dios Kun magtukod kita diha sa pamaagi sa tawo, uban sa unsay naandan o sa mga tradisyon sa tawo, nga adunay Dominggo sa buntag nga panagtigom ug seremonyas, ug unya mga tawo, maski ang mini nga mga kristohanon nga anaa sa "ikaduhang lingkuranan," motunga kauban sa tanan. Karon, diha sa 1 Korinto 5 nag-ingon nga atong tangtangon ang patubo uban sa pan. Ang Bibliya nag-ingon nga kun adunay gasipera kaninyo, o imoral nga tawo, o hakog sa kaugalingon, nagsimbag mga Diosdios, mga nahigugma sa kalibutan, ato kini silang tangtangon sa grupo. Ang Kasulatan nag-ingon nga dili kita makigkaon sa mga tawo nga niangkon nga sila magtotoo apan nagkinabuhi niini nga pamaagi. Dili kita makigpaghalobilo kanila o makig-amigo. Si HESUS nag-ingon nga KINAHANGLAN nato silang "palagputon taliwala kanato." Ang Bibliya nag-ingon nga basig kinsa ang magtawag sa iyang kaugalingon nga igsoon ug nagkinabuhi niining mga sala-a kinahanglan pagatangtangon sa pundok. Karon, unsaon mani paghimo kun magkita lang ta ug adlawn'g Dominggo? Dili pwidi. Imposibli kining buhaton sa klasi nga kristohanong kinabuhi nga matag-Dominggo ra, o sa kwalidad sa kinabuhi ingon nga "membro" lang kun mosimba ug Dominggo. Nganong lisod man tumanon ang Kasulatan nga nagtawag kanato nga magkahi-Usa, ug "kuhaon ang patubo sa pan"? Tungod kay sayop ang atong pagtukod. Tungod sa pamaagi nga sayop nga gitukod nato kini basi sa tradisyon sa tawo, kining huyang nga tawo (ang batabataon sa ikatulong lingkuranan) bati kaayong tan-awon, ug kining tawhana nga dili luwas (ikaduhang lingkuranan) murag pirming hero, o bayani tan-awon. Usahay kining tawhana diakono, o ansyano, o "pastor"! Kining tawhana sa ikaduhang lingkuranan naghimo ug mga "milagro" sa Pangalan ni Hesus. Matag Dominggo sa buntag, kining tawhana hero, o bayani - ug di man gani siya Kristohanon. Kining tawhana sa ikatulong lingkuranan huyang tan-awon. Apan kining huyang nga tawo luwas - ug kining tawhana sa ikaduhang lingkuranan nga sige lang pasangil ug wala "maghigugma sa Kahayag," kining "bayani," dili
gayod luwas. Siya ang patubo, ug ang Dios nag-ingon nga kinahanglan dili siya tagaan ug permiso nga muapil. Karon, ang ubang mga tawo mugamit sa panudlo ni Hesus diha sa Iyang sambingay mahitungod sa trigo ug sagbot (Mateo 13) aron ilikay ang sala diha sa simbahan, moingon, "Kinahanglan atong tugotan nga ang trigo ug ang sagbot motubo ug dungan, sama sa giingon ni Hesus. Ang manulonda ray bahala nila sa katapusang mga adlaw." Usa kini ka teribling sayop. Gito-es nato ang giingon ni Hesus (usahay di nato tuyoon, usahay atong tuyoon alang sa atong benepisyo!) Basaha ang Sambingay, ug makita nimo ug unsay WALA Niya gekontradik sa gisulti usab ni Pablo, nga pinaagi sa gimando sa Espirito kaniya atong tangtangaon ang patubo diha sa pan! WALA mag-ingon si Hesus, "Kinahanglan ninyong tugotan ang sagbot nga motubo diha sa Simbahan." Si Hesus nag-ingon, "Ang parasan mao ang KALIBUTAN!" WALA mag-ingon si Hesus, "Ang umahan mao ang SIMBAHAN." Aw o, kita "anaa sa kalibutan, apan dili taga- kalibutan," ug ang kaaway magpugas ug binhi nga mga sagbot "DIHA SA KALIBUTAN." DILI kita mosulay sa paghimo ug espirituwal nga "utopia" (usa ka lugar nga di katohuan, nga ato-atoa ra) aron sa pagsulay sa pagtangtang sa mga sagbot nga gikan "sa KALIBUTAN." Kita maoy "asin sa kalibutan" ug "kahayag sa kalibutan," ug sa "ingon niini makaila ang TANANG TAWO nga kamo Akong mga tinun-an"! Ang Simbahan kinahanglan usa ka "syudad nga anaa mahimotang sa Bukid nga dili matago," aron "makita nila sa ilang mga mata ang inyong mga maayong buhat ug himayaan ang Dios sa adlaw sa Iyang pagbisita kanato." Ato NGA tugotan ang sagbot nga motubo uban sa mga trigo, "DIHA SA KALIBUTAN." Pero, si Hesus WALA mag-ingon, "Ang umahan mao ang KALIBUTAN." Ang sagbot ug trigo DILI magdungan ug tubo diha sa Simbahan, matod pa sa Ginoo. "Kining pagpasigarboha ninyo dili maayo. Wala ba kamo masayud nga ang diyutayng pudyot sa igpatubo mopatubo sa tibook nga minasa? Kuhaa gikan kaninyo ang daang igpatubo aron kamo mahimong bag- ong minasa; maingon nga sa pagkatinuod kamo dili na pinatuboan. Kay 147
148 gikahalad na si Cristo, ang atong karniro sa pasko. Busa, saulogon ta ang pangilin, dili sa daan nga igpatubo, dili sa igpatubo nga mao ang pagkamadinauton ug pagkadautan, kondili sa wala-patuboi nga tinapay nga mao ang pagkamaminatud-on ug kamatuoran. Gikaingnan ko na kamo sa akong pagsulat kaninyo nga dili kamo magpakigkauban sa mga makihilawason. Hinoon wala ko ipasabut niini nga kamo dili na gayud magpakigharong sa mga makihilawason dinhi sa kalibutan, o sa mga dalo ug mga tikasan, o mga tigsimbag mga diosdios; kay kon mao pa, nan, gikinahanglan unta nga mamahawa na lang kamo niining kalibutana. Hinonoa, ako nagsulat kaninyo nga dili kamo magpakigkauban kang bisan kinsa nga nagapakaigsoon kon kana siya makihilawason, o dalo, o tigsimbag mga diosdios, o tigpasipala, o palahubog, o tikasan-- dili, bisan na lang sa pagpakigsalo kaniya sa pagpangaon. "Kay unsa may akong katungod sa paghukom sa mga taga-gawas? Dili ba ang mga anaa sa sulod sa iglesia mao ang inyong pagahukman? Ang Dios mao ang magahukom kanila nga mga taga-gawas. Palagputa gikan sa inyong taliwala kanang tawong daotan." ( 1 Korinto 5:6-13) Wala gekontradik ni Hesus ang Iyang kaugalingon. Ang "umahan" diin ang trigo ug sagbot magdungan ug tubo hangtod sa katapusang mga adlaw dili "ang Simbahan." Matod ni Hesus, ang "umahan mao ang KALIBUTAN." Ayaw tugoti ang uban nga lipaton ka ug mensahi sa pagkamasupilon ug kompromeso! Karon, praktikalay lang. Kun magsugod kita ug tukod sa insakto, sa paagi sa Bibliya nga gisulti unsaon pagtukod, nan kining tanang upat ka klasi nga tawo adunay relasyon sa matag-usa kada-adlaw. Kining tawhana sa ikaduha nga lingkuranan murag bayani tan-awon sa panangtigum - nindot KAAYO siya mukanta, ug daghan KAAYO siyang nahibaw-an sa Bibliya. Di ba nindot kaayo? Apan samtang aduna kay relasyon matag-adlaw, makit-an nimo siya nga suko sa iyang asawa. Ug sa dihang mopaingon ka pa lang sa ilang balay inig ka Martes, madungog nimo siyang nagsyagit sa iyang mga anak. O muadto ka sa iyang balay sa Huebes sa gabie aron imo siyang bisitaon kay magbasa mong duha sa Bibliya, ug makita nimo nga wala siya
didto. Pangutan-on nimo ang iyang asawa, "Asa ang imong bana? Gusto kong magbasa ug Bibliya uban kaniya." Ug siya moingon, "Wala ko mahibalo kun asa siya. Wala siya sa iyang opisina. Mubiya lang siya, ug dugay maoli sa balay ug wala ako mahibalo kun asa siya gikan." Unsaon man nimo pagkahibalo kun maghulat ka pa ug Dominggo sa buntag? Mahibaw-an lang nimo nga kining tawhana nahigugma sa kalibotan ug adunay mga sekreto sa kinabuhi kun ikaw atua sa ilang balay Huebes sa gabie. Dili ni siya magbutang ug karton sa iyang agtang nga adunay tatak, "Ako usa ka hipokrito ug adunay sekretong kinabuhi." Busa, imo siyang sultihan, "Miadto ko sa imong balay gabie aron mag-ampo ug magbasa sa Bibliya uban nimo, apan wala ka. Asa ka miadto? Wala man kahibalo ang imong asawa ug asa ka. Milakaw ka ba kauban sa uban natong kaigsuonan ug nagsangyaw mo mahitungod ni Hesus didto sa kadalanan?" Siya motubag, "Wala man. Apan wala nakay labot ug asa ko." Nan ikaw moingon, "Oh, mao ba. Dili ka makig-estorya nako niini? Pwidi bang mahibalo ug ngano?" "Wala kay labot nako. Tangtanga ang troso sa imong mata una ka motangtang sa akoa. Relihiyoso ug mahusgaon ra kaayo ka." "Aw sege. Nadungog nako ug asa ka gikan, ug hangyuon ko ikaw ayaw pagminagahi! Tingali ug wala gayoy problema. Kinahanglan lang ko nga mangutana, tungod kay di ko mahimutang. Busa pwidi maski imo kong estoryaan aron ko makasabot?" "Dili. Ayaw panginlabot." "Ug mao kana, akong buhaton unsay gisulti sa akong Hesus nga sunod nakong buhaton niining sitwasyona. Akong sultihan ang uban ug magdala ako ug laing duha o tulo ka tawo ug mag-estoryahanay ta ug usab mahitungod niini. Aduna ka bay imong naoyunan kun kinsa ang atong paapilon? Kanang maalagaron kang Hesus ug kahibalong mobasa ug sitwasyon. Nagmando si Hesus kanako nga magdala ug duha o tulo ka tawo ug estoryaan ta kini. Kay niangkon ka man nga sumusunod ni Hesus, dili ka manumbaling kun akong tumanon si 149
150 Hesus ug magdala gu laing duha o tulo ka igsoon ug manglingkod ta ug ato kining estoryaan." Moingon siya, "Dili ko moestorya kanila. Ayaw panghilabot." Ug unya maamgo nimo, "Aha, aduna tay mas dakong problema." Kun wala kini kausaban, nan ang nahitabo mao nga siya wala "mahigugma sa Kahayag" o "mahigugma sa Kamatuoran" nagpaila kini hinuon kaniya nga siya "patubo" nga kinahanglan tangtangon sa Simbahan, kun walay paghinulsol. Ang Galamitong Heraminta Karon, geunsa nato pagkahibalo nga adunay seryoso kaayo nga problema ning pamilyaha? Kining tawhana murag si superman matag- adlawn'g Dominggo sa buntag. Geunsa nato pagkahibalo nga kining tawhana hipokrito? Nahibaw-an nato pinaagi sa pag-adto nato sa iyang balay Huebes sa gabie. Sa tumoy-tumoy, nahibaw-an nato nga kining tawhana wala mahigugma sa Kahayag. Ug tungod kay wala siya mahigugma sa Kahayag, iyang na prowebahan nga wala siyay Espirito sa Dios. Dili niya gustong mag-usab. Wala siya mag-tagad unsay imong gihunahuna. 1 Korinto 5 nag-ingon nga kun ang usa ka tawo nagtawag sa iyang kaugalingon nga igsoon, ug unya nagpuyo diha sa sala, ayaw ug pakigkaon kaniya, ayaw pagpakighalobilo kaniya ingon nga amigo, ug tangtanga siya diha sa inyong grupo. Kun magtukod kita diha sa pamaagi sa tawo sa pagtukod, nan dili gayod nato MAHIBAW-AN nga adunay problema sa kinabuhi niining tawhana! Ang iyang konsensya mugahi ug mugahi pag-ayo. Apan kun magtukod kita sa paagi sa gisulti ni Hesus, sa pagtinambagay sa usa'g-usa matag-adlaw, tingali ug kining tawhana mamahimong Tinuod nga tawo. "Magmatngon kamo, mga igsoon, basi nga diha kang bisan kinsa kaninyo maanaa unyay dautan ug dili matinoohong kasingkasing, nga magataral kaninyo sa pagpamiya gikan sa buhi nga Dios. Apan pagtinambagay kamo ang usa sa usa sa matag-adlaw, samtang matawag pa kini nga "karong adlawa," aron wala kaninyoy magmagahi tungod sa
pagkamalimbongon sa sala. Kay kita nahimong mga mag-aambit kang Cristo, kon ang atong unang pagsalig padayonan ta sa pagkupot nga malig-on hangtud sa katapusan" (Hebrohanon 3:12-14). Kun magatukod kita diha sa mga tradisyon sa mga tawo ug magbuhat ug Adlawn'ng Domingo sa buntag nga wali, pwidi kitang maghunahuna nga kining tawhana Kristohanon. Apan ang Dios mag-ingon, "Wala ako makaila kaniya." Unsaon nato pagtabang kaniya kun ang iyang sala o rebilyon o gugma sa kalibutan dili mabutyag? Usahay ang pinakamaayong pag-ebanghelismo mahitabo diha sulod sa mga tradisyon sa mga tawo sa tawo nga naghunahuna nga siya Kristohanon. Kun magatukod kita sa insakto nga pamaagi kada-adlaw, diha sa mga balay-balay, nan ang sala mabutyag ug makita nato kun ang uban nahigugma ba sa Kahayag. Kun wala sila mahigugma sa Kahayag, nan ato silang ibutang didto sa lugar nga dapat sa ilaha, diin matod pa sa Dios, "Ipalagpot siya gawas kaninyo" (alang sa daghan pang kasayuran niining tapika, bisita sa Karon, kining tawhana dili na bayani. Maghunahuna na siya sa iyang kalag, tungod kay wala nay mga props o piki nga gamit nga iyang isul-ob aron ingnon nga kristohanon. Tingali ug mahimo na hinuon siyang tinuod nga Kristohanon. Usa sad, sa pagtukod diha sa Pamaagi sa Dios, madiskobre nato ang tinuod-anay nga BAHANDI nga di unta nato mahibaw-an! Kun kita, sumala sa sugo sa atong Hari nga si Hesus, nalambigit diha sa usa'g usa natong kinabuhi ug pamilya ug tarbaho ug Bulohaton sa atong Mesiyas magkauban matag-adlaw, maanindot nga mga butang ang mahitabo nga dili mahitabo sa mga "cell group program" o matag- Domingo nga panagtigom. KUN magkinabuhi kita sumala sa giingon sa Dios nga kamo, "managhugop sa pagpakigbisug alang sa Pagtoo," "kita usab USA lamang ka lawas bisan daghan kita," ug "ang TANANG Magtotoo nagkatigom ug nakigsalo sa ilang kinabuhi sa tanang butang" - makahingangha nga mga butang ang mahitabo. Apan kini nagkinahanglan nga atong "pangitaon PAG-UNA ang 151
152 GINGHARIAN" kaysa maako-akohon sa kaugalingong kinabuhi nga nahimulag sa usa'g usa sumala sa unod ug dugo kaysa Espiritohanong pagkatawo pag-usab. Ang kasaysayan nagpadayag nga daghang katawhan ang anaa sa "ikaduhang lingkuranan" ug mga lider sad, apan dili pa gani luwas! Nakadungog naka aning Charles Finney? Samtang nagtubo siya, usa siya ka choir lider sa simbahan. Nadiskobre niya nga dili diay siya Kristohanon. Ug unya nakabaton siya'g tinud-anay nga pagkabig ug nahimo nga tawo sa Dios. Si Charles Finney nagpadayon ug nakadala pa ug laing 500,000 ka tawo ngadto kang Hesus hangtod sa katapusang adlaw sa iyang kinabuhi. Kahibalo ka ba ni John Wesley nagdako nga madasigon ug relihiyusong tawo? Ug nasuta sad niya nga dili siya Kristohanon. Ug unya nakabaton usab siya ug tinud- anay nga pagkabig ug nahimong tawo sa Dios. Daghan pa ako ug pwiding hinganlan nga mga tawo karong panahona nga gamhanan kaayo nga mga tawo sa Dios gikan sa kasaysayan - sila pa gani mga liders sa Kristyanismo - ug nasuta nila sa ilang kaugalingon nga dili pa gayod sila Kristohanon. Kun ang Simbahan usa gayod ka Simbahan nga adunay adlaw-adlaw nga relasyon sa usa'g usa, nan makatabang kita sa mga tawo nga nagpa-pretend lang sa iyang kaugalingon. Sa pagtuman sa Dios ug pagpakighabilo sa ubang kinabuhi, bilang mga Parianon ug nagdala ug nagdawat sa adlaw-adlaw nga "Kahayag" ug "Panghimatngon," ato silang silbihan ug silbihan ang atong Dios sa katingalahang pamaagi! Ug, kun sila mapahitas-on ug gahi, kun kinahanglanon atong tumanon ang Dios pinaagi sa pagpagawas kanila sa Simbahan kun dili gayod sila maminaw sa Pulong sa Dios. Mao kini ang "galamiton" sa Dios sa Iyang "panudlanan sa heramintas" aron sa tinud-anay sa pagtabang sa mga tawo nga mapahitas-on kaayo sa kaugalingon ug masupilon. Apan, kun buhaton ta kini sa Pamaagi sa Dios, ato gayod silang matabangan nga mamahimong milagrosong estorya sama ni Finney o Wesley, tingali! Pwidi nato silang gutomon sa Pulong sa Dios, pinaagi sa "dili pagpakig-kaon sa ilaha, ug ayaw pagpakighalobilo niadtong mga tawo
nga nagtawag sa ilang kaugalingon nga igsoon, apan wala mitalikod sa sala." Mas maayo pa kini kaysa tugotan silang mailad nga maghunahuna nga okey ra sila. Tingali, sila maghinulsol ug mamahimong tinuod nga mga anak sa Ginoo. Ang ubang gamhanang tawo sa Dios nga nailhan sa kasaysayan naghunahuna nga sila Kristohanon. Nasuta nila nga dili diay ug sa wala madugay nahimong mga Kristohanon. Busa ang pinakanindot nga buhaton sa usa ka tawo nga wala mahigugma sa kahayag mao ang pagtuman sa gisulti ni Hesus ug Pablo nga, "Adtua sila ug sila ra" ug sulayi sila pagdaug. Kun sila magapadayon sa ilang sala ug dili maminaw kanimo, pagdala ug lain pang duha o tulo ka tawo. Kun dili nila higugmaon ang kahayag ug walay tagad, nan atong tumanon ang Dios ug tangtangon ta sila sa Simbahan. Tingalig ang ilang kalag maluwas tungod kay ato kining gigamit ang hinagiban nga gihatag sa Dios kanato aron kita mahigmata. Dili ta kini buhaton diha sa kasuko o diha sa atong kaugalingong pagkamatarong. Ato kining buhaton diha sa pagtuman sa Dios. Nahigugma kita kanila. Gusto nato silang makabaton ug tinud-anay nga pagkabig kaysa mailad sila sa ilang kaugalingon. Mao kini ang hinagiban nga gihatag sa Dios kanato sa pagtabang sa mga tawo nga mahigmata diha sa ilang pagkarelihiyuso, apan nailad. Gawas lang nga magbinadlongay kita sa usa'g usa matag-adlaw ug makabaton ug tinud-anay nga relasyon matag-adlaw, kining tinud- anay nga kondisyon sa tawo dili gayod masayran. Ang Bibliya nag-ingon nga ang gamay nga patubo makapagan sa tibuok pan. Busa, kun ang tawo adunay sekreto nga sala sa iyang kinabuhi ug napasagdan kini, nan ang tanan nga katawhan sa Dios masakitan tungod niini. Ang katawhan sa Dios sa Ai nag-antos tungod sa sala sa usa ka tawo nga si Achan tungod kay naglubong siya ug dios-dios sa ilalom sa iyang balay. Gipasulbad kini sa Dios sa Iyang katawhan, kun mahinumdom ka. Kinahanglan gayod natong pagatukoron ang Simbahan sa paagi nga kinahanglan kini nga matukod aron makabaton kita ug balay nga walay patubo. Sa ingon ani lamang nga paagi nga daghan ang mga tawo nga maiswag gikan sa ikaduhang 153
154 lingkuranan, ngadto sa ikatulong lingkuranan, paingon ngadto sa ikaupat nga lingkuranan ug ikalima! Magtinabangay Kita sa Matag-usa nga Motubo Karon, adunay laing rason nga kinahanglan natong tukoron ang Simbahan sa tarong. Aduna kini kalabotan sa huyang nga tawo (ikatulong lingkuranan) - nga ang kinaiya dili maayo, apan tinuod nga luwas. Kun magtukod kita diha sa pamaagi sa tradisyon sa tawo, nan magwali kita ug mga seremonyas niining tawhana. Sulayan pa gani nato sa pag-agda nga muapil ug mga programa. Apan ang iyang sala magapadayon ug dili mahibaw-an. Tingali maghilak siya sa iyang sala sa dihang matulog na siya sa iyang higdaanan magabie tungod kay ang karnero nakaila man sa tingog sa Iyang Magbalantay ug tinuod siya nga Kristohanon nga humok ug kasingkasing. Kining tawhana dili gusto nga huyang siya. Kining tawhana nakig-estorya ni Hesus mahitungod sa iyang sala. Apan diha sa tradisyon sa tawo, wala siyay tabang nga makuha. Makadungog siya ug sermon ug mosulay pag-ayo nga dili makasala apan sa makadaghan ang iyang sala magapadayon. Hangtod siya moundang. Sa laing bahin, kun nagtukod kita sa pamaagi sa Dios sumala sa Iyang gisulti, adunay dakong paglaom. Sa Panimalay sa Dios kining tawhana, maski usa pa siya ka semana sa Ginoo, aduna na siyay upat o lima ka kaigsuonan nga nagtabang sa iyang kahuyangon. Sila nagdungan ug ampo ug nag-estoryaanay mahitungod sa Pulong ni Hesus. Kining tawhana nagkompisal sa iyang sala sa uban. Kining mga magtotooha nagbinadlongay sa usa'g usa matag-adlaw ug nagdala sa ilang mga gasa sa kinabuhi niining tawhana. Busa, imbis nga nag-antos siya nga mag- inusara, kining bata pa nga Kristohanon naay mga tawo nga nagpalibot sa iyang kinabuhi kada-adlaw nga nagtabang kaniya nga mausab. Walay usa nga manago sa iyang mga sekreto, o kinabuhi nga lain sa giingon ni Hesus nga "natakdo ug nasumpay" siya didto sa "bawtismo sa usa ka Espirito, diha sa usa ka Lawas." Kitang tanan nagtinabangay sa usa'g usa sa atong mga kahuyangon (ug kitang tanan anaa niini). Walay bayani nato. Kitang tanan nagtinabangay sa usa'g usa bilang igsoon sa igsoon.
Busa, ibutang nato nga kining tawhana nahimong Kristohanon usa pa lamang ka semana. Aduna siyay tinud-anay nga pagtoo ni Hesus bilang Mesiyas. Ang Bibliya nag-ingon nga ang iyang sala gihinloan na. Ang Bibliya nag-ingon nga kun iyang gisugid ang iyang sala sa Dios, ang Dios masaligan ug matarunganon, ug ang Dugo magapadayon ug hinlo sa tanan natong sala. Busa, atong ibutang nga kining mga kaigsuonan nagtinabangay niining kristohanona, ug wala pa gyud siya makadaug sa sala, apan ang iyang kasingkasing humok. Aduna siyay Espirito ug nahigugma sa kamatuoran. Gusto niyang mausab. Unsa kaha kining tawhana mamatay sa wala pa siya kadaug sa iyang mga sala? Kining tawhana luwas susama Hesus ug ni Pablo. Pinaagi sa Dugo ni Hesus, kining tawhana luwas. Dili ang atong batasan maoy nakaluwas kanato! Ang Dugo ni Hesus maoy nakaluwas kanato gikan sa sala! Kining kristohanona nahigugma sa kamatuoran. Gusto niya ug kausaban. Busa siya luwas gayod, dili katonga nga luwas. Kini maoy dako nga kaluwasan nga ania kanato mga kaigsuonan kong lalaki ug babaye. Amen?! Ang Maayong Balita sa Gingharian Patagaa ko ug usa ka Kasulatan nga makatabang kanato nga mahiusa kining tanan. Sa libro sa Hebrohanon, ang Bibliya nag-ingon nga kita gihimo nga perpekto ug linalang nga balaan. Kita gihimong perpekto - kini nahitabo na sa dihang atong gihatag ang atong kinabuhi ngadto kang Hesus. Gihimo nga perpekto ug linalang nga balaan. Ang pulong "balaan" mao nga putli ug kalamiton sa Dios. Ang Amahan nahigugma sa Anak, ug ang tanan nga nabawtismuhan ngadto kang Kristo gikasul-oban ug Kristo. Ang tanan nga naghatag sa ilang kinabuhi sa kinasingkasing ngadto kang Hesus nagsul-ob ni Kristo ug nasul-ob diha ni Kristo. Busa, ang bag-o nga kristohanon ug ang dugay-dugay na nga kristohanon pareho ra nga luwas untop sama sa pagluwas sa Amahan sa Iyang Anak, nga si Hesus. Busa, kun ang Amahan sa Langit mutan-aw paubos sa Iyang katawhan nga nahinlo pinaagi sa Dugo sa 155
156 Karnero, ang anghel sa kamatayon mulabay lang ug dili manghilabot kanila. Ang dugo ni Hesus maoy naghimo niining tawhana nga luwas 100%. Sa atong elostrasyon nga lima ka lingkuranan, ang tanan nga anaa sa ikatulo, ikaupat ug ikalimang lingkuranan (mga bata, amahan, mga batan-on) - silang tanan luwas 100%. Si Hesus lamang ang tinud-anay nga perpekto, di ba? Sa dihang naputos na kita diha kang Kristo, nahimo kitang perpekto sama Kaniya. Maski pa ug asa dalhon ang atong kaluwasan, nahimo kitang perpekto sa diha nga ato na siyang sigul-ob. Perpekto na kita ug bahimong balaan. Mao kana ang gitudlo sa kasulatan. Kun adunay kay Espirito sa sulod nimo, kun tinud-anay kang luwas, nan gihimo kang perpekto sama kang Hesus mismo. Ang imong mga sala gibayaran na. Ang prisyo gibayaran na alang sa tanan niming kasal-anan. Gihimo ka nga perpekto diha sa Espirito ni Hesus. Karon ang laing isyo nga atong gihisgutan nga adunay kalabutan sa Simbahan mao ang proseso nga dili lang sa pagkaperpekto, kundili sa pagiging balaan usab - "usa ka galagamitong panudlanan sa Panimalay sa Dios." Kun ang Simbahan natukod diha sa paagi sa Dios sa gusto Niyang pagatukuron, ug nalambigit ang atong kinabuhi sa usa'g usa matag-adlaw diha sa atong mga relasyon ug kita mga harianong pari, dili kita motabang sa uban nga mamahimong perpekto. Kay perpekto naman silang daan pinaagi sa Dugo ni Hesus. Apan ato silang tabangan nga mamahimong magamit pa sila sa Dios. Ato silang himoong mas kusgan pa diha kang Kristo. Himoon pa nato silang mas mahigugma pa pag-ayo kang Hesus. Ug karon, imbes nga igo lang kitang mudawat sa kaluwasan gikan kang Hesus, Siya na usab ang adunay makuha kanato! Ang mga bata mukuha gikan kang Hesus, apan ang mga dagko na nga nahimong mga amahan ug batan-on muhatag na ug balik kang Hesus! Ang Karnero sa Dios kinahanglan makakuha ug ganti sa Iyang mga pag-antos. Amen? Ang Simbahan nga gustong pagatukoron ni Hesus usa ka proseso kanatong tanan aron kita muhamtong. Kun magtukod kita sumala sa tradisyon sa tawo, kasagarang tawo magpabiling bata. Sila makahatag
lang ug kaulaw kang Hesus imbes kalipay ngadto Kaniya. Kun kita magatukod subay sa plano sa Dios, subay sa sumbanan, nan ang mga bata pa sa Ginoo mamahimong si Esteban, Philip, Pablo ug Juan. Ug gikan sa gagmay paingon sa dagko, mamahimo silang mupariho kang Hesus, nga magkauban, ug ang Simbahan mamahimong usa ka Syudad nga anaa tunga sa bukid nga dili matago. Magkauban, matod ni Pablo, mamahimo kitang poluy-anan pinaagi sa Iyang Espirito. Ug dili lang nato madawatan ang ganti sa kaluwasan, apan karon, naabot na gayod, madawat ang ganti ni Hesus nga mao ang tinuod nga Simbahan! Mao kini ang Maayong Balita sa Gingharian. Nahimong perpekto ug nagpadayon sa pagkabalaan. "Ang Dios kahayag ug diha kaniya wala gayuy kangitngit. Kon kita magaingon nga may pakig-ambitay kita uban kaniya, apan nagalakaw usab kita diha sa kangitngit, nan, kita nagabakak ug wala magkinabuhi subay sa kamatuoran; apan kon kita magalakaw diha sa kahayag, maingon nga siya anaa sa kahayag, nan, kita may pakig-ambitay ang usa sa usa, ug ang dugo ni Jesus nga iyang Anak nagahinlo kanato gikan sa tanang sala. "Kon kita magaingon nga wala kitay sala, kita ra ang nagapahisalaag sa atong kaugalingon, ug wala kanato ang kamatuoran. Kon isugid ta ang atong mga sala, siya kasaligan ug makatarunganon nga tungod niana mopasaylo siya sa atong mga sala ug magahinlo kanato gikan sa tanang pagkadili makatarunganon" (1 Juan 1:5-9). Adunay tawo nga nahigugma sa Kahayag. Aduna usay tawo nga niangkon nga wala siyay sala, apan nahigugma sa kangitngit. Sa niini nga basahon, klaro kaayo nga ang Dios dili pariho ug hunahuna nilang duha. "Nagasulat ako kaninyo, mga anak, kay ang inyong mga sala gipasaylo na tungod sa Iyang Ngalan. Ako nagasulat kaninyo, mga amahan, kay kamo nakaila man kaniya nga diha na sukad pa sa sinugdan. Nagasulat ako kaninyo, mga batan-on, kay inyo na mang gidaug ang dautan" (1 Juan 2:12-13). Kun magatukod kita sumala sa pamaagi sa Dios, maklaro nato kinsa ang nahigugma sa Kahayag ug kinsa ang nahigugma sa 157
158 kangitngit. Ug kun magatukod kita sa pamaagi sa Dios, ang tanan nga nahigugma sa Kahayag motubo gikan sa bata paingon ngadto sa pagka-amahan ug ngadto sa pagkabatan-on. Mao kini ang maanindot nga Maayong Balita!
Pagkapuno Diha sa Balaang Espiritu nga Magkauban!!! Martes sa Buntag, Oktobre 5, 1999 Panahon sa oras sa pakighiusa sa Africa, gehubad didto ug nganhe sa Chichewa, sa mga nagkalain-laing panabot sa mga kaigsuonan ug sa kinasing-kasing nilang paghiusa ug pagpahayag. Bag-ohay lang, usa sa atong igsoon naghisgot mahitungod sa pagpaminaw sa tingog ni Hesus ug ang kinahanglanong pagkinabuhi diha Kaniya para makadungog sa Iyang tingog. Kini adunay dakung kabautan sa atong kaugalingong relasyon kang Hesus. Kini usab adubay dakung kalabutan sa atong pagiging usa ka Simbahan ni Hesus nga mao kita, nga diin ang ganghaan sa impyerno dili makapukan. Ang Bibliya naghisgot kanato ug pagpuno sa Balaang Espiritu. Ang Espiritu kinahanglan anaa sulod kanto ug pun-on kita Niyamhangtod gayud sa itaas. mao kini ang sugo sa Dios. Kini gepasabot nga pwedi natong tumanun ang maong gesugo o dili nato tumanon nga mapuno kita diha sa Espiritu. Kini nakahibalo nga ang pagiging Kristuhanon, kinahanglan nga ana kita kang Kristo, ug Siya ania kanto. Uyon ba? Hinuon, posibli nga kita anaa kang Kristo ug dili puno Kaniya. Posibli nga dili nato Siya masinati o makadungog unta ta Kaniya. Masulub- anong pamalandungon, mao kini ang nahitabo sa kasagarang Kristuhanong karong panahuna. Apan adunay gepadayag ang Ginoo mahitungod sa pag-usab niini. Ang solosyon adunay kalabutan sa pagtukod sa maong Simbahan, nga mao kita, diha sa tarong para "ang ganhaan sa impyerno dili kapukan." Kinahanglan natong tukuron ang atong kinabuhi para ang tanang katawhan sa Dios, gekan sa gagmay paingon sa dagko, mapuno sa Espiritu - dili lang kay usa o duha ka lider, kundili ang tanang katawhan sa Dios mapuno sa Balaang Espiritu. 159
160 KINATIBUK-ANG GEHUMOL Akong ehulagway kanimo para masabtan nimo ang ediya. Ebutang nato aduna kay baldi nga adunay tubig. Atong ebutang nga pagsulod sa baldi pareho ra naa ka sa sulod ni Kristo. Nya ehulagway ang usa ka tasa nga tubig nga naay taklob. Ang tasa murag kita nga tagsa- tagsa nga adunay Kristo sulod kanto. Para kining usa ka tawo nga mamahimong Kristuhanon, kinahanglan siya ana sulod ni Kristo. Ang puno sa tubig nga tasa kinahanglan naa sa sulod sa baldi nga naay tubig. Kun ang tawo puno sa Balang Espiritu, ang iyang kinatibuk-an ana kang Hesus - ang tasa mutiglom didto sa ilalom. Hinuon, kun ang tawo dili puno diha ni Kristo, kun adunay hangin sa sa iyang tasa, siya mulutaw sa taas. Kun kita dili puno sa Balaang Espiritu, ang tagsa- tagsa kanto anaa man gani kang Kristo ug luwas, apan wala gayud mahumol ang kinatibuk-an diha kang Hesus. Si Pablo nagsulat sa Simbahan o Ecclesia nga mao kita, (kapitulo 4), "Ako nagbati murag manganakay. Nagsakit hangtod nga si Kristo mapurma diha kanimo." Iya kining gesulat sa katawhan sa Dios sa Galacia nga mga luwas na (kini naghisgot diha sa kapitulo 3). Hinuon, adunay dakung kahuyangon niining Simbahana. Wala pa gyud maporma si Hesus diha kanila. Aduna pa silay hangin sulod kanila, ang hangin sa kalibutan, nga unta si Hesus nalang tanan. Mao nang nilutaw sila sa taas. Wala gayud sila mahumol sa kinatibuk-an diha sa Espiritu ni Kristo. Tungod kay ang tagsa-tagsa kanila wala mapuno uban ni Kristo, wala sila mahumol diha ni Kristo. Sa Roma 12:1-2 nag-ingon nga para makahibalo kita sa maayo, hingpit ug mahimut-anong kabubut-on sa Dios - para makadungog gayud kita tagsa-tagsa sa tingog sa Dios, kinahanglan dili kita "mupahiuyon sa naandan sa kalibutan." Kinahanglan dili kita mahigugma kun unsay gehigugma sa kalitabutan. Kinahanglan dili kita maghunahuna susama kanila o atong sinultihan parehas kanila. Kinahanglan atong palambuon ang atong pamilya nga lahi sa pamaagi sa kalibutan. Kinahanglan lahi ta ug genastuan sa atong oras ug kwarta kaysa kalibutang pag-gasto sa ilang oras ug kwarta. Ang Dios nag-ingon nga atong espirituhanong
pagsimba dili pareho sa kalibutanong sinimbahan ni maski unsa pang pamaagiha. Ang Dios nag-ingon nga usbon nato ang atong panghunahuna ingon nga gekan sa kokun paingon sa butterfly, pinaagi sa Pulong sa Dios. Ug unya kita makadungog sa Dios. "Un unya makaila kita sa maayo, hingpit, ug mahimut-anong kabubut-on sa Dios. Ug kun aduna pa kitay pagka-kalibutanon sulod kanato, nga imbes mausab kita pinaagi sa Pulong sa Dios, mulutaw kita pataas. Maski pa anaa kita kang Kristo ug maluwas, dili kita halawom sa mga katuyuan sa Dios. KITA NANGINAHANGLAN SA USA UG USA Ang katuyuan sa Simbahan, nga mao kita, mao ang pagtabang sa uban nga mapuno sa Balaang Espiritu, para matabangan nato ang usa ug usa sa pag-haw-as pagawas sa mga kalibutanong butang sa atong kinabuhi. Hebrohanon 3 nag-ingon, "Kinahanglan magdinasigay ug magtinabangay ug magbinantayay sa usa ug usa sa adlaw-adlaw para walay usa kanato nga magmagahi ug mailad." Ang Bibliya nag- ingon nga kinahanglan magtinabangay kita sa usa'g usa matag-adlaw. Kinahanglan kita mugawas sa atong panimalay ug makiglambigit sa usa'g usa natong kinabuhi, diha sa atong mga tarbahuan, ug sa nagkaling-laing panimalay. Kinahanglan atong lantawon ang atong usa'g usa nga kinabuhi ug lantawon ta unsaon nga magkahigugmaay sa usa'g usa. Kinahanglan magtinabangay kita sa usa'g usa aron dili na kita mahiuyon diha sa pamaagi sa kalibutan. Ang ubang mga tawo moingon, "Aduna akoy kaugalingong relasyon sa Dios ug pasagdan nako ang uban nga aduna sad silay kaugalingon relasyon sa Dios." Dili kini mao ang gesulti sa Bibliya. Ang Bibliya nag-ingon, "Pagdinasigay kamo sa usa ug usa adlaw-adlaw aron walay magmagahi ug mailad." Ang Bibliya nag-ingon nga kita mga parianong magtotoo ug magtinabangay kita nga mapuno sa Balaang Espiritu. Atong gamiton ang atong mga gasa nga anaa sulod kanato para magtinabangay sa usa'g usa nga mapuno sa Balaang Espiritu. Ang tagsa-tagsa nga membro sa Simbahan magtinabangay sa ubang membro sa Simbahan. 161
162 Daku kaayo ni ug kalahian ekumparar sa kasagarang mga tawo sa tibuok kalibutan ug geunsa nila pagtukod ang Kristyanismo. Kasagarang mga nasod, ang mga tawo mag-abot ug ma-Domingo ug mag seremonyas, ug tingali naay mga "bible studies" kauban sa mga bata o di kaha mga tigulang. Kasagarang "kasimbahanan" sa tibuok kalibutan, maski unsa pang lungsura, ang mga tawo magkitakita ug ma-domingo ug manglumbay'g lingkod sa lingkuranan, ug adunay opisyal nga 'balaang tawo' nga muatubang nila ug mag seremonyas. Apan dili kini ang gesulti sa Bibliya nga Kristyanismo nga mao unta. Kanunay lang kitang nangasayop, maski asang lugara, sa pagtukod sa Simbahan hapit 2,000 ka tuig! Nganung nagtukod man kita'g sayop? Tungod kay getukod man kini sa pamaagi sa Daang Kasabutan nga diin adunay pari ug mga katawhang tigpaminaw. Ang paring Levite maghalad ug mga sakripisyo alang sa mga tawo. Siya maoy espisyal nga tawo sa Dios nga maoy mutabang sa ubang tawo nga makaila sa Dios. Kini maayong butang kun ikaw usa ka Hudiyo 2000 ka tuig ang milabay! Kun gusto ta nga mamahimong Kristuhanon ug dili mga Hudiyo, nan magtukod ta ingon nga Kristuhanon, uyon ba? Sege lang ta'g kasayop ug tukod ning Kristyanismo maski asa nga lugar. Apan ang Dios karon Iya nang euli sa tarong nga klasi uyon sa Bag-o nga Kasabutan nga Kristyanismo ngadto sa nagkalaing-laing lugar. ANG HARIANONG MGA PARI Sa Bag-ong Kasabutan, ang tanang Katawhan sa Dios maoy mga pari ngadto sa usa ug usa. Ang maong katuyuan sa Dios nga dili usa ka balaang tawo nga nag-seremonyas. Ang Bibliya nag-ingon nga si Hesus mikayab ngadto sa kahitas-an ug naghatag sa Iyang mga gasa ngadto sa tanan Niyang katawhan. Siya nagahimo ug Gingharian sa mga pari.Iyang gebutangan ang kada usa nga Iyang katawhan ug parti sa Iyang kaugalingon labi na kadtong tinud-anay nga nakabig, batan-on man o tigulang. Mao na nga nagkinahanglan kita sa atong tagsa-tagsa nga mga gasa. Nagkinahanglan kita sa tanang gasa ni
Hesus! Adunay daghang mga gasa tungod kay ang TANANG anaa kang Hesus gebubo man sa Iyang Pamilya. Mao ni ang rason nganong nisulti si Hesus nga kitang tanan mamahimong igsoon taliwala sa igsoon. Wala na kita nanginahanglan ug usa ka tawo ug usa ka gasa nga nagbarog sa atong atubangan. Dili nana nato tagaan ug permiso. Ang tanan nga tinud-anay nga nakabig ug Gepuy-an sa Dios, buhi diha sa pag-gahin sa Dios sa matag-adlaw nga Kinabuhi sa usa ug usa ug makitang Iyaha - Silang TANAN mga Pari! (Heb. 3:12-14) Ang maong kasing-kasing sa Dios nga ang gasa nga anaa sa imuha maoy mahatag dinhi kanako ug ang gasa nga ania sa akoa maoy mahatag diha sa emuha. Si Hesus nag-ingon, "Ayaw pagtawag ug tawo nga maestro o lider. Ayaw pagtawag ug tawo nga mastir, reverend, pastor o pari." Maski sa dosi ka disipolo Siya nag-ingon, "kamong tanan mga igsoon." Kun kini tinuod kang Pedro ug kang Juan, nan tinuod kini kanatong tanan! Ang mga gasa nga anaa sa tagsa-tagsa ka mga igsoong babaye ug lalaki kaparti kana ni Hesus. Maski ang mga bata adunay mga gasa nga kaparti ni Hesus. Nagkinahanglan kita niining tanan nga mga gasa sa atong mga kinabuhi. Kitang tanan mga igsoon. Mao kini ang geingon sa Bibliya. "Busa, kun kamo magakatigom, mga igsoon, ang tagsa-tagsa kaninyo adunay pulong sa paghatag ug pagtudlo, o awit, o pagpadayag." Mao kini ang padayong gesulti sa Bibliya sa 1 Korinto 14, "Sa dihang kamo magtigom, mga igsoon, ang tagsa-tagsa adunay pulong sa pagtudlo, o awit, o pagpadayag, o propesiya." Kun kita nagkinabuhi nga ingon niini, maski ang dili magtotoo muyukbo sa iyang nawong ug mangamuyo, "Ang Dios anaa gayud kaninyo!" "Kun ang pagpadayag maabot ngadto sa ikaduhang tawo, PALINGKURA ANG NAHAUNA!" Mao kini ang gesulti sa diha sa 1 Korinto 14. Dili kini ilado sa mga niadtong "gusto nga mahauna" ug kadtong gusto nga maoy mangulo ug maoy makita sa kadaghanan nga maoy "pinaka-espirituwal" ug unya manguha ug kwarta sa mga magtotoo. Kinahanglan kita mamahimong Gingharian sa mga pari. Kinahanglan atong dasigon ang usa ug usa matag-adlaw. Kay kun dili, ang Bibliya 163
164 nag-ingon nga mutig-a ang atong kasing-kasing ug mailad. Ang atong konsensya maughan ug wala na kita'y konbiksyon sa mga butang makasasala sa atong kinabuhi. Kun wala ka sa akong kinabuhi o ang ubang disipolo ni Hesus nga nanginlabot sa akong kinabuhi matag- adlaw, nya ang uban usab wala sad uban kanimo, nan kitang tanan mangailad. Dili na unya kita makaila ug unsay tinuod. Mao kini ang punay nga gesigihan ug sugyot sa Bibliya. Kinahanglan kitang magkinabuhi sa kinabuhi ni Hesus nga magkauban sa matag-adlaw. Magtinabangay sa usa ug usa matag-adlaw. Kun gusto nimong ebaliwala ang Bibliya ug moingon ka dili kini tinuod, nah makasugod ka gayud ug imong kaugalingong relihiyon. Daghang mga tawo naghimo na. Apan daghan kaninyo nagpakita ug sakripisyo nga inyong buhaton ang tanan alang kang Hesus, busa karon magpadayon kita ug sunod Kaniya ngadto pa gayud sa Kahitas-ang lugar. KADA-ADLAW Pagatukuron ni Hesus ang Iyang Simbahan, nga mao kita, nga diin ang ganghaan sa impyerno dili makapukan. Iyang epasigawas kining mga gasa gekan sa katawhan ang tugutan ang tanan nga mahimong mga pari - dili lang sa panagtipon, kundili matag-adlaw. Ang Bibliya naga-ingon, "Isugid ninyo ang inyong mga sala sa usa'g-usa ug pag- inampuay kamo aron kamo mamaaayo." Unya ra! Ang tanan ba nga katawhan sa Dios muhimo niini?!! Kanus-a man ang katapusang pagsugid nimo sa imong sala ngadto sa imong mga kaigsuonan? Gusto ka bang maayo? Gusto ba nimong makita ang gahom sa Dios sa imong kinabui? Ang Bibliya nag-ingon, "Esugid ninyo ang inyong sala sa usa ug usa." Nganong wala man nato kini himua? Tungod kay usahay mahadlok kita. Tungod kay naputos kita sa atong mga tradisyon. Nihunong kita sa atong pagkamatinud-anon tungod sa atong mga garbo. Ang Dios nag-ingon kanimo ug kanako, "Ablihi ang imong kasing-kasing, ayaw pag-matig-a ug pagpaubos. Esugid ang imong mga sala sa usa'g-usa para maka-ampo kamo sa usa ug usa ug aron ma-maayo."
Mao kini ang usa sa mga butang nga makatabang kita sa usa ug usa nga mapuno sa Balaang Espirito. Atong geablihan ang atong mga kasing-kasing ngadto sa usa ug usa. "Pagtinambagay kamo sa usa ug usa matag-adlaw, kada-adlaw, para walay usa nga magmagahi sa iyang kaugalingon ug mailad" nag-ingon ang Dios. Ang Dios nag-ingon nga atong paga-ablihan ang atong kasing-kasing para sa usa ug usa matag- adlaw. Kun kita nagatukod sa usa ka pondasyon nga diin magkita- kita ra ug ma-domingo ug unya mamauli sa atong kaugalingong mga panimalay ug mag-lain-laing kinabuhi uban sa atong mga pamilya, nan wala nato tumana ang Dios. Ang Dios nagahatag ug klarong sundanan unsaon nga maka-alagad kita Kaniya ug magkatinabangay aron mapuno sa Balaang Espirito. Ang Dios niingon, "Pagtinambagay kamo matag-adlaw." Ang Dios niingon, "Akong ebutang ang Akong Espirito ug Akong mga gasa sulod kanimo, kaon ehalad ang imong kinabuhi sa imong mga kaigsuonan adlaw-adlaw." Ang Ginoo nag-ingon, "Isugid ninyo ang inyong mga sala adlaw-adlaw." Ang Dios nag-ingon, "Magpinas- anay kamo sa inyong mga gebug-aton - ug unya matuman ninyo ang balaod ni Cristo." Makita nimo nga kini usa ka butang mahitabo kada-adlaw. Unsaon man nimo pagpas-an sa mga gebug-aton nga anaa sa usa ka tawo diha sa panangtigum? Para matuman gyud nato ang balaod ni Cristo, kinahanglan magpinas-anay kita sa atong usa'g usa ka mga gebug-aton.? Ug asa kining mga gebug-atuna? Naa ba kini makit-an sa ma-domingo nga panagtigum? Dili. Ang gubug-aton sa kinabuhi mahitabo sa atong mga anak, sa atong mga asawa ug mga bana, sa atong mga getarbahuan. Ang gebug-aton sa kinabuhi mao ang wala nay egong pagkaon o sa dihang ang atong anak nagkasakit. Ang mga gebug-aton sa kinabuhi mao nga sa dihang ang atong kaigsuonang pisikal nga Muslim o mga igsoon nato sa pisikal nga anaa sa sayop nga religiyon musuko kanato tungod kay miduol kita sa tinuod kang Hesus. Sakitan ang atong mga kasing-kasing ug wala kita makahibalo unsay maangayang buhaton. Nanginahanglan ako sa imong tabang 165
166 sa pagpas-an sa akong gebug-aton sa dihang akong anak magkasakit. Dili ko gustong maminaw sa imong seremonyas matag-domingo, kun wala ikaw sa dihang ang akong anak nagkasakit. Dili ko gustong maminaw sa imong mga experto nga kahibalo, ug experto sa pagsulti, kun dili ka mutabang sa ako sa dihang aduna ako"y kalisdanan uban sa akong asawa. Adlaw-adlaw kining butanga - dili kini mahitungod ug mga panangtigum. Magpinas-anay kamo sa inyong mga bulug- aton matag-adlaw, ug unya matuman ang balaod ni Cristo. Pirmi lang gayud kitang masayop sa pagtukod sa Simbahan sa daghang kanasuran sa daghang katuegan. Ang Dios nagatawag na karon sa mga katawhan nga adunay egong kaisog ug pagkamaubsanon ug masinakripisyuanon sa kaugalingon alang sa pagtukod sa insakto. Kun atong tukuron ang Panimalay sa Dios subay sa sundanan nga Iyang gepadayag, nan ang ganghaan sa impyerno dili na makapukan pa sa katawhan sa Dios. "Mas dagko pa ang inyong pagabuhaton kaysa sa Ako," nag-ingon ang Dios. Mapariha na gani kita kang Hesus bilang Simbahan, maka-angkon kita sa pareho nga Kinabuhi ug Gahom ug Gugma sa dihang dinhi pa Siya. Wala lang si Hesus ug segi ug estorya, Iya kining gekinabuhi. Sa 1Juan nag-ingon, "Ang kinabuhi nahimong kahayag sa mga tawo." Pareho ra karon. Ang kinabuhi sa matag-adlaw nahimong kahayag sa mga tawo. Kun gusto natong makita sa mga tawo ang gugma sa Ginoo...kun gusto nato silang muduol kang Hesus embis sa kwarta ug gahom sa Islam...kun gusto natong makakita kanila nga mudoul kang Hesus embis sa ilahang pagkahakog ug garbo ug pagka-kalibutanon, kinahanglanon diay nga ekinabuhi nato nga magkauban ang kinabuhi ni Hesus matag-adlaw. KAPARTI SA MATAG-USA Naghisgot kita nga mura ug usa ka tasa ang atong kinabuhi nga puno kaayo sa tubig ug unya getunlob diha ni Hesus. Pwedi sad kitang maghisgot ug laing hulagway - usa ka yahong nga patatas. Ge-ingon niani pagtukod ang simbahan sulod sa 2,000 ka tuig na ang milabay: ang mga tawo daw yahong nga nagakatigum matag Domingo mura
ug nagkahugpong nga indibidwal nga patatas. Ang kasing-kasing sa Ginoo dili nga mamahimo kitang mura ug yahong nga patatas, o mga indibidwal nga naa sa usa ka yahong kausa ka adlaw o kaduha ug katulo ba kaha magkita sa usa ka semana. Maski pa anaa sa balay kaysa naa sa relihiyuso nga facilidad, wala gehapoy ayo kun dili nato usbon ang atong mga kasing-kasing ug katungdanan sa matag-usa adlaw-adlaw. Ang panagtigum wala maghimo kanato nga Biblikal nga Simbahan. Getawag kana sa Bibliya ug 'ang tigumanan sa pakigpulong' o 'lecture hall.' Ang usa ka lugar nga puno sa indibidwal nga mga tawo dili Simbahan. Pwedi nimong tapukon ang mga katawhan maski pa kada Domingo apan kini dili mamahimong Simbahan - dili gayud. Ang tinuod nga Simbahan mao nga mura kita ug patatas nga gipigsat - ang tanang patatas gepigsat ug gehiusa. "Pagpakiglahutay ingon nga USA KA TAWO alang sa pagtuo." "Kita ingon nga daghan, USA ra." "Gebautismuhan diha sa usa ka ESPIRITO nganha sa USA ka lawas" nga diin "WALAY USA nga moingon, 'di ko manginahanglan nimo' hangtod sunod semina. Ang usa ka yahong nga pigsat nga mga patatas mao ang imong kinabuhi nga nahimong kaparti kanako ug ang akong kinabuhi nahimong kaparti kanimo. Kun kita mamahimong USA susama nga si Hesus ug ang Iyang Amahan usa ra - mao kini ang tinuod nga Simbahan. Hinuon ang uban maluwas man nga wala kining panagtigum sa kinabuhi adlaw adlaw nga magkauban, apan dili sila makabinipisyo sa Plano ni Hesus sa panagtigum nga diin mapakita Niya sa kalibutan ang Iyang Kinabuhi ug Gahom taliwala kanila. "Akong pagatukuron ang Akong SIMBAHAN nga diin ang ganghaan sa impyerno dili makapukan!" Alang sa imong paglambo! Alang sa imong asawa ug anak ug silingan! Ang maong mga katawhan sa Dios nga "gehiusa ug daw gegansilyo sa usa'g usa" maoy tinuod nga Simbahan nga maoy Plano sa Dios! Kun ang imong kinabuhi mamahimo ng kaparti sa akong kinabuhi matag-adlaw, ug ang akong kinabuhi kaparti na usab kanimo matag- adlaw...kun ang imong gasa diha kang Hesus kaparti na kanako ug ang akong gasa kang Hesus kaparti na usab diha kanimo matag-adlaw... 167
168 kun akong isugid akong sala kanimo, ug imong isugid imong sala diri kanako, ug mag-inampuay kita sa usa ug usa aron kita mamaayo...kun masweto na ako kaayo nimo matag-adlaw nga makaila ug makahibalo na unsaon pagtabang ug pas-an sa imong mga gebug-aton ug ikaw nakaila na kanako nga makita na nimo sa akong mga mata kun ako nasakitan, ug imo akong tabangan sa pagpas-an sa akong mga gebug- aton - mao na kini nga ang Simbahan mamahimo na gayong tinuod nga Simbahan ni Hesus. Si Hesus miingon, "Sa ingon niini ang tanang tawo (Muslim, Jehovah's Witnesses, Mormons, ug ang tanang huyang ug bugnaw bugnaw nga mga denominasyon) makahibalo nga ang Kristyanismo gekan gayud sa Langit. Ang tanang kalibutan mahibalo nga Iyaha gayud kita Kaniya pinaagi sa atong gugma sa usa ug usa. Pwedi nimong hisgutan ang mga pulong mahitungod sa Dugo ug mga pulong mahitungod sa Pulong sa Dios, apan hangtod nga imo kining ikinabuhi ug sa tinud-anay sa paghigugmaay sa usa ug usa, sila magapabiling mga pulong lamang. Kun makit na sa kalibutan ang atong panaghigugmaay sa usa ug usa tungod kay ang atong mga kinabuhi naputos na gayud sa atong tagsa-tagsa nga kinabuhi, nan ang gahom sa Dios magapuno kanato diha sa talagsaon, hilabihan, ug gamhanang pamaagi (ug kita pagalutuson ug kasuk-an ug bakakan, matud pa ni Hesus). Ang Amahan nahigugma sa Anak ug kita maliwat na usab sa Anak, mukislap nga daw mga bituon sa Universo, syudad nga nahimutang sa hataas nga bukid nga dili matago. Mao kini ang katuyuan ni Hesus sa Iyang Menyuonon, nga mao kita nga Iyang Simbahan. Dili lang kita muapil-apil lang ug mga panagtigum ug maghisgot-hisgot ug mga pulong. Kinahanglan muhunong na kita ug lingkod nga mura ug robot sa atong mga lingkuranan ug maminaw ug usa ka seremonyas sa usa ka tawo. Kinahanglan magmatinud-anon kitang manginlabot sa usa ug usa nga kinabuhi nato matag-adlaw, igsoon diha sa igsoon. Dili kini mahitungod ug panagtigum, kundili mahitungod kini sa paghalad sa imong gasa dinhi kanako, ug sa paghalad sa akong gasa diha kanimo, matag-adlaw diha sa atong mga panimalay ug sa
atong mga getarbahuan, o sa umahan ug sa atong mga pamilya. Kini nagkinahanglan ug kausaban unsaon pag-gamit sa atong mga oras. Ug kinahanglan nimong usbon ang butang nga sauna imong geuna sa imong kinabuhi, nga unta ang una mao ang 'pagpangita ug una sa Gingharian sa Dios.' TINUOD NGA PAMILYA Si Hesus miingon, "Kun tinuod gayud ang imong paghatag sa imong kinabuhi nga mamahimo kang Kristuhanon, ikaw makabaton ug usa ka gatos nga inahan, us aka gatos nga mga ingsoong lalaki, ug usa ka gatos nga igsoong babaye." Kini gepasabot nga usa ka gatos nga suod nga mga relasyon. Mao kini ang pinakahubad sa maong Biblikal nga Kristyanismo! Makabaton ikaw ug usa ka gatos nga relasyon nga suod sama sa inahan ngadto sa iyang anak, o igsoong lalaki ngadto sa iyang isgoong babaye. Suod, suod, suod nga mga relasyon. Wala Siya misulti nga usa ka gatos nga ikatulong henerasyong ig-agaw o usa ka gatos nga mga mga kadugo nga tua sa layo. Wala Siya misulti nga us aka gatos nga mga amigo o usa ka gatos nga mga silingan. Si Hesus miingon, "Ang Akong Simbahan, nga mao kita, mao ang usa ka gatos nga relasyon nga ang kasuod pareho sa usa ka inahan ngadto sa iyang anak." Ang maayo nga inahan kahibalo sa hilak sa iyang anak. Kaila siya sa iyang hilak kun kini nasakitan, o siya gigutom - kini duha ka klasing mga hilak. Kaila siya sa hilak kun ang iyang anak gekapoy o naglagot. Ang inahan kaila sa iyang anak sa kasuod - ang tanan mahitungod nianang bataana. Si Hesus miingon, "Sa Akong Tinuod nga Simbahan, ikaw makabaton ug gatus-an ka mga relasyon nga ang kasuod daw usa ka inahan ngadto sa iyang anak." Imong makit-an sa akong mga mata, ako usab makit-an sa imong mga mata kun ikaw gekapoy, kun ikaw gegutom, kun ikaw suko, kun ikaw naguol. Kini dili gyud mahitungod ug panagtigum, di ba? Dili kini mahitungod ug simba-simba sa adlaw'ng domingo, di ba? Kini mahitungod ug sa atong adlaw-adlaw nga pagkinabuhi nga kuyug sa usa ug usa, mura ug inahan ngadto sa iyang anak. 169
170 Ehulagway daw sa imong hunahuna ang usa ka inahan nga magkita lang sa iyang anak ug matag-domingo?! Dili maayo ning inahana, di ba? Unsa kahay mahitabo sa anak? Siya mamatay. Mao kini ang nahitabo sa daghang mga kristuhanon. Sayop kaayo ang pagkatukod sa maong mga kasimbahan sa daghang katuigan, adunay usa ka tawo nga nagwali ug ang tanan naminaw, ug kita nanag-awit ug nagsayaw, ug unya mag-iyahay ug pauli sa atong mga panimalay. Tungod niini, daghang mga bata ang nangamatay, daghan usab ang inahan nga masulub-on ug kasing-kasing. Ang katuyuan ni Hesus sa Iyang SImbahan nga kita makabaton ug usa ka gatos ka mga inahan, igsoong mga lalaki ug mga babaye. Ang atong mga kayutaan ug mga bahandi ug ang atong oras ug kwarta dili na atua. Kita mismo dili kita'y tag-iya sa atong kaugalingon. Gepalit na kita sa dugo ni Hesus. Busa kita maghimo ug mga desisyon nga diin para sa uban matag-adlaw. "Oi, gekapoy man ko ron. Murag matulog sa ko." Ayaw ug katulog. Adtua imong igsoon ug higugmaa siya. "Trabaho samtang hayag pa; maabot ang gabie nga wala nay tawo makatarbaho." "Murag nindot ilakaw dah, maghimo ug butang nga malingaw ko." Nan, pagdala ug igsoon o pagdala ug daghan kaigsoonan. Himua kini nga adunay kauban. "Muadto ko sa merkado karon; busa wala koy oras sa ubang mga kaigsoonan." Dili na siya tinuod. Aduna kay oras alang kanila. Dal-a sila. Buhata ninyong duha. Ug unya maka-estorya pa hinuon mo ug mga tawo didto mahitungod kang Hesus samtang nagkuyug mo ug pamalingki. Ug samtang inyo ng gihimo makita pa hinuon nimo ang panginahanglanon sa imong igsoon ug unsa ang iyang ganahan o unsay mga butanga ang importante alang kaniya, tungod kay may kalabutan ka man sa iyang kinabuhi. Ug ang ilang mga Gasa abelabol nga ipagamit sa pag-alagad ni Hesus diha sa atong mga tarbahuan ug mga programa - dili lang imong gasa, one-sided ra kaayo na. KITANG TANAN adunay gasa kang Hesus ug e-expresar ang Iyang Kinabuhi. Ang Anghel miingon, "Lakaw kamo sa inyong mga tarbahuan ug sultihi ang tanan niinong BAG-ONG KINABUHI nga imong nabatunan diha kang Hesus!" "SA INGON NIINI nga
ang tanang tawo makaila KANAKO: nga sila makakita kaninyo nga NAGKAHIGUGMAAY SA USA UG USA!" "Ang KINABUHI nahimo (ug nahimong) KAHAYAG sa katawhan. Kun maghulat kita nga tiwason sa nato ang atong gekabisihan una ta mamahimong Pamilya, dili gyud ta mahimong Pamilya. Ang pamilya nagdungan ug buhat sa ilang gekabisihan. Nagdungan kita ug panglaba sa atong mga nilabhan, ug nagdungan kita ug pamalingki. Nagkuyug ta ug byahi para maka-estorya kita ug mga tawo mahitungod kang Hesus. Ug samtang nagkuyug tang duha, atong gesugid ang atong mga sala. Miingon kita, "Ampoe ra gud ko palihug, kay gekapoy ko ug ayo sa akong mga manghod, nya nasuko nalang pod ko sa akong anak gahapon. Mangayo ko ug pasaylo sa Ginoo, ug hinaot mapasaylo usab ko nimo." O kaha moingon ka, Ampoe ra gud ko kay sa akong getarbahuan nasuko ko sa usa ka tawo nga nangilad nako, ug ako siyang geyawyawan ug mga pulong nga bati. Ako siyang geduol ug gehangayo nga iya kung pasayloon, ug karon ako ning gesugid nimo akong sala. Palihug imu kung pasayloon ug ampuan para sa sunod dili na kini mahitabo?" Tinuod aduna kitay panahon nga mag-ampo ug sekreto, ug oras nga kita ra us sa mga simpolo nga butang. Apan usahay dili nato makita ang pamaagi sa Iyang kasing-kasing sa pagkinabuhi nga diin suod sa usa ug usa. Si Hesus gani mismo sa dihang nag-ampo Siya sa Garden sa Tanaman Siya ug tulo nga igsoon. Ug mao kining mga panahuna nga pinakalisod ug pinaka-dilikado sa Iyang kinabuhi! Ug kita usab unta ingon-ani. "Ang Siya nga miingon nga anaa Kaniya, magalakaw nga susama Kaniya." Mga modernong bisi nga kultura maoy nagpawala niining mga butanga. Napulihan sa ka-bisi, pagkahakog, tamad, ug garbo. Ato kining klimon pag-sab alang ka Hesus, aron ang kalibutan mahibalo ug kita mangalambo! ABLIHAN NATO ANG ATONG MGA KASING-KASING Mao kini ang yawi. Kinahanglan atong buk-on ug ablihan ang atong mga kasing-kasing ug pasudlon ang uban. Kini kinahanglanon gayud. 171
172 Walay laing pamaagi. Atong pagaablihan ang atong mga kasing- kasing aron si Hesus makasulod ug ang atong ubang kasigsuonan usab makasulod. "Ang Gingharian sa Dios wala dinhi o tua didto," Si Hesus miingon, "Ang Gingharian sa Dios anaa sulod kanimo." Kun gusto gyud ka sa Gingharin sa Dios, nan dili lang kini usa ka pagtuo sa mga butang nga insakto o pag-apil ug mga panagtigum. "Ang Gingharian sa Dios wala dinhi o tua didto, anaa sulod kanimo." Ang buot ipasabot nga kun gustuon nako ang Gingharian sa Dios, kinahanglan musulod ako kanimo ug ikaw dinhi kanako. Anaa diha ang Gingharian nagpuyo. Kinahanglan ni ug kaisog, pag-inubsanay ug pagkamatinuman. Amen ba? Kinahanglan kita nga murag usa ka gepigsat nga mga patatas, dili kay binagsa nga patatas. Kinahanglan kita nga adunay usa ka gatos ka inahan, igsson babaye ug lalaki - dili lang usa ka gatos ka mga maayong amigo o ka-barkada. Kun magsugod kita ug ingon ani nga klasi sa pagkinabuhi matag- adlaw...mang-gawas kita sa atong mga panimalay ug musulod sa kinabuhi ug sa ilang mga kasing-kasing sa katawhan sa Dios ug sila usab atong dawaton sa atong mga kasing-kasing ug kinabuhi, nan atong makita ang usa ka Simbahan nga diin ang ganghaan sa imperno dili na makapukan kanato! Di na nato kinahanglanon ning mga nagkaling-laing grupo sa relihiyon nga Baptist, Pentecostal, o Nazarene. Dili na nato kini kinahanglanon tungod kay kita puno naman ni Hesus! Makita na nato ang Kahimayaan sa Dios nga mukunsad sa atong mga kinabuhi sa maanindot nga pamaagi. Dili na nato kinahanglanon ning mga nagkaling-laing pangalan. Karon ang mga tawo mapuno na Balaang Espiritu - kitang tanan, ug egatunlob na kita diha kang Kristo. Amo kining nakita sa daghang lugar nga diin kining mga babag nangapukan. Ang Simbahan nga diin kami nahisakop adunay nagkalaing-laing ngalan sa grupo nga ddin ilaha na kining gepadaplin tungod kay nagkahigugmaay na kami sa usa ug usa kauban ni Hesus, ug kami nagtinabangay na usab nga mutubo nga mamahimong pareha ni Hesus matag-adlaw. Kini himua nga panan-awon alang sa imong
syudad. Gusto ni Hesus nga Iyang mga katawhan mamahimong USA. Dili kita mamahimong usa tungod kay ni desisyon kita nga ato nang epanglabay kining atong mga doktrina. Mamahimo lamang kita usa tungod kay ni-desisyon kita atong epanglabay ang atong mga sala. Dili ang tanan GUSTO niani - apan IKAW mismo pwedi nimo ning ikinabuhi ug ikamatay! ANG GEBAKWI-ANG GINGHARIAN Ebutang nato nga adunay duha ka hari - ang usa maayo nga hari ug ang usa daotan. Ang hari nga maayo mas gamhanan pa kay sa daotan nga hari. Ang mga sundalo sa maong maayo nga hari adunay mga armas nga pweding lupigon niya ang daotan nga hari. Kining mga armasa kusgan gyud kaayo. Ang daotan nga hari kahibalo nga dili siya makadaug sa maong maayong hari. Busa gepatawag niya ang iyang mga heneral alang sa paghisgot-hisgot unsay maayong buhaton. Siya miingon, "Aduna akoy tulo ka plano. Dili kita makadaug niining ilahang mga armas, busa ato unang kombinsihon ang mga sundalo sa hari nga dili sila kinahanglan nga magpraktis unsaon pag-gamit sa ilang mga armas. Ato lang silang dasigon nga magtigum tigum ug unya maghisgot hisgot mahitungod sa ilang mga armas. Pwedi ang ilang mga lider maghisgot hisgot nga unsa ka maanindot ning ilahang mga armas. Munindot ang ilang pagbati mga pagbati mahitungod niining ilang mga armas, pero makalimot ni sila unsaon pag-gamit sa ilang mga armas. "Mao ni akong ikaduhang plano. Atong bahin bahinon ang mga sundalo sa maayong hari. Magsabod ta ug mga liso sa panagsumpaki. Ug unya, imbis nga usa ra sila ka sundalo, aduna na silay usa ka gatos ka gagmay'ng grupo. Dili na sila dayon makahibalo unsaon sa pag-away bilang usa ka grupo. Ato silang bahin-bahinon ug unya mapukan nato sila. "Ang akong ikatulo nga plano. Atong kumbinsihon ang mga sundalo sa maayong hari nga pwedi nga ang basig kinsa makaapil sa ilang grupo. Ato silang sultihan nga ang dako kaayo nga grupo sa mga 173
174 sundalo mas mas mahimayaon ug basig kinsa nga gusto musul-ob ug inipormi pwedi muapil. Unya magpadala dayon kita sa sekreto sa atong mga sundalo nga muapil sa ilaha. Busa, sila adunay gamhanang mga armas pero dili sila kahibalong mugamit. Sila nagkabahin-bahin sa usa'g usa. Ug ang ilahang sundalo puno sa mga tawo nga muonong sa akoa, ilang kaaway." Sa niining pamaagiha, ang maong daotan nga hari nakapukan sa maayong hari. Mao kini ang nahitabo sa Simbahan. Ang maong mga alawiton nga ato lang ge-awit insakto - ang dugo ni Hesus dili gyud mawad-an ug gahom. Ang Pulong ni Hesus dili gyud mawad-an ug gahom. Ang Pangalan ni Hesus dili gyud mawad-an ug gahom. Mao kini ang atong mga armas. Ang yawa sili makarog sa Ngalan ni Hesus, sa Iyang Dugo ug sa Iyang Pulong. Apan ang Iyang katawhan nawad-an ug gahom. Imbis nga kita mga harianong pari, nangahimo kitang tigpaminaw ug tigbuhat ug mga programa ug mga atik-atik. Nakalimot kita unsaon pag-gamit sa Ngalan ni Hesus, Iyang dugo ug sa Iyang Pulong. Matagbaw lang dayon kita sa mga panagtapok-tapok ug maminaw sa usa ka tawo nga maghisgot niining mga butanga. Unya, nagkabahin-bahin usab kita. Adunay kitay usa ka gatos ka mga denominasyon nga ang tagsa tagsa nagkalaing-laing gesundan nga mga tradisyon. Ato kining getugutan nga maoy makababag kanato nga magkahiusa aron makasangka kita sa atong kaaway. Nawala nasad ang atong kaputli. Daghang mga tawo nga naa sa mga relihiyusong panagtigum wala gani makaila ni Hesus nga ilahang manluluwas ug Dios. Sila nangalibog. Sila naghunahuna nga nakaila sila kang Hesus, apan wala sila mahisakop, kay tungod wala gayud nila gehatag ang ilahang mga kinabuhi ngadto Kaniya. ANG PAGMATUOD SA KINABUHI NI HESUS Busa, sa tanan niining paamagiha ang Simbahan nawad-an ug gahom. Apan miingon si Hesus nga ang Simbahan nga Iyang pagatukuron maarangang makapukan sa ganghaan sa impyerno. Unsay atoang gehisgutan nato karon mao ang tubag sa problema. Kun tukuron nato sa pamaagi ni Hesus, kita mamahimong putli. Dili kay tungod kita
maayo, kundili daghan kita nga nagtinabangay sa usa ug usa matag- adlaw. MAO KINI ang pamaagi sa Ginoo. Kun tukuron nato sa ingon niini, kita magkahiusa. Ug kun tukuron nato nga ingon niini, ang tagsa tagsa ka mga membro magpagamit sa iyang mga gasa para sa kaayuhan sa tanan. Dili lang kay kita tigpaminaw - mamahimo kitang mga sundalo, ug suod nga Pamilya. TINUOD nga Pamilya, matud pa ni Hesus diha sa Marcos 3:33-35. Mao kini ang pamaagi ni Hesus nga diin ang Simbahan mahibalik sa iyang naandang gahom. Nagtaxi me diri paingon. Miingon ang drive sa iyang kasakit nga ang Islam daw nagkakusgan diri sa inyong nasod. Aw, wala koy labot kinsay daghang kwarta. Wala koy labot ug daghan sila. ang akong kalabutan nga adunay mga pagpamatuod ni Hesus niining kalibutana. Pagmatuod nga putli, makusganon, ug gamhanan nga mapukan ang yawa nga naa sa kinabuhi sa mga lalaki, babaye ug mga bata. Mahitabo lamang kini kun mahibalik ang gahom sa Simbahan ni Hesus. Kinahanglan kita magtinabangay sa usa ug usa. Kinahanglan natong tukuron ang atong kinabuhi nga magkauban matag-adlaw. Kun kita magkinabuhi nga ingon nan ang Pangalan ni Hesus makabaton ug taas nga respito ug dungog. Ang mga tawo magsugod ug ingon kanato, "Sultihi kami mahitungod niining Hesus nga imong nahibaw- an." Mao kini ang atong padulngan, kana kun aduna kitay kaisog nga tukuron kini sa ingon ani. Amen? KUHAE UG BASKIT NING TANUM Ang Hebruhanon 3 nag-ingon nga kinahanglan kita magdinasigay sa usa ug usa adlaw adlaw. Kinahanglan mag-winarnginay kita adlaw adlaw. Kinahanglan magtinabangay kita sa usa ug usa adlaw adlaw sa atong mga anak, sa atong mga asawa, sa atong mga tarbaho, sa atong umahan, sa atong getarbahuan...magtinabangay sa usa ug usa adlaw adlaw! Hebruhanon 3 nag-ingon nga kun kini dili nato mahimo duha ka butang ang mahitabo. Kita magmagahi, ug kita mailad. Kun aduna kitay usa ka basong tubig ug unya ibubo nato sa humok nga yuta, suyupon niini ang tubig. Pero kun ibubo nimo kini 175
176 sa cemento, mudagayday lang kini paubos. Ang yuta humok, ang cemento gahi. Ang cemento gahi, dili kadawat sa maong tubig. Kun dili nato ikinabuhi ang geingon sa Hebruhanon 3 sa adlaw adlaw, kita magmagahi. Ang Pulong sa Dios, ang Iyang Ulan, ang Iyang Tubig dili makasulod sa atong kasing-kasing. Dili makadotdot paingon sa sulod kay ang atong mga kasing-kasing gahi man. Didto lang kami gekan sa laing syudad, mga us aka gatos ka kilometros gekan diri, duol sa Lake Malawi. Ang yuta sa Lake kay humok tungod kay ang tubig anaa man pirmi. Layo-layo nga lugar sa Lake gahi kay layo sa tubig sa uwan. Kinahanglan dug-ol kita sa usa ug usa matag-adlaw kay kun dili mahitabo nga magmagahi kita. Dili nata makadungog sa Dios. Dili kita mutubo. Kun ibutang nimo ang tanum sa baskit, kini mamatay. Ang tanum nanginahanglan ug kaiinit. Ang tubig kulang, ang fertilizer kulang. Ang tanum nanginahanglan ug kahayag. Susama kanato! Ang pagbasa sa atong mga Bibliya kulang. Ang pagsolo ug pag-ampo kulang. Ang pag-apil apil ug mga panagtigum matag-domingo kulang. Murag tanum nga anaa sa baskit, pwedi kitang mamatay. Kinahanglan kita ug Kahayag. Magkinabuhi kitang magkauban sa usa ug usa sa niining pamaagi. Kita maoy maghatag ug Kahayag sa usa ug usa. Kun wala kining Kahayag, kita mamatay. Kun wala kining Kahayag sa usa'g usa sa atong mga kinabuhi adlaw adlaw, kita magmagahi. Ang ikaduha nga mahitabo mao nga mailad kita. Ang buot ipasabot nga kita dili makahibalo nga nagmagahi na diay. Naghuna-huna kita sa atong kaugalingon nga humok, apan gahi diay. Gusto kitang muawit ug mag-storya storya mahitungod sa nahitabo sa Bible. Gusto man gani kitang maghisgot-hisgot mahitungod kang Hesus. Apan ang atong mga kasing kasing bagtok ug wala kita makahibalo, nailad na kita. Tungod kay ang atong kaigsuonan wala mitabang nato nga mahimong mahumok ang atong kasing kasing adlaw adlaw. Dilikado kaayo kini! Kun ang tawo buta pero naghunahuna siya nga maayo siyang driver sa usa ka bus, nan siya nailad. Dili ka musakay sa bus, di ba? Dilikado! Kuyaw!
Susamang paagi, pwedi kitang mailad. Kun wala kining Kahayag sa katawhan sa Dios sa adlaw adlaw sa atong kinabuhi, dili lang kay kita magmagahi, mailad sad kita. Dili nato makit-an ang parti nga diin dili kapareha ni Hesus. Ang atong mga hunahuna mailad. Pwerti batia aning sitwasyuna kun mao na. Ang Kahayag sa Dios dili kasulod, tungod kay gahi ug nailad man kita. Ang mga bati usab sa atong kinabuhi dili sad kagawas, tungod kay nailad ta. Dili siguro nato mahibaw-an nga aduna ba kaha diay daotan sulod kanato, kay nailad man kita. Kun ugaling ikaw wala man gani ka nagkinabuhi adlaw-adlaw sa imong isig ka igsoon susama sa geingon sa Bibliya, nan ikaw gahi na ug nailad. Mao kini ang gesulti sa Bibliya. Ang Dios dili gyud mamakak. Basig kinsa nga wala magtukod sa adlaw adlaw uban sa katawhan sa Dios, uban sa Iyang Pulong, siya nagmagahi ug nailad. Apan adunay paglaom! Kun kita magtinambagay ug magdinasigay sa usa ug usa matag-adlaw, ang atong mga kasing kasing mamahumok ug kita makadungog sa Ginoo ug klaro pinaagi sa atong mga kaigsuonan ug sa pagbasa sa Iyang Pulong. Kun kita magkinabuhi sumala sa Iyang pamaagi, kita muhumok. Ang Kahayag sa Dios makasulod. Ang Ulan sa Dios makasulod ug mupuno kanato ug ang daotan mugawas. Daghan kaayong paglaom kun kita magkinabuhi sa pamaagi sa Dios! Walay paglaom kun kita dili magkinabuhi sa pamaagi sa Dios. Nagtukod kita sa sayop nga pamaagi sa daghang mga tuig. Kasagarang mga kasimbahan sa kalibutan mura ug tanum nga anaa sa baskit. Nakadungog man gani sila ug maayong tinudluan, apan wala kaayo'y sila'y Kahayag sa ilang mga kinabuhi. Daghan ang patay, ang uban nangalaya. Kinahanglan natong tangtangan ug baskit ang tanum Ang usa ka dakong paagi sa pagbuhat niini mao nga maapil ang atong kaugalingon sa kinasing-kasing uban sa usa ug usa, magtinabangay sa usa ug usa, magdinasigay sa usa ug usa, maghigugmaay sa usa ug usa - matag-adlaw. 177
178 Siya nagatukod ug Gahom sa Katawhan Siya nagatukod ug Katawhan sa Pagdayeg Sila nagalakaw kauban sa Dios Ug sila nagatubo pinaagi sa Iyahang Bililhong Pangalan Tukura ang Imong Simbahan, Ginoo, Himua kaming usa, Ginoo, Diha sa Gingharian sa Imong Anak Tukura ang Imong Simbahan, Ginoo, Himua kaming usa, Ginoo, Diha sa Gingharian sa Imong Anak. DAWATA ANG PANAW Ang Bibliya 100% nga tinuod tanan hangtod sa tumoy. Mahitungod kini kang Hesus ug sa Iyahang mga sumusunod. Kini mga Estorya kun naunsa sila nga nasakitan ug naunsa sila nakat-on sa ilang mga experyensya kauban sa Dios. Makakat-on gayud kita sa ilang mga estorya sa kinabuhi, apan makakat-on usab kita susama sa ilang gehimo: pinaagi sa pag-atubang sa Dios nga magkauban sa adlaw- adlaw nato nga kinabuhi. Sa ingon nga pagbati, kita usab mga "buhing mga sulat." Ang tanang pagbasa sa kalibutan dili gayod makausab kanato sa pamaagi nga magkauban - ang experyensya sa Kinabuhi makausab kanato. Ang mga lawom nga mga butang nga gusto natong mahibaw-an dili kini mulahos sa atong kasing-kasing kun kini basahon lang sa papel. Samtang ato kining tarbahuon nga magkauban sa matag-adlaw, si Hesus makatudlo kanato ug mga pagtulon-an sa kinahuhi nga dili nato makat-onan gekan sa tanang Bible Study sa kalibutan, bisan tuod kining mga kamatuorana anaa makita sa tagsa-tagsa nato ka mga Bibliya. "Ang haligi ug pundasyon sa kamatuoran mao ang ekklesia - ang simbahan." "Ang KINABUHI nahimong KAHAYAG sa katawhan."
Ang Kinabuhi wala himua sa katuyuan nga mura ug eskuylahan sa mga pulong nga diin makakat-on kita ug mga ediya ug unya mutuo ug usa ka butang nga pamahayag sa getuohan o 'kredo.' Kundili, ang Dios katawag kanato nga mamahimo kitang puparihong mga katawhan sa Dios nga maoy nag-una kanato - konektado sa mao rang Dios nga maoy ilang gealagaran - nahigugma sa lawom gayud ni Hesus nga maoy ilang gehigugma. Aron mahimo kini, dili lang kay atong mahibaw-an ang ilang nahibaw-an, kundili kinahanglan nga ato usa bation ang ilang gebati. Aron atong bation ang ilang gebati, ang Dios magdala kanato sa panaw nga pupariho sa ilang gepanaw. Busa atong dawaton kining panaw diha sa pag-ap-lay sa Pulong sa Dios, nga magkauban sa atong kinabuhi. Atong dawaton kining panaw kauban sa luha sa atong mga mata, kauban sa atong kusug ug kahuyangon, maghigugmaay sa usa ug usa, ug magtinabangay sa usa ug usa - sa bati nga panahon o maayo nga panahon - nga uban sa atong mga mata diha sa atong Paglaom, ang Mesiyas. Kita pirmi nga nag- asdang, masaligon nga ang Dios maoy atong tig-hatag, nagtabang kanato samtang kita nagkuyug ug nagkauban. Si Pedro, iyang ge-deny si Hesus pagkahuman sa iyang pagkuyug- kuyug ni Hesus sulod sa tulo ka tuig, apan sa dihang nakadungog siya sa tugtugaok sa manok, nasakitan ang iyang kasing-kasing. Ug sa diha diha mibalik siya didto sa iyang igsoon nga si Juan. Pareho kanato. Adunay mga panahon nga maghimo kita ug bati nga mga butang o ang atong adlaw dili maayo ug usahay maayo usab ang atong mahimo. Apan maski unsa ang atong nahimo, magkuyug kita sa pagbuhat niini uban sa atong mga mata tutok kang Hesus ug tuguti Siya nga maoy makapahimo nato nga magdepende na kita Kaniya samtang nilabay ang mga adlaw. "Ang Kahayag nahimong Kahayag sa katawhan." Kinahanglan magkat-on kita mahitungod kang Hesus pinaagi sa pagkinabuhi nga magkauban ug nagtinabangay sa usa ug usa. Ginoo, tabangi kami nga maabli ang among mga mata. 179
Dihog Alang Sa Tanan - Si Hesus Pamilya Mzuzu, Africa 1996 "Aron maka-sangyaw ka sa pulong sa Dios kinahanglan ka nga ordinahan." Mao ba kini ang kasagaran ninyong gihunahuna? Aduna akoy maayong balita alang kanimo mahitungod niini nga gikan ni Hesus. Gisulti diha sa 1 Juan 2 (naghisgot sa tanang btinuod nga magtotoo) nga adunay dihog diha kanimo nga tinuod ug dili piki. Ang Espirito sa Dios, si Hesus, ang Labing Dako nga Magtutudlo, nagpuyo diha sulod kanimo. Si Hesus Maanindot ug maayong Magtutudlo ug Magtatambag. Si Pablo nag-ingon nga kun wala diha kanimo ang Espirito ni Kristo, wala kay labot Niya. Busa, kun ikaw Kristohanon, nan si Hesu Kristo - ang labing na-ordinahan nga nabuhi niining kalibutana - nagpuyo diha sulod kanimo. Kini nagpasabot nga kun ikaw Kristohanon, ikaw ge-ordinahan. Hallelujah! Dili Posisyon o Titulo - Usa Lang ka Tarbaho nga Himuon Adunay mga panahon taliwala sa Katawhan sa Dios diin mga tarbahuo nga kinahanglan buhaton. Mga tarbahuon sama sa pag-atiman sa mga bata, pag-apod-apod sa mga pagkaon, pag-atiman sa mga pinansyal nga bahin, pagtabang sa pag-amoma sa mga balo ug mga bata nga walay ginikanan, pagtabang sa pag-amoma sa kabalayan sa katawhan sa Dios ug mga kabtangan, sama sa pag-ayo sa mga guna nga tubo sa tubig, sa pagtahi ug mga panapton o paghimo ug tamnanan nga otanon. Adunay daghang tarbahuon diha sa Lawas ni Kristo. Sa Mga Buhat 6 adunay tarbahuon nga kinahanglan buhaton. Kini nga panghitabo diha sa kasulatan dili kini mahitungod sa "pag-ordina 181
182 bilang pari." Ang pito ka tawo nga gihulagway didto mao nga mga tawo nga puno sa Balaang Espirito ug kaalam. Sila nanaghimo na ug mga maayong buhat alang kang Hesus. Gidungog na silang mga maayo ug mga mapaubsanong alagad sa Dios. Walay ni usa nga tawo nga nitapi- on kanila nga ordinahan, bisan pa niana sila nanagsangyaw alang kang Hesus. Ug unya adunay tarbahuon nga kinahanglan buhaton nga mao ang pagpakaon sa mga balo. Busa ang pagtapion sa kamot nga gihulagway diha sa Mga Buhat 6 may kalabutan sa pagtarbaho sa trabahuon, dili sa pagsangyaw. Usab, sumala sa Biblia, kining mga tawhana dili gayod mga "diakono," susama sa naandang panabot. Kun unsa sila gayod mas maayo pa gani ana. Atong mabasa diha sa Timoteo 3 nga ang diakono menyo, apan, sa atong nahibaw-an kining mga tawhana dili menyo. Ang kwalipikasyon nga kinahanglanon diha sa Mga Buhat 6 aron makapakaon ka sa uban mao ang pagkapuno sa Balaang Espirito ug kaalam, dili ang menyo o naa ba kahay mga anak. Sa unahan sa kinabuhi ni Pablo mibisita siya kang Philip, nga usa sa pito. Nakahinumdom ka ba nga si Philip adunay upat ka mga babayeng anak nga nag-propesiya? Ang Balaang Espirito naghulagway kang Philip nga "usa sa pito," dili "usa sa mga diakono." Adunay daghang diakono sa mga simbahan niadtong panahona, apan ang Balaang Espirito wala mag-ingon, ""Philip, usa sa mga diakono." Ang Espirito nag-ingon, "Philip, usa sa pito." Importanti kini nga puntos. Adunay kalahian taliwala sa diakono o tawo nga gipili alang sa usa ka tahas. Ang diakono adunay pirming tarbahuon, apan ang pito ka tawo nga gipili diha sa Mga Buhat 6 sila gipili alang sa espisipiko nga tarbahuon. Ato man gani nga makita nga sa ngadto ngadto nausab ang tarbahuon samtang nausab ang mga butang nga nahitabo sa Jerusalem. Atong makita mg si Philip miadto sa Samaria, ug si Esteban milakaw ug nagproklamar didto sa sinagoga mga diin asa siya gibato ug gipatay, apan wala kitay mabasa nga diskosyon mahitungod kanila nga nagpakaon ug mga balo. Usahay motapion kita sa atong mga
kamot sa babaye o lalaki aron sa pagbuhat ug usa ka espisipiko nga tarbahuon, ug kun ang tarbaho mahuman na o mausab, nan wala na sila ana nga posisyon. Hinuon, lahi sad nga sitwasyon, nga kun ang Simbahan muhamtong aduna na kini mga diakono ug ansyano. Mao na kini ang mga tarbaho nga padayon nga naglambigit ug daghang mga butang ug pagsagop sa mga responsibilidad alang sa pagtabang sa nagkalain- laing pamaagi. Sa dihang ikaw nahimong Kristohanon, Gitapion ni Hesus ang Iyang kamot diha kanimo, ug ikaw nahimong pari. Nahimo kang namumulong ug mahigugmaon sa Pulong sa Dios. Samtang ang Simbahan nagatubo ug nagabag-o, adunay mga bulohaton ug tingali ang Simbahan magpili lang ug duha o upat ka tawo nga puno sa Balaang Espirito ug kaalam. Tingali, kun ang tarbahoonon dako, ang Simbahan magpili ug pito ka tawo nga puno sa Espirito ug kaalam ug atong itapion ang atong mga kamot diha kanila ug itahas ta sila nga tarbahuon. Ug samtang kanang tarbahua anaa, ug sila mapadayunon ug matinumanon sa niana nga responsibilidad, nan mailaha kana nga responsibilidad. Kun sila dili matinumanon niana nga responsibilidad, kinahanglan tangtangon kini diha kanila. Apan kun sila matinumanon, sila magapadayon ug tarbaho hangtod mahuman kini. Alang sa mga diakono ug ansyano, kini usa ka hataas nga tarbahuon. Apan tinuod usab kini nga kun sila dili mapadayunon ug matinumanon, nan ang simbahan tingali magsabot nga kuhaan sila ug responsibilidad. Ang Gasa nga Apostol Si apostol Pablo nag-ingon nga siya ulipon nga gipili sa Dios. Dili tungod kay siya usa ka espesyal, apan tungod kay gusto sa Dios nga maipakita Niya ang iyang kalooy. Tinuod kini sa tanang apostoles. Wala sila gipili tungod kay espesyal sila. Sila gipili bilang tropi sa kalooy sa Dios. Si Pablo nag-ingon nga ang responsibilidad sa gasa sa pagka-apostol mao ang pagkamatinud-anon matag-adlaw bilang 183
184 usa ka ulipon sa pagsulti sa uban mahitungod sa hilabihang kadato ni Hesus. Si Pablo nag-ingon diha sa Taga-Korinto nga kristohanon nga kun wala kini niya buhata, adunay tirebling tunglo nga iyang maangkon. Busa siya nahimong ulipon sa Maayong Balita ni Hesus, ug iyang gibuhos ang iyang kinabuhi, maski unsa pa ang presyo niini, nga mosulti sa Maayong Balita ni Hesus. Adunay daghang gasa diha sa Lawas ni Kristo ug ang matag-usa niini espesyal. Niingon si Pablo nga ang mga gasa nga anaa sa tagsatagsa kanato espesyal kaayo, ug ang usa'g usa kanato maglihok bilang usa ka pari ug magsulti sa uban mahitungod kang Hesus. Niingon siya, nga bisan pa, nga kun ang uban magsulti sa uban mahitungod kang Hesus, sila makadawat ug dakong ganti. Apan ang mga apostoles, tinunglo kun dili sila masulti sa uban mahitungod kang Hesus. Ang gasa o pribilihiyo sa apostol usa ka hilabihan ka espesyal ug talagsaon. Apan adunay presyo usab kini, dili lalim, matud pa ni Pablo. Niingon siya nga ang mga apostol mura ug tiglimpyo sa panimalay sa Dios. Sa Epeso 3, naghisgot si Pablo ug duha ka butang nga iyang pagabuhaton diha sa iyang responsibilidad bilang apostol. Usa ka butang siya miingon, (v. 8) nga magsugilon sa uban sa dili matugkad nga mga bahandi ni Hesus. Sa bersikolo 9 si Pablo nagsugilon sa ikaduhang butang nga diin siya gitawag, ug kini iyang klarohon sa tanan unsaon pagkinabuhi sa maong dakong bahandi ni Hesus. Siya miingon nga iya silang tudluan unsaon pagkinabuhi diha sa pagkamisteryoso ni Hesus - unsaon nga makinabuhi kini sa atong mga personal nga kinabuhi. Diha sa 1 Taga-Korinto 3, gitawag ni Pablo ang iyang kaugalingon nga batid nga magtutukod. Wala kini niya gisulti tungod kay nagpahambog siya sa iyang kaugalingon kundili tungod kay ang Dios maoy nagbutang niini diha sa iyang mga bukog. Gitagaan siya sa Dios ug dakong grasya ug kalooy ug gibutang diha kaniya ang abilidad nga makakita sa mga butang nga dili makita sa uban. Sa 1 Taga-Korinto 15:10, si Pablo nag-ingon nga siya usa ka dakong makakasala, apan ang Dios nagpakita kaniya ug kalooy sa dili lang pagpasaylo sa iyang daghang sala nga nahimo kundili sa paghatag
usab kaniya ug pinasahi nga gasa. Si Hesus magahatag ug daghan kaayong nagkalain-laing gasa. Ang tanan nga anaa Kaniya, ang tanan nga nagkalain-laing parti, Iyang gihatag ngadto sa Iyang Lawas. Ang tanang gasa ekwal ra tungod kay kang Hesus man. Apan ang gihatag sa Dios nga gasa sa kang Pablo mao ang pagka-apostol. Si Pablo miingon, "Dili man gani ako takos nga mapasaylo ang akong mga sala. Apan Iya man akong gipasaylo ug gitagaan pa gyud ug gasa, ako magatarbaho pag-ayo niining gasaha bilang pasalamat sa kang Hesus sa Iyang pagpasaylo sa akong mga sala." Kining gasaha mao ang pagsugilon ngadto sa uban mahitungod sa labing dakong bahandi ni Hesus. Pagtaud sa mga Parti sa Ilang Nahimutangan Pwidi natong maangkon ang mga parti sa sakyanan - ang manobila, ang bamper, ang iyang motor, ang pultahan - ug ato kining tapukon sa usa ka kwarto. Silang tanan nindot kaayong mga partiha sa sakyanan, apan kini dili makadala kanimo sa layong lugar kun dili mataod ang mga parti niini sa ilang maangayang mahimutangan. Ang tinuod gyud mao nga dili ka gayod makaadto sa maski asa nga lugar niining sakyanana. Ang gasa sa pagka-apostol mao ang pag-uli niining mga nindot nga parti sa sakyanan sa ilang nahimutangan. Sa mga kasimbahanan, kinahanglanon nato ang mga gasa nga makatabang sa pag-uli sa mga parti sa sakyanan. Mao kini ang gisulti ni Pablo diha sa Taga-Epeso 3. Siya nagsugilon ngadto sa mga tawo mahitungod sa dakong gugma ni Hesus, ug nitabang sa paghan-ay han-ay nga mahiusa ang simbahan aron kini mamahimong puloy-anan sa Dios. Ang tanang mga gasa ug ang tanang komitado nga Kristohanon nagkinahanglan sa gasa sa pagka-apostol aron sa pagtabang kanila sa pagpabarog sa Panimalay sa Dios. Sa Epeso 4, Si Pablo nag-ingon nga ang Dios naghatag ug mga gasa ngadto sa simbahan - apostol, propeta, ug lain pang mga gasa aron kitang tanan mangalambo. Kining mga gasaha dili makahimo kanato nga Kristohanon, apan sila hinuon nagtudlo kanato unsaon nga 185
186 mulambo kita ug dungan. Sila nagtudlo nga dili na kita magpabilin nga bata, ug makab-ot nato ang kahamtong sa pagkatawo sa sukod sa gidak-on sa kahupnganan ni Kristo, ug tabangan kita nga mahugpong. Si Pablo nag-ingon nga kini nga gasa importanti kaayo sa simbahan sa pagtabang sa mga maayong mga tawo sa pagtukod sa husto. Daghang sinulat ni Pablo naghisgot ug mga praktikal nga mga butang. Naghisgot siya ug daghang butang mahitungod kang Hesus, apan kasagaran siya naghisgot gayod unsaon sa mga Magtotoo nga magkinabuhi sa usa'g usa. Siya naghatag ug mga praktikal nga pagtudlo mahitungod sa kwarta, sa ilang kamenyuon, sa ilang mga anak ug mga balo, ug mahitungod unsaon pagtukod diha sa Simbahan nga adunay otoridad. Siya nagtudlo kanila mahitungod sa ilang pagsimba, sa ilang panagtapok, ug unsaon sa pagbinahinay ngadto sa usa'g usa. Ang pagtudlo sa tanang maayong parti (unsaon nga mahimong sakyanan) mao ang kasagarang gihimo ni Pablo uban sa iyang gasa. Sa laing pulong, iya silang gitudluan unsaon sa pagtukod nga magkauban aron sila makaadto sa ilang padulngan; dili kita gusto nga magtapok-tapok ning atong mga gasa nag-iyahay lang ug pungko sa kwarto. Gusto kitang mamahimong dako nga sakyanan alang kang Hesus alang sa pag-adto kun asa kita Niya gustong dal-on. Gusto kitang magtukod nga magkauban ug makakat-on unsaon nga magtarbaho nga magkauban diha sa gugma. Si Pablo nag-ingon nga ok ra nga adunay mga pangutana. Sa 1 Taga-Korinto 1, atong mabasa nga adunay ubang mga tawo gikan sa panimalay ni Chleo nga naglawig ug pipila ka gatos ka milya aron lang mangutana sa kang Pablo. Nangutana sila mahitungod sa pakigbangi taliwala kanila, pangutana mahitungod sa ilang kamenyuon, o unsay buhaton kun ang sala anaa sa ilang mga taliwala. Ang katawhan sa Dios nagkinahanglan kang Pablo aron mahigmata ug matabangan. Si Pablo dili "superstar." Kahibalo siya sa iyang kahuyangon sa iyang kasingkasing, ug nahulog na sa sala saona. Apan tungod kay lagi nahigugma ang Dios kaniya, gusto
siyang moingon, "Salamat" pinaagi sa pagpagamit sa iyang gasa ngadto sa katawhan sa Dios. Ubang mga Praktikal nga Pangutana Mahitungod unsay Papel sa mga Lalaki ug Babaye "Usab nga ang mga babaye magmaligdong ug magbinuotan sa ilang pagpatahum sa ilang kaugalingon pinaagi sa pagpamisti nga maugdang, dili pinaagi sa buhok nga sinalapid, o sa bulawan o sa mga mutya o sa mahal nga sapot, kondili pinaagi sa mga maayong buhat, ingon nga maoy angay sa mga babayeng nagapadayag sa pagkadiosnon. Ang babaye kinahanglan magatuon sa hilum uban sa bug-os nga pagkamasinugtanon. Dili ako motugot nga ang babaye magpanudlo o magbuot sa mga lalaki; kinahanglan magpakahilum lamang siya. Kay si Adan mao ang una nga gibuhat, unya gisunod si Eva; ug si Adan dili mao ang gilimbongan kondili ang babaye mao ang gilimbongan ug nahimong malinapason. Ngani ang babaye mamaluwas pinaagi sa iyang pagpanganak, kon siya magapadayon sa pagtoo ug sa gugma ug sa pagkabalaan, nga inubanan sa kaligdong" (1 Timoteo 2:9-15). Mao-mao kini sa sinulat diha ni Pablo sa 1 Taga-Korinto 14, nga gisulat uban sa Balaang Espirito. Busa gusto natong sabton unsay gihunahuna sa Balaang Espirito samtang iya kining gisulat ning mga butanga. Ang Balaang Espirito usa ka persona ug aduna Siyay panghunahuna ug pagbati, sama kanato. Kun ikaw adunay isulti kanako, mas naghunahuna ka ug may gibati kaysa sa imong gisulti. Busa atong sabton unsay panghunahuna ug pagbati sa Espirito kay Siya persona man, dili lang mga pulong. Ang kasingkasing sa Balaang Espirito nahigugma sa mga lalaki ug babaye, pariho ra nga gugma. Diha sa Galacia 3, Siya miingon nga walay lalaki ug babaye; kita usa ra diha ni Kristo. Walay Grego o Judeo, laki ug baye, gawasnon o binihag. Kun aduna kitay pagtoo diha kang Kristo, ato na Siyang gisul-ob. Aduna na kitay senina 187
188 ni Hesus - dili Judeo, dili Grego, dili laki, dili baye, dili itom, puti o yellow. Hallelujah!? Apan karon kitang tanan mga Hesus. Unsay color ni Hesus? Kinsay nagtagad? Siya nindot kaayo! Ug busa, kun adunay kitay pagtoo kang Hesu Kristo, ato Siyang gisul-ob, ug wala nay Judeo o Grego, ulipon o dili ulipon, laki o baye. Kini usab gisulti sa Espirito Santo diha sa Galacia 3. Bililhong Panghunahuna sa Otoridad Adunay dagahang butang nga guhunahuna sa Balaang Espirito mahitungod sa mga lalaki ug babaye. Kining mga butanga biblihon, ug kinahanglan nato kining masabtan. Samtang ekonsiderar nato kini nga pagtulon-an mahitungod sa lalaki ug babaye, ato makita nga ang ulo si Kristo mao ang Amahan. Si Kristo anf ulo sa lalaki. Ang lalaki mao ang ulo sa babaye. Apan, dili ba si Hesus pareho ra sa Amahan nga Ginoo usab? Si Hesus miingon, "Ako ug ang akong amahan usa ra?" Bisan pa niana ang Amahan ibabaw kang Kristo, maski pa sila usa ra. Si Tomas miingon kang Hesus, "Akong Dios ug Ginoo." Ang Amahan ug Anak usa ra. Sigurado si Kristo mao ang ulo sa tawo. Apan kun kita nasul-uban na ug Kristo, kita nahiusa diha kang Kristo. Busa aduna pa gihapoy otoridad taliwala sa kang Kristo ug sa tawo, bisan pa niana usa ra sila sa laing pamaagi. Adunay otoridad taliwala sa lalaki ug babaye. Ang lalaki anaa sa ibabaw sa babaye susama nga si Kristo anaa sa ibabaw sa lalaki. Bisan pa niana, ang lalaki ug babaye nahiusa diha kang Kristo. Busa, sa pagbati, ang lalaki ug babaye parehos ra kaayo. Apan bisan pa niana adunay otoridad taliwala sa lalaki ug babaye. Kining mga butanga bilihon kaayo ug kinahanglan kini nimong sabton. Ang lalaki makasilbi sa babaye sa tibuok niyang kasingkasing. Ang lalaki pwiding mahigugma ug mahalon kini niya. Ang lalaki, sa paagi, pwidi niyang himuon ang iyang kaugalingon nga suloguon ngadto sa babaye sama nga si Kristo mianhi alang sa pag-alagad sa Simbahan. Apan maski gihugasan ni Hesus ang atong mga ti-el nga mura ug suloguon, Siya aduna gihapoy otoridad. Usab, samtang
mahalon ug higugmaon sa lalaki ang babaye, maski pa mamahimo siyang suloguon kaniya sa ubang pamaagi, aduna pa gihapon siyay otoridad sa babaye, ug kinahanglan siyang morespondi niini. Tungod kay si Hesus mabination ug nahigugma kanato, dili nato hikalimtan ang Iyang otoridad, di ba? Adunay order diha sa Dios. Adunay otoridad diha sa Dios. Ug sa diha nga ang Espirito Santo naghisgot niining mga butanga kanato diha sa 1 Taga-Korinto 14 ug 1 Timoteo 2, wala Siya nag-ingon nga ang mga lalaki mga diktador, nagmando sa ilang mga babaye uban sa kinumo. Ang babaye dili mga ulipon nga kinahanglan manago sa daplin diha sa kangitngit. Kinahanglan kitang mag celebrar sa mga maanindot nga mga gasa nga gihatag sa Dios diha kanila, ug kinahanglan kitang mosubmitar sa ilang mga gasa nga Iyang gihatag sa ilaha. Apan ang mga babaye morekognisar sa otoridad nga gihatag sa Dios sa lalaki. Busa kining mga butanga matang sa kasingkasing. Ang tanang butang Kristohanon matang sa kasingkasing, dili siya matang sa mga balaod ug lagda. Wala maghatag kanato si Hesus ug listahan sa mga lagda. Iya kita Niyang gitudluoan unsaon nga maangkon nato ang Iyang kasingkasing. Gitudluan kita Niyang maghunahuna sama Kaniya. Busa ang atong tumong uban sa 1 Taga-Korinto 14 ug 1 Timoteo 2 mao nga makabaton kita ug kasingkasing nga gusto niining mga matanga. Ang Biblia dili libro sa mga lagda, kundili pamaagi unsaon makabaton ug kasingkasing. Karon, unsa may dagway niini sa praktikal nga pamaagi? Sa relasyon sa lalaki ug sa babaye, ang lalaki magpakaon sa iyang pamilya, mag- amoma niini, mahalon ang asawa. Iyang ihatag ang iyang kinabuhi ngadto kaniya sa maski unsang butanga nga paagi, kutob sa mamahimo kang ulipon sama sa gihimo ni Hesus alang sa Simbahan. Sa samang paagi, ang babaye maminaw pag-ayo sa tingog sa lalaki tungod kay mao kana ang iyang kasingkasing, sama sa kasingkasing sa Simbahan maminaw kang Hesus. Ang kasingkasing sa babaye maminaw sa tingog sa lalaki ug morespondi niini. Dili kini balaod, apan mao kini ang pamaagi nga gusto ni Hesus nga atong ikinabuhi 189
190 sa atong kasingkasing. Ang lalaki nga mas labi pang magkinabuhi niini ngadto sa babaye, mas labi pa siyang makadungog sa tingog sa Dios. Ang babaye nga mas labi pang mangkinabuhi niini ngadto sa lalaki, mas labi pa siyang makadungog sa tingog sa Dios. Ang Kasulatan nag-ingon, "Unsaon pagdungan ug lakaw sa duha ka tawo gawas kun sila magkasinabot?" Ang Otoridad Makapasigawas Kanato Kining tanang matanga importanti kaayo sa tanan. Kun ang tibuok Simbahan magtapok, kun ang atong kasingkasing ug hunahuna insakto, nan ang lalaki mahimong respitado ug mahigugmaon sa tanang mga babaye. Ang lalaki mahigugma pag-ayo sa mga gasa nga anaa sa mga babaye ug dili niya gusto nga ilubong kini. Ang mga babaye murespito sa mga lalaki ug, samtang anaa sila sa panagtapok sa mga magtotoo, makasabot sila sa otoridad sa mga lalaki ug dili gayod magpatigbabaw niini. Si Pablo nag-ingon, "Dili nako tugotan ang mga babaye nga motudlo uban sa ilang otoridad ibabaw sa lalaki." Apan pwidi silang maghalad sa ilang mga gasa. Ang Praktikal nga Panulondon: Kun ang usa ka babaye adunay butang nga nagdilaab sa iyang kasingkasing nga buot niyang isulti, dili kini niya elo-om o ilubong ang iyang talento. Dili niya ibaliwala ang gasa sa Dios nga anaa kaniya tungod ang mga lalaki nanginahanglan ana nga gasa. Despirado kitang nanginahanglan sa tanan anaa ni Hesus. Busa kun ang babaye adunay isulti iyang respituan ang otoridad sa lalaki pinaagi sa pagpangayo ug permiso sa pagsulti. Iya unang unahon kadtong adunay otoridad diha kaniya. Kun adunay lalaki nga adunay espesyal nga otoridad diha kaniya, nan tingali molingi siya kaniya ug mangutana kun ok ba. Tingali ang lalaki usab mangutana sa tanan kun ok ba nga ang babaye mosulti. Kun ang lalaki maghunahuna nga dili maayo nga ediya nga siya mosulti, kun ang uban naghunahuna usab nga dili maayo nga ediya nga siya mosulti, dili pa panahon, nan magmalipayon siyang dili motingog. Dili siya mutokol o masuko. Dili siya mosulti, "Ug mao na, aw, dili na gyud ko mosulti."
Ingon niini unsaon nga ang usa ka babaye mamahimong Hesus ngadto sa uban, kauban sa lalaki nga adunay otoridad. Ang lalaki maoy magduot sa iyang gasa, apan ang babaye dili moduot sa iyang kaugalingon pataas. Kun imong tan-awon ang tanang tudlo sa pulong sa Dios uban sa tanan, imong makita nga ang Dios adunay maanindot nga kasingkasing alang sa mga babaye. Ang babaye dili usa ka lamisa o bangko nga anaa sa daplin. Buhi siya kaayo uban ni Hesus ug nanginahanglan kita kaniya pag-ayo. Apan kinahanglan usab siya makasabot sa order sa Ginoo ug dili garbosa o mapahitas-on. Kinahanglan siya nga mapaubsanon aron makahalad siya sa iyang gasa. Mao kini ang order sa mga anghel, ang order sa Dios Amahan ug si Kristo nga Anak, ug order sa lalaki ug babaye. Usa ra kitang tanan, apan adunay order diha sa Dios nga makatabang kanato mahapsay ang tanang butang. Ekwal ra kitang tanan, ug pwidi man gani nga ang gasa sa asawa mas labaw pa sa iyang bana, apan ang Dios naghatag kaniya ug lalaki ug busa adunay order. Tingali ang lalaki dili takos mabutang diha sa lugar sa otoridad. Apan ang Dios nagpili ug mga butang nga kinahanglan natong onoran, busa kinahanglan kitang magtibangay aron mapagawas nato ang atong mga gasa ug higugmaon ang order nga gibutang sa Dios dinhi kanato aron makatrabaho kitang magkauban. Diin asa ako nagpuyo, aduna kami mga babaye nga gasahan kaayo. Ang Simbahan namo didto napanalanginan kaayo sa Dios ug mga babaye nga lig-on kaayo diha kang Hesus. Suginlan kamo nila ug pariho rang butanga mahitungod niining giingon nako kaninyo karon apan wala kini magpi-it kanila; nagpasigawas hinuon kini kanila. Adunay dakong kagawasan sa paghalad sa ilang mga gasa kaysa mopuli ug otoridad. Bililhon kaayong butang ang pagsubmitar. Sultihan kamo sa among mga babaye nga kini nakapasigawas sa ilang kasingkasing ug nagduot kanila sa paghalad sa ilang mga gasa kaysa ilahang pugngan. Busa, wala man kitay tinguha nga iduot maski unsang mga gasa, kini magagikan bilang usa ka halad sa mga kababaihan, ug kini tinuod diha sa panimalay o diha sa tigum sa mga magtotoo. Mao kini ang kasingkasing nga bilihon kang Hesus - ang kasingkasing nga Iyang panalanginan. 191
192 Kahinumdom ba ikaw sa dihang si Hesus nakigsulti sa Centurion, ang Romanong gwardia? Niingon siya sa maong tawo, nga walay laing dako nga pagtoo sa tibuok Israel. Ang pinakadako nga pagtoo nga nakita ni Hesus anaa sa tawo nga niingon nga kahibalo siya unsay naa sa ilalom sa otoridad ug unsaon nga makaangkon ug otoridad. Ang Romanong gwardia niingon nga moingon siya sa iyang suloguon "lakaw", ug siya molakaw. Moingon usab siya sa iyang laing suloguon "anhe", ug siya muanhi. Niingon siya nga siya usab nakaila unsaon pagrespito ug otoridad ug muanhi ngadto tungod kay nagpailalom siya sa otoridad. Si Hesus miingon nga mao kining tawhana ang adunay pinakadako ug pagtoo tungod kay kahibalo man siya morespondi sa otoridad. Usa ka butang nga nakapasigawas kaniya, wala nakapaubos kaniya. Kun sa dihang si Kristo ulo sa lalaki, ang lalaki gawasnon. Si Hesus miingon nga kun dili kita ulipon Kaniya, ulipon kita sa sala. Kun dili nato pilion si Hesus ingon nga atong Agalon, ang sala maoy atong agalon. Apan kun ang Anak nakapasigawas kanato, kita gawasnon gayod. Emu ba kining gibati sa imong kasingkasing? Sa dihang ikaw mituman Kaniya, gawasnon ba ikaw? Sa dihang dili ka mutoman Kaniya, hugaw ba ikaw sa sulod nimo? Tinuod usab kini sa lalaki ug babaye. Kun kita morespondi sa order sa Dios, dili kita mga ulipon - gawasnon kita. Apan kun dili, mamahimo kitang ulipon sa sayop nga butang. Ang babaye nga wala magpailalom sa otoridad uban sa pagtoo iyang mabati nga hugaw siya sa sulod. Malibog siya ug mapakyason. Ang Dios naghatag ug order ug otoridad diha sa pamilya ug sa Simbahan - dili aron ang usa mas labaw pa sa uban o magsige na hinuon ug sugo ug magmando sa uban. Siya naghatag ug order ug otoridad aron kitang tanan gawasnon diha sa gugma ug sa order sa Dios. Pakig-estorya sa Atong Papa Bilang Pamilya Naghisgot kita unsay pamaagi sa pagkinabuhi, dili unsay pamaagi unsaon pagbuhat ug panagtigom. Ang tubag sa mga praktikal nga mga pangutana sayon rang buhaton sa sugod. Mahimo pa gani kitang
pamilya pag-ayo diha sa pagtoo, mas masabtan pa nato kining mga butanga. Kasagarang mga tawo masangit taliwala sa pagiging pamilya o pagiging religiyuso. Ang ubang mga grupo hinuon usa ka relihiyon ra gyud. Ang uban sad relihiyuso nya usahay pamilya. Apan, samtang ang Dios magdala sa Iyang Simbahan diha sa pagiging Pamilya, mas daghan pang butang ang atong masabtan mahitungod niini. Kun atong tan-awon ang atong kaugalingon nga pamilya sa usa'g usa, ang tubag sa atong mga pangutana mas sayon sabton. Tungod kay gihigugma nato pag-ayo ang usa'g usa, atong gibahin bahin ang atong kaugalingon ngadto sa usa'g usa matag-adlaw. Karon, dili na kini mahitungod lang sa panagtigom. Kundili, tungod kay ang atong mga kinabuhi nabugkos man pag-ayo adlaw-adlaw, ang mga lalaki kahibalo na kun unsaon pagtratar sa mga babaye ug ang mga babaye kahibalo na usab unsaon pagtratar sa mga lalaki. Kun kahibalo kita unsaon kini paghimo diha sa atong mga panimalay ug sa kadalanan, nan kahibalo kita unsaon kini paghimo sa atong mga panagtigom. Sa tanang butang, kinahanglan natong elhon ang order sa Dios, apan kinahanglan usab nga dili nato pawngon ang Espirito. Atong elhon ang order, apan dili nato ilubong ang atong mga talento. Busa, kun ang tanang Magtotoo magtapok ug unya ang Dios motandog kanako nga mag-ampo, bilang lalaki mangutana siguro ako sa uban kun pwidi ba nga mag-ampo. Kun ako babaye mangutana ko ug lalaki kun pwidi ba nga mag-ampo ko, ug iyang pangutan-on ang uban, "Pwidi ba nga kining bayhana mag-ampo?" Kun kining tawhana ug ang uban maghunahuna nga ok, nan siya nga babaye nagpailalom diha sa otoridad. Siya adunay pagtugot uban sa otoridad kun ato siyang tugotan. Kun siya modesisyon lang nga buhaton kini, nan wala siya sa order. Apan kun gusto nato siyang paampo-on tungod kay siya ato mang igsoon, nan siya nagpailalom sa otoridad ug kanang taknaa pwidi. Kining mga butanga tinuod. Adunay butang sa pag-ampo nga kinahanglan natong masabtan. Ang pulong "pag-ampo" relihiyuso kaayong paminawon sa atong dunggan. Samtang mamahimo pa kitang pamilya, nan ang pamaagi sa atong 193
194 bulohaton mas masabtan pa diha sa atong panagtigom. Samtang kitang tanan mamahimong mas suod pa nga mga amigo sa Dios, nan ang pag-ampo mas masabtan pa. Sa sayop nga mga relihiyon, ang tawo "magsulti ug mga pag-ampo". Sa kang Hesus nga Kristyanismo, aduna kitay pakig-amigo sa atong halangdong Amahan. Busa, unsa man kining "prayer meeting"? Dili nako makasiguro unsa ng "prayer meeting." Kahibalo ako unsaon ng aduna kitay pamilya sa Dios nga maka-estorya sa atong Amahan maski unsa orasa. Unsa ng "prayer meeting" sa Kristyanismo? Nakita ba nimo ang deperensya? Ang usa relihiyon, ang usa relasyon. Dili kita "magsulti ug mga pag-ampo," mag-estorya kita sa atong Amahan - sama sa usa ka bata nga mo-estorya sa iyang papa. Ang bata ba adunay prayer meeting sa iyang amahan, o nalingaw lang siya sa iyang pakipag-estorya sa iyang papa? Kinahanglan ba nga aduna siyay meeting aron mag-estoryahanay sila, o maka-estorya ra siya sa iyang amahan tungod nahigugma siya kaniya? Unsa kaha kun ang tanang anak sa Dios anaa sa usa ka kwarto unya gustong makig-estorya sa ilang Papa? Dili na mahitabo sa prayer meeting. Kundili usa kana ka pamilya nga nahimong pamilya uban sa ilang Papa. Busa karon makita na nato unsay mahitabo sa kining gitawag nga dungan ug pag-ampo. Dili mahimo! Ang mahimo hinuon kun ang usa kanato nga nahigugma sa atong Papa ug gustong makig-estorya, inig human niya, ako moingon, "ako nasad, ako nasad, gusto kong makig-estorya ni Papa!" Ingon niini ang pag-ampo kun magtapok kita. Mao kini ang pakig-estorya sa Dios nga magkauban, samtang kutawon sa Dios ang atong kasingkasing. Ang atong igsoong babaye mangutana siguro sa lalaki, "Ok na ba nga ako nasay makig-estorya ni Papa?" Naa gihapon siya sa order tungod kay ang laki adunay otoridad kaniya. Apan aduna siyay kagawasan gihapon sa pakig-estorya sa Amahan kun iya kining nasuta unsaon. Ingon niini usab unsaon ang pagtudlo, pag-ampo, pag-awit, ug sa tanang butang tungod kay kita pamilya man uban sa atong Amahan. Gusto natong ipadayon ang paghashas sa mga tradisyon sa mga tawo ug relihiyon ug mamahimo lang nga mga simpolo nga mga
anak uban sa usa'g usa. Dili kita gustong mamahimong relihiyuso, balaang tawo nga adunay titulo ug ritwal. Gusto kitang mamahimong mahigugmaon nga anak kauban sa uban ug sa atong Papa matag- adlaw. Ang panagtigom mahitabo ra ug iyaha tungod kay pamilya man kita pirmi. Makigsulti kita sa atong Papa maski unsang orasa. Atong dalhon ang mga tudlo ni Hesus sa usa'g usa maski unsang orasa. Kun mahitabo nga magtapok kita sa usa ka kwarto, maayo. Apan walay deperensya kun naa kita sa gawas 30 minutos ganina. 195
Nagpaabot sa Dios Diha sa Atong Kinabuhi Setyembre 1996, Mulowe, Africa Ginagmay'ng bugon sa kaalam nga giambitan sa usa'g usa samtang nagtapok ang pipila ka kaigsoonan sa Malawi sa pipila lamang ka oras. Magkauban! Atong Ituboy Iyang ngalan nga magkauban hangtod sa kahangtoran! Gipangita nako ang Ginoo, Siya nakadungog kanako ug nakalingkawas ako sa akong mga kahadlok! Atong Ituboy Iyang ngalan nga magkauban hangtod sa kahangtoran, O awita ang Iyang mga Pagdayeg, padak-a ang Dios! Sa niining alawiton gikuha diha sa Salmo 34, ang pulong "magkauban" maoy pirming hisgutan diha sa kuros. "Atong ituboy Iyang ngalan nga MAGKAUBAN hangtod sa kahangtoran." Aduna pay daghang laing mga espesyal nga butang sa maong awit mahitungod sa pagdayeg sa Dios, mahitungod sa Dios nga nakadungog sa atong mga tuaw sa pag-ampo ug sa Iyang mga anghel nga nagprotektar kanato gikan sa kadaotan ug kahadlok, ug mahitungod sa Dios nga maoy nagsangkap sa atong mga panginahanglanon ug nagpakaon kanato ug maayong pagkaon gikan sa Iyang kalibutan. Kining tanang butang espesyal kaayo. Apan, ang katuyuan sa Dios kanato nga buhaton ta kining mga butanga nga MAGKAUBAN. Mao kini ang pinaka-espesyal sa tanan. 197
198 Ang Kinabuhi Nahimong Kahayag sa Katawhan Kumon nga panghunahuna nga kinahanglanon ang pagpaabot sa Dios aron mahibaw-an nato kun unsay atong buhaton diha sa panagtapok sa katawhan sa Dios nga magkauban, ug kinahanglanon gayod ang pagpangita sa Iyang nawong aron makita nato unsay Iyang gusto. Tinuod gayod kini kaayo. Pero samtang ako makanunayong naghunahuna niini wala kita nagpaabot sa Dios kun unsay buhaton nato sa atong panagtigum; kundili, kita nagpaabot sa Dios kun unsay buhaton nato sa atong mga kinabuhi. Daghang mga butang ang matudlo kun ang mga kristohanon magkauban diha sa pagdungan ug panlakaw o panaghilak sa dihang wala gani sa panahon sa panagtapok. Ug unya, sa dihang kita managtapok, atong hisgotan unsay atong nahisgutan sa dihang kita nagkuyog. Sa dihang ang Dios magahimo sa atong mga relasyon nga magkasuod sa usa'g usa, Iyang ipadala ang Iyang mga pagtulon-an dinhi kanato nga gikan sa langit. Usahay Iyang ipadala ang Iyang mga pagtulon-an pinaagi ug kasakit sa relasyon, usahay pinaagi sa kasakit sa kapakyasan, usahay pinaagi sa kasakit tungod sa sala. Sa laing panahon Siya magatudlo kanato pinaagi sa kadaugan, usahay diha sa mga milagro nga Iyang gamiton sa pagsurprisa kanato. Apan kining tanang butang mahitabo diha sa adlaw-adlaw nga kinabuhi ug sa dihang kita nagpaabot sa Dios mahitungod sa atong adlaw-adlaw nga kinabuhi nga magkauban. Mag-estoryaanay kita mahitungod ni Hesus kada-adlaw ug sulbaron nato ang atong mga problema nga magkauban aron makakat-on kita Kaniya matag-adlaw. Magtibangay kita sa pag-alsa sa atong mga kamot kun kini mangaluya. Tungod kay ang atong kinabuhi preparado ug nagpaabot sa Dios, pwiding mahitabo nga sa dihang kita managtapok, adunay moingon, "Aduna akoy problema." Ug tingali adunay usa usab nga nagsakit ug iyang nakita ang katawa sa Dios diha sa kasakit. Busa kun kita magkatapok, kining mga igsoona makasulti sa uban unsay ilang nakat-onan sa uban. Imong makita, ang pagtulon-an wala maabot diha sa pagpaabot sa Dios sulod sa kwarto sa panagtipon ug nangutana unsay "itudlo," maski pwidi
sad kana mahitabo. Kundili, gikan sa pagpaabot sa Dios sa atong adlaw-adlaw nga relasyon, sa pagtuman sa Dios sa mga ginagmay'ng butang sa atong mga kinabuhi, ug sa pagtinabangay sa pag-isa sa nagkaluyang mga kamot. Gikan sa atong adlaw-adlaw'ng kinabuhi ang mga pagtulon-an ming-abot diha sa atong mga panagtapok. Ang mga butang nga gitudlo sa Dios kanako karong buntaga samtang ako naglakaw sa dalan uban sa mga kaigsoonan, samtang kami nangatawa o nanghilak - sa bisan unsang paagi, kining mga butanga motunga diha sa atong panagtapok. Ang KINABUHI maoy mag-gama sa atong panagtapok. Parihos ra Usab Karon Diha sa Juan 1 giingon mahitungod sa atong Hesus nga ang Kinabuhi nahimong nagagikan sa kinabuhi nga Iyang gidumala. Sama ra usab karon. Samtang nagkinabuhi kita diha kang Hesus sa insaktong pamaagi ug nagtinabangay kita sa usa ug usa sa tibuok natong kasingkasing, nan ang kinabuhi mamahimong kahayag sa katawhan. Busa, maghulat kita sa Dios diha sa atong mga panagtigom, apan labaw pa kitang maghulat sa Dios sa matag-usa adlaw-adlaw. Ang panagtigom mamahimong KINATIBUK-AN sa tagsa-tagsa nga nagkahigugmaay sa usa'g usa. Usahay ang mga lawom nga pagtudlo ni Hesus nagagikan sa mga lawom ug dulot nga kasakitan sa atong kasing-kasing. Makat-onan nato ang kahamili sa pasensya ug gugma ni Hesus samtang ma-engkwentro nato ang mga sitwasyon sa atong kinabuhi ang kinahanglan ma-experyensya ang Iyang pasenya ug kalooy. Nan makahimo dayon kiya sa pag-inambitay sa usa'g usa. Kining mga butanga importanti kaayo nga masabtan, tungod kay kasagaran nato naghunahuna nga ang panagtigom mao ang sentro o pukos sa Kristyanismo. Adunay bay panagtigom si Hesus kada semana uban sa mga disipolo? Wala. Kada Huebes sa gabie, kada Domingo sa buntag? Wala Siyay skedyol. Dili sad na Niya buhaton. Susama ra gihapon karon ug sa sauna. Siya nagtudlo nga samtang kita mubangon, mulingkod, samtang manglakaw kita nga magkauban. Ang 199
200 panagtigom mao lamang kun ang pamilya magkauban, mubarog, mulingkod, manglakaw...MAGKAUBAN. Ang maong Kinabuhi nahimong kahayag diha sa mga tawo. Mao kana nga importanti gayod nga magtinagdanay kita sa usa ug usa ug magkahigugmaay sa usa ug usa gawas sa atong mga "panagtipontipon." Atong ibuhos ang atong mga kinabuhi alang sa usa'g usa matag-adlaw. Diha sa 1 Korinto 11, si apostol Pablo nag-ingon nga kun dili nato higugmaon sa tinud-anay ang usa'g usa ug dili kita mag-inisahay sa atong mga kamot nga nangaluya adlaw-adlaw, nan ang atong panagtipontipon makadaot kanato kaysa makaayo. Mudesisyon kitang magkauban nga atong mga kinabuhi, ug dili ang atong mga panagtipon o mga pagtudlo, maoy mamahimong kahayag sa mga tawo. Mangutana sa Amahan nga Magkauban... Ikaw ang among pinanggang Amahan. Palihug papamatia lamang kami sa mga butang nga matuod, ayaw ang mga butang nga e-singgit sa kaaway diri sa among mga kasingkasing. Ang yawa gitawag nga amahan sa tanang bakakon. Gusto niyang mamakak kami pirmi, mosulti ug dili mga kamatuoran. Kahibalo kami nga bakakon ang among kaaway. Usa usab siya ka mamumuno. Gusto niyang mangita ug mga pamaagi sa pagpatay kanamo. Apan nahibalo kami nga Ikaw nahigugma kanamo ug gusto Ikaw nga magdala dinhi kanamo ug mga bililhong kamatuoran nga makapahigawas kanamo. Magpakiluoy kami Kanimo, Amahan, nga tagaan Mo kami ug mga mata nga makakita lahos didto sa mga bakak. Nakahibalo kami nga amo kining makaya tungod kay Ikaw ania man dapig kanamo. Salamat Kanimo sa maong saad. Salamat sa maong paglaom. Ang kasulatan nag-ingon ug nakahibalo kami nga ang PAGLAOM dili mupakyas kanamo. Kami nagasalig Kanimo, busa dili kami mabutang diha sa kaulawan. Mabuhi kami ug dili mamatay, pinaagi sa gahom ni Hesus. Ikaw ang Soberano nga Hari. Ikaw ang makabuot kanus-a mahagbong ang uwan ug kun ang yuta motugot na sa pagtubo ug tanom. Ikaw ang nagbuot kun ang mga panganod magdala ug landong o ang adlaw
moinit. Ikaw ang nagbuot kun ang pagdagayday sa mga sapa bugnaw ba ug tin-aw, o kun pait ba siya ug kami mangasakit. Ikaw ang nagbuot kun ang among mga anak magdako ba nga himsog ug tigulang ug ang mga kahago sa among mga kamot mapakyason ba o madaogon. Ikaw ang nagbuot kun ang among mga panang-istoryahanay magdala ba ug kasadya ngadto sa uban o makapasakit sa ilaha. Ikaw ang magbuot kun adunay kalinaw ug kusog sa among mga kasingkasing, o kaguol ug kahuyang. Ikaw Lamang ug wala nay lain pa ang makapasaylo sa among mga sala ug magdala kanamo diha sa dalan nga tinuod. Ang maayong balita mao nga Ikaw nahigugma gayod kaayo kanamo; samtang Ikaw ang Soberanong Hari ug ang tanang butang naa sa imong kontrol, maayong balita kanamo nga Ikaw puno sa puangod, kaluoy, ug kaayo. Ang Soberanong Hari, Oo...apan usab maanindot nga trato ug amigo. Salamat kaayo sa tanan sa pagiging amigo dinhi kanamo. Dalhon Mo kami labang diha sa kadaugan. Gamhanan ang Imong pangalan. 201